
Videotop prispeva NBA2K13, Borderlands 2 in The Line, Igabiba nam je poslala F1 2012, Medal of Honor in NFS Most Wanted ter 
Confilm daruje Zlatolasko, Pošasti iz omare in Ledeno dobo 2. Pokroviteljem se zahvaljujemo in molimo, da jim Miklavž povrne dobroto. 

Naročniki imajo imajo sprva 15 % popusta pri plačevanju na šest mesecev in 
20 % pri plačevanju na eno leto. 
Naročnina se po izteku plačanega obdobja samodejno podaljša, če naročnik 
naročnine ne prekliče. Slednjega si ne želimo. 


tiskarna Schwarz 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. In naj tako ostane, mamu jim! 

DVDja ni več, DDV ostaja! 


Veseli bomo, če nas podpre čimveč bralcev. Hvala. 

Odkar imam tablico, mi pred nogami leži ši- 
ren revijalni svet, o kakršnem sem prej lahko 
le sanjal. Mjega dni sem rad velikih oči posta- 
val pred policami, ki so se šibile pod najraz- 
ličnejšim inozemskim tiskom, recimo v Kon- 
zorciju, Leclercu in Vale Movaku. Da ne ome- 
njam letališč, tam se mi je zrolalo. A niti naj- 
bolje založena fizična prodajalna ne more po- 
nuditi tega, kar mi je na voljo sedaj, ko pog- 
ledam v App Store, Zinio, Worldmags in po- 
dobne digitalne trgovine. Naj me zanimajo 
trači, avtomobili, računalništvo, igre, ribe, 
nagice, rustikalno pohištvo, glasba, politika, 
tek, fotografija, domači ljubljenčki, tesarstvo, 
narava ali delnice, takoj najdem po več pri- 
merkov na področje. 

Dostikrat za bagatelno ceno, kar je važno. 
Spletnih strani resda mrgoli, toda praviloma 
raje zaupam zapakiranim, v rednih časovnih 
presledkih dostavljenim skupkom informacij. 
Problem pa je, da so le-ti pri nas dragi kot 
žafran. Bodisi ti za nek cajteng mastno za- 
računa provizijo distributer, bodisi te udari 
poštnina, ki pride še enkrat toliko kot izdelek. 
Cene se zato sučejo okrog deset evrov za 
kos, kar je ob upoštevanju, da krepak delež 
vsebine tujih revij tvorijo oglasi, žafransko 
drago. lpad pa je stanje dodobra spremenil, 
saj za izvod sebi ljubih izdelkov iz Velike Bri- 


tanije dam nekje tri evre. Še manj, če se letno 
naročim. Za nameček mi ni treba čakati, da 
se primaje poštar, čeprav to iz Anglije po ne- 
kem čudežu običajno traja kvečjemu par dni, 
marveč se vsebina sama od sebe pretoči na 
dan izida. 

Toda veš, kaj? Kljub nazarenski praktičnosti 
občutek pri branju revije s tablice ni niti pri- 
bližno enako uživaniski, kot če v roki držim fi- 
zični izvod. Zdi se mi, da je papir medij, ki za- 
gotovi, da informacija ni odvrgljiva takoj po 
zaužitju. Ko 'listam' in berem članke pod ti- 
stim hladnim steklom, jih ne občutim v enaki 
meri. Ne cenim jih dovolj. Kakor bi jih pret- 
vorba v digitalne bite in bajte oropala nečesa 
ključnega, magičnega. Na ipadu imam ducate 
cifer svoje najljubše revije, a se dostikrat za- 
lotim, da s sabo na beli tron jemljem nešteto- 
krat predelane papirne številke. Izgleda, da 
imam pod prsti rad šuštenje, toplino, vonj ti- 
skarske barve — elemente, ki kot da zagotav- 
ljajo dolgotrajnost predočenega. Iz tega razlo- 
ga nisem v slovenski daljinski štacuni Trafika 
kupil niti enega časopisa ali revije, celo tedaj 
ne, ko se mi ni dalo v trgovino. Poanta tiska 
tako ali tako ni več ažurnost, marveč kakovost 
in poglobljenost napisanega. Ter to, da si za 
dotično kljub ponorelemu svetu vzameš čas. 
Upam, da Joker žvečiš na ta način! Sneti 

ečerna poročila bi morala nositi mini- 
strovo opozorilo, da je zaradi neprekinje- 
ne doze slabih novic gledalčeva življenjs- 
ka sreča ogrožena. Družba je res čedalje 
bolj zavožena in večinske zasluge za 
sfranje si z eno besedo lasti politika. Tej dejavnosti, 
ki naj bi po etimološki razlagi skrbela za blagostanje 
ljudstva, so državljani v resnici tretjerazredna briga. 
Dobrobit gre zgolj za lastno rit, posredi pa so še lo- 
biji, ki strujo podpirajo. Imate morebiti zaupanje v 
sposobnosti in človekoljubne namene onih zvečine 
nesimpatičnih kravatarskih frisov, ki ponavadi laže- 
jo, čim odprejo gobec, ter namesto državotvorja le 
obračunavajo med sabo? Mar njihova uspešnost, is- 
krenost in delovni pogoji upravičijo visoke plače in 
ostale privilegije, med katerimi je precej docela nera- 
zumskih? Se vam zdi prav, da se sploh pogovarja- 
mo, kamoli dejansko kupujemo bataljon osemkoles- 
nih topnjač, medtem ko se elementarne in bistveno 
cenejše zdravstvene aparature financirajo iz samopri- 
spevkov in donacij? In da imamo sistem, v katerem 
glasujemo za stranke, izvolimo pa neke podrepne 
opice, ki se celo dokazanim lažem navzlic ne premak- 
nejo od korita, ker jim to pač omogoča zakonodaja? 
Sličnih primerov, ki se čujejo na prvo žogo, a so še 
kako dejanski, je cela vrsta. 
V času zategnjenih pasov je nezadovoljstvo plebsa za- 
radi krivic, vladarske neintegritete in tolstoritnosti pa- 
tricijev toliko močnejše, zlasti ob popolni posamezni- 
kovi nemoči. Resda lahko ob šankih nergamo in se 
pridušamo, da bomo prihodnjič volili tadruge. Ampak 
saj smo poskusili, pa ni bilo nič bolje. Vsaka stran res- 
nico in situacijo izkrivlja po svoje. Medtem ko se eni 
trkajo po prsih z uspešnostjo, drugi isto postavko pri- 
kazujejo v rdečih številkah. To sta pač statistika in 
računovodstvo, raztegljiva in nategljiva, kakor komur 
paše. ln taki sta pozicija in opozicija, sprti v vseh po- 
gledih, brez kakršnegakoli interesa po združitvi moči, 
zgolj veliko vlečenja, nategovanja in jebanja. Saj bi iz- 
peljal, da je politika kurba, ampak pri tej kurbi mušte- 
rija najprej plača, nato fafa in na kraju vse pogoltne. 
Kar so pred leti bojkotirali, taisteži zdaj, ko so na 
stolčkih, skušajo na vrat na nos uveljaviti. Če jim 
slučajno ne bo uspelo, jim ne bo hudega. Poraz na vo- 
litvah je sicer jasen pokazatelj neizkaza, celo krivde, 
vendar so si prikoritniki že davno določili pravico, da 
se jim še leto dni po odpustu cedita med in mleko. Na- 
mesto da bi jih poimensko poslali klečat na koruzo! 
Kakšen teflon neki, ponve bi morali delati iz politikov, 
saj se nanje nič ne prime. 
Zdaj so se gospodje z napovedjo višjeodstotnega dav- 
ljenja na cajtenge obrnili še proti časopisnemu cehu, 
kajti pretirano glasna vest ljudstva jim kakopak ni po- 
godu. Že tako je tisku krepko zavdal spletni žurnali- 
zem, ljudje, ki imajo čedalje manj bralnega časa, pa 
se požvižgajo na kakovost podajanja vesti. Še bolj bo- 
li nepošteno obnašanje oglaševalcev, ki se brez trohi- 
ce družbene odgovornosti in občutka za podporo pa- 
nožnih glasil osredotočajo na komercialno televizijo in 
obcestne plakate. Predvsem slednje bi morali zakon- 
sko omejiti, saj ničesar ne vrnejo človeškemu rodu, so 
izključno zaslužkarski in kazijo podobo mest. 
Skratka, vremena v našem poslu so falična in ta sla- 
boumni ukrep bo cajtengom v rakev zabil še zadnji 
cvek. Pisana beseda, ki je v prenekaterem pogledu 
steber demokracije in kulture, bo pohabljena. Mnogo 
kvalitetnih in usmerjenih publikacij bo kratkomalo za- 
prlo štacuno, Slovenci pa se bomo kulturno, svetov- 
ljansko in tehnično napajali od brezplačnikov in ov- 
čarskih spletnih strani. Vseeno upam, da je to samo 
alternativna prihodnost in da bo naša nerazumska 
oblast vendarle doumela, da je država, s katero delajo 
kot svinja z mehom, last državljanov, ne njen plen. 

UVODNJAK 


Grožnja s povišanimi dajatvami ni neposreden razlog, 
čemu sem se lotil tega ognjevitega pisanja. Hujskaški 
nagovor ne gre niti na rovaš ustanovitve naše obljub- 
ljene Stranke slovenske erekcije (SSE) in posledične- 
ga vstopa Jokerja v politiko. Motiv je bolj banalen: 

če hočemo državno podporo iz kulturno-izobraževal- 

nega resorja, moramo uravnoteženo pisati o politiki. 


Ministrstvo za kulturo in šport ter od nedavna še za iz- 
obraževanje in znanost vsakoletno izda razpis za sofi- 
nanciranje medijev. To pomeni, da državni prašičevec 
nepovratno razdeli par milijonov evrov z namenom 
zagotavljanja uresničevanja pravice do javnega ob- 
veščanja in do obveščenosti, pluralnosti in raznovrs- 
tnih medijskih vsebin, ohranjanja slovenske nacional- 
ne in kulturne identitete in jezika, spodbujanja kultur- 
ne ustvarjalnosti na področju medijev in utrjevanja 
pravne ter socialne države ter razvoja izobraževanja in 
znanosti. Čeprav bi marsikdo pomislil, da gre pri tem 
za podporo neprofitnim, lokalnim ali izrazito kulturnim 
občilom, ni tako. Na razpis se lahko prijavi praktično 
vsaka revijalna hiša, časopis, radio ali TV-postaja z iz- 
jemo nacionalke, ki čuti kakršnokoli višje poslanstvo. 
Komisija nato kao strokovno izbere nekaj ducatov pri- 
javiteljev, ki se omastijo s konkretnimi donacijami. 
Ker brez srečke ne moreš navijati za dobitek, smo vlo- 
go napisali. V njej smo izpostavili kakovostno poro- 
čanje, predstavili edinstvene vsebine, opozorili na je- 
zikovno osveščanje in omenili stoodstotno slovensko 
avtorstvo. Nadalje smo opisali Jokerjevo težnjo po 
podajanju znanja in se pohvalili s konkretnim dopri- 
nosom k tehnološki razgledanosti naroda. Zlasti pa 
smo poudarili, da so videoigre prav tako kultura in mi 
edini medij, ki jih obravnava na tak način. Oziroma na 
kakršenkoli način. Vlogi smo, kot veleva pravilnik, 
priložili reference pomembnežev, flašo viskija in bon- 
boniero. Nato smo svetlogledo upali, da pravica ob- 
staja in da gotovo vsak nekaj dobi. 

Naš apel je bil jalov. Pet strokovnjaških komisarjev, ki 
sprejmejo odločitev skozi točkovanje posameznih kri- 
terijev, meni, da je predlagani projekt sicer dokaj ko- 
munikativen, vendar komisija v njem ni prepoznala 
večje dodane vrednosti pri zagotavljanju rednega in 
objektivnega ter uravnoteženega predstavljanja poli- 
tičnega delovanja in stališč raznih organizacij in posa- 
meznikov, ter pri pomenu za uresničevanje pravice do 
javnega obveščanja in objektivne obveščenosti. Eden 
od velecenjenih komisarjev je celo mnenja, da si ure- 
sničevanje naših osnovnih žanrskih zahtev zasluži eno 
točko od petih. Ha! 

Znabiti se komu tole sliši kot otročje klevetanje zoper 
institucijo, ker smo izpadli. Drži, da zaradi svoje pre- 
danosti Jokerju jemljem tak krivičen poraz jako oseb- 
no. A vseeno mi ni treba biti pretirano neskromen, če 
trdim, da je Joker svojevrstna in pozitivna revija z 
ranogo dodane vrednosti. Da dejavno stremi k širjenju 
obzorij bralstva in da na akademski način obravnava 
igralsko umetnost ter kulturo. Ter da je zato v prvi 
vrsti med onimi, ki si brez uravnoteženega predstav- 
ljanja političnega delovanja zaslužijo kak tisočak iz 
omenjenega kulturnega sklada. V razpisnih pogojih 
namreč ni bilo nikakršne omembe politikanstva. A re- 
zultati kažejo, da odpadeš, če ne pokrivaš političnih 
tem. Bržda je nenapisan pogoj, da moraš to početi na 
'pravilen' način. 

2,3 milijona ni majhen denar in taka pomoč medijske- 
mu prostoru je hvalevredna. A je že tako, da je razpis 


konec koncev le način, da politika nad mizo pretoči 
gotovino v svoja trobila. Denimo v televizijo, ki je 
sploh še ni. Ali za prestrukturiranja in konsolidacije, 
kar je povsem v nasprotju z razpisom, ki izrecno po- 
udarja medijske vsebine. Pred leti so brez heca Magu 
dali 50 jurjev za finančno in kadrovsko utrditev. Kakš- 
no neposredno povezavo s kulturo Slovencev ima to, 
ve samo Ministrstvo za kulturo, zadeva pa je nato itak 
crknila. Kot so pokazala mnoga pretekla tovrstna so- 
financiranja, od velikih zneskov, ki jih založba dobi, 
mnogokrat nima nič ne revija, ne zaposleni. Le kuver- 
te zaokrožijo in na cesti je kak O7 več. 

Slovenci smo kot trop svinjskih pastirjev, ki vdano v 
usodo prenese čisto vse servirane pomije. To se vidi 
že po tem, da se niti na najnižjem, potrošniškem nivo- 
ju v splošnem kaj prida ne pritožujemo na glas. Nekaj 
rarmramo v brk, vsi pa nas žejne čez vodo vozijo scat. 
Zadnjič smo se uprli pred pol tisočletja, pa še takrat 
so nas vodili Hrvati. Mogoče bi se kaj spremenilo, če 
bi šli znova na ulice z vilami in baklami, ne da protest- 
niki le megafonsko zabavljajo. Ali če bi kakšnega da- 
carja namočili v katran in povaljali v perju. Nemara je 
stiskanje narodne mase doseglo kritično točko, saj v 
Mariboru v času pisanja že gori. Za 17. november, to- 
rej dva dni po izidu Jokerja, se v Ljubljani pripravlja 
velika demonstracija. Oportunistično razmišljam o 
štantu s cegli, molotovkami in anonymous maskami. 


P.S.: Je to, gospod minister in soavtor prve slovenske 
računalniške igrice, dovolj uravnoteženo predstavlja- 


nje političnega delovanja? 


David Tomšič 

PERLE SORA 


Kovček na kolesih 


Cene goriv se nočejo spustiti in ljudstvo se za 
prevozne potrebe vse bolj ozira k stari ljubezni, 
elektriki. Žal proizvajalci z redkimi svetlimi izje- 
mami pošiljajo na trg bolj kot ne igračke. No, 
enemu prvih električnih transportnih sredstev 
moderne dobe, segwayu, ni bilo moč očitati neu- 
porabnosti. Da je bil uporabnik (težko mu rečem 
voznik) na njem videti kot največji snob, še po- 
sebej pa cena, ki je znašala nič kaj skromnih pet 
tisočakov, sta poglavitna razloga, da izumitelj 
Dean Kamen z njim ni postal milijarder in se spet 
raje posveča invalidskim vozičkom. Vsake toliko 
pa med tovrstnimi odpuljenostmi najdeš nekaj, 
kar prekorači prag smešnosti in postane vsaj 
kulsko, če že ne kultno. 

Tak primerek je miniaturni električni motocikel 
boxx, ki ga izdeluje istoimensko podjetje. Zade- 
vica spomni na kovček ali star radiator. V 
dolžino meri manj kot meter, približno toliko v 
višino, široka je dobro ped. Kljub temu je spos- 
obna ponesti konkretnih 135 kilogramov teže 
(sama tehta dobrih 50 kil) in razviti spodobnih 
60 kilometrov na uro. Baterija naj bi zdržala 120 
kilometrov. Ko malo bolje pogledaš drobni tisk, 
se vseeno izkaže, da domet velja za upicanjeno 
različico, založeno z večjim akumulatorjem. 
Švohnejši je dober le za polovico te razdalje. 

Pri Boxxu pravijo, da so s svojevrstnim dizajnom 
hoteli rešiti predvsem težavo pospravljanja in 
parkiranja. Zato so se odločili za najbolj kom- 
paktno obliko, kar so jo našli. S tega vidika jim 
je reč krasno uspela, saj jih na običajen parkirni 
prostor brez problema spraviš dva ducata, pa je 
še dovolj prostora, da se odpelješ s tistim, ki je 
parkiran na sredini. Sprva posmehljivi pogledi se 
hitro spremenijo v zavistne, ko sedeč okobal na 
živobarvnem kufru švigneš mimo rulje z vsakda- 
njimi skuterji. 

Boxx je poseben še v nečem: je eno redkih eno- 
slednih vozil s pogonom na obe kolesi. Kolesa 
imajo tako sistem proti zdrsavanju kot ABS. Pod 
ogrevanim sedežem je dovolj prostora za vsako- 
dnevno špecerijo, ker pa je povsem električen, 
ga lahko brez težav parkiraš v stanovanju. V 
njem ni ne bencina, ne olja, torej ne bo ničesar 
umazal ali zasmradil. Zaradi kompaktnosti gre z 
lahkoto v dvigalo in v veži ni v napoto. 

Seveda se takoj vprašaš, koliko taka fletna zade- 
vica stane. ln razočarano vzdihneš, ko slišiš, da 
je predvidena cena nastavljena na 4000 dolarjev. 
Za osnovni model! Hočeš baterijo z več škrati 
elektroni? To bo dobrega pol jurja zraven. Bi hitri 


polnilnik, s katerim filanje s štirih ur skrajšaš na 
eno? 400 dolarjev. Morda podaljšano garancijo 
in zaščito baterije proti mrazu? Našteto dvigne 
ceno na pet dolarskih jurčkov in pol, plus davek, 
carina in provizija špediterju. Tudi če bi denar 
imel, ga ne moreš dobiti v last. Prvi modeli bodo 
na cesto zapeljali bržkone spomladi 2014. Am- 
pak hej, za ves ta denar dobiš brezplačno dosta- 
vo kamorkoli v ZDA, na pariškem avtomobil- 
skem sejmu pa so z enako ponudbo presenetili 
morebitne evropske kupce. 

Skratka, še en izdelek, rezerviran za tiste, ki se 
trudijo biti frajerji. Ob tem ne smemo pozabiti 
naše zakonodaje, ki tovrstno vozilo neusmiljeno 
uvršča v kategorijo A, kar pomeni opravljanje 
konkretnega izpita in obvezno rabo čelade. To se 
nekako ne sklada s filozofijo izdelka. Kaj se ve, 
morda planirajo kako bolj pohlevno različico, 
vsaj tako, da jo boš lahko zajahal z izpitom za 
moped, če si bomo že morali kvariti videz z na- 
glavno zaščito. 

Kaj preostane nam, običajnejšim smrtnikom? Ta 
trenutek v vsaki malo boljši tehnični trgovini naj- 
deš slovenski izdelek, ki sliši na ime eskuter alp- 
ha. Reč je dopadljive oblike in ima pedala, če na 
poti omaga. Ker je omejena na največ 25 kilo- 
metrov na uro, zanjo ne potrebuješ ne čelade, ne 
izpita - zakonodaja ga dojema kot kolo s po- 
možnim motorjem. 45 kilometrov dosega se si- 
cer sliši malo, a to je dve uri vožnje s polnim ga- 
som. Utrudi ga že malo hujši klanec, a tudi takrat 
lahko pritisneš na pedala in motorju pomagaš s 
kako oslovsko močjo. 

Cenijo ga na 630 evrov. Za ta denar sicer lahko 
dobiš ceneno kitajsko bencinsko prdalico, a z njo 
nisi ekološki. Bolj poskočnim pri Eskuterju po- 
nujajo močnejše in zaresnejše modele, ki segajo 
tam do treh tisočakov in pol. Delta, ki jo dobiš za 
ta denar, je konkreten motor in boxxa prekaša v 
vseh kategorijah razen kompaktnosti. Ker se po 
videzu ne razlikuje od bencinskih bratov, se gla- 
ve za njim ne bodo obračale. A pozor, ker so vsi 
ti strojčki praktično neslišni, taiste glave ne bodo 
opozorjene, da se jim bližaš in mimogrede lahko 
podreš kakega neprevidnega udeleženca v pro- 
metu. (gt) 


ee 


november 2012 


OZNANILA 


ran (ans k <bisnegju, 
LUCAS V POKOJ 


Disney je koj po prevzemu LucasFilma za dobre štiri milijarde zelencev napovedal 
novo trilogijo Star Wars. Medtem ko se nekateri ljubitelji veselijo bolj kot Chew- 
bacca šampona proti bolham, drugi v Lucasovi potezi vidijo izdajo. Da bi zadevi 


prišel do dna, 


eorge Lucas se s kupčijo umika iz Lucas- 

Filma, ki ga je ustanovil pred 41 leti in ki 

poleg krovne produkcijske hiše vključuje 

paleto firm na čelu s kovačijo posebnih 

učinkov Industrial Light 8 Magic in izde- 
lovalnico iger LucasArts. Disney je z nakupom dobil 
vse pravice za rabo likov iz Star Wars ter delno iz se- 
rije Indiana Jones, pa tudi iz ostalih Lucasovih filmov, 
kar je skoraj enako, kot če bi si kupili tiskarno denar- 
ja. Zgolj s prodajo blaga s tematiko Vojne zvezd je 
striček George kot stoodstotni lastnik LucasFilma 
po oceni britanskega Guardiana doslej zaslužil blizu 
7,4 milijarde evrov. Da se Disney, ki je odštel dobre 
tri evrske milijarde, zaveda finančnega potenciala pri- 
dobitve, kaže izjava za javnost: "Nakup LucasFilma 
sledi Disneyevim zelo uspešnim prevzemom Pixarja 
in Marvela, ob katerih je družba izkazala svojo edin- 
stveno sposobnost, da do konca razvije finančni po- 
tencial visokokreativnih vsebin." 


"Star Wars bodo uspeva- 
le še mnogo generacij" 


Prva poteza po prevzemu zapuščine je bila najava no- 
ve trilogije Star Wars. Otvoritveni del naj bi v kina 
prišel leta 2015, štorija pa se bo začela kakih trideset 
let po zaključku Jedijeve vrnitve in se bo sukala okoli 
dogodkov ob obnovi nekdanje Republike po ojdipov- 
skem obračunu Luka Skywalkerja z Darthom Vader- 
jem. Kot kandidata za režiserja omenjajo Matthewa 
Vaughna, ki je spravil skupaj solidni Kick-Ass in X- 
Men: First Class, a megahita od sebe še ni dal. Slabše 
kaže z nadaljevanji Indiana Jonesa, saj ima pravice za 
njegovo distribucijo studio Paramount Pictures. Poleg 
tega ekipe, ki je posnela dosedanjo četverico filmov, 
nove Indyjeve prigode menda ne zanimajo. Ford je za 
vihtenje korobača prestar, Steven Spielberg pa naj bi 
imel poln kufer režiserstva. 

V Star Wars: Episode VII naj bi se poleg neizostavnih 
robotov R2D2 in C3PO pojavili izvirni Nebohodec 
Mark Hamill (61), Carrie Fisher (princesa Leia, 56) in 
Harrison Ford (Han Solo, okroglih 70 let). Tako naj bi 
se po vzoru zadnjih Zvezdnih stez, za katere so ust- 
varjalci najeli originalnega Spocka Leonarda Nimoya, 
poklonili prvotnim filmom in obnovili zavezo, da na- 
daljujejo v njihovem duhu. Najbolj navdušen nad vno- 
vičnim pojanjem po galaksiji daleč, daleč stran je Ha- 
mill, kateremu naj bi Lucas povedal, da bo šlo za st- 
ransko vlogo. "Kot svoj čas Obi Wan Kenobi bom 
predal žaromeč nasledniku." 

A s tem še ni konec najav. Po zaključku trilogije naj bi 
sledili novi filmi, in to na dve ali tri leta. Govorijo tudi 
o TV-seriji, ki bi črpala iz neznanskega univerzuma 

Star Wars. Krama od šilčkov v podobi R2D2 do Wat- 
toojevega razpršila proti komarjem in atrakcij v Dis- 
neyevih zabaviščnih parkih je itak samomevna. Ni pa 
zaenkrat slišati ničesar o pootročenem ribonu Jar-Jar 
Binksu, ki je bil za mnoge pravoverne fane ključni do- 
kaz, da je Lucas v želji po ugajanju masam hudo pre- 
tiraval. (George ... Han je streljal PRVI!) 


Disney še ne da miru 


Veliko taistih navdušencev že razglaša, da se bo raz- 
vrednotenje vsemirske sage pod Disneyjem nadalje- 
valo. Splet so že preplavile parodije, na primer Mini 
Miška v opravi princese Leie in Pepe z žaromečem. 
Ob Lucasovo potezo se je obregnil celo South Park, 
kjer Cartman v eni od aktualnih epizod Obami prigo- 
ljufa zmago na volitvah, predsednik pa mora Disney- 
ju v zameno izpuliti pravice za Star Wars in jih podeli- 
ti Kitajcem. Da ne omenjam zafrkancij, da bomo v 
novi trilogiji videli Hanno Montano in Justina Bieberja 
kot droida C-3-Bieb-0. 

Toda 68-letni Lucas zatrjuje, da bo serija obdržala 
značilno mešanico metafizične globine in eksplozivne 
akcije, zaradi katere velja za najbolj vplivno franšizo 
in popkulturni fenomen. "Od nekdaj sem verjel, da se 
lahko Star Wars nadaljujejo brez mene, in zdelo se mi 


pusti, da ga Miki Miška zapelje v svojem novem x-wingu. 


je pomembno, da prehod opravim še za časa svojega 
življenja. Prepričan sem, da bo Star Wars uspeval še 
mnogo generacij," je ob prodaji sporočil legendarni 
filmar. 

Večina poznavalcev meni, da bo Disney dovolj pame- 
ten, da bo Zvezdam povrnil nekdanji sijaj, zakopan 
pod goro CGl-učinkov in šibkih stranskih likov. Upa- 
nje vlivata uspešni vnovični zagon že skoraj pozablje- 
nih Muppetkov in rekordna bera filmskih Maščeval- 
cev, ki so jih pobasali z nakupom Marvela. Ravno na- 
nje se je na tiskovki ob objavi kupčije z Lucasom skli- 
ceval predsednik Disneyjeve uprave Bob Iger, ki je za- 
trdil, da "Disney bolj kot kdorkoli spoštuje pomen iko- 
ničnih likov in razume, kako jih zaščititi ter razvijati." 
Pri tem 'ščitenju in razvijanju' domala ne poznajo me- 
ja, saj že snujejo naskok na Hasbro, enega največjih 
proizvajalcev igrač. Imajo več denarja kot Stric Sko- 
pušnik, saj so po podatkih Wall Street Journala v zad- 
njih petih letih obrnili za več kot 148 milijard evrov 
sredstev in pridelali nad 17 milijard dobička. A niti 
Georgu v penziji ne bo hudega, saj je takoj ob prodaji 
LucasFilma kasiral 1,6 milijarde evrov gotovine, pre- 
ostanek pa v obliki Disneyjevih delnic, s čimer bo po- 
stal eden največjih fizičnih delničarjev. Najavil je, da 
se bo posvetil majhnim, bolj izpovednim projektom, 
za katere zagotavlja, da jih ne bo v kina. 


Lucas zatrjuje, da bodo Star Wars Ostale Zveste koreninam. Vseeno pa je ta ipo uradni objavi 


posla takole poziral'S po mišje okrancljanim 

R2D2 in najbolj znanimi DisnEyjevimi juliiaki.. 

Prenovljeni 
Playstation Store 
Sedemnajstega oktob- 
ra je internetne kupce 
pozdravila nova podo- 
ba Playstation Stora. 
Staro modrino je na- 
domestila elegantna 
črnina, v katero so umeščena velika okna po okvir- 
nem zgledu Microsoftovega vmesnika v Windows 8 in 
novega dashboarda za xbox 360. Premetali so tudi 
menije, udejanjili normalno filtriranje pojmov ter ure- 
janje, posodobili iskanje in poskrbeli za 'pametno' do- 
dajanje sorodnih rezultatov po sistemu 'to bi ti morda 
bilo tudi všeč'. Ostaja pa vitina štacuna stara in še 
vedno jim ni padlo na pamet, da bi lahko na brzino 
označil, katere že kupljene izdelke hočeš znova prene- 
sti, marveč je treba vsakega posebej, kar je za marlji- 
vejšega kupca neznansko zamudno, niti ni tu kategorij. 


Ašašinska zbirka 

Medtem ko so Assassina 3 prodali že okrog štiri mili- 
jone kosov, kar je nekako polovica količine, ki jo po- 
trebujejo, so napovedali še zbirko Assassin's Creed 
Anthology. Ta bo v enem paketu, seveda pa ne na 
enem ploščku, playstationu 3 in xboxu 360 prinesla 
vse sobne Ašašine, vključno s trojko, s slehernim ko- 
som zanje izdanih dolpotegljivih vsebin. Če si torej za- 
mudil enico, dvojko, Brotherhood in Revelations, jih 
boš lahko družno kupil še ta mesec za okrog 150 
evrov, v lični šatulji pa boš deležen še grafične knjižice 
in litografij. Digitalne edicije niso napovedali. 


ASSASSINS 

Chris Roberts bo Star Citizen 

Oče Wing Commanderja in Privateerja Chris je res že 
star, pa tudi državljan menimo, da je. A Star Citizen ni 
besedna igra, marveč čisto prava, orjaška medzvezdna 
simulacija, ki ne štedi z velikopoteznostjo. Šlo bo za 
spoj vsemirskega mmorpgja, kot je EVE Online, in ve- 
soljskih bitk, ki jih bo moč igrati samotarsko, brez po- 
vezave z internetom. Pripoved bo postavljena v leto 
2942, ko se nad človeški medzvezdni imperij z vseh 
strani zgrinjajo barbarske rase. Slehernik v tej državi si 
mora naziv državljana kupiti s trgovanjem, dobiti s po- 
litično igro ali priboriti z odlikovanjem v vojski. Boje- 
valna podigra, kjer bomo frčali z lovci in se streljali z la- 
serji, bo podnaslovljena Sguadron 42. Delajo jo na 
CryEnginu 3 in bo "tisto, kar bi Roberts napravil, če bi 
danes delal Wing Commanderja." (Ne more ga, ker si 
pravice do imena lasti EA.) Izid špila, ki naj bi ga tržili 
za petdesetaka in mu nato brezplačno dodajali kupe 
nove vsebine, je napovedan za 2014. Naj se uresniči. 

GTA5: trije moški in 
prestreljena zibelka 


O Grand Theft Autu 5 smo doslej vedeli le, da bo pri- 
šel nekje do poletja 2013 in da se bomo vrnili v izmiš- 
ljeno kalifornijsko metropolo Los Santos iz GTA: San 
Andreasa. Zdaj so prišli novi detajli. Igrali bomo kot 
trije kriminalci, Franklin, Michael in Trevor, med ka- 
terimi bomo lahko zunaj misij prosto menjavali, zno- 
traj nalog pa na vnaprej določenih mestih, pri čemer 
se bomo lahko včasih odločali, s kom bi raje nastopa- 
li. Rockstar so dali primer odprave, kjer se eden od 
njih po vrvi spusti po zunanji strani stolpnice in med 
frčanjem stekla vdre v sobo, nakar je moč nadaljeva- 
ti z njim ali s kameradom, ki od daleč ostrostrelja so- 
vražnike. Odprti svet Los Santosa, ki bo zajemal tako 
mesto, slično Los Angelesu, kot ruralno okolico, naj 
bi bil dobesedno gromozanski, po njem pa bomo leta- 
li s helikopterjem in se potapljali v morju. Folku bomo 
lahko kazali sredinec in večigralstvo bo. 

Najbolj igrana igra ta hip 
je League of Legends 


Tako trdijo njeni skrbniki Riot Games in v vednost po- 
nujajo številke z ogromno ničlami na koncu. LoLove 
strežnike vsaj enkrat mesečno obišče 32 milijonov 
igralcev, medtem ko jih je 12 milijonov v gankanje 
zapletenih dnevno. Za primerjavo: Modern Warfare 3 
ima na dan okrog tri milijone strank, medtem ko se z 
World of Warcraftom fiksa 'samo' še deset milijonov 
ljudi. V Ligo naj bi bilo v povprečju hkrati prijavljenih 
3.000.000 igralcev, ki tjakaj mesečno prelijejo prek 
milijardo ur časa, ki bi bil bolje izrabljen za odkrivanje 
zdravila za rak. Mimogrede, devet desetin navdušen- 
cev je moških, starih med 16 in 30 leti. V Egiptu taki 
protestirajo, na Zahodu igrajo LoL, lol. 

Podatek bo mimobežnega spremljevalca morda pre- 
senetil, ker League of Legends ne kriči nanj z oglasnih 
panojev. A njegov uspeh kaže moč pristopa free to 
play, saj so tosortne igre najlažje dosegljive za širšo 
rajo. In da ne bo zmote - igralci v Ligo ne mečejo sa- 
mo časa, marveč tudi denar. Številk Riot ne izda, a 
očitno jim gre odlično, saj so za nagrade drugega sve- 
tovnega prvenstva v tej igri pljunili pet milijonov do- 

Tajvanski zmagovalci druge sezone LoLa so takole 
dvignili Summoners' Cup, na katerega bodo nalik 
Stanleyjevemu pokalu vgravirana imena prvakov. 


larjev. Zaključni turnir v Los Angelesu se je končal 
sredi prejšnjega meseca, ko je tajvansko moštvo Tai- 
pei Assassins v finalu porazilo Korejce Azubu Frost in 
domov odneslo okrogel milijon zelencev. Tudi Ligo so 
tako že okupirali Azijci in tamkaj se strmo vzpenja na 
listi televizijskih prenosov, po zaslugi katerih si je fi- 
nale v neposrednem prenosu ogledalo več kot osem 
milijonov ljudi. Starcraft kdo? Riot je imel sicer na do- 
godku obilico problemov s slabo postavitvijo tekmo- 
valnega prostora in goljufanjem, toda čez nekaj me- 
secev se tega ne bo spomnil nihče več. Preveč bo za- 
poslen s kupovanjem reči v zastonjski igri. 


Čezlužni črni petek in 
kiber ponedeljek 


Tisti, ki cekine radi trošite po netu, boste na ameriš- 
kih straneh opazili kopico reklam za 'Black Friday' in 
'Cyber Monday'. Izraza sta se te dni hudo razpasla, saj 
v Ameriki naznanjata začetek velikega božičnega za- 
pravljanja po zahvalnem dnevu. 'Praznika' slovita po 
ranih odpiralnih časih, velikih znižanjih in še večjih 
dobičkih. Črni petek je lani prinesel 816 milijonov do- 
larjev profita, kiberponedeljek pa ga je z dnevnim iz- 
kupičkom 1,25 milijard dolarjev celo prehitel. 
Medtem ko je 'Cyber Monday' namenska stvaritev tr- 
govcev, so za nelaskavo ime črnega petka odgovorni 
filadelfijski možje v modrem. Ti so na začetku šestde- 
setih let minulega stoletja godrnjali nad prometnim 
kolapsom, ki so ga na ta dan povzročile horde pešcev 
in šoferjev na lovu za ugodnimi darilci. Ker marketin- 
garji z negativnim prizvokom praznika niso bili zado- 
voljni, so izraz skušali reinterpretirati, češ, da izhaja iz 
črnih cifer, ki v poslovnem svetu pomeni zaslužek. Ki- 
berponedeljek pa ni nič drugega kot virtualiziran črni 
petek, ki stranke mami z online nakupi, daleč stran od 
gneče in pretepanja za znižano robo. Ležerno brskanje 
po spletnih straneh s telefoni in tablicami postaja ved- 
no bolj všečna dejavnost, ki izvirni petkov praznik sp- 
reminja v 'razstavni dan'. Tedaj si stranke zadeve og- 
ledajo, nakar jih čez par dni spletno naročijo. 

Trend spletnega nakupovanja se širi tudi v našo deže- 
lo, saj so na MOSSU za lanski november in december 
zabeležili rast v številu ogledov domačih in tujih splet- 
nih trgovin. Predpraznične zapravke pa kljub temu 
najrajši opravimo zadnji teden. 

Božičkovi nakupi bodo vsekakor v znamenju elektro- 
nike. Pestrost bodo zagotovili Jabolkovi novi i-špileki, 
med njimi imac in ipad mini, s katerimi bo podjetje v 
letošnji božično-novoletni sezoni predvidoma zaslužilo 
52 milijard dolarjev. Novembra bo izšel tudi Nintendov 
wii U, za katerega nekateri pričakujejo, da bo postal 
najbolje prodajan praznični priboljšek te baže. Na poli- 
cah bo takisto množica novih Microsoftovih izdelkov, 
kot so Windows 8 in RT ter tablice, zlasti surface. 

Pokliči me volneno! 


Potem ko je poleti žgolela pesmica Call Me Maybe s 
koketnim palcem in mezincem ob ušesu, se obeta, da 
bomo kmalu res lahko telefonirali na ta način. ltali- 
jansko podjetje Hi-fun je svoj repertoar dodatkov za 
iphone obogatilo s klicalno rokavico. Ta ne omogoča 
le orokavičenega brkljanja po zaslonu, podobno kot 
lani opisane pletenine slovenskih proizvajalcev Ox 
Wear, temveč po povezavi bluetooth deluje kot govo- 
rilni set. V palcu je všit zvočnik, v mezincu pa slušal- 
ka. Ko razprta prsta prisloniš k licu, se prav po smr- 
kljičasto pogovarjaš s srečnežem na drugem koncu li- 
nije. Talk to the hand s tem dobi povsem nov pomen! 
Rokavulja ima poleg tega etiketo z gumbi za sprejem 
in prekinitev klica. Deluje na baterije, ki jih polniš s 
kablom. Odlično novoletno darilo za najstnice! 


Modrozobe slušalke dajejo vtis, da je klicoči ubri- 
san in se meni sam s sabo. Vsaj drugo tu odpade. 


Nove jabolčnije 


Poleg minijastega ipada, ki ga predstavljamo v testi- 
sih, je Apple na konferenci konec oktobra pokazal še 
nekaj zanimivosti, ki bodo privabile kupce v predpraz- 
nični sezoni. V prvi vrsti je imac, elegantni namiznik 
in pionir enokosovnih računalnikov. Aluminijasto 
pročelje nove, osme generacije sicer ostaja enako, a 
pogled s strani pokaže drugačnost. Ekran, v katerem 
je vsa železnina, ima zdaj ovalno zadnjo plat in je iz- 
redno tenek, na robu le pet milimetrov. Poleg no- 

ve tehnologije zaslona, ki odpravlja vrzel med 
matriko in zaščitnim steklom, je poglavitni 
razlog za shujšanje manko optičnega 
pogona. To je pogumna poteza za 
osrednji PC, toda v Cupertinu so 
mnenja, da so ploščki že na 
smetišču zgodovine. Druga 
noviteta je opcijska hibridna 
shramba Fusion Drive, ki 
sestoji iz terabajtnega kla- 
sičnega diska in malega, a 
brzega SSDja. Pogon se 
kaže kot en sam, pri če- 
mer so sistem in pogosto 
rabljene aplikacije nasne- 

te na urnejši, 'ta trd' del. 
Vstopna kvota pomnilni- 

ka je zdaj 8 giga, med- 
tem ko displeja ostajata 
21,5" (1920 x 1080) in 
27" (2560 x 1440). Gra- 
fika je to pot od Nvidie, 
procesorji pa so najno- 
vejši Intelovi štirijedrniki. 
Konfiguracije se pričnejo 

z i5 2,7 GHz in geforcem 
GT 640M (1350 EUR) ter 


Stanjšani, zmogljivejši, 
manj odbojni in skrajno 
ekološki imac tako v 
materialih kot po porabi 
pride v štacune novem- 
bra (21,5") oziroma de- 
cembra (27"). 

segajo do i7 3,4 GHz in GTX 675MX. Novost je še vo- 
dilo USB 3.0, česar bodo veseli uporabniki zunanjih 
diskov. Toda Apple v isti sapi jasno pove, da je njihov 
lastni priključek thunderbolt dvakrat hitrejši. Prav tako 
je pozdrava vredno, da zaslon končno ni več kot zr- 
calo, saj je baje odbije tričetrt svetlobe manj. Nima pa 
dotikabilnega vmesnika, o čemer se je špekuliralo za- 
voljo konkurenčnih Oken 8. 

Apple je pokazal oziroma prenovil še tri izdelke, ki so 
v času branja že naprodaj. Družini prenosnikov mac- 
book pro se je pridružil 13-palčni model z visokoraz- 
ločljivim retinskim zaslonom (2560 x 1600) in izključ- 
no SSDjem. Vstopna cena je 1750 EUR. Nadalje so 
popravili par cifer pri macu mini, dočim je največje 
presenečenje nadgradnja ta velikega, tretjega ipada, 
ki se zdaj omenja kot četrti. Največji doprinos je od 
nadgrajene srčike. Ta je 1,3-gigaherčni čip A6X (os- 
rednji dvojedrnik in grafični štirijedrnik), poznan iz ifo- 
na 5, ki naredi zlasti igre opazno gladkejše. Tablica je 
dobila še prednjo HD-kamero, 8-pinski priključek 
lightning in LTE. Cene in razredi ipada so nespreme- 
njeni, torej od 500 EUR naprej. To so veseli tisti, ki so 
pred kratkim kupili trojko. 


Philipsova mavrica na ukaz 


Pssst, veste, kaj je ta hip v Čezlužju blazno v modi, če 
si mahnjenec na tehnologijo? Sobne luči na daljinsko 
upravljanje z mobilnikom. Potegneš iphone in prižgeš 
luč v kopalnici, še preden si tam! Hu-do. Philips tovr- 
stno igračkanje prestavlja stopnico više, kajti lučkam 
njihovega programa hue moremo po wifiju nastavljati 
ne le svetlost, marveč tudi barvo. V luštno oblikova- 
nih bunkicah se poleg antenice skriva enajst svetilnih 
diod, ki znajo po trditvah inženirjev predstaviti šest- 
najst milijonov barv. Odtenke lahko v programju izbe- 
reš kar s slik: na tablici požokaš podobo sončnega za- 
hoda in prostor porumeni. Trenutno je softver na vo- 
ljo za iOS, decembra dospe še inačica za Android. 
Philips hue je na policah od začetka meseca in naj bi 
ga sprva prodajali le v Applovih šopih. Začetna pa- 
kunga košta 200 evrov, v njej pa so kontrolna enota, 
ki jo priheftaš v brezžični usmerjevalnik, in tri sijalke. 
Sleherna nadaljnja pride 60 apoenov. Ni poceni, ven- 
dar paše zraven 60-colske plazme. Bolj prizemljeni 
bodo znali ceniti zmožnost nadzora razsvetljave po in- 
ternetu. Philips je programje delno odprl, zato so že 
vzniknile aplikacije, ki ti denimo na fon pošljejo opo- 
zorilo, da je v stanova- 
nju nekdo prižgal luči. 
Ali take, ki ob neki uri 
samodejno znižajo ja- 
kost, da otročad po ve- 
černi risanki ne de- 
la direndaja. 


S privzetim huejevim programčkom moremo svet- 
lobo prilagajati v štirih načinih in jakost denimo 
naviti za delo ali znižati za sproščeno poležavanje. 

Tudi v Slovenijo so zajadrali Pirati 

Dasiravno se farboviti magazin načeloma distancira 
od slovenskega političnega življa (zaradi česar ne do- 
biva državnih subvencij), velja omeniti, da se je 17. 
oktobra v ljubljanskem Kinu Šiška zgodil ustanovni 
kongres piratske stranke. Skupaj s 160 gusarskimi 
podporniki so formalno ustanovili Piratsko stranko 
Slovenije ali po domače Pirate. Predsednik politične 
gusarske ladje je postal Rok Deželak, sekretar Rok 
Andrče, med pomembnimi ustanovitvenimi člani pa je 
tudi Andrija Pušič, ki je v prejšnji številki Jokerja sko- 
zi intervju predstavil ideje in načrte stranke. Ob usta- 
novitvi pirati napovedujejo, da je eden njihovih prvih 
ciljev priprava na volitve v evropski parlament, ki se 
bodo zgodile čez dve leti. Kljub temu domačega poli- 
tičnega področja ne kanijo zanemarjati. Kako se bodo 
znašli na njem, bo pokazala prihodnost, zlasti ker ne 
gre za klasično levo ali desno usmerjeno stranko, kot 
jih razumemo pri nas. To bi znalo sklepanje političnih 
zavezništev napraviti nadvse zanimivo. 


Joker prejel nagrado drejček 

Slovensko društvo ljubiteljev spekulativnih umetnosti 
Zvezdni prah je v Celju 4. in 5. novembra pripravilo 
prvo konvencijo Si.Con za ljubitelje znanstvene fanta- 
stike in fantazije v vseh mogočih medijih, od knjig in 
filmov do namiznih ter računalniških iger. V okviru 
konvencije so podelili prve nagrade za dosežke na 
tem področju, ki so jih poimenovali drejček po zna- 
menitem romanu Vida Pečjaka, ki je kot prvi prejel na- 
grado za življenjski opus. Med nagrajenci so se znašli 
naš magazin kot najboljša revija na tem področju, 
Boštjan Gorenc za prevod Igre prestolov in društvo 
Gil-Galad za spletno stran. Lepo je videti, da se po do- 
kajšnjem mrtvilu stvari počasi premikajo, kot tudi, da 
je naša beseda prisotna med ljudstvom, četudi nam 
država očitno kvalitet ne priznava. Zaslužijo si več obi- 
ska, kot ga ima celjski porno sejem. 


Windows Live Messenger gre v pokoj 

Ko je Microsoft pred časom odštel zajetnih osem mi- 
lijard dolarjev in pol za nakup Skypa, se je marsikdo 
spraševal, kaj bodo v Redmondu počeli z dvema spo- 
ročilnikoma. Drastičen upad uporabnikov MSNja v 
zadnjem letu je odločitev olajšal. Nekdaj drugi najbolj 
priljubljeni program za neposredno sporočanje bo 
pristal na digitalnem pokopališču, z raču- 

nom Live pa se lahko že zdaj prija- 
vite v Skype. 

Tako se je končala trinajst let sta- 
ra zgodba, ki jo je programček 
pričel pod imenom MSN Mes- 

senger. Kot glavni razlog Mi- 

crosoft navaja večjo primer- 
nost Skypa za druge platforme, pred- 
vsem pametne televizije in xbox, bolje 
pa naj bi bil prilagojen tudi telefonom. Uradna nazna- 
nitev tega koraka se je znašla kar na Skypovi spletni 
strani. Popolna upokojitev naj bi se zgodila v prvih 
mesecih prihodnjega leta, razen na Kitajskem, kjer bo 
čvekalnik še vedno na voljo. Baje je tam zvestih upo- 
rabnikov še dovolj. 


Luštna, pisana arkadna dir- 
kačina po zgledu Mario Karta s Seginimi maskotami So- 
nic 6 Sega All-Stars Racing je bila proti pričakovanjem 
čisto solidna (Joker 201, 76), pa tudi v promet je šla do- 
bro. Ergo, dvojka. Glavna novost bo sposobnost morfanja 
vozil v leteča in podvodna, čeprav ne po mili volji, marveč 


pri temu namenjenih vratih. To pomeni tematsko ustre- 
zne dele nivojev po zgledu 3DSovega Mario Karta 7, pri 
čemer so zlasti obetavne vodne sekcije, kjer naj bi na 
šofiranje ključno vplivala vodna fizika. Za nameček se bo 
okolica rada podirala in se s tem preoblikovala za nasled- 
nje kroge. To hkrati daje upanje na opazno vejenje prog. 
Likov bo skoraj trideset, od večnega Sonica in njegove 
druščine do opice iz Samba de Amigo, nindže Musashija 
iz Shinobija ter spake Nightsa iz Into Dreams. Hkrati bodo 
na raznih igralskih franšizah temeljile steze, naj govorimo 
o Golden Axe, After Burner ali Panzer Dragoon. (sn) 


Frišnih in kakovostnih druščinskih frpjk ni, zato nestrpno 
pričakujemo poizdajo Baldurjevih duri. Ta igra leta 1998 ni le oživila spečega 
žanra, marveč se je spričo orenk zgodbe, širokih možnosti, dobrih dialogov, svo- 
bodnega premikanja, taktičnega boja in podrobnega ukvarjanja s šestimi liki z 
zlatimi črkami zapisala v anale pravljičnega raziskovanja. Studio Overhaul Ga- 
mes, kjer delajo biši Biowarovci, se je lani namenil, da bo legendo prenesel na Aje- 
ve in Gjeve tablice (10 $), nakar so tekom predelovanja špil najavili tudi za PC in 
mac (20 $). Dasi pogon ostaja znani Infinity Engine, bo prenovljena izdaja na ro- 
vaš širšega vidnega polja v višji ločljivosti, vsebina pa bo znatno obogatena. Od 
večjih pridobitev gre omeniti brezšivno vključen originalni dodatek Tales of the 
Sword Coast in nove vmesne animacije, ki bodo nadomestile stare sekvence. Na- 
dalje bo špil vpeljal vrsto novih likov, tudi pridruženih, kvestov, podzgodb in kra- 
jev ter mnogo coprnij in poklicev, ki jih je prinesla šele dvojka. No, še vedno bo 
temelj pravilnik DGD druge generacije, kar pomeni, da se bomo po dolgem času 

| spet ubadali z elementi, kot sta THACO in memoriziranje urokov. Starejši igralci 
komaj čakamo, da spet primemo Imoen za rit, pocukamo za brado Elminsterja in 


Kljub temu, da 
| je skrivnemu projektu Warrena Spectorja Epic Mickeyju 
(Joker 210, 71) do popolnosti manjkalo dosti, je bil tržno 
zadosti uspešen za nadaljevanje. Potem ko je v enici pre- M 
magal norega profesorja in se spoprijateljil z zajcem Os- 
valdom, se je vrnil v svoj svet, pozabljenčki pa so zaživeli 
v miru. A glej zlomka, Profesor se je vrnil in z lepo- 
rečenjem prepričal srečnega lagomorfa, naj mu pomaga 
pri vnovičnem reševanju sveta, ki mu grozijo potresi. No, 
Osvaldova žena spokorjenemu zlobcu ne zaupa in na po- 
moč spet pokliče Mikija. Tudi v drugo se imamo nadeja- 
ti klasične platformščine, le da bosta tokrat mišon in za- 
jec nastopala v duetu, kar bo kot nalašč za sodelovalni 
način. Če partnerja ne bo pri roki, bo nadzor nad Osval- 
dom prevzela umetna pamet. Obljubljajo, da težav s ka- 
mero tokrat ne bo, bo pa obilo govora in celo glasbenih 
IM točk, kot se za Disneyjevo izrisanko spodobi. (gt) 

Niso vsi deli serije s pogumnim vesoljskim lombaksom Ratchetom in ciničnim robotkom 
Clankom dobri, a nekateri so odlični, na čelu z začetnim trojcem. Po tistem so začeli avtorji Insomniac eksperimentirati s pristopi, kar je dalo mešane rezultate. Preiz- 
kusen bo tudi O-Force, ki bo večni ZF-mešanici skakanja, streljanja in raziskovanja pridružil tower defense. Branili bomo oporišče pred pisanimi alieni, vendar ne iz 
ptičje perspektive, marveč iz pogleda od zadaj. V vlogi Ratcheta, Clanka ali Guarka bomo rešetali kot naviti, pobirali šraufe ter matice in krepili orožja, ki jih bomo našli 
na bojnem polju. A brez prefriganega razporejanja stolpičev ne bo šlo. Vse skupaj bo najlepše v sodelovalnem in tekmovalnem večigralstvu, medtem ko bo nakup 
inačice za PS3 brez dodatnega stroška odklenil verzijo za vito in obratno. Špil bodo tržili na fizičnem mediju in digitalno v PS Store ter bo veljal okrog 16 evrov. (sn) 

Velik predogled Far Crya 3 smo že bili objavili avgusta, tokrat le opomnik, da koncem tega meseca 
izide ta pričakovana prvoosebna streljačina, ki nastaja v priznanem studiu Ubisoft Montreal. Namesto po Afriki iz drugega dela se bomo vrnili v okolje tropskega ob- 
morskega paradiža, le da bomo nastopali kot turist Jason Brody, ki ga okoliščine po ugrabitvi dekleta in faliranem poskusu umora s strani lokalnih prifuknjencev 
pahnejo v nasilje. Igra se bo trudila raziskati, kaj je civiliziran človek primoran (in pripravljen) storiti, ko okoliščine to zahtevajo, s čimer naj bi bila okvirno slična Spec 
Ops: The Line. Se pa za razliko od tega špila ne bo odvijala linearno, marveč bo umeščena v peskovniško odprt svet, ki bo obsegal več kao rajskih otokov. Poleg 
enoigralstva in tekmovalnega multija bo vdelana še ločena co-op kampanja, ki bo delovala kot uvod v zgodbo in bo namenjena sodelovanju dveh do štirih ljudi. (sn) 


Za | 
Diablo 3 ste odšteli 60 evrov, za Torchlight II dvajset. Bi 
bili za naslednjo akcijsko frpjko pripravljeni plačati nič? | 
Novozelandski avtorji so se namreč odločili, da bo nji- 
hov sekljaški projekt zastonj, financirali pa se bodo iz 
kickstarterjevsko navdihnjenih donacij in 'poštenih' mi- 
krotransakcij znotraj izdelka. Poštenost po njihovo po- 4% 
meni, da si z denarjem ne boš mogel kupiti igralne 
prednosti, marveč le kozmetične popravke. Drugače bo 
Path of Exile namenjen zlasti okorelim ljubiteljem akcij- 
skih erpegejev, kar nakazuje več kot 1300 veščin. Te 
ne bodo strogo razdeljene med pet možnih likov, mar- 
več jih boš prosto izbiral po obširnem drevesu in jih do- 
polnjeval s kombinacijami draguljev. Princip naj bi bil 
kombinacija materij v Final Fantasy VII in sphere boar- 
da iz FFX. Drugi adut bo dodelan sistem trgovanja, kjer 
avtorji upajo, da bodo okoli mešetarjenja zrasle prave 
spletne skupnosti. Beta bo decembra. (gt) 

Kako stoletje je že minilo, odkar smo nazadnje prvoosebno razkosavali ogromne robote iz univerzuma Battle- 

Tech v vlogi 'MechWarriorjev', pilotov tacajočih kovinskih monstrumov 31. stoletja. Vanj se bomo vrnili skozi orenk, uradno igro, osredotočeno na internetne spo- 
pade. Čeprav bo uporabljala zastonjkarski plačilni model free 2 play, ne bo na njej nič amaterskega, saj bomo deležni tako lastnoročne skrbi za nameščanje orožij 

$ ter odvajalnikov toplote kot občutka, da res sedimo v večstotonski mašini smrti, ki proži laserje ter rakete. Deli robota bodo utrpeli poškodbe in nenehno nas bo 
skrbela vročina, ki bo za nameček odvisna od okolice. Mecha bomo recimo ohladili v vodi, če smo mu heat sinke dali na noge, na puščavskem planetu bomo začeli 

|. sopihati zelo hitro, na ledenem ne. Korakali bomo po urbanih kartah z razrušljivimi stavbami in si kovali kariero pri eni od velikih hiš oziroma kot volk samotar. (sn) 

Brkati vodoinštalater se bo na frpjsko romanje po kartonastem 
Kraljestvu gob vnovič podal zato, ker je Bowser širom sveta raztresel šest kraljevih nalepk. Posrečena mešanica skakanja in igranja vlog 
nas je tekom let prepričala zlasti s šarmom in za Nintendove stvaritve nenavadno konkretnimi zgodbami. Tokrat bržda ne bo drugače, se 
pa igralni plati obeta konkretnejša prevetritev. Dežela bo razdeljena na stopnje, po katerih bomo iskali nalepke. Slednje bodo popolno- 
ma nadomestile menije, značilne za japonske erpegeje. Za skok cepinu na betico boš denimo moral seči v pehar po nalepko s škorenj- 
cem. Samolepke bomo nucali tudi za reševanje okoljskih zagonetk - z ventilatorjem boš pognal mlin na veter, za prečkanje reke boš iskal 
nalepko mostu. Seveda ne bo manjkalo pisanosti in humornih vložkov. Radost in vzhičenje ali, kot pravi Bowser Jr., nyarglebargle! (kv) 

Igraj med prvimi in prejmi še darilo! 


GALOPUDW GUSČČE EačL 
(Bine D Pravkar izšlo! Pravkar izšlo! 


Na voljo za: PC, PS3, Xbox360 Na voljo za: PC, PS3, Xbox360, 
PSP, Wii 

Pravkar izšlo! 
Na voljo za: PC, PS3, Xbox360 


Pravkar izšlo! Pravkar izšlo! 
Na voljo za: PC Na voljo za: PC 

Blagovna znamka GameWorld je last podjetja Kupi Si d.o.o. » Telefonska narocila iger na 02 330 33 00. » Na spletni strani so na voljo tudi druge igre za vse konzole in PC, ob vsakem nakupu pa prejmete 
darilo. « Posebne akcije in znižanja za izdelke v odprodaji. » Darila so številčno omejena, zato pohitite z naročilom. e Pridružujemo si pravico do spremembe darila, glede na zalogo, ki jo dobimo od založnika 
igre. e Za različne konzole so možna različna darila. « Navedene so cene za najcenejšo obliko igre (za konzolo ali PC). » Cene so lahko različne za različne konzole (ali PC). Preverite jih na naši spletni strani. 


Iz bitov, v violin 


JA levji 


Luči v koncertni dvorani se 


do še hodi na koncerte klasične glasbe? 
Nihče razen snobov in upokojencev, po- 
rečeš? Slika ni tako črna, gotovo pa se 
je publika od zlatih netehnoloških časov 
skrčila. Prilagoditev programa je bila na 
mestu in nišo so orkestri našli v glasbi iz iger. 
Ta je večno zapostavljen, a pomemben gradnik, ki 
lahko obilno pripomore k izkušnji. Spomni se, kako 
bedna postane marsikatera filmska grozljivka, če iz- 
ključiš zvok, in poskusi igrati v tišini. Nemara se glas- 
be niti ne zavedaš, dokler se ne sfiži. Pri razumskih 
poteznih strategijah še gre, pri špilih, ki te posrkajo 
vase in stavijo na čustva, pa je razlika ogromna. 
Z izdajatelji iger ne sodelujejo kar tako številni mojstr- 
ski izvajalci in skladatelji, na primer Jesper Kyd, ki je 
z orkestrom iz Budimpešte in madžarskim cerkvenim 
zborom posnel soundtrack za Hitman 2. Takih prime- 
rov je ničkoliko, saj ima vsak tretji nov naslov profe- 
sionalno izvajano inštrumentalno glasbo. Izvajanje 
igroglasbe je tako postal dober posel za številne an- 
samble. Ne le pri snemanju za v špil, marveč v obliki 
samostojnih cedejk in živih koncertov. Snobi in pen- 
zionerji, umik, prihajajo note iz Maria in Obliviona! 


Harfe s ploščkov 


Z orkestralnimi priredbami so, kdo bi drug, začeli Ja- 
ponci že pred lepim časom, saj prvi poskusi segajo v 
leto 1986. Čipi v tedanjih igralnih napravah, kot so bi- 
li NES, C64 in amiga, so sicer že zmogli več od pi- 
skanja in hreščanja. A vse skupaj je bilo daleč od bal- 
zama za ušesa. Koichi Sugiyama, iznajdljivi avtor 
glasbe za frpjko Dragon Guest, je zato svoje melodije 
priredil za orkester. Pri tem se za izvedbo ni domenil z 
lokalci, marveč z Londonskim filharmoničnim orke- 
strom. Ta je odgodel osem pesmi, nakar je založnik 

Pred'orkester; zbran.navodru, plapolaječih "SRrIČEV pfivihra dirigent: Priklon. Obrat. Vdih. 
Nadvig paličice iz dučatov glasbil oživi'partitura"::: Mozarta? Vivaldija? Nak, izkaže se, da 
študirani glasbeniki izvajajo melodijo iz Angry Birds! Snet plane na noge in divje zaploska. 


igre Sguare posnetek odtisnil na CD in ga poslal v 
trgovine. Kupci so všečkali. 

Uspeh je sprožil val posnemovalcev, ki se še zmerom 
ni polegel. V deželi kozjerejcev Sloveniji tovrstnih 
ploščkov kajpak nihče ne uvaža in ne šmirgla. A po 
Japonskem, ZDA in normalni Evropi je kupovanje na 
ta način interpretirane glasbe iz iger uveljavljena prak- 
sa. Lani je denimo ravno omenjena Londonska filhar- 
monija izdala masovno prodajan album The Greatest 
Video Game Music, na katerem so sprovedli izbrane 
komade iz dvajsetih iger, med njimi Mass Effecta, Mo- 
dern Warfara 2, Grand Theft Auta IV, Bioshocka in 
Jeznih tičev. Eni so se jim nemara ponesrečili oziroma 
niso prispevali zadosti dodatne vrednosti, na primer 
nova izvedba fantastičnega Seasons of War iz World 
of Warcrafta. A na splošno je plošček nabito poln 
odlične glasbe, ki ji prepletanje inštrumentov vdihne 
dodatno razsežnost. Polna zasedba simfoničnega ozi- 
roma filharmoničnega orkestra (pojma v grobem po- 
menita isto) pač zajema nad osemdeset članov z vsa- 
kovrstnimi godali, pihali in tolkali, čemur radi pridru- 
žijo pevce. Ko Bowserjevo temo iz Maria odtrobijo 
mogočni rogovi, je to nekaj drugega kot NESovo škri- 
panje, in ko znano melodijo iz Final Fantasy VIII odpo- 
je zbor, je občutek epski. Mimogrede, nadaljevalni 
disk The Greatest Video Game Music 2 je ravnokar 
izšel in ima komade iz Diabla 3, Arkham Cityja, Skyri- 
ma ter Portala. 


Kontrabasi v živo 


Vizionar Sugiyama je takisto naredil logični korak na- 
prej od tovrstnih cedejk. Leta 1991 je namreč priredil 
niz koncertov v živo, ki jim je rekel Orchestral Game 
Concerts in so jih izvedli tokijski filharmoniki ter sim- 
foniki. Melodije so prispevali skladatelji tem iz drugih 


iger. Tudi za Final Fantasy, od koder se je sčasoma 
napajalo največ tovrstnih priredb. 

Ravno ta frpjski niz je bil v spregi z drugo orjaško, 
svetovno znano, v Jokerju stalno opevano franšizo 
The Legend of Zelda zaslužen, da so se v živo izvaja- 
ne priredbe muzike iz 'igric' ukoreninile izven Dežele 
vzhajajočega sonca. Pionirski koncert se je odvil leta 
2003 na otvoritvi sejma Games Convention v nemš- 
kem Leipzigu, ko je v tamkajšnji elitni mestni dvorani 
Gewandhaus pesmi iz Zeld in FFjev odbrenkal češki 
nacionalni simfonični orkester. To so ponavljali vse 
do 2007. 

Zaradi datumskih neprilik se nam dogodka v Lipskem 
ni uspelo udeležiti, za kar nam je žal. Ostali so na- 
mreč bolj oddaljeni. Razvpita je serija koncertov Vi- 
deo Games Live (Videogameslive.com), kjer med 
godbo na velikem ekranu sučejo prizore iz špilov in 
epilepsijo inducirajoče svetlobne učinke, muziko pa 
izvajajo lokalni orkestri. Gre za pravi šov s poskaku- 
jočimi kitaristi in plešočimi maskotami, s katerim že 
od leta 2005 potujejo po mestih širom Amerike in 
občasno zaidejo na zahodne obronke Evrope (Britani- 
ja, Francija, Portugalska ...). Zadnji letošnji VGL bo 
14, decembra v Dubaju. Bolj umirjena je druga serija, 
Zelda: Symphony of the Goddesses (Zelda-sympho- 
ny.com). To je na podlagi kopice glasbenih tem iz 
minulih Zeld nanovo ustvarjena simfonija v štirih de- 
lih, ki jo na velezaslonu spremljajo animirani prizori iz 
Linkovih pustolovščin. Vtisi s te žal le ameriške prire- 
ditve so menda božanski. 

Kakega urednika na programu Ars bo zdaj od šoka 
vrglo pet metrov vznak in in bo dobil v koleno strupe- 
no vodo. Ampak zadovoljnih poslušalcev-gledalcev s 
tovrstnih koncertnih igroglasbenih dogodkov je ne- 
malo, saj so večinoma razprodani. Upajmo, da kak 
priroma v bližino. 


Londonski orkester (na sliki) je vizuelno konzerva- 
tiven. Pogumnejši Video Games Live so izdali že 
dva posnetka, glasbenega in filmskega. 


Ta niz skladb z modernistično naslovko (na enici je 
sličen soldat, ki igra čelo) ubodeš na fizičnem plo- 
ščku, recimo na Amazonu, ali na ltunes. 

Zeldina simfonija je izvirno delo, ki prepleta nov 
material in orjaško izročilo čudovitih melodij iz 
fantastične serije The Legend of Zelda. 

Ob zagonu Googlove 
strani je uzrla 
njegov preoblikovan 
znakec, ki je kazal 
potovanje malega 
Nema po deželi sanj. 
Po miškoklikni ani- 
maciji je začela tuh- 
tati, kaj se skriva za 
tem spreminjajočim 
se logotipom, in 
zadevo šla guglat. 


Z LAKLAKKANA, 


pletni iskalnik te variacije 

imenuje Doodles (slovens- 

ko 'kracarije'). Spontano so 

nastale leta 1998, ko sta 

Googlova očeta Larry Page 
in Sergej Brin šla na festival Burning 
Man in špricanje službe uporabnikom 
sporočila z logom, za katerim je bila 
ikona Gorečega moškega. Sedaj so 
Kracarije zveste spremljevalke Googla, 
ki na globalni ali lokalni ravni obeležu- 
jejo bolj, pa tudi manj znane praznike, 
obletnice, aktualne in kultne ter šport- 
ne dogodke, znanstvenike, inovativce 
in umetnike. Skupaj jih je že več kot ti- 
soč! Prav tako ne manjkajo privrženci, 
ki v Googlovi štacuni pod razdelkom 
Doodles kupujejo potiskane majice, 
flaške in rolke. 


Od takrat do zdaj 


Iskalnik je s stilističnimi spremembami 
napisa sprva buril duhove, saj naj bi bil 
logotip nespremenljiva oblika blagovne 
znamke. A marketinška finta je pri upo- 
rabnikih zadela v črno. Čeprav so bile 
alternativne podobe Googla na začetku 
redke in delo samostojnih sodelavcev, 
so Kracarije svoje mesto pod virtualnim 
soncem dobile z Dennisom Hwangom 
leta 2000. Page in Brin sta svojemu te- 
danjemu praktikantu dodelila naziv glav- 
nega oblikovalca, dokler ga ni zamenjal 
Ryan Germick. Ta je še vedno vodja 
ustvarjalcev, Doodlerjev. 

Evolucija Kracarij je bila postopna. Prve 
so bile enostavnejše spremembe, reci- 
mo zamenjava črk O s pirhi. Nato sta 
kakovost in kompleksnost oblikovanja 
zrasla v dovršene slikarije, animacije, 
filmčke, interaktivne igre in uganke. Te- 
me za Kracarije si zmislijo Doodlerji, 
hkrati pa se vsebine zbirajo širom oble. 
Predlog lahko na njihov elektronski na- 
slov proposalsegmail.com pošlje vsa- 
kdo in predlaga tako Oktoberfest kot 
obletnico rojstva Brucea Leeja. Za 
končno dizajniranje in programiranje lo- 
gotipov je nato odgovorna skupinica 
kracarskih umetnikov, inženirjev in ob- 
časnih projektnih sodelavcev. 

Če je neka tema stvar določene države, 
bo Kracarija vidna le dostopajočim od 
tam, ostale dežele pa bodo slavile kaj 
drugega ali bodo imele še naprej stan- 
dardni napis. Tako so lahko na isti dan 
aktivne različne podobe iskalnika. Ko je 
motiv dorečen, se Doodlerji lotijo pisa- 
nja algoritmov, kar zna trajati par ur ali 
več mesecev. Odvisno od zahtevnosti 


koncepta, ki včasih zajema celo vzgaja- 
nje rož. Prav ta hortikulturna Kracarija 
je bila daljši projekt, ki je dan Zemlje 
obeležil s cvetočim logom, katerega so 
postopoma fotografirali in dele sestavili 
v tekočo animacijo. 

Najbolj znane 

Kracarije 

Prvih nekaj let so bile Googlove stvarit- 
ve ilustracije, ki jih je Hwang svojčas ri- 
sal z Wacomovimi tablicami. Slike so 
nato postajale vedno bolj podrobne. 
Spomnimo se Kracarije z LHCjem in 
nogavicami Michaela Jacksona. 2010 
pa je prišlo do preloma, ko so se sta- 
tične slike sprevrgle v interaktivne ani- 
macije. 
Prva interaktivna Kracarija je postal le- 
gendarni avtomatni Pac-Man in nostal- 
gičnost pikožera z originalno grafiko, 
zvokom ter celo hrošči je navdušila sp- 
letno občestvo. Zadeva je bila tako raz- 
vpita, da so Pac-Mana namesto tradi- 
cionalnih štiriindvajset ur sukali dva dni. 
Podobnih kracastih iger je bilo na pre- 
tek med letošnjim olimpijskim polet- 
jem. Lahko smo igrali fuzbal, skakali 
čez ovire in šli slalom s kajakom. 
Najbolj priljubljene animacije je najti v 
glasbenih vodah. Prvo so posvetili Len- 
nonu, biser med njimi pa je devetdeset- 
sekundni video 'Don't Stop Me Now', ki 
so ga Doodlerji izdelali v čast Freddieju 
Mercuryju. Razvoj slednjega je trajal šti- 
ri mesece, večino časa pa so porabili za 
raznobitni dizajn letečega in bicikel vo- 
zečega Freddija. Interaktivne Kracarije 
so se takisto lotile inštrumentov, saj 
smo lahko spomladi zažagali na elek- 
trično kitaro in zagodli na sintesajzer. 
Pri slednjem si lahko miksal filtre, osci- 
lator in še kaj. 
Google se ne posveča zgolj 'klasičnim 
umetnostim', temveč tudi geekovstvu, 
kot smo lahko okusili pred dvema me- 
secema. Takrat so kapitan Kirk, Spock 
in kompanija iz Star Treka v črkasti for- 
mi postali del animacije, kjer smo s kli- 
kanjem na kamen in bambusovo bazu- 
ko odigrali nekaj scen. Prvo slovensko 
Kracarijo pa smo dobili januarja letos, 
ko so pri Googlu slavili Plečnika in nje- 
govo Tromostovje. Seveda je bilo obe- 
leženje omejeno na Slovenijo. 
Vse variacije napisa si lahko ogledamo 
na strani Google.com/doodles. Moja sa- 
njska Kracarija, na katero še vedno ča- 
kam, pa ostaja logo z R2D2-jem ... 


jis 


nainšestdeset let je imel Mike, za prijate- 

lje Singo, kar ni malo, ni pa spet tako ve- 

liko. Skoraj je bil že star, ko ga je po letu 

bolehanja dotolkel rak čeljusti, a še zme- 

rom je vsak dan programiral. Vse do brid- 
kega konca, kakor kaže remaster njegove zgodnje 
igre Snake Pit ( Swigsnc.com/snakepit, imej nameš- 
čen Unity), za katerega je zadnji kos kode prispeval 
le nekaj tednov pred smrtjo. Za razliko od številnih 
ranih programerjev iger je ostal v industriji in poma- 
gal pri tako velikih naslovih, kot sta Indiana Jones 
and the Emperor's Tomb in Grid. Zadnje čase pa se 
je posvečal iOSu. Spili so bili njegovo življenje. Ni 
maral drugam. Ni mogel. Srce mu ni dalo. 


Vplivnik 


Medijske solze ob preminutju so deževale širom Oto- 
ka, od Eurogamerja in Edga do nestrokovnih časni- 
kov, saj je bil Singleton za tamkajšnjo zgodnjo raču- 
nalniško srenjo kot pri nas Kajetan Kovič za otroško 
literaturo. Sam ne morem reči, da so mi njegovi na- 
slovi spremenili življenje, kakor je izlila čustva novi- 
narka časopisa The Mirror, Louise Mensch. Ta je ig- 
ralka in geekica postala, ko je prebrala opis The 
Lords of Midnight. Dotične igre osebno nisem baš 
čislal, sem pa zelo cenil Midwinter na amigi. 

Ob njem sem takoj vedel, da je Singo vizionar, ki ni- 
ma interesa za majhno in prežvečeno. A to je pokazal 
že s prvim projektom, ki ni bil ena sama igra. O ne. 
Ko je na začetku osemdesetih služboval kot učitelj 
angleščine in si je pridobil žegen spectrumovega oče- 
ta Cliva Sinclairja, naj udejanji nekaj za ZX-81, je na 
kaseto posnel nič manj kot petdeset svojih umotvo- 
rov. Velikopoteznost pa je najbolj izkazal ravno z Lor- 
di in Midwinterjem, katerih stična točka je velik, odprt 
svet, kakršni v tej dobi krasijo recimo GTAJje. 

Ko danes po kuloarjih in šolskih klopeh divje hvalijo 
Fallout, Grand Theft Auto in Elder Scrolls, kot da so 
izumili kolo, bi se morali z minuto tišine spomniti na 
Mika Singletona. Tihega legendarneža, ki se ni nikoli 
rinil v ospredje, marveč je ustvarjal podlago za da- 
našnje svobodnjaške igre - cele digitalne univerzume. 


THE LORDS OF 
MIDNIGHT 


1984 - ZX spectrum, C64, amstrad CPC 
Singleton, velik oboževalec Tolkiena, je za svoj prvi 
tour de force udejanjil čudodelski poklon Gospodarju 
Prstanov. Spustili smo se v srednjeveško fantazijsko 
dimenzijo Midnight, ki ni bila Srednji svet le po imenu, 
in se v vlogi polnočnih velikašev lotili mešanja štren 
sauronskemu negativcu Doomdarku s četrtmilijonsko 
armado. To smo storili bodisi pustolovsko, tako da 
smo se skozi raziskovanje in pogovarjanje dokopali 
do čudežne krone in jo uničili, bodisi strateško, z no- 


ČLOVEKI 


slovo tihega, ki je dal široko 


Za ta čas divjega potrošništva ima Sneti čudaški 
fetiš. Rad ve, kdo zares stoji za izdelki, ki mu ne- 
kaj pomenijo. Zato se ozre po življenju avtorja 
uspešnic iz osemdesetih in devetdesetih Mika 
Singletona, ki je preminil 10. oktobra. Bil je dec. 


Polnočni gospodarji bili zaradi truda avtorjev videti 
3D, čeprav jasno niso bili. Raznoliki taktični prijemi 
pa so igro naredili globoko še v drugem smislu. 


vačenjem drugih lordov in bojevanjem. Ali s kombi- 
nacijo obojega. Nad vojskami sicer nismo imeli di- 
rektnega nadzora, toda epski občutek je bil nedota- 
knjen. Zlasti zaradi prelomnega izrisovanja 4000 na- 
ravnih lokacij z griči, drevesi, gradovi in boleče mo- 
drim nebom vred. Nadaljevanje Doomdark's Revenge 
je bilo še obsežnejše, leta 1995 je prišla vokslasta 
inačica prvenca za DOS, garažno predelan izvirnik ter 
sekvel pa najdeš na Icemark.com. 


h. - A M:::: si 


Lords of Midnight: The Citadel je drugo nadaljeva- 
nje, ki je na PC prišlo šele leta 1995 in je uporab- 
ljalo gladko premikanje po vokslasti pokrajini. 


MIDWINTER 


1989 - amiga, PC, ST 
Nekateri igralni trenutki se ti vžgejo v spomin. Tako 
se natančno spomnim, kako sem v Midwinterju prvo- 
osebno stal na širni sneženi ravnici in nisem imel poj- 
ma, kam bi šel. Agh, vsa tista poligonska belina! Igra- 
li smo kot gverilec na futurističnem ledenem otoku, 
kjer je bilo treba strmoglaviti generala. To smo storili 
s hojo, smučanjem, snegmobilnim prevažanjem in 
zmajskim letenjem čez 250.000 kvadratnih kilome- 
trov zvečine prosto dostopnega ozemlja, sabotira- 
njem tovarn in radijskih stolpov ter reševanjem ujetni- 

kov. A ne le, da so bili cilji dostopni nepremočrtno, 
treba se je bilo ozirati na čas, se ne poškodovati, saj 
je zlomljena roka vplivala na natančnost streljanja, in 
rekrutirati partizane. Te smo nadzorovali, vendar smo 
morali paziti na njihove osebnosti. Na ta način smo si 
pot do konca oblikovali sami. V še širšem in pogum- 
nejšem nadaljevanju Flames of Freedom se je svet 
odtajal, zato smo se z le enim likom, ki pa je bil pri- 
lagodljiv, prevažali po morju med otoki in skušali 
spodbosti prebivalstvo v boj proti Saharanskemu im- 
periju, med drugim z diplomatskimi opcijami. Obe 
igri sta bili, tako kot Elite, krepko pred svojim časom. 


Midwinter se zaradi nežno risankastega pristopa 
grafično ni pretirano postaral. Igralno pa sploh ne. 
Preizkusi ga v emulatorju, kakršen je WinUAE. 


Izbrana igrografija 


Mike Singleton je sodeloval pri številnih igrah, 
vredno pa je opozoriti, da med njimi ni Carrier 
Commanda, ki mu ga mnogi pripisujejo. 
Shadowfax (1982 — spectrum, BBC, C64, VIC- 
20): z Gandalfom si plužil skozi valove Nazgulov, 
uporabljajoč magične strele. Precej zanič. 

Dark Sceptre (1986 — spectrum, CPC): mešanica 
strategije in od strani gledane sekljačine, kjer si 
enote nadzoroval indirektno. 

War in Middle-earth (1988 — spectrum, amiga, 
ST, PC): strategija v Tolkienovem svetu. 

Star Trek: The Rebel Universe (1988 — ST, PC, 
C64): avantura s pridihom taktike in bojevanja, v 
kateri smo z Enterprisom obiskovali planete. 
Starlord (1993 — amiga, PC): vesoljska strategija 
vrste 4X, kjer se boriš za planete, se ubadaš s 
surovinami, ukazuješ oporiščem in trguješ. 
Indiana Jones and the Emperor's Tomb (2003 — 
PC, PS2, xbox): zelo solidna trirazsežna akcijska 
avantura z Indyjem v glavni vlogi. Joker 117, 82. 
Gauntlet: Seven Sorrows (2005 — PS2, xbox): 
3D-izvedenka znane ječolaznice. Joker 154, 50. 
Race Driver: Grid (2008 — PC, PS3, X360): dir- 
kačina s previjanjem akcije nazaj. Joker 179, 67. 

Srebro za 99,8% 
prevodnost 


Eden ključnih sestavnih elementov 
posebne OX niti, ki je všita po celotni 


površini rokavice OX, je prav srebro - 


najbolj prevodna kovina v 
periodnem sistemu. 


> [BB 


Rokavice, ki 
brezhibno delujejo 
na napravan z 
zasloni na dotik. 


Visokokakovostne Touchscreen rokavice 0X 


sestavlja posebna OX nit, ki z vsebnostjo srebra 


zagotovi 99,8% prevodnost po celotni površini 


rokavice in omogoči nemoteno upravljanje vseh 
naprav z zasloni na dotik. 


Večdotično upravljanje, 
desetprstno tipkanje 


Na podlagi temeljitih preizkušanj 
številnih različic OX niti smo izbrali 
takšno, ki zagotavlja najboljšo 
odzivnost pri tipkanju na vse vrste 
zaslonov na dotik. 


Na voljo ekskluzivno na oxgloves.com 


Odlično darilo 
najbližjim 


Rokavice OX so več kot primerno 
darilo ob vseh priložnostih, zato 
smo jih na vašo željo pripravili tudi 
v izbrani darilni embalaži. 


| 


o sem tistega mrzlega decembrskega jut- 
ra, šest let je tega, v družbi nekaj požrt- 
vovalnih sotrpinov stal pred vrati ene od 
slovenskih tehničnih blagovnic in čakal, 
da bom imel privilegij kupiti sveži Ninten- 
dov sistem, sem bil vzhičen. Dvomi, ali naj se ločim 
od 250 evrov, me niso razjedali, kajti že prvi dan je 
bila na voljo Twilight Princess. Zelda - instabuy za 
predane igralce! Povrhu je firma na sejmu E3 napo- 
vedala kup poželenja vrednih iger, od novega Maria 
do Metroid Prima in Dragon Guesta. Morda najbolj je 
domišljijo burila Ubisoftova prvoosebna mečevalsko- 
pištolarska pobijalka Red Steel. 

Wii Sports, kjer za boks nucaš nunčak, so z 80 mi- 
lijoni kosov najbolje prodajana igra za wii, sledi 
Mario Kart (33). Trgovina Big Bang pravi, da so v 
Sloveniji potržili okrog 15.000 teh konzol. 


Sicer sem vedel, da se bo zgodilo tisto kot vedno: 
Nintendo bo prispeval levji delež k razlogom za na- 
kup, ostali bodo primaknili ne pretirano velik kos. 
Prav tako sem bil seznanjen z wiijevo strojno (ne)- 
močjo, ki je za xboxom 360 in playstationom 3 zaos- 
tajala do te mere, da je Maxisov Chris Hecker na Ga- 
me Developers Conference naslednje leto vznejevo- 
ljen kriknil: "Wii je tak, kot bi s selotejpom zlepil sku- 
paj dva gamecuba!" Vendar me ni motilo nič od tega, 
ko sem odhajal domov z belo šatuljico v vrečki. 

Ko zdaj gledam ta polpet s hecnim imenom, ki so ga 
iz prvotnega 'revolution' spremenili zaradi mednarod- 
ne razpoznavnosti in ker črki | simbolizirata človeka 
med druženjem, so moji spomini nanj mešani. Po eni 
strani sem na wiiju izkusil nekaj superiornih iger, med 
njimi izvrstni Zeldi ter fantastična Maria. Po drugi pa 
je bilo zvezdniško svetlih trenutkov manj kot na PS3, 


.. KONEC WIITALNOSTI 


Cp 


Tridesetega novembra na police pride nova Ninten- 
dova sobna konzola wii U. Stari wii bo dotlej hrope 
lovil zadnje vdihe, preden se bo pridružil kolegicam 
v Dvorani odsluženih. Medicinski brat Sneti ga s 
kahlo in morfijem v rokah pospremi na zadnjo pot. 


X360 in PCju. Celo kot na DSu in PSPju. Rekel bi, da 
zavoljo Nintendovega softverskega 'monopola', gra- 
fične in zvočne podhranjenosti ter podcenjevanja in- 
ternetne povezljivosti. 

Ne strinjam se sicer s pavšalnimi ocenami, da je wii 
sistem za otroke. Gotovo pa je sloves najbolje proda- 
jane konzole sedme generacije s 96 milijoni prodanih 
kosov zgradil na hrbtih nedeljskega, vsakdanjega ob- 
činstva. S tem so povezani vsi trije wiijevi plusi. 


Nadzorna edinstvenost 


Množice so od wiija dobile neobvezno, lahkotno zaba- 
vico. Naprava je tehnofobe in neznalce privlekla s pri- 
jaznim videzom, pisanimi meniji in intuitivnim kontro- 
lerjem wiimote, ki zaznava premike, od mahanja prek 
nagibanja do pospeška. Sodoben kontroler z desetimi 
gumbi, gobicama in križcem je za neukega strašljiv. 
Brezžični wiimote pa je kot dotikabilni zaslon, ki je 
spisal uspeh drkalice DS: vsakomur je takoj razum- 
ljiv. V menijih wiimote primeš, pomeriš v zaslon in sti- 
sneš knof, v igri za skok trzneš gor in za udarec dol, 
za zavijanje z avtom sučeš zapestje ... Tvoja oma bi 
znala po petih minutah vse, celo headshote delat, če 
sklepam po tem, da so wiiljinec stlačili v roke britan- 
ski kraljici. Resnejši so si dokupili ožičeni dodatek 
nunčak, ki ima analogno paličico in dodatne gumbe, 
najbolj predani pa klasični kontroler v več variantah. 


Za Nintendo je wii res zlat, saj jim že dolgo nosi 
krepke dobičke. Vladarski, pozlačen primerek pa 
so darovali britanski kraljici Elizabeti Il. 


Za vsakogar nekaj 


Posledice mantre 'enostavno kot pasulj' so bile dalj- 
nosežne, kajti prodajalci v trgovinah so lahko v nakup 
wiija prepričali ljudi, ki xboxa, playstationa in raču- 
nalnika ne bi niti povohali. Nobeno naključje ni, da je 
konzolo spremljal paket športnih miniiger Wii Sports, 
kjer si na izi tenisaril, golfaril in bejzbolaril. Prijetna 
večerna druženja s prijatelji, kjer v elektronski zabavi 

nenadoma sodelujejo igričarsko nepismene kolegice 
in vreščeči otroci, so se kar same risale v glavah. Wii- 
ji pa so leteli s polic. 

Igre zanj takisto, saj so jih spravili v promet okrog 
820 milijonov. Wii nima slabe postavke 'attach rate', 
ki pomeni, koliko kosov softvera je bilo nabavljenih 
za vsako prodano konzolo. Cifra se giblje okoli 7,5, 
pri xboxu in playstationu pa ni bistveno višja, med 8 
in 9. Moč je zaključiti, da lastniki wiijev nove igre ku- 
pujejo dokaj redno, kar je v nasprotju s predvideva- 
njem, da so ne-hardcoraši odšopali nekaj partij Wii 
Sports in konzolo pospravili v predal. Skratka, iger za 
wii se tre, čeprav je miniigernih kompilacij in cenene- 
ga šodra že preveč. 


Opletanje z wiimotom in nunčakom (oba zaznavata 
gibanje v prostoru) je bilo nekaj časa novotarijsko 
zabavno, kmalu pa smo bolečih zapestij radi šli 
nazaj na klasični, morda večni plošček. 


Dosti globokih igralnih izkušenj wii res ne nudi. Na- 
mesto tega je njegova moč v širini. Po eni plati se iz- 
kaže s farbovitimi špilčki za otroke in neobveznimi, 
grižljajčkastimi zbirkami arkadnih miniigric, s kateri- 
mi se zabavaš nekaj minut ali ur. Po drugi pa z uvelja- 
vljenimi Nintendovimi franšizami, resnimi frpji, srh- 
ljivkami in nasploh titulami z vseh vetrov. Glej cveto- 
berni izbor na sosednjih straneh. 


Tanc inu švic 


Med njimi so plesne in telovadne igre, ki se niso zače- 
le na wiiju, a so največjo priljubljenost dosegle na 
njem. Izrazita predstavnica prvih je Just Dance, ki je 
pred tremi leti omogočila miganje z boki na pop us- 
pešnice iz več dob, od Can't Touch This MC Ham- 
merja do Hot 'n' Cold Katy Perry. Žanr je bil po zaslu- 
gi Dance Dance Revolutiona živ že prej, a si za kora- 
kanje po navodilih na zaslonu potreboval podlago, ki 
je zaznavala dotike stopal. Wiimote je to ukinil in za 
nameček omogočil zaznavanje opletanja z rokami, 
kar je najbolj fino, ko imaš v riti par jegrčkov in se ne 
sekiraš, da iz sebe delaš budalo. 


november 2012 


Wii Fit je okej za razgibanje, posrečen je del z jogo. 
Tržijo tudi nadgrajeni Wii Fit Plus, balance board 
pa podpira še nekaj iger, kot sta Shaun in Rabbids. 


Največji pospešek telovadbi v dnevni sobi od dni Ja- 
ne Fonda je dal šwiicalni program Wii Fit, kjer risan- 
kasti avatar 'mii' teka, skače in dela vaje iz joge v sk- 
ladu s tvojim obteževanjem plošče wii balance board. 
Pojma nimam, koliko kil so špehatniki z njim izgubili, 
toda doslej so prodali 23 milijonov Wii Fitov. Ker je 
marsikakega spremljal balance board, je to velik 
uspeh. Ko so ga pokazali na CNNu in je eksplodiral 
Zumba Fitness, so v Kjotu, kjer je Nintendov štab, 
med nebrzdanim veseljem požlampali epske količine 
sakeja. Pri tem so nosili majice z napisi "IT PRINTS 
MONEY!" 

Če me kdo vpraša, katero konzolo naj kupi za deco 
ali preprosto zabavo, mu svetujem wii. Sploh zdaj, ko 
je cena modernejši izvedenki wii family edition (nima 
več podstavka za vertikalo in združljivosti z gamecu- 
bom) padla na 170 evrov, v paketu z Mario Kartom in 
imitacijo volana pa jo je moč dobiti že za 140. S pri- 
hodom naslednika se bo hardver nadalje pocenil. Igre 
so med 30 in 50 evri in upam, da bodo cene padle tu- 
di njim. Bolj simpatičnih poskakovalnic, arkadic in 
filmskih licenčnic ni ne na PS3, ne na xboxu 360, do- 
čim PC običajno ne prebiva v dnevni sobi. Tisto za 
vabljenje prijateljev na bowling pa itak velja - družbo, 
ki ni kolikor-toliko podkovana v igrah, najlaže animi- 
raš z Wii Sports, Just Dance, Guitar Herom in podob- 
nim. Res je, da imata xbox in playstation lastne adu- 
te, denimo karaoke Singstar in Lips ter igre za kinect 
in move. A zanje plačaš več. 

Vendarle pa se je treba zavedati, da se je dotok vid- 
nejših novih naslovov ustavil. Wii is dead, Zed. Wii is 
dead. ln da sistem tehnološko sodi v prvo polovico 
minulega desetletja, kajti načrtovati so ga začeli že 
2001., ko so splovili gamecube. S tem otvarjam sez- 
nam njegovih očitnih minusov. 


Ob splovitvi so v Britaniji v pol dneva potržili 
50.000 wiijev, Norvežani pa so se zanje celo ste- 
pli. Nato je prišel Just Dance in res naredil štalo. 


moštnik 2012 


Slaboten drob 


Wii ni HD-konzola. Namenoma. Nintendov veliki mag, 
Mariev oče Shigeru Miyamoto je jasno in glasno pove- 
dal: "Domenili smo se, da moč pri konzoli ne pomeni 
vsega. Če je močnih konzol preveč, ne morejo sobiva- 
ti, tako kot ne sami krvoločni dinozavri. V borbi bodo 
pospešili lastno izumrtje." Netekmovalnost s PS3 in 
xboxom 360 je wiiju sicer dala lebensraum, hkrati pa 
ga je stala vsakršne tehnološke relevantnosti, saj je 
ločljivost 640 x 480 na sodobnih ploskih tevejih komaj 
znosna celo za ljudi dobre volje. Tudi z dokupljivim 
komponentnim kablom namesto s priloženim kompo- 
zitnim za boljšo sliko (HDMlja wii nima). 


Call of Duty 3 je bil leta 2006 na xboxu 360 soliden. 
Verziji za wii je manjkalo večigralstvo, je pa s su- 
kanjem wiimota omogočala nagibanje. 


Manko strojne moči pa ne vpliva le na estetiko, tem- 
več na količino naslovov drugih založnikov, čemur se 
reče 'third-party support'. Tehnično naprednejše igre 
s PS3, xboxa in PCja brez resnega prirejanja na wiiju 
ne morejo teči. Zato na tej konzoli ugledamo malo 
večplatformskih hitov, kvečjemu kako Fifo in Tiger 
Woodsa. S tem se zgolj krepi Nintendova vladavina. 
Nadalje wiijev zvok ni dolby digital, marveč dolby pro 
logic Il, kar je stereo s simuliranim prostorskim pozi- 
cioniranjem ... ni velikega notranjega pomnilnika, kot 
je trdi disk, marveč le 512 MB flasha in vtik SD-kartic 
...in ni sukanja večpredstavnostnih vsebin, saj napra- 
va ne prebavi niti DVD-filma, kaj šele blu-raya ali da- 
totek mkv. Borno. 


Spletni mrak 


Wii, ki signal lovi brezžično in mu je treba priključek 
ethernet dokupiti, nima resne sistemske podpore za 
internetno večigralstvo. Posamični naslovi, kot sta 
Mario Kart Wii in Monster Hunter, imajo to plat porih- 
tano. A gre za izjeme, saj je Nintendova spletna arhi- 
tektura zanikrna. Med drugim zaradi dolgih številčnih 
šifer, ki jih je treba v mnogih naslovih vnašati za po- 
vezovanje z ljudmi, da te ne napadejo pedofilski pre- 
datorji. Brezplačnost je slaba tolažba in šele wii U bo 
prinesel resno povezovalno platformo Nintendo Net- 
work po zgledu Playstation Networka. Informacijski 
kanali v glavnem meniju, kot sta novičarski in vre- 
menski, spletni brskalnik, pošiljanje sporočil v ozadju 
(WiiConnect24) ter stvaritev brezžične lokalne mreže 
so majhen obliž na pekoči rani, zaradi katere tipski 
wiijev multiplayer teče na deljenem zaslonu. Vsled st- 
rojne podhranjenosti ima dostikrat težave z gladkost- 
jo, je pa res, da je tako spodbujena fizična družab- 
nost. Lego igre, kot so Lego Harry Potter, Lego Star 
Wars in Lego Indiana Jones, so za mnoge najbolj uži- 
vantske prav na wiiju. 

Del vsemrežne žalosti sta digitalni trgovini Virtual 
Console in WiiWare. V prvi tržijo stare uspešnice za 
minule sisteme, kot so SNES, game boy in C64, dru- 
go pa so si zamislili kot izložbo za cenejše naslovčke. 

Oboje je nekaj časa za silo migalo, zdaj pa je potihni- 
lo in se preusmerilo na 3DS. Dotok svežih iger v Wii- 
Ware se je ustavil, pri čemer zaloga že tako ali tako ni 
nič posebnega in je daleč od Steama ter PS Stora. 
Virtual Console pa ima ostudno nabreknjene cene, 
kajti 8 evrov za dvajset let stare mega drivove igre ali 
10 za one z N64 je rop pri belem dnevu. Za nameček 
ima japonski VC bistveno več iger kot ameriški in le- 
ta več kot evropski. 


Posiljenost mahanja 


Opletanje z wiimotom je za vsakdanjega človeka bolj 
razumljivo od pritiskanja gumbov. Hkrati pa je na dol- 
gi rok manj praktično. Tu leži velika wiijeva sitnost: 
utrudljiva nadzorna metoda. Čeprav moraš v arkadni 
sekljačini tisočkrat pritisniti gumb za zamah z me- 
čem, gre za miniaturne gibe prstov. Ko pa moraš rav- 
no tolikokrat trzniti z wiilijincem, je to neprimerno bolj 
naporno, kar se je izkazalo v nemalo primerih, od Per- 
zijskega princa naprej. Da ne omenjam smešnosti hi- 
trega mahedranja po luftu. Taka kontrola mora k 
nečemu prispevati. Pohvalni so prvoosebno merjenje 
v Metroidu in Zeldi, kaligrafija v Okamiju, simuliranje 
moči udarca s katano v Red Steelu 2, ki tako kot Sky- 
ward Sword terja modulski dodatek motionplus za na- 
tančnejše zaznavanje. Ta nemalo pripomore k občut- 
ku v Tiger Woods PGA Touru. Hvalevredni so tudi se- 
kundno odzivanje v WarioWare: Smooth Moves, žo- 
ganje v Mario Strikers Charged in usmerjanje modre- 
ga ježa v Sonic and the Secret Rings. A prevečkrat je 
miganje samo sebi namen, na primer v SSX, kjer 
igralnosti škodi slabo zaznavanje risalnih karafek za 
monster trike. Vzdušnost gor ali dol, če se ozrem na- 
zaj, gibalni kontroler za igranje ni bil wiiagra. 


Nintendo rad kaže čedne ljudi. A čeprav bi bilo v 
resnici več vampov in škrbin, je Wii Music dejan- 
sko sposoben ustvariti prešerno vzdušje. 


Zelda: Skyward Sword 

Nintendo, 2011; Joker 221, 92 

Po našem izboru najboljši naslov leta 2011 
je tisto, kar v igrah pogrešamo: umetniško 
navdihnjena, obrtniško perfektna, epsko 
široka zmes žanrov in slogov, ki se zlivajo v 
fantastično akcijsko avanturo in nas preiz- 
kušajo na mnogo ravneh. Morda še naj- 
manj na zgodbeni, gotovo pa na raziskoval- 
ni, kjer navduši pisan svet; miselni, saj je 
premetenih ugank ničkoliko; ter bojevalni, 
koder pride do izraza pametna raba orodij. 


Luka 

Wii Music 

Nintendo, 2008; Joker 185, brez ocene 

Ta paket je bolj igrača kot igra — neosredo- 
točen muzikalični projekt, kjer je mahalne- 
mu nadzoru podvrženih več kot šestdeset 
glasbil, od klavirja in tube do ksilofona ter 
bendža. Pri igranju kitare nunčak simulira 
vrat in z wiiljincem drgneš po strunah, pri 
pihalih si daš wiimote k ustom, desko pa 
uporabiš kot bobne. Pridih strukture dajo 
miniiigre, a srž je prosta godba v šestčlans- 
kem orkestru. Super za otroke. 


»Siiper Mario Galaxy 2 


Nintendo, 2010; Joker 203, 92 

Od te tridimenzionalne skakačine-ne-gre priča- 
kovati prelomnosti, saj se močno zgleduje po 
predhodnici, niti odprtega sveta po zgledu Ma- 
orkestriranje znanih sestavin, od vrtečega se 
3D-prostora do ploščadnih izzivov, ki brezšivno 
prehajajo v miselne orehe in nazaj v spretnost- 
ne. Vsebine je ogromno, špil pa je primeren ta- 
ko za začetnike kot za mojstre. Morebiti najbolj- 
ša ploščada vseh časov! Tudi SMG1 je odličen. 


Little King's Story 

Rising Star, 2009; Joker 191, 90 

V tej spregledani japonski izvrstnici, ki je v pre- 
delani obliki ravno prispela na vito, postaneš 
kralj pravljične dežele škratov in hodečega so- 
čivja. Vandraš, nabiraš robo, izpolnjuješ kveste 
in odstranjuješ sovrage, pri čemer je bistveno, 
da kot v Pikminu načeluješ odredu cortkanih 
bitjec. Igranje je raznoliko, na naslednji nivo pa 
vsebino dvigne krasna metaforična zgodba, ki 
omogoča vpogled v psiho zlorabljenega otroka 
in njegov namišljeni svet. Biser. 


Zelda: Twilight Princess 

Nintendo, 2006; Joker 162, 94 

Je Princesa zgolj neizviren poklon superiorni 
klasiki Ocarina of Time? Igri imata sicer mnogo 
skupnega, od tematsko sličnih templjev, po ka- 
terih večni junak Link mlati sovrageljne in 
rešuje uganke, do ježe kobile Epone čez farbo- 
vite livade. Vendar je tako le, dokler se ne poto- 
piš v njene skrivnosti. Dežela je opazno bolj do- 
delana in razprta, mrgoli novih prijemov, kot je 
spreminjanje v volka, miselni orehi pa so abso- 
lutno slastni. 


Mario Kart Wii 

Nintendo, 2008; Joker 178, 84 

Še ena Nintendova igra, kjer je risankasta podo- 
ba varljiva, saj se pod njo skriva obilica dirkalne 
globine. Preprostost, ki ugaja vsakomur, od de- 
ce do decov, je le zgornja plast, kajti pod njo 
mevljari obilica študiranja vrednih elementov, 
od ročnega odnašanja riti in rabe zavetrja do ra- 
be powerupov ter razlik med vozili. Za rekorde 
in uspeh v nalinijstvu je treba biti hudo nadr- 
kan. Škoda, da je enoigralstvo prežvečeno in bi- 
stvenih novosti tako malo. 


Donkey Kong Country Returns 

Nintendo, 2009; Joker 209, 88 

Mario je kralj skakačin, a tik za petami mu je 
opica, ki briljira v tej pisani, izvrstni dvoraz- 
sežni ploščadi. Ko Donkey Kong z mlajšim 
Diddyjem po džungli zbira banane, se prebi- 
ja skozi raznolike svetove in navdušuje s 
ka jezdita na kitu, nato se skrivata pred va- 
lovi, frčita z raketo in se ubadata s simpatič- 
nimi šefi, ki terjajo tako prste kot možgane. 
Odličen špil, vedi le, da je kar težak. 


Metroid Prime Trilogy 

Nintendo, 2009; Joker 197, brez ocene 
Trilogija vsebuje vse dele serije Metroid Pri- 
me — prvenec in nadaljevanje Echoes z ga- 
mecuba ter trojko Corruption (J173, 87) z 
wiija, pri čemer sta prva dva opremljena z 
mahalno nadzorno shemo. Ta deluje odlič- 
no; še dobro, saj gre za vzdušne prvooseb- 
ne mešanice nelinearnega raziskovanja, 
streljanja, ploščadenja in premišljanja. Žal 
ključnih novosti v trilogiji ni. A če si Primov 
Želiš, je paket dragocenost. 


Xenoblade Chronicles 

Nintendo, 2011; Joker 218, 86 

Ni nujno, da se japonski frp podreja klišejs- 
kim pravilom zvrsti. Epska fantazijska avan- 
tura se odlikuje z nekoliko sodobnejšim pri- 
stopom, ki sicer ne odpravi ponavljajočih 
se bojev z navadnimi sovražniki, a uvede 
realnočasovni akcijski tepež z veliko tak- 
tičnimi elementi. Umeščena pa je v impre- 
siven odraslo pravljični svet, ki raztura z 
raznolikostjo narave. Ni HD, ampak pri ta- 
kih prizorih mu ni treba biti. 


Dead Space: Extraction 

Electronic Arts, 2010; Joker 198, 84 

Tale EAjeva finost je združek prvoosebne stre- 
ljanke na tirnicah, kjer te igra premika sama, ti 
le premikaš pogled in meriš, ter vesoljske groz- 
ljivke. Ciljanje mutantskih ogab, povezanih s 
peklom, je z wiimotom idila, kar je kasneje pov- 
zela inačica za PS3 s podporo za liziko move. 
Pot naprej se veji, vzdušje pa raztura, med dru- 
gim zaradi fint, kot je ugašajoča se svetilka, ki 
jo je treba nafilati s tresenjem wiiljinca. Groba 
wiijeva grafika dejansko pripomore k strahu. 


Super Paper Mario 

Nintendo, 2007; Joker 170, 89 

Še ena od strani gledana ploščada z Mariem v 
glavni vlogi, kizpa ima skriti adut. Dvema di- 
menzijama se namreč zvito pridruži tretja, saj 
lahko brkač stilizirano pokrajino 'napihne' v 
škatlast svet, prepreden s skritimi prehodi in 
presenečenji za vogali. A pozor, gibanje v 3D- 
prostoru ima ceno, saj zbija življenjske točke, 
zato je treba po opravkih v njem hitro in pre- 
udarno. Za nameček je moč menjavati like in 
vsak od njih ima lastne veščine. 


Trauma Center: Second Opinion 

Nintendo, 2007; Joker 170, 80 

Serija Trauma Center nudi priložnost, da 
postaneš kirurg. Z wiimotom na pacientu iz- 
vajaš operacije, režeš, šivaš, dreniraš, žgeš 
in injiciraš. Začneš z zlomi in tumorji, kmalu 
pa preskočiš na parazite. Ker ni nadzornih 
točk in znajo biti operacije zafrknjene, igra 
ni lahka. Je pa zabavna in posebna. Evro- 
pejci smo dobili še nadaljevanje New Blood, 
dočim se trojka, Trauma Team, ni prebila iz 
operacijskih dvoran Amerike in Japonske. 


SE ZAČELO? 


HOBIT 


Cena: 13,95 4 


(396 strani; 18,6 x 12,4 cm) 


Ce se hobir Bilbo s čarovnikom 
Gandalfom ne bi nekega dne podal na 
nevarno pustolovščino, trilogije 


Gospodar Prstanov sploh ne bi bilo. 


Hobit v kinu od 13. 12. 2012 


Ujemi vsako podrobnost! 


Vrhunske Philipsove slušalke Fidelio. 


Slušalke Fidelio LI so zmes naj- 
višjih zvočnih standardov, prvo- 
vrstnih materialov in vrhunskega 
udobja. Prinašajo izjemno 
zvočno izkušnjo, saj predvajajo 
naraven zvok tako zvesto 
izvirniku, kot je sploh mogoče. 


Slušalke Fidelio MI prav tako 
združujejo najboljše na področju 
zvoka in udobja, a so lahke in name- 
njene poslušanju, kjerkoli si. Nepri- 
merljivo glasbeno izkušnjo jim zago- 
tavljata tehnološka dovršenost in 
izoliranost pred zunanjimi zvoki. 


Avdiofilski zvok na vsakem koraku. DH i LI DS 


Slušalke Philips Fidelio MI in LI so oblikovane tako, da se potopiš v svet zvokov. 
Odlikujejo jih vrhunski materiali in tehnologija, izjemno udobje ter odlična izolacija zunanjih zvokov. dovršeno in preprosto 


OZNANILA 


Dnevni sobi se obetajo nove dimenzije žura. Navi pogrne mizo in preveri, ali 
je vse pripravljeno na prihod dobrodošlega novinca na sceni — wiija u! 


Na preduečec uganke 


novembra bo na evropske 
police priplezal wii U, nasled- 
nik Nintendovega belinčka. 
€ Na zunaj bo konzolica pod- 


obna predhodni, vendar bo drob bistveno okrepljen 
in bo kazal HD-grafiko do ločljivosti 1080p. Največ 
pozornosti vzbuja nadzorna metoda, ki jo pooseblja 
plošček wii U gamepad. Ta polkilogramska tablica 
bo imela vdelan šestpalčni dotikabilni zaslonček, 
žiroskope, kamero in še kaj. Zadeva kljub hecnosti 
obeta lepo razširitev igralnih možnosti. Sliko bo na- 
mreč prikazovala neodvisno ali celo namesto televi- 
zorja. Tako bo lahko dopolnila akcijo, recimo z zem- 
ljevidi, izbirniki, risalno površino in še s čim. Ob tem 
bo napravo mogoče povezati z wiijevim daljincem in 
nunčakom, kar bo zlasti aktualno v večigralstvu. 


Kontroler se zdi smešen, vendar bo dvojnostprika- 
za velik adut wiija U. Kako bomo uspeli buljiti na 
dva konca hkrati, bomo še videli. 


Družabnost in povezanost s spletom bosta tudi sicer 
doživeli preporod, ki je wiiju močno manjkal. Wii U bo 
povezan s spletnim servisom Nintendo Network z 
uporabniškimi profili, trgovino, kanali za spletno več- 
igralstvo in družabnim omrežjem Miiverse. DVDjev in 
blu-rayev sicer ne bo predvajal, namerava pa v špa- 
noviji s ponudniki spletnih filmskih vsebin pripraviti 
gledalni program, ki bo tekel tako na televizorju kot 
na padovem zaslončku. 

Konzola bo naprodaj v dveh paketih. Osnovna, bela 
verzija z 8 giga shrambo bo stala 300 evrov. Črna iz- 
vedenka z 32 GB bo imela premijski račun za Ninten- 
do Network in igro Nintendo Land (ta bo ločeno kup- 
ljiva) ali Zombi U in običajni joypad. Temu pravijo 'pro 
controller', po obliki močno spomni na xboxovega in 
ima dve gobici, deset gumbov ter analogna petelina. 
Prvi paket bo stal 350 evrov, drugi 400, veliki špili pa 
bodo zapečeni na 25-gigabajtnih diskih in bodo stali 
okrog 60 evrov. Poglejmo, kaj bo konzolico v Evropi 
pospremilo ob rojstvu ali v prvih nekaj mesecih! 


New Supec Macio Bros. U 

Da bi izid Nintendove konzole spremljala polnokrvna 
Marieva igra, se ni zgodilo že od N64. S tem skušajo 
popraviti slab okus po mrtvilu pri 3DSu. NSMBU bo 
podoben sestrskemu špilu z wiija: Bowser bo spet 
ugrabil princesko, vodovodarja z zalego jurčkov in 
miijev pa se bosta zapodila v s strani gledane stopnje. 
Poleg solerstva bo špil predviden za kar štiri dodatne 
igralce, od katerih bo eden prek ujevega kontrolerja 
dorisoval plošče. Ena poglavitnih dobrot bodo želodki 
za veveričje jadranje in odskakovanje od sten. 


Nintendo Land 


Nintendo Land bo za wii U to, kar je bil Wii Sports za 
wii, čeprav bo brezplačno priložen le deluks inačici 
konzole. Šlo bo za komplet ducata miniiger, ki bodo v 
prvi vrsti namenjene prikazu konzolinih zmožnosti. 
Tokrat špiliči ne bodo športni, temveč bodo črpali iz 
Nintedovih klasik, ki bodo vprežene kot atrakcije lu- 
naparka. V zeldaški se bomo mečevali in streljali z lo- 
kom, v Kongovi šibali z vozičkom mimo ovir, v Luigi- 
jevi lovili strahove in v F-Zerovi dirkali. Namenjene 
bodo raznolikim kombinacijam igralcev, od puščavni- 
ka do druščine petih, od katerih se bo eden oklepal 
tablice in s tem odprl nove možnosti nadzora. 

Wii Fit U 
Tretja v nizu uspešnih fitneščin bo imela priložen pe- 
dometer, torej števec korakov. Tak mehanizem je 
vključen v 3DS in spremlja, koliko kalorij si pokuril 
čez dan, nakar te za doseženo nagradi. Od periferije 
bo Wii Fit U uporabljal obstoječo wiijevo desko, ki jo 
bo dopolnil z ujevo tablico. Ta bo lahko povsem na- 
domestila televizor, zato za vadbo ne bo treba zasesti 
dnevne sobe. Pričakujemo ustaljen komplet resnih 
vaj, ravnotežne joge ter miniiger v slogu dričanja niz 
brdo in skakanja po trampolinu. 


Y ai m za 
m v Nintendo, do pomladi 


Rayman Legends 
Rayman Legends bodo neposredno nadaljevanje lan- 
ske odličnice Origins. Tudi tu bomo povabljeni v s st- 
rani gledano, izziva polno skakačino. Raymana s pri- 
jateljčki bo potegnilo v globino skrivnostnih slik, ki jih 
bo treba raziskati. Obetamo si pisan in vegasto srč- 
kan svet, po katerem se bomo spreletavali sami ali v 
družbi prijateljev, ki jih bomo lahko našli tudi na sple- 
tu. Kdor bo igral s tablico, bo s potegi premikal ploš- 
čadi, vrtel bodice, rezal vrvi in soigralcem nasploh 
lajšal pot naprej. 


Nin ja Gaiden 3. Razoc's Edge 
Tretji Ninja Gaiden bo na wii U prisekljal v predelani, 
obogateni različici. Glavna novost bo raba zaslonske- 
ga kontrolerja, s katerim bo Ryu izbiral orožja in čar- 
obnjaški ninpo ali oprezal za dodatnimi podatki. Poleg 
tega bo vključen sistem nadgrajevanja s točkami kar- 

Tecmo in Nintendo, januarja 


me, ki bodo jačale krepela, uroke, zdravje in udarce. 
Skladno z Ujevim oknom v splet bomo dobili sodelo- 
valno večigralstvo z novo bojevnico Ayane. Ta bo na- 
stopala še v modusu z izzivi, pa tudi sicer bo špil obo- 


Lego City Undercovec 

Po številnih licenčnicah se bo Lego vrnil v zavetje last- 
nih domislic. Mesto je ena njegovih najbolj zimzelenih 
tem, špil pa bo pisana in razdelana peskovniščina. 
Kljub zgledovanju po Grand Theft Autu ne bomo igra- 
li lumpa, ki bi kradel avtomobile in obdeloval črnke, 
temveč bomo postali kifelje. Chase McCain bo pod 
krinko haral po ulicah in lovil kriminalce. Ker je frajer, 
bo pri tem uganjal parkurjevske vragolije in kontrolno 
ploščo uporabljal kot skener za delinkvente. Vmesne 
sekvence bodo pokale od legoidnega humorja. 


Nintendo, okrog Božiča 


Dragon Guest H 
Čeprav je bila wiijeva nalinijska plat zelo šibka, je le- 
tos poleti vseeno dobil pravo masovno nalinijsko 
frpjko Dragon Ouest X. Igra se kljub uspehu ni prebi- 
la izven Japonske, a so jo pri Sguare Enixu kljub te- 
mu pograbili z vsemi štirimi in za prihodnjo pomlad 
snujejo verzijo za wii U. Močna plat je risankav, odprt 


OZNANILA 


svet, prijazen do začetnikov. Pravljičnost s številnimi 
kvesti in šestimi rasami se sliši privlačno in upamo, 
da se bo na spletno žilo čimprej priklopil tudi Zahod. 


čombi U 

Ubisoft bo izid wiija u pospremil s čebrom nagnitega 
mesa, ki se bo kot kuga razlezlo po Londonu. Naša 
naloga v tej prvoosebni grozljivki bo preživeti. Pri tem 
se bo treba nemrtvih zares paziti, saj bo za pogibel 
dovolj en sam šavs. V tem primeru bomo prestavljeni 
v vlogo drugega lika, kar bo ob izgubi prtljage z muni- 
cijo pomenilo stalno ranljivost. Vsaj tablica nam bo 
pri tem v veliko pomoč, saj bo prevzela vlogo multi- 
funkcijskega pripomočka z inventarjem, zemljevidi in 
vseh sort orodjem za preživetje v podzemlju. 


Ubisoft, 30. novembra 


Pikmin 3 

Tretji Pikmini so eden najteže pričakovanih naslovov, 
saj so škrateljci wii obšli. Kot na gamecubu bomo po- 
veljevali hordi rastlinskih bitjec, ki se bodo liliputansko 
prebijala med podrastjem in se bodla z živadjo vseh 
sort. Pikmini se bodo vnovič delili po barvah, ki bodo 
nakazovale njihove sposobnosti. Ognjenim rdečkar- 
jem, modrim povodnjakom in lahkim rumenčkom se 
bodo pridružili krpanski balvančki, ki bodo koristni za 
podiranje preprek. Vodniki bodo štirje namesto dveh, 
tablični kontroler pa bo prikazoval zemljevid. 


KI K — Z Su 
Nintendo, spomladi 


Monster Hunter Tci Ultimate 
Še ena predelava frpjske sekljalke bo Monster Hunter 
Tri, ki smo jo pred dvema letoma srednje navdušeni 
špilali na wiiju. V nadgrajeni obliki z brezžičnim večig- 
ralstvom je lani izšla za 3DS, decembra pa bo prilo- 
mastila na wii U. Multi bo tu še bolj razbohoten in bo 
segel na splet, ob čemer bo omogočeno kombinirano 

večigralstvo med 3DSi in wiijem U. Več bo nalog, 
lačnih pošasti in splošnega lošča. Grafika bo sekala v 
polepšanih 1080p, kar bo najbolj spektakularno v 
podvodnih okoljih. 


Rabbids Land 

Potem ko so zaveci lani migrirali na kinect, zdaj spet 
mrdajo nazaj k Nintendu. Na wiiju U bo v ospredju 
svež nadzor ob pomoči tablice, ki bo poudarjeno asi- 
metričen. En igralec bo recimo vihtel ploščo, drugi pa 
wiiljinca z nunčakom, ob čemer bosta njuni nalogi po- 
vsem različni. Ker bodo zaveci tokrat zavzeli lunapark, 
akcije ne bo manjkalo. Spuščali se bomo z vlakcem 
smrti, bežali pred kotalečimi se skalami, ciljali nagra- 
de in podobne zabaviščne traparije. Mašenje sladkor- 
ne pene v telesne odprtine nam najbrž ne uide. 


Tcideset titul u prvem mesecu 

Kot veli tradicija od gamecuba naprej, se Nintendo za 
wii U zaklinja, da bo podpora ostalih založnikov 
('third-party support') zanj močna. Izkušnje nas učijo 
o nasprotnem, saj se od preloma tisočletja naprej red- 
no dogaja, da ostali izdajatelji sprva željno sodelujejo, 
nakar začne njihova podpora dokaj hitro usihati. A 
upanje umre zadnje. Ker bo wii U 'vsaj' tako močan 
kot PS3 in xbox 360, bo spočetka dobil dosti predelav, 
ki jih bodo na lansirni dan deležni zlasti Američani. 
Najbolj razvpita sta Black Ops 2 in Assassin's Creed 3, 
v katerem vodna fizika ne bo prav nič slabša kot na 
X360 in PS3, prav tako pa bodo izšli Batman: Arkham 
City, Darksiders 2, Epic Mickey: The Power of Two, 
Skylanders Giants, FIFA 13 in Tekken Tag Tourna- 
ment 2. Njihove posebnosti se bodo v glavnem tikale 
zaslonskega kontrolerja. Black Ops 2 bo na njem nu- 
dil hitro izbiranje opreme, drugi igralec pa ga bo upo- 
rabljal kot lasten zaslon ... Assassin's Creed 3 bo lo- 
čeni ekrančič uporabljal za večjo karto ... FIFA bo 
nanj pošiljala podatke o taktiki ... in v Batmanu bomo 
z nagibanjem ekranskega joypada usmerjali batarang. 
Bodo pa ponekje vsebinske razlike. Darksiders 2 bo 
imel zraven kup dodatnih misij in opreme, medtem ko 
bo moč v Tekkenu borce oblačiti v nintendovske oble- 
ke ter se udejstvovati v načinu Mushroom Battle, kjer 
bomo s pobiranjem gobic rasli ali se manjšali. 

a-ta-ta-ta-tadadada," se oglaša moreči 

takt, ki ga sem in tja prekine hitehcoc- 

kovski pisk, da dobiš cmok v grlu. Po za- 

slonu se v izometričnem pogledu pomika- 

jo pikslasti vojaki elitne bojne skupine X- 
COM (Extra-terrestrial Combat: nit), namenjene 
boju z izvenzemeljskimi napadalci. Soldat Helmut 
obstane pred vogalom, za katerim se nekaj čudno 
oglaša. Zvabimo falota v zasedo, si rečeš in se odlo- 
čiš počakati nekaj igralnih korakov. Stisneš 'end 
turn' in čakaš. Nič. Ee, dajmo še enkrat. Za vogalom 
se premakne senca. Če bi si imel navado gristi noh- 
te, bi zdaj glodal prstne kosti. Še-en turn. Izza zidu 
se prisvaljka nagravžna kačjemoža kreatura. Helmut 
pade v dril in vanjo izprazni pol nabojnika. Preluknja- 
ni alien se zasuče na mestu in se z gromkim krikom 
sesede. Zmaga! Toda NE, kajti nenadoma iz povsem 
tretje smeri z dolgo belo vlečko prileti izstrelek in za- 
dene naravnost v sredino Helmuta. Nesrečni člove- 
celj ponovi snakemanovo vajo - zasuče se na mestu 
in krikoma izpusti dušo. 


Tkania 
nekega obdob, ja 


Marsikdo, ki je sredi devetdesetih besno igral na PCju, 
se še kako najde v zgornjih vrsticah. Tedaj so na ra- 
čunalnikih še vladale frpjke, avanture in potezne stra- 
tegije. V vrhu slednjih sta bila prva dela serije X-Com 
- UFO: Enemy Unknown ter X-Com: Terror from the 
Deep. Ker sta bila priljubljena artikla 'stricev iz Ame- 
rike', ju je pri nas spoznal širok krog ljudi. Z zmesjo 
napetega vzdušja in prefinjene igralnosti, kjer si se šel 
slepe miši z alieni, sta bili zaslužni za marsikatero ne- 
prespano noč. ln propadlo kontrolko. 

Zato je laže razumeti hudournik gnojnice, ki jo je Ta- 
ke-Two pred dvema letoma fasal ob napovedi prero- 
da serije s streljanko XCOM (brez pomišljaja!). Od 
Apocalypsa iz leta 1997 nismo dobili poštenega izvo- 
da te franšize in da jo hočejo preobraziti v FPS, je bilo 
za stare mačke preveč. Toda založnik je imel v ognju 
še eno železo. Moštvo pri Firaxisu je že več let na skri- 
vaj delalo prejšnji mesec prispelega XCOM: Enemy 
Unknown, ki ni rešetalka, marveč ekipna potezna 
strategija kot izvirniki! To pove, kakšen sloves ima 
serija tako med igralci kot ljudmi v studijih. 

Frevidnih korakov in Fazbi jajočega 
srogse daressoč pribliza eni na, jbaol,j 
legendarnih ter n,jeru Ljubih zeFri ij ra- 
Zunalniskih iger vseh časov - prega—- 
nijialki tu jskih napadalcev a-COHM, 


ni . - apo. 
či-LoMOovi predniki 
Koračni pristop X-Coma s soldati na izometričnem 
bojišču se zdi podoben Jagged Alliancu. Toda igri ni- 
mata skupnega izvora. Pikslasti lov na NLPjeje sko- 
rajda v celoti nastal v glavi enega človeka, Juliana 
Gollopa ("romantičen vzdih" -Sneti). Ta velja za oče- 
ta računalniških iger z malimi moštvi vojačkov, ki se 
po ozemlju gibljejo v izmeničnih korakih, kjer je en- 
krat na vrsti igralec, drugič njegov nasprotnik. 

Da možakarju ležijo take igre, je zaslužen njegov oče, 
ki ga je v otroštvu zasipal z mnogoterimi namiznica- 
mi, Kot gimnazijec je začel igre tudi programirati in 
leta 1984 napravil potezno erpegejko Rebelstar Rai- 
ders za spectrum. Tod prvič opazimo rabo točk (time 
units), katerih zaloga določa, koliko dejanj lahko 
opravi določena enota v enem koraku. Premiki, streli 
in ostale akcije imajo svojo točkovno ceno in kdor 
mnogo preteče, malo strelja. Prijem je Julian pobral 
neposredno iz namiznih iger. 

V Laser Sguadu si s skupinico futurističnih vojakov 
v zakotnih delih galaksije ašašiniral, demoliral in 
kradel informacije. Igra je bila skupek petih sce- 
narijev in še ni imela krovne pripovedi. 


Rebelstarovo okolje mu je prijalo in je v njem napravil 
še nekaj inkarnacij, kot sta Rebelstar in Rebelstar 2. 
Zanju je prvič ustvaril umetno pamet, s katero se je 
bilo moč zabavati v solo. A zares je sistem izpopolnil 
v slovitem Laser Sguadu štiri leta pozneje. Šele tam 
so začele stene bojevnikom zapirati pogled, da-niso 
videli, kaj počno nasprotnikovi borci, če jih niso uzrli z 
očesom. Sovrag je zato v svoji potezi izvajal skrite 
manevre, od katerih ti je igra pokazala le delčke ali te 
je dražila z oddaljenimi zvoki. Ta 'hidden movement! 
te je neprenehoma zbadal s slutnjo, da se v temi izven 
vidnega polja nekaj dogaja, ne glede na to, če je bil 
tam res pošastek ali prazen nič. Laser Sguad je poleg 
tega uvedel -še nekaj pomembnosti, denimo moralo 
soldatov, spričo katere se jim je utrgalo, če je laserski 
curek pred njihovimi očmi upepelil kamerada. 

Heka,i 
z nezenml, talni 


Naslov je bil za leto '88 uspešnica in Julianu se je pri 
programiranju pridružil brat Nick, s katerim sta ga 
spravila na množico sistemov, od spectruma do C64, 
amige in amstrada CPC.A ker sta bila ekonomsko 
dokajšnja analfabeta, z njim nista mnogo zaslužila. Za 
dvojko se je njuna tvrdka Mythos Games odločila naj- 
ti boljšega založnika. Na atariju ST sta sprogramirala 
demo v izometričnem pogledu in leta 1991 odvandra- 
la k Microprosu, ki sta ga spričo Civilizacije čislala kot 
najboljšega založnika strategij. 

Vodja razvoja pri družbi je bil takrat Pete Moreland in 
demo je dobro sprejel. Toda ustvarjalcema je dal ve- 
deti, da hočejo od njiju nekaj večjega. Okoli bojnih 
scenarijev s soldati bi morala zgraditi epsko, strateš- 
ko ogrodje. "Magari z nezemljani," je bil Morelandov 
predlog, ki je imel daljnosežnejše posledice, kot si je 
takrat kdorkoli predstavljal. ln še nekaj sta morala 
sprejeti - razvoj za PC, čemur sta vzneseno prikimala, 
čeprav do tedaj na peceju nihče od njiju ni spisal niti 
vrstice kode. 

Julian se je vrgel med knjige in filme o vanzemaljcih. 
Posebej mu je bila všeč ideja britanske nanizanke 
UFO iz sedemdesetih let prejšnjega stoletja, da bi 
zemljani v primeru napada tujske civilizacije osnovali 
posebno elitno enoto za boj z njimi, iz česar se je rodi- 
la Extra-terrestrial Combat: Unit ali X-COM. S pomiš- 
ljajem. Medtem je iz govoric o ameriški Coni 51 po- 
bral njeno drugo pomembno dejavnost, namreč razi- 
skovanje zaplenjene alienske tehnologije. 

Morelandu je predstavil prenovljeni koncept z bojem 
proti sovražni tujski civilizaciji v letu 1999 in šef je bil 
nad zadevo navdušen. Gollopoma je dodelil dva obli- 
kovalca grafike in glasbenika Johna Broomhalla, ki je 
ustvaril legendarno moreče melodije. 


Casablanca 


Tako je bilo videti klatenje letečih krožnikov v Ufu. 
Svojemu lovcu si zaukazal previdni, normalni ali 
agtesivni napad. Pri slednjem se je najbolj prib- 
ližal in zaradi tega kasiral največ žarkovja. 

Četudi je šlo za eno prvih izometričnih moštvenih iger, je Prvi X- Com vseboval porušljivo okolje! Večino 
sten je bilo mogoče sesuti že z zadetki močnejših pušk, medtem ko so eksplozije bomb napravile totalno 
opustošenje. To si moral vzeti v zakup pri napadih vesoljcev na mesta, ker so bili civilisti totalno glupi. 


Sovražnik vse 
bal j znan 


UFO: Enemy Unknown je na Zemljo sicer padel šele 
štiriindevetdesetega, kajti projekt je bil večji, kot so 


| razvijalci menili. A bili so poplačani, saj si ne v Myt- 


hosu, ne v Microprosu niso predstavljali, da bo taka 
uspešnica, Samo na PCju so ga prodali v prek 600.000 
izvodih, kar je bilo tedaj ogromno. Predvsem pa se je 
zdelo, da so ga igrali vsi. "Ko sem leta 2006 prišel v 
Ubisoftov studio v Sofijo, nisem mogel veljeth da so 
ga preigrali vsi, Četudi ga večina ni kupila," se Spomi- 
nja Julian. UFO je bil posebej dobro sprejet v Čezluž- 
ju, kjer je izšel pod naslovom X-Com: UFO Defense. 
To je bilo za evropski naslov nekaj izjemnega. 


Ko si na koncu enice fental veliki možganski uč 
(bela reč zgoraj levo) je ta tik pred poginom na 
zemljo poslal sporočilo, ki je zbudilo pod vodo spe- 
če vesoljce. Ti so bili tamkaj 65 milijonov let, saj 
so prišli s kometom, ki je fental dinozavre. 


Z Ufom je Julian začrtal sistem, ki se z dolgoživostjo 
dokazuje vse do današnjega dne. Sestavljen je iz dveh- 


delov: poteznega moštvenega boja in realnočasovne- 
ga strateškega upravljanja z organizacijo X-COM. V 
slednjem ob nastavljivem času zreš v oblo matere 
Zemlje, po kateri razporejaš skrivne baze in z lovskimi 
letali preganjaš neznane leteče predmete. Ko jih skla- 
tiš, pošlješ vanje vojake, ki ti po uspešnem premlate- 
nju alienov prinesejo dragocene drobce njihove opre- 
me. Sledi magija najetih znanstvenikov, ki zajeto teh- 
niko in žive nezemljane drezajo s palicami, da dože- 
nejo, kaj se skriva v notranjosti. Tako svoje borce op- 
remljaš s čudesi tujske tehnologije, s katerimi imajo 
na bojišču boljše možnosti. 

Hkrati tudi sami napredujejo v sposobnostih. Dinami- 
ka.ni ravno frpjska, saj ne dobivajo novih veščin. Se 
jim pa izboljšujejo druge lastnosti, tako zaloga časov- 
nih točk kot natančnost pri streljanju. Na štartu kam- 
panje.se zdi, da so vsi slabovidni,-a ko proti koncu ki- 
rurško pošlješ curek plazme sovragu v nos čez pol 
bojišča, se ti samo smeji. Ravno to-je ena bistvenih 
privlačnosti serije, saj se nebogljeni prašinarji skozi 
serijo bitk in raziskav prelevijo v hodeče tanke v ener- 
gijskih oklepih. Na voljo si imel tudi robotske tankce, 
a-ker niso znali izpopolnjevati svojih sposobnosti, si 
jih imel bolj za vpijanje škode. 


Iz glabin 


UFO je odlično spojil skrivnostnost na tematski in 
igralni ravni. Na bojišču si trepetal, kaj se skriva za 
vogalom, saj je sovrag redno dostavljal. nove inačice 
monstrumov. Ko je iz teme prilomastil nov tujski boj: 
ni stroj, ti je padlo srce v hlače. Hkrati pa te je vlekla 
dalje radovednost, katere nove smeri raziskav se bo- 


do odprle in kakšen zapis bo dodan Ufopediji, namen- h 

ski enciklopediji vse opreme, ki si jo vselej z veseljem 
prelistal. Naposled si dognal, da sovražna rasa Ethe- . 
realov vodi vojno z marsovske baze Cydonia. Tam si 
ustrelil pošastno velike možgane z bolščečimi očmi v, 
er, možgane in zmagal. 

Microprose kajpak tu ni hotel končati serije. Bratoma 
Gollop je naložil izdelavo nadaljevanja v vsega šestih 
mesecih! Zato sta predlagala, naj založnik odkupi ko- 
do in v svojem notranjem studiu napravi dvojko, med- 
tem pa se bo Mythos lotil trojke. Rečeno, storjeno. 
Tako je že leto po Ufu prišel X-Com: Terror from the 
Deep. Na plano iz morskih globin, kajti tujska zalega 


|. je leta 2040 harala naokrog s podmornicami, boj pa 


se je preselil pod gladino oceanov. Namesto avtomat- 
skih pušk in laserjev so soldati v roke dobili harpune, 
diamantne svedre in zvočne topove, namesto okle- 


pov podvodne kombinezone. 


Razvijalce dvojke je uročil Cthulhu, saj je referenc 
na Lovecrafta polno. Od končne tujske baze T'leth z 
lovkastim alienom na sliki do beštij z nazivom 
'deep one' ter lovkastih tentaculatov, ki so tvoje 
može z enim ugrizom spremenili v pošastka. 


TFTD je bil spričo kratkega razvojnega cikla'in Julia- 
nove odsotnosti praktično preslikava prvega Ufa, saj 
je imela večina tehnologij in kosov opreme svojo 
ustreznico v obeh igrah. Danes, ko smo na tako štan- 
canje nadaljevanj alergični, je dvojka bržda ne bi tako 
poceni odnesla. Takrat pa Gollopovega recepta-ni- 

smo imeli zadosti in TFTD je bil praktično enak krad- 


Ojivec časa kot: njegov predhodnik. Zalepili smo-mu še 


dva procenta več kot predhodniku - 90. 


Izdajalske bele vlečke za izstrelki so bile v drugem delu še bolj poudarjene. Pri streljanju si izbiral med tre- 
mi načini: avtomatskim tristrelnim, ki je bil najmanj natančen; pedantno namerjenim za največ časovnih 
točk ter hitrim z boka, ki je bil vmes. Tudi ta prijem je Julian pobral iz namizne igre, in sicer Sniperja! 

Človeštvo 
udari Naza,i 


Pri Mythosu so X-Com: Apocalypse začrtali kot enole- 
tni projekt, kar pa je bila bedarija. Na koncu so zanj 
potrebovali trikrat več časa in ga izdali šele 1997. Os- 
novni koncept strateškega in taktičnega bojišča je 
ostal, toda planet-je svoje mesto odstopil manjšemu 
območju, futurističnemu velemestu Mega Prime iz leta 
2090. Sklepni spopad dvojke v alienski utrdbi. T'leth 
je močno onesnažil Zemljino biosfero in človeštvo-se 
je zateklo v velike megalopolise. Nezemeljski cefizlji 
nas niti tu niso mogli pustiti pri miru in so začeli teč- 
nariti iz lebdečih portalov, zato se je štorija ponovila. 
Le da si tu vesoljce obiskal v njihovi dimenziji. 

Dasi je bil Mega Prime manjši od planeta Zemlja iz 
predhodnikov, je bil mnogo podrobnejši. V njem je bi- 
vala kopica samostojnih družb, ki so obvladovale do- 
ločeno področje, od komunale in transporta do varo- 
vanja ter oborožitve. Ob napadu vesoljcev. so nemalo- 
krat same poslale svoja letala v zrak in če si se jim za- 
meril, so te znale napasti! Če si se moral v enki in 
dvojki boriti za naklonjenost držav, si tu mazilil pod- 
plate podjetjem. Ravno ta ples muhastih tvrdk je dal 
Mega Primu dušo, zaradi katere si vselej rad pogledal 
njegove retro hiške. 

Vsebinsko je bil Apocalypse precejšen korak naprej 
od predhodnikov, z neprimerno večjo količino opre- 
me, zlasti za letala. Igranju je dodal realnočasovni sis- 
tem, kar je bil po-Julianovih besedah odraz tedanjega 
prodora tovrstnih -strategij. Vendar se ni najbolje ob- 
nesel. V splošnem ima Gollop glede Apocalypsa me- 
šane občutke, ker so razvoj prekinjale muhe Micro- 
prosovih kravatarjev. Ti so grafično oblikovanje hote- 
li zase in so napadalne kreature modelirali iz gline ter 
jih skenirali po zapletenem postopku, kar je delo 
močno zavleklo. Takisto so bile, tako gospod Gollop, 
stopnje prevelike in prezapletene, kar lahko igralci 
mestoma potrdimo. 

Vseeno tudi Apocalypse velja za predstavnika zlate 
dobe franšize in vsakdo, ki je ob treh zjutraj zamaknje- 
no zrl v Mega Prime, ve, zakaj je tako. Mimogrede, na- 
slov komada je Dawn Over Barrier Walls. Prosim. 

Žal pa je šlo nato vse navzdol, Razlog za propad niza 
ždi v Microprosovi požrtnosti in ozko zategnjenih ro- 
kih, kar se je poznalo X-Com: Interceptorju, četrtemu 
delu serije. Ta je bil postavljen med dvojko in trojko, 
ko se človeštvo odloči rudariti v vesolju, pri tem pa 
naleti na, uganili ste, tujske sovražnike. Največja ra- 
zlika je bila ta, da je Interceptor potezno moštveno 
igro zamenjal s simulacijo vesoljskih spopadov. Ozi- 
roma 'simulacijo', kajti letalni model je bil primitiven. 
Predvsem pa so se prestrezanja duhamorno ponavlja- 
la, saj je imel skriptano pripovedle zaključni boj. Za- 
to se vratolomnosti niso mogle meriti z onimi iz TIE 
Fighterja in Wing Commanderjev. Raziskovanje novih 
orožij in pedenanje vesoljskih postaj sta poskrbela, da 
Interceptor ni bil zanič, a je bil kljub vsemu bolj poza- 
bljiva izkušnja. Izšel je leta 1998-in so ga prodali ko- 
maj nekaj deset tisoč izvodov. 

Isto leto so Microprose prodali igračarskemu gigantu 
Hasbru, ki mu ni bilo jasno, kaj naj z njegovimi mno- 
goterimi studiji počne, zato jih-je po vrsti zapiral v naj- 
bolj neugodnih trenutkih. Burleska je podčrtala razvoj 


Me: o: < ORA 4 


V Interceptorju si imel poleg sebe dva wingmana, 
ki sta marsikaj postorila namesto tebe. Zaradi tega 
je večino bojev sestavljalo golo usmerjanje na cilj 
in stiskanje knofa za strel. Reč je bila težavna le 
spočetka, ko še nisi imel tehnologij. 


Tetraedrični portali v Apocalypsu so NLPje dostavljali prav v sredo Mega Prima. Ko so se razvneli srditi 
boji, so žarki in rakete leteli vsenaokrog in najraje so jo skupile tiste najbolj lične stolpnice v retroslogu. 
Meščanom to ni bilo pogodu, po drugi plati pa so se nekatera podjetja, ki so jo skupila v napadih, še bolj 
povezala s tabo in sodelovala pri obrambi mesta. Naša ocena? Galaktičnih 94 % v J47. 

X-Com: Alliance je imel govoriti o potepanju ve- 
soljske ladje Patton, ki jo posrka črvina in se zna- 
jde v oddaljenem sončnem sistemu sredi boja med 
faloti iz Ufa ter raso Ascidianov. S slednjimi sklen- 
emo pakt, od koder je igra dobila ime. 


kar dveh novih X-Comov, Allianca in Genesisa. Bolj 
razvpit je bil prvi med njima, ker je bil dobro oglaše- 
vana moštvena prvoosebna streljanka-na temelju Un- 
realovega pogona. Delo na njem so leta 1996 v Mi- 
eroprosovi britanski izpostavi pričeli veterani Terror 
from the Deepa. A se je Hasbru kolenilo injihje 1998 
zaprl ter razvoj predal studiu v Severni Karolini, kjer 
so ravno končali Interceptorja in začeli snovati Gene- 
sis, polnopravnega poteznega naslednika Apocalyp- 
sa- Tu so izgotovili neigralni demo Allianca, ki se je 
rolal na E3ju '99, kjer so se po štantu sprehajali alieni 
in se namakali v akvarijih. Toda decembra 1999 se je 
Hasbru kolcnilo drugič in je zaprl še ta-studio, ukinil 

Odkar so portali, kot je GOG.com, pričeli prodajati 
stare igre, so X-Comi izginili s strani z abandon- 
warom. Na Steamu hočejo za posamezni izvod pet 
evrov, za vseh pet naslovov v svežnju pa petnajst. 
Poleg pridejo navodila za poganjanje na novejših 
operacijskih sistemih. 

Če nočeš plačevati za te enoklikno porihtane verzi- 
je, za zakurblat prve tri izvode (tudi Apocalypse!) v 
domači izvedbi nucaš DOSBox, ki jih spravi v za- 
dovoljivo stanje. Prva dva celo bolj kot tretjega, 
saj je križ le z nastavljanjem hitrosti. Takoj ob 
vstopu v igro znižaj urnost pomikanja zaslona ozi- 
roma sploh vsega na najmanjšo stopnjo. Apoca- 
lypse je bolj muhast in zahteva nastavitve, s kate- 
rimi bi lahko zapolnil vso stran. A če si maher, ti 
ne bo problem na spletu najti napotkov. 

Kljub akcijskosti si se tudi v Enforcerju šel razisko- 
vanje. Padli sovražniki so namreč puščali kose po- 
datkov, s katerimi si med misijami odklepal nova 
orožja. Tvoril si celo kombinacije zadetkov, a je bi- 
lo streljanje vseeno preveč površinsko. 


Genesis in Alliance preselil v hišo v Maryland. Glej ga 
zlomka, leta 2001 je bil Hasbro tisti, ki je šel v proda- 
jo, namreč k Infogrames. Ki je bil podobno bebav. 
Tam na začetku dvatisočega je okrog Allianca zato 
vse potihnilo. 

Hasbro je v smrtnih krčih še izpljunil tretjeosebno ak- 
cijado X-Com: Enforcer. Ker si tu v vlogi robotskega 
soldata tamanil vesoljce v kao času prve igre, ne sodi 
v kanon franšize, saj v Ufu ni bil tako oblečen nihče: 
Enforcer je v glavnem rabil temu, da so vanj zmetali 
grafično vsebino nedokončanih Allianca in Genesisa. 
Kar se igri pozna, saj je plitva, četudi dobro pokajoča 
arkada za večerno kratkočasenje. 


Hovo tacani.je 
teni 


Brata Gollop nad serijo nista bedela že od Apocalyp- 
sa dalje, saj ju je Microprose prisilil v prepustitev ime- 
na. Sicer sta se vrgla v snovanje The Dreamland 
Chronicles, ki je imel biti dušni naslednik Ufa, a zanj 
nista dobila založnika. Danes ju najdeš za dobrimi po- 
teznicami manjšega dometa, kot so Rebelstar: Taeti- 
cal Command, Laser Sguad Nemesis in Ghost Recon: 
Shadow Wars. 

Ime X-Com je leta 2005 romalo k Take-Twoju, ki je 
najprej imel. svoj kolc s streljanko XCOM (brez po- 
mišljaja!), a se je nato zresnil in dal zeleno luč za po- 
tezni XCOM: Enemy (nknown. Napravili so ga pri Fi- 
raxisu, avtorjih Civilizacije in veteranih iz Microprosa: 
Opis najdeš v tem Jokerju, iz njega pa boš lahko raz- 
bral, da je sicer dokaj poenostavljen, a bržčas ne bo 
nič manj nižal šolskega povprečja kot UFO. Kakorko- 
li obrneš, se nezemljanom slabo piše. 

Novi XCOM: Enemy Unknown (a vidite, kako spoji 
evropski in ameriški naslov prvenca?) spremeni 
precej reči. Dasi je še vedno potezen, časovnih 
točk ni več. So pa namesto tega posebne sposob- 
nosti, kot sta strel z bazuko in letanje. 

s operacijski sistem Microsoft" Windows" 8 

» pomnilnik Kingston 4 GB, trdi disk WD 1TB 
« optična enota, integrirana grafična kartica 

» ohišje s 450 W napajalnikom 


garancija 2 leti 


Na voljo pri vseh odličnih 


ctomputers 


brezplačne 


Rdečesrajčni 


zviša davke, zato slednji 
strese prvega čaj v morje. Ta navidez nepomembni 


pripetljaj sproži preobrat, ki spremeni tok zgodo- 
vine in pripomore k današnjemu ustroju sveta. 


nglija se je ameriškega kolonializma lo- 
tila drugače od Portugalske in Španije. 
Medtem ko sta slednji državi že stoletje 
delali pogrom nad tamkašnjimi civiliza- 
cijami in gospodarsko izkoriščali nara- 
vo ter družbo, je prva angleška stalna postojanka 
Jamestown zrasla komaj leta 1607, dotlej pa so lon- 
donski pomorščaki teren le raziskovali in lovili bob- 
re. Bogatije na severni strani namreč na prvi pogled 
ni bilo in četudi je bilo kroni v interesu širjenje impe- 
rija, so se Angleži čez Lužo odpravili z bolj poštenimi 
oziroma naselitvenimi nameni. Prva večja kolonija je 
bila Virginia, v naslednjem stoletju pa je obronke 
vzhodne obale vzelo za svoje nekaj sto tisoč prise- 
ljencev. To niso bili kaznjenci in siromaki, marveč 
zvečine pošteni ljudje vseh slojev, ki sta tja pregnala 
bodisi verska zaznamovanost, bodisi slabo otoško 
vreme. Vsekakor pa želja po razvoju in ureditvi 
boljšega življenja. 
Leta 1707, ko sta se Anglija in Škotska povezali v Ve- 
liko Britanijo, je 'združena zastava' plapolala v pol- 
drugem ducatu kolonij. Te so si bile različne po druž- 
benem in verskem ustroju. Ene so vodili veleposest- 
niki, druge malomeščani, zopet tretje kvekerji, a 
vsem je bila skupna dovoljšna mera samouprave. 
Matica je bila namreč do ameriških ozemelj prizanes- 
ljiva in jim je celo pustila lastno pobiranje davkov. 
Demokratična, versko strpna ureditev brez toge lo- 
čitve med stanovi, brez zgodovinskih bremen in brez 
dinastij, ki so se po božje nosile je bila za marsikate- 
rega Evropejca obljubljena dežela. Predvsem pa je bil 
življenjski standard navadnih ljudi znatno boljši do 
onega na stari celini. 
Sredi 18. stoletja je zato tam domovalo že poldrugi 
milijon Amerikancev. Čeprav je angleška aristokraci- 
ja celo na najboljše med njimi, kakršen je bil znan- 
stvenik, pisatelj in politik Benjamin Franklin, gledala 
zviška in jih obravnavala kot podeželane, so bili vsi 
po vrsti ponosni Britanci. Bogati lastniki plantaž so 
pošiljali otroke v uk v London, v New Yorku so čitali 
angleške knjige in časopise ter v Bostonu pili čaj po 
otoških pravilih. 
In tako bi ostalo še nekaj časa, če ne bi prišlo do so- 
sledja ne pretirano nenavadnih dogodkov. Ki jih, mi- 
mogrede, ni sprožil nek Connor Kenway. 


Nesmiselne davščine 


Leta 1756 sta se po komaj nekajletnem premirju Bri- 
tanija in Francija ponovno (in ne zadnjič) udarili. Spo- 
pad, ki se je v kronike vpisal kot sedemletna vojna, se 
namreč lastila ogromno ozemlje, ki se je razprostiralo 
od vzhodne Kanade prek Velikih jezer vzdolž Missis- 


sippija vse do Mehiškega zaliva. Po dolgoletnih bojih, 
kjer so se na strani britanske krone borili Američani, 
med ostalimi celo George Washington, se je Francija 
leta 1763 skoraj povsem umaknila s celine in prepu- 
stila Kanado Britaniji. A zmaga je bila draga, kajti 
vsesvetovna vojna je v imperiju povzročila ogromen 
primanjkljaj. Parlament je zato sprejel sladkorni odlok 
in kolkovino (stamp act - davek na uradne tiskovine), 
prva iz serije zakonov za višjo obdavčitev kolonij. 
Ameriške prebivalce je to vznejevoljilo. Tudi njih je 
vojna izčrpala in novi davki, ki so romali neposredno 
v državno blagajno ter so bili pogojeni z dodatno biro- 
kracijo in okrepljenim oblastništvom, so jih spomnili 
na poteze evropskega absolutizma. Dodatno so lokal- 
no prebivalstvo dražili s prisotnostjo požrešne vojske, 
ki je med ostalim pomagala pri uveljavljanju ukrepov. 
To nikakor ni bilo skladno s svobodno politično voljo 
kolonij, kjer so se pod vplivom tamkajšnjega razsvet- 
ljenstva čedalje bolj uveljavljali liberalizem in republi- 
kanska načela. Najbolj jih je bolelo, da pri odločanju 
niso imeli besede in so jim nove zakone odredili lju- 
dje, ki Amerike niso videli od blizu. V parlamentu na- 
mreč ni bilo ameriških predstavnikov, kar je bilo po 
njihovem v nasprotju z angleško ustavo iz leta 1689. 
Iz tega izvira glavni protibritanski slogan tistega časa: 
"No taxation without representation." 


Leta 1763 ni bilo med Američani in Londonom no- 


benega spora. Ponosni na svojo pripadnost so v 
New Yorku celo postavili svinčen kip kralju Juriju 
III. Petnajst let kasneje sta bili ljudstvi v krvavi voj- 
ni, kip pa so stopili v svinčenke, ki so jemale bri- 
tanska življenja. In vse to zavoljo nespametne poli- 
tike matice, ki je podcenjevala kolonije in jim na- 
ložila nesmiselne davke. Ni čudno, da so morali 
pobiralce dajatev spremljati rdečesrajčni vojaki, 
kar je nezadovoljstvo le še dvignilo. Morebiti bi se 
od tega lahko kaj naučila tudi aktualna politika. 

Sprva je bil protest ideološki in nepovezan, kajti kolo- 
nije med seboj niso veliko sodelovale. Mest je bilo 
malo, komunikacija počasna in večina prebivalcev je 
potovala komaj kaj dlje od sosednjega zaselka. Tež- 
nje po presekanju vezi z matico tedaj še ni bilo. Ob- 
močni zakonodajni zbori so pošiljali peticije čez Lužo, 
Franklin pa je parlamentu celo napisal znano riman- 
ko, ki se začne z "We have an old mother that peevish 
is grown, she snubs us like children that scarce walk 
alone; she forgets we're grown-up and have sense of 
our own." Toda London je trmasto zagovarjal svoje 
kolonialne pravice, obdavčil še vrsto osnovnih dobrin 
in celo odločal, s kom smejo trgovati. Američani so 
zato v dokaz svoje samozadostnosti pričeli množično 
bojkotirati britanske izdelke. 


Katran in perje 


Prvi strel je odjeknil 5. marca 1770 v Bostonu. Živčni 
britanski vojaki so streljali v neoboroženo množico, ki 
jih je kepala, in ubili pet domačinov. V odgovor na 
bostonski masaker, kakor dogodek imenuje ame- 
riško zgodovinopisje, je domoljubna skupina Sinovi 
svobode zažgala topnjačo kraljeve mornarice. Britan- 
ske dacarje so odtlej redno polivali s katranom in jih 
valjali v perju. Vrhunec demonstracij pa je bil dogo- 
dek, kasneje poimenovan bostonska čajanka. Zavoljo 
nestrinjanja s carino je skupina Bostončanov, preob- 
lečenih v indijance, 16. decembra 1773 vdrla na an- 
gleško trgovsko ladjo in pometala v morje vso pošilj- 
ko čajevčevih listov. 

Kralj se je pridušal, da bo uporniško ljudstvo pokoril, 
enako penasti so bili mnogi lordi. Namesto da bi omi- 
lili politični pritisk, so sprejeli nov niz pravil, med dru- 
gim prepoved javnega zborovanja, vojaški nadzor Bo- 
stona in blokado tamkajšnjega pristanišča, dokler 
prebivalci ne bodo poplačali uničenega čaja. Nezado- 
voljstvo Američanov, ki se je začelo zaradi davkov, je 
zdaj preraslo v odprto sovraštvo do rdečih uniform, ki 
so jih nosili Britanci. To je raznotere družbene skupine 
in lokalne uprave kljub drugačnim pogledom in ver- 
skim nestrinjanjem povezalo v enotno opozicijo. Inte- 
lektualci so ustanovili kongres in pričel se je načelni 
boj za ameriško suverenost. 

Kolonije so od vselej imele lastne milice, tako za vpo- 
stavljanje reda kot za obrambo pred indijanci. Ko so 
se pričeli odnosi z matico krhati, je bilo lokalnih obo- 
roženih sil vse več in so predstavljale resno grožnjo 

kraljevi vojski. Uvodni vojaški spopad se je odvil 19. 
aprila 1775 pri Lexingtonu v Massachusettsu, ko so 
hoteli vojaki razorožiti teritorialno obrambo. Ne le, da 
jim to ni uspelo, večtisočglava partizanska množica 
jih je skozi vrsto bitk spodila nazaj v Boston, od koder 
so morali rdečesrajčniki pobegniti z ladjami. Iz tega 
zgodnjega obdobja je v računalniških strategijah zna- 
na bitka pri Bunker Hillu. 


Puške in kanoni 


Na Otoku o dogodku niso izvedeli od svojih genera- 
lov, saj so ameriški voditelji poslali svoje sporočilo s 
hitrejšo ladjo. V njem so izrazili lojalnost kralju, a ga 
obenem pozvali k posredovanju. Vojne s svetovno ve- 
lesilo si niso želeli in matično domovino so spoštovali. 
Toda imperij zaradi drugih kolonij, ki prav tako niso 
bile najbolj zadovoljne, takih dogodkov ni mogel pre- 
zreti. Odgovor Jurija lll. je bil jasen: upor je treba za- 
treti in kolovodje obsoditi. Kongresniki niso imeli izbi- 
re. 14. junija 1775 so ustanovili uradno ameriško voj- 
sko in za vrhovnega poveljnika imenovali Georga 
Washingtona, tisti čas najbolj vplivnega in najboga- 
tejšega Američana. Pri tem velja poudariti, da v revo- 
luciji niso sodelovale vse britanske kolonije v Ameri- 
ki. Kanadska ozemlja na severu ter karibski otoki in 
Florida so ostali zvesti Londonu. 
Britanija je leta 1776 poslala čez ocean največje lad- 
jevje tistega časa. Po hitrem postopku se je vojska iz- 
krcala v New Yorku in upala, da bo upornike porazila 
v eni sami bitki. Glede na to, da so imeli pred seboj 
neizkušene poveljnike z neizvežbanimi, slabo oprem- 
ljenimi četami, se je to zdelo zelo verjetno. In v za- 
četnih mesecih je šlo Washingtonovim silam dejan- 
sko za nohte. Do te mere, da se je mnogo soldatov v 
obupu ponovno izreklo za kralja. Toda sčasoma so 
Američani izrabili prednost partizanskega bojevanja 
in domačega terena, nasprotnik pa je imel preglavice 
z oskrbo in komunikacijo. 

V sedmih letih se je zgodilo mnogo bitk, od gverilskih 
do takih, v katerih je sodelovalo več deset tisoč voja- 
kov. Največ bojnih polj je bilo okoli New Yorka, glav- 
nega britanskega štaba, denimo na Long Islandu in 
pri Saratogi. Prav slednji spopad je z zmago doma- 
činov (1777) tehtnico prevesil. Istega leta se je Ame- 
riki pridružila še Francija in nato Španija in Nizozem- 
ska. Tu ni šlo le za pomoč v opremi, marveč so dežele 
Londonu uradno napovedale vojno, oslabile britanske 
pomorske blokade in razširile bojišča tja do Indije. 
Največja bitka tistega časa se sploh ni odvila na ame- 


riških tleh, marveč na Gibraltarju, ki sta ga špansko in 
francosko ladjevje zaman oblegali. 

Velika Britanija je prav tako našla zaveznike. Kar tret- 
jino skoraj stotisočglave vojske so predstavljali nemš- 
ki najemniki. Nadalje so imeli lokalno pomoč, saj se 
je na strani krone borilo mnogo ameriških lojalistov, 
tako imenovanih torijev, ki so bili proti odcepitvi. In 
nenazadnje je uspelo Britancem z ozemeljskimi oblju- 
bami na svojo stran pridobiti indijanska plemena. lro- 
kezi, kamor sodijo tudi Mohavki, so uničili številne 
raztrosene mejne kmetije, za kar so se jim Američani 
po koncu vojne konkretno maščevali. 

Kralj je kmalu uvidel, da Amerika ne bo nikdar več 
upognila kolena. Toda popustil ni in je nameraval ne- 
pokorno deželo mučiti v nedogled. No, dolgotrajno 
vojevanje v daljnih krajih in vmešanje drugih držav je 
počasi nižalo javno podporo. Še zlasti, ker njegova 
soldateska ni pokazala otipljive uspešnosti. Mnogo 
generalov se je izreklo proti bratomorni vojni in ve- 
čina vojakov ni umrla zaradi krogel, marveč so jih po- 
kopale norice in skorbut. Morala je bila zategadelj na 
nižku. Zaključno poglavje je bilo sedem tisoč zajetih 
rdečeplaščnikov po bitki pri Yorktownu jeseni 1781. 


Nova država 


Ameriški razumniki, združeni v kongres, so koj po 
uvodnih spopadih pričeli ustvarjati samostojno do- 
movino. Povezana trinajsterica je 4. julija 1776 v Phi- 
ladelphiji sprejela Deklaracijo neodvisnosti. V tem 
slovitem pravnem aktu so se novonastale Združene 
države Amerike, sklicujoč se na zakone narave in 
Stvarnika, odrekle Kraljestvu Velike Britanije. Za za- 
stavo so Američani vzeli dotedanjo rdeče-belo črtasto 
podlago, le da so britanske križe nadomestili s trinaj- 
stimi zvezdami - po eno za vsako zvezno državo - na 
modri podlagi. 

Sveža, slabo organizirana in necetralizirana federacija 
se je seveda soočala z ogromno težavami, v prvi vrsti 
s finančnimi. Učinkovitega davčnega sistema niso 
imeli in denarja je bilo komaj za preživetje, za plače 
vojakom pa ne. Težava je bila valuta, saj so imela ob- 
močja različne sorte gotovine, ki se je vsa po vrsti iz- 
kazala za neuspešno. Inflacija tekom vojne je bila 
ogromna in nekajkrat je že kazalo, da bo ohlapna zve- 
za razpadla oziroma da se bo zgodil puč. Zlasti je bil 
to problem po yorktownškem spopadu, ko so se Bri- 
tanci umaknili, Američani pa so še poldrugo leto 
ostali v brezdelni vojni pripravljenosti. Naposled so se 
septembra leta 1783 vsi sodelujoči zbrali v Parizu in 


Ocene žrtev vojne nihajo, a bilo naj bi jih okoli 50.000 na vsaki strani. Od tega je med bitkami umrla le 
manjšina vojakov, ostale so pokopale bolezni in stradež. Zgovoren in dosti verodostojen podatek pravi, 
da je na britanskih ladjah ognju in meču podleglo manj kot dva tisoč mornarjev, desetkrat toliko pa jih je 
pobral skorbut. Odtlej so na morju vedno jedli agrume. 

Američani so ponosni na ustanovitvene očete, ki so 
pripravili Deklaracijo neodvisnosti in ustavo. Ključ- 
min Franklin, znan tako po svojem političnem in di- 
plomatskem doprinosu kot po fizikalnih poskusih z 
elektriko. Med ostalim je izumil strelovod. Na tega 
"edinega predsednika, ki ni bil nikoli predsednik', 
spominja stodolarski bankovec. Na drugem mestu 
je George Washington, ne le prvi in najboljši pred- 
sednik, marveč prvi skupni voditelj Američanov. 
Ceprav se je kanil po vojni umakniti na svojo plan- 
tažo, je bil izvoljen kar trikrat, in to s stoodstotno 
večino. V tretje je položaj odklonil in odtlej velja 
pravilo dveh mandatov. Na predsedniškem stolčku 
ga je nasledil bostonski pravnik John Adams, tega 
pa najmlajši od četverice, Thomas Jefferson, kate- 
remu pripisujejo avtorstvo Deklaracije. 


podpisali mirovno pogodbo. Velika Britanija je prizna- 
la suverenost ozemlja med Atlantikom in Mississipi- 
jem, vmila Florido Španiji in Kanado Franciji. 

Država je potrebovala še desetletje usklajevanj med 
posameznimi ozemlji, da je pričela normalno delova- 
ti. Pri tem so zvezne dežele ohranile veliko samoupra- 
ve in lastnih pravil, kakor je še dandanes. Skupno 
ustavo, ki je temeljila na neodtujljivih človekovih pra- 
vicah, so sprejeli 1787., George Washington je kot 
prvi predsednik prisegel leta 1789., dolar pa so defi- 
nirali šele 1792. Sprva je za upravo rabila Philadelphia, 
toda po vojaških demonstracijah zaradi neizplačil so 
se očetje naroda odločili, da potrebujejo novo, samo- 
stojno prestolnico. Zemljišče za temelje Zveznega 
mesta (Federal City) oziroma Columbie sta odstopili 
Virginia in Maryland, kongres pa je v novem glavnem 
mestu prvič zasedal leta 1800. Kraj so preimenovali v 
Washington šele konec 19. stoletja. 


Zapuščina revolucije 

Vsem znani spomenik ameriškega boja za neodvis- 
nost in francoske pomoči pri njem je petdesetmetrski 
kip boginje Libertas v njujorškem zalivu, znan tudi kot 
Kip svobode. Izdelal ga je francoski umetnik Frederic 
Bartholdi šele stoletje po vojni. 

A dediščina revolucije ni bila omejena na eno novo 
državo. Nastanek ZDA je spodbudil val osamosvojit- 
venih gibanj po Srednji in Južni Ameriki in močno 
vplival na Evropo, kjer je kljub razsvetljenstvu prevla- 
dovala monarhistična ureditev. Moderna država na 
drugi strani Atlantika je docela ustrezala idealom sta- 
rocelinske meščanske družbe, ki se je hotela za vselej 
otresti ancientnega režima. V Združenem kraljstvu se 
je pod težo novih zamisli preoblikoval parlament, ko- 
lonije so pridobile nove pravice in ameriška ljudska 
ustava je vplivala na zakone mnogih dežel. Eden naj- 
večjih neposrednih dogodkov je bila francoska revo- 
lucija, ki je ni spodbudil le ameriški zgled, marveč je 
bila posledica finančnega poloma burbonske vladavi- 
ne. Zgodovinarji so si sklepčni, da brez ameriške od- 
cepitve Napoleona ne bi bilo. 


časih je zvenelo kot grožnja, če vam je 

kdo dejal, da vas bo na suho obril. Da- 

nes je to lahko čisto prijetno, saj ima- 

mo električne brivnike, ki naglavno ko- 

cinovje odstranijo povsem spodobno. 
Kljub temu pa se večina dedcev raje brije starošo- 
Isko, z vodo, peno in britvico. Kako to, da te navade 
ne opustimo? 


Čemu rabi brivska pena? 

Tako kot večina sesalcev smo ljudje kosmati. Eni bolj 
kot drugi, jasno. Njega dni pravi moški niso bili dla- 
kavi samo po prsih, marveč še po hrbtu, dandanes pa 
je očitno treba biti depiliran kot brazilske hotnice. 
Vsekakor so se z odstranjevanjem odvečnega dlačev- 
ja ukvarjali že v prazgodovini, od striženja las do britja 
ali vsaj krajšanja brade. Za Otzija, najslavnejšo evrop- 
sko mumijo, so strokovnjaki ugotovili, da si je na- 
glavni okras krajšal pred pet tisoč leti. Takrat še brit- 
vic niso poznali, vendar ne mislite, da se niso znašli. 
Ostrih predmetov je bilo dovolj, naj je šlo gre za lupi- 
ne školjk, kremenčeve luske ali živalske zobe in 
kremplje. Nekatera amazonska plemena se še danes 
brijejo s čeljustmi piraj, kar le potrjuje, kako ostre zo- 
be ima ta roparska riba. 

Če še niste izkusili britja na suho, vam lahko iz prve 
roke povem, da je dokaj neprijetno. Samo britje niti 
ne, hudo postane čez kako uro, ko se poškodovana 
koža vname. Strokovno se temu reče brivski ožig. 
Okoli hodiš lisast kot gorenjska cika in ves fris te zo- 
prno skeli. Temu so se skušali ogniti najmanj pred tri 
tisoč leti, od koder so prvi dokumentirani poskusi iz- 
delave brivske kreme iz masti in lesnega pepela. Ide- 
ja ni bila iz trte izvita. Mastna obloga je kožo napravi- 
la gladko in rezilo je po njej lepše drselo, zato ni pri- 
hajalo do mikroskopskih poškodb. Ali makroskop- 
skih, če je bil brivec neroden. Hkrati je lužnatost pe- 
pela poskrbela za dezinfekcijo in morebitne ranice se 
niso zagnojile. 

No, Rimljani so za britje pričeli uporabljati milo, ki je v 
resnici ista reč kot sumerska pasta, le da nastalo 
zmes še skuhaš. Milo je bilo kul, ker je bilo zaradi al- 
kalnosti spolzko, hkrati pa se je penilo in dlake pri- 
vzdignilo, da jih je bilo laže odrezati. Ta koncept se je 
ohranil vse do 20. stoletja! Edina nova pridobitev je 
bil brivski čopič, ki se je prvič pojavil sredi 18. stole- 
tja v Franciji. S penzlom je bilo namreč moč ustvariti 
bogato peno, ki je privzdignila še zadnjo dlako na ob- 
razu in brivcu omogočila popoln rez vse do kože. 
Brivske kreme v tubi ali pločevinki so po prvi svetovni 
vojni pomenile začetek konca brivskega ceha. Ni ti 
bilo treba mešati pene, le stisnil si jo na roko in raz- 
mazal s čopičem po obrazu. Ko so po drugi vojni iz- 
našli peno v spreju, se je poslovil tudi ščetinasti pri- 
pomoček. Nekako takrat so se pojavili prvi električni 
brivniki. Kdor je hotel, je z ostrimi rezili neposredno 
na koži opravil. 

Proizvajalci britvic in pene na Ouattru ne zaslu- 
žijo dosti. Po frisu nerad vlači ostro rezilo in koža 
mu je za to hvaležna. Ne samo na zahvalni dan. 


Vseeno pa mokro britje ni odšlo. Kljub napredku elek- 
tronike se britvica bolj učinkovito spopada z dlačev- 
jem in pušča za sabo gladkejšo kožo. Danes lahko iz- 
biramo med kremami, penami, geli in celo hibridi, kot 
je gel, ki se med mazanjem napihne v peno. Na prvi 
pogled med njimi ni razlik, delo opravijo zadovoljivo. 
Ker pa si ljudje nismo enaki, bo en raje ves penast, 
nemara zato, da vidi, kje je z rezilom že potegnil, dru- 
gi pa bo imel raje prozoren gel z alojo, ki poškodbe 
povrhnjice blaži kar med britjem in aftershava ne po- 
trebuje. Med tistimi, ki ga, nekateri prisegajo na alko- 
holne vodice po britju, da ti faca potem dobesedno 
zažari, bolj občutljivi pa se potem napackamo z bal- 
zamom na vodni osnovi. Stvar izbire. 


eže Brivskih salonov pri nas ni več. Tudi zato, ker bi 
morali brivci zavoljo javnega zdravja vsako stranko 
obdelati z lastno, sterilno britvico. 


Je zahvalni dan v ZDA isto kot zahvalna 
nedelja pri nas? 

Čeravno oba nastopita novembra in se ukvarjata s 
hvaležnostjo do narave, ki je bogato obrodila, krš- 
čanska zahvalna nedelja nima enakega pomena kot 
zahvalni dan (Thanksgiving) onkraj luže, četudi mu je 
rabila kot temelj. Zahvalni dan je namreč del reforme 
anglikanske cerkve, ki je hotela zmanjšati število ta- 
kratnih zapovedanih praznikov, ki jih je bilo skoraj 
sto. Najbolj zagrizeni puritanci so takrat hoteli opravi- 
ti celo z Božičem in veliko nočjo. Po njihovem naj bi 
obstajali le postni dnevi, ko se morajo spokoriti, in za- 
hvalni dnevi, ko je treba Boga počastiti zaradi njego- 
ve dobrote. Tak radikalizem se v Angliji sicer ni prijel, 
so pa nekateri odnesli zamisel zahvalnega dneva v 
Novi svet. Da gre za obujanje spomina, kako so Indi- 
janci nahranili priseljence, je pa le mit. 


Zahvalnih dni je bilo več čez vse leto, razglašal jih je 
pastor in nekateri so bili omejeni na lokalne skupno- 
sti. Tako so pripravili praznik celo ob spodletelem po- 
skusu Guya Fawkesa, da bi razstrelil parlament, in 
spet drugega ob zmagi angleške krone nad Španci, 
torej ob docela posvetnih zadevah. 

Ker pa v Severno Ameriko niso hodili le verski skraj- 
neži, so z novodošleci pričeli kapljati stari prazniki. In 
zahvalni dan je počasi spet postal le datum, ki je po- 
menil konec spravila letine. Čeravno se je kot tak us- 
toličil sredi 17. stoletja, je vse do razglasitve neodvis- 
nosti ostajal v cerkveni domeni, nakar so ga povzdi- 
gnili v državni praznik in ga zakoličili kot četrti četrtek 
v novembru. Kanadčani, ki živijo bolj na mrzlem, 
imajo svoj zahvalni dan na drugi ponedeljek v okt- 
obru. Enako velja za državni praznik. 

Pravzaprav bi bilo bolje reči 'družinski', kajti tradicija 
veleva, da se na ta dan v rojstnem kraju zbere žlahta. 
V družbi, kjer se rodbina praviloma raztepe po vsem 
kontinentu, ima zato praznik poseben pomen. Še po- 
sebej, ker velja za nekakšno svetinjo, ki jo celo mar- 
ketinško kolesje pusti dokaj (a ne povsem) pri miru, 
za razliko od povsem skomercializiranega Božiča. To 
bašeš pečenega purana, v trgovine pa se zapodiš šele 
naslednji dan, na črni petek. Mimogrede, Američani 
imajo volitve prvi teden novembra ravno zato, ker so 
se takrat ljudje po delovni jeseni vračali v domače 
kraje, da ne bi zamudili zahvalnega dne. V uradnih 
dokumentih sicer piše drugače, a iz zgodovinskih za- 
pisov o nastanku ZDA je jasno razbrati, kako so raz- 
mišljali Franklin, Washington in Jefferson. 


eže Pečen puran ob zahvalnem dnevu ne sme manj- 
kati. Predsednik ZDA vsako leto s pomilostitvijo re- 
ši pred kruto usodo enega tiča od sto milijonov. 

KOLUMNI 


Usluga za uslugo 


ren. V slogu business as usual v revijah in na 

internetnih straneh, ki se bavijo z digitalno za- 
bavo, izhajajo novice, opisi, rešitve in kolumne, med- 
tem ko ljudje v komentarjih prispevajo mnenja in se 
obmetavajo z izločki. Karavana pa nemoteno hodi 
dalje. A včasih kak voz v njej obstane in postane 
tarča indijancev ter volkov. 
To se je pred tedni zgodilo britanski pagini Euroga- 
mer, enemu redkih spletnih špilavskih postajališč, ki 
jih osebno čislam. (Nasploh so po mojem mnenju na 
našem področju Angleži v veliki prednosti pred Ame- 
ričani, katerih senzacionalistične nastrojenosti in ocen 
9,5 za vsak tretji naslov ne prenašam dobro.) EGjev 
kolumnist Robert Florence je objavil prispevek, v ka- 
terem upravičeno udriha po vplivu, ki ga imajo podjet- 
ja na igričarske novinarje s pošiljanjem zastonjskih 
dobrotic, prirejanjem zabav in osebnoprijateljskimi 
odnosi, kar potihem ali naglas uporabljajo za vpliva- 
nje na članke oziroma oddaje. 
Za primer je uporabil dve osebi. Prva je bil Kanadčan 
Geoff Keighley, starosta, ki igre obravnava že od leta 
1992 in je trenutno izvršni producent ter voditelj pri 
GTTV in ureditelj nagrad Spike TV Video Game Awards. 
Njegovo integriteto je avtor postavil pod vprašaj zara- 
di fotografije, na kateri sedi poleg posterja z Master 
Chiefom, gore prigrizkov znamke doritos in litrov pi- 
jače mountain dew. Na sličen način se je lotil novinar- 
ke otoškega industrijskega magazina MCV Lauren 
Wainwright. Ne zato, ker je rdečelasa debeluška, tako 
kot verjetno vse ženske, ki igrajo igre (bralke, do- 
kažite nasprotno in nam pošljite svoje slike!), marveč 
ker se je na podelitvi Games Media Awards bratila in 
sestrila z ljudmi, ki izdelujejo novega Tomb Raiderja. 
Je bila z njimi 'preveč prijateljska' zato, ker jo imajo v 
žepu? Ker je svojčas delala pri Sguare Enixu? Ali ker 
sama prizna, da je velikanska fenica serije o Lari? 
Lahko je nič od tega ali vse. Rezultat je bil ta, da je 
Lauren Eurogamerju zagrozila s tožbo. Urednik Tom 
Bramwell je po posvetu z odvetniki iz kolumne pobri- 
sal sporni del, pisca Roberta Florenca pa odpustil - 


S: igralskega žurnalizma je običajno dokaj mi- 


bojda tudi zato, ker je sam hotel oditi. Kasneje si je v 
naknadnem tekstu umil roke, rekoč, da ni imel izbire. 
Najostrejša ost te zgodbe se tika tega, ali so novinarji, 
ki obravnavajo igre, res ... ne toliko podkupljeni kot 
nagnjeni k 'pozitivnejši' obravnavi tistih tematik, glede 
katerih menijo, da se jim bo to splačalo. Bodisi z večjo 
branostjo revije oziroma obiskanostjo spletnega mes- 
ta, bodisi z osebno koristjo v obliki plačanih potovanj 
na luštne predstavitve, zagotovitvijo dobrega sodelo- 
vanja z založnikom ali proizvajalcem strojne opreme 
ali vročo robo. Rekel bom bobu bob: seveda so. lg- 
ričarski novinarji niso nobeni postrojeni tibermenschi, 
marveč ljudje kot vsi ostali. Nekateri se skušnjavam 
uprejo, drugi ne. 
Noben genij pa ni treba biti, da veš tole: v gospodar- 
sko burnih časih je med prvimi na udaru ravno etika. 
Morale si ne moreš namazati na kruh in če recimo Mi- 
crosoft (zgolj primer!) uredniku omeni "kmalu bomo 
dali na plano vroče podrobnosti o novem xboxu in iš- 
čemo medij, kjer bi to storili, aja, pa HALO 4 JE RES 
FUL DOBER ŠPIL, A NE?", je treba imeti za zavrnitev 
nespodobne ponudbe veliko hrbtenice in jajc. Relati- 
vizacija je tako vabljivo preprosta in tako lahka. Če ne 
boš objavil ti, bo nekdo drug, in navsezadnje, je en 
opis res tako pomemben? Itak se bo folk kregal, ne 
glede na to, kaj napišeš ali kakšno oceno daš. Važno 
je, da imaš danes številčno branost in klikanost. Jutri 
je nov dan. Saj so samo igrice. 
Če zdaj pričakuješ priznanje, kako Jokerjevci kot pra- 
šiči žremo na pojedinah Electronic Artsa in ga žinga- 
mo na Activisionovih žurih, te moram razočarati. Prav 
tako pa ne sledi trobljenje v lastni rog, češ, kako smo 
samo mi nepodkupljivi, zato se lahko na nas vedno 
zaneseš. Res je sicer, da naše ocene - častna pionir- 
ska in naj me Bog štrafne, če ni res - dejansko niso 
naprodaj, niti v zameno za oglase, ki jih je vedno pre- 
malo. (Javna skrivnost: noben medij na slovenskem 
trgu ne more preživeti od bralcev, temveč so ključni 
oglasi.) A modre kuverte niso način, kako vplivajo na 
oblikovalce mnenj, temveč so prijemi bolj subtilni, ka- 
kor sem jih opisal prej - pogostitve, bratenja, roka ro- 
ko umije. Zato sem kar vesel, da smo premajhni, da bi 
nas založniki oblegali s ponudbami, naj denimo pride- 
mo nekam, kjer bomo lahko za opis igrali najnovejši 
naslov, medtem ko nam bodo plačane profesionalke v 
zameno za tisti 9,5 čistile kraljevska žezla. Čeprav naši 
opisi zaradi mesečnega cikla in velike količine časa, ki 
gre v igranje, pisanje in oblikovanje, niso vedno 
ažurni, je skušnjav malo. Zato smo lahko Jokerjevci 
mirne vesti tisto, kar smo. Ne toliko igral- 
ski novinarji kot zavzeti igralci, ki v 
besedi in sliki izražajo svojo ljube- 
zen do področja. 
Sneti 

griintarji 


Guattro se je s Farming Simulatorjem prvič srečal pred tremi leti, odtlej pa je 
kmetijska serija le še pridobivala na popularnosti in se v inačici 2013 tudi pri 
nas prodaja za med. Brez heca: FS2013 je hit jeseni! Le kaj botruje temu? 


adnji teden oktobra se je na vrh svetovnih 
prodajnih lestvic zavihtel Farming Simulator 
2013 in z več 400.000 oddanimi komadi pre- 
hitel Medal of Honor. Tri četrtine izvodov so 
kupili Evropejci, v glavnem z nemškega go- 
vornega področja, kjer ima špil močno zaledje. Hej, v 
naslovu piše, da gre za simulator, in kmetovanje je 
tisto, ki drži svet pokonci, mar ne? Kdo ne bi želel 
igrati tovrstne igre? 
Uspešnica je FS takisto postal pri nas, kjer si uvoznik 
Videotop ter trgovini Big Bang in Mimovrste manejo 
dlani. Je to zato, ker imamo močno ruralno občestvo, 
ki jim jim ni dovolj vsakodnevno cijazenje z zetorji, tri- 
deset let starimi steyrji in IMTjevimi prdalicami, mar- 
več bi radi preizkusili zaresno zverino? 


Trda je zemlja in trda je 
roka, ki jo obdeluje 


Farming Simulator je bil prva prava uspešnica založ- 
niške hiše Astragon, ki živi od izkoriščanja podobe 
škatle od Microsoftovega Flight Simulatorja. V po- 
nudbi imajo več kot trideset takih špilov, od takih, 
kjer voziš viličarje ali žerjave, do smetarskih tovornja- 
kov, kopačev v kamnolomu ter kompletnih cestnih 
podjetij. To so nišni izdelki, v katere gre skoraj nič de- 
narja. Običajno jih izdelujejo vzhodnoevropske ekipe, 
ki ne štejejo več kot pet do deset ljudi z zdolgočase- 
nim Poljakom v vlogi beta testerja vred. 

Zgodba s Farmingom je malo drugačna. Večje švicar- 
sko podjetje Giants je namreč uspelo pridobiti par li- 
cenc proizvajalcev in spoznorjev. Tako so očitno do- 
segli kritično maso in lahko živijo z vedno novimi do- 
datki za virtualno kmetovanje. Dovolj pove, da so le- 
tos preprosto načevljali starega založnika Astragon - 
njihov novi distrubuter je francoski Focus. 

Od tržne uspešnice pričakuješ določene standarde, 
zato si ob zagonu neprijetno presenečen. Grafična po- 
doba je nekje iz sredine prejšnjega desetletja, uvajal- 
nih nalog je za ograbek, edino, kar lahko počneš, je 
peskovniško zastavljena kariera. Tu imaš kmetijo, po- 
darimo ti nekaj zastarelih strojev, zgradb in njivico, 
zdaj pa se znajdi, kakor veš in znaš. Dobiš sicer za- 
gonski kapital, vendar ga urno vrni banki. 

Kje so moderne kmetovalske zverine, recimo kom- 
bajn, s katerim požanjem vse Prekmurje v enem po- 
poldnevu? Kje so traktorji, ki za sabo vlečejo celo 
kompozicijo? Kaj pa GPS? Na voljo so v kmetijskem 
prodajnem centru znotraj igre, toda za vrtoglave cene, 
ti pa imaš na računu le drobiž. Za zaslužek bo treba 
pošteno pljuniti v roke. 


Napredne vožnje, dobrega zvoka in interaktivnih ka- 
bin v Farming Simulatorju ne pričakuj. Se boš pa na- 
učil poteka kmečkega dela, od oranja do spravila. 

Goljufija? Kako dolgočasno! 


Koncept je enak kot pri poljedelskih igricah na Face- 
booku: posadiš, pognojiš, požanješ, prodaš, spet za- 
seješ. Ko se cekina nabere, kupiš boljšo mašinerijo, s 
katero boš delo opravljal hitreje in zaslužil še več. Na- 
kar si omisliš dodatno njivo in tako podvojiš prihodke. 
Pomisli na Diablo in spletne frpje v slogu Warcrafta in 
se vprašaj, čemu zanje uporabljamo izraz 'farmanje'. 
V Farming Simulatorju ga pač izvajaš dobesedno. 

To te hitro zasvoji. Tako zelo, da hitro prezreš grobe 
napake oziroma udinjanje arkadnosti: oranje vzvrat- 
no, divjanje s traktorjem po šestdesetstopinjskih klan- 
cih, naloge, ki jih sploh ne moreš opraviti, če si ne la- 
stiš volana (vozilo drugače upravljaš s tipkami), pri- 
klapljanje priključkov na absolutno prešibka pogon- 
ska sredstva ... Petbrazdni plug v igri vlečeš s trak- 
torčkom, ki ima trideset konjev. Pajada. A kako bi ga 
ne, ko oranje zgolj spreminja teksturo na tleh? Dviga- 
nje in obračanje pluga, natančnost, s katero v re- 
sničnem življenju voziš po brazdi ... Vse to je v ozadju. 
Nič ni narobe, če po polju driftaš kot v kakem Need 
for Speedu. Delo opraviš celo hitreje, le preveč afna- 
nja ti odtrga priključek. Niti arkadno ne morem reči 
temu. Občutek je podoben, kot bi se z modelčkom 
traktorčka igral v peskovniku. 

Ne, kmetijski simulator to nikakor ni. A vseeno se za- 
lotiš, da se zavestno trudiš delati čimbolj pravilno. Da 
tvoji možgani korigirajo napake, ki ti jih dovolijo za- 
grešiti avtorji. Kot bi se ti vklopil moralni kodeks, češ, 
tako se na kmetih ziher ne dela. Nakar se vozakaš gor 
in dol ter debelo pogledaš, kako si na tak način v 
enem šusu zapravil osem ur življenja. Za razliko od 
Farmvilla vsaj nisi omejen z energijo in ni treba težiti 
kolegom, če ti je zmanjka. 

Bržda je ravno to bistvena komponenta. Ves čas lahko 
nekaj počneš. Nič ni obvezno, a novih opravil nikoli 
ne zmanjka. Ko čakaš, da zraste pridelek, ti zagotovo 
pozvoni telefon in ti recimo bližnje igrišče za golf po- 
nuja premoženje, če jim prideš pokosit zelenico. Ob 
tem nenehno gledaš sadove svojega dela, ki rastejo 
pred tvojimi očmi. Nagrada je vedno tu, pristna, oti- 
pljiva. In z njo lahko ustvariš še več! Dokler si ne lastiš 
vse vasi in poslednje silne mašine, ki si jih občudoval 
v katalogu. Ko ti jih zmanjka, so na voljo dolpotegljivi 
dodatki in brezplačni modi z dodatnimi stroji, zgrad- 
bami, celo okraski. 

Vdelan je celo sodelovalni način, v katerem lahko po 
spletu traktorizira deset ljudi. Marsikdo bi zmajal z gla- 
vo, kako bi bilo to komurkoli sploh zanimivo. A kme- 
tovanje tudi v resnici ni samotarska dejavnost, mar- 
več gradi na sodelovanju. Tako kot se lahko par kole- 

gov dogovori, da bodo šli pobijat demone v Diablu, 
bodo kmečki gorostasi stopili skupaj. En bo sedel v 
kombajn, ostali bodo s prikolicami vozili pridelek v si- 
los, vmes pa zapeli kako domačo in si pravili mastne 
vice. Ali se celo razdelili v več ekip in tekmovali, kdo 
bo delo opravil hitreje. Lepota peskovništva je v tem, 
da pravila določaš sam, grdota pak, da ti igra ni v po- 
moč, kako jih uveljaviti. Spet je vse odvisno od 
(ne)poštenosti udeleženih. 


Več realizma, prosim 


Glavni zameri 'Landwirtschaft Simulatorju', kot se FS 
imenuje v izvirniku, sta njegova nerealističnost, ki je 
ne spremenijo v nobeni novi izdaji, in zastarela podo- 
ba. Vsako leto pač dobimo novo vas ter nekoliko dru- 
gačen nabor mašinerije, odvisno od trenutnih spon- 
zorjev. Hkrati pa to pomeni, da reč lepo deluje tudi na 
res starih računalih. 

Na boljšem fizikalnem modelu gradi konkurenčni iz- 
delek, Agrar Simulator 2013. Ta je v zaključni fazi iz- 
delave pri slovenskem podjetju Actalogic. Fantje so 
pred časom že izdali igro, ki se je bavila predvsem s 
starodobnim kmetovanjem, tokrat pa gredo v zelje 
najuspešnejšemu in kot glavni adut izpostavljajo rea- 
lizem. Obilno so zapregli fizikalni srček PhysX, kar ne 
pomeni le, da za težje priključke potrebuješ močnejši 
traktor, marveč so se kot prvi spravili deformirat te- 
ren. Ko vidiš, da za tvojim plugom ostajajo zaresne 
brazde, in občutiš, da stroj ob takem delu potrebuje 
vso moč in kako naporno ga je obdržati v ravni liniji, 
se ti brezskrbno bezljanje v Farming Simulatorju zazdi 
otročje. Posebej če imaš vsaj malo izkušenj s tem, ka- 
ko zadeve potekajo v resnici. Slednje Agrar ne dose- 
ga, vendar uspe nakazati, kaj bi moderna kmeto- 


Večji realizem Agrar Simulatorja ne pomeni nujno 
večje zabavnosti. Ko pa vidiš, kako stroj površino 
zares obdeluje, ti to nudi svojevrsten užitek. 


valščina morala vsebovati. Kakopak je strojna zah- 
tevnost Agrarja nekaj stopničk više, tudi zato, ker fizi- 
ko preračunava osrednji procesor, če si ne lastiš ge- 
forca. To lahko pripelje do izrazitih upočasnitev. 
Soditi nedokončane igre sicer ne gre, sploh če vidiš le 
določene izseke in ne celostne izkušnje. Vsekakor pa 
Actalogic orje (hehe) novo ledino. Skrb zbuja le, da 
gre za majhno ekipo, ki se niti številčno niti finančno 
ne more primerjati z Giants. Kaj lahko se zgodi, da bo 
naloga, ki so si jo zastavili, preobsežna. Mimogrede, 
njihov izdelek bo znal slovensko! 


Kmetija je (relativno) poceni 


Glavni razlog za popularnost računalniškega kmeto- 
vanja ostaja psihološki faktor, digitalna ustreznica ko- 
renčka pred nosom. Privlačen je tako pravim kme- 
tom, ki si lahko virtualno ogledajo in 'preizkusijo' kak 
kos železja, kot tistim, ki bi radi potešili fantazijo 
življenja na deželi v tej idealizirani virtualni različici, ki 
od pravega kmečkega življenja pobere le osnove in 
najbolj kul igračke. Če bi življenje v resnici potekalo 
kot v Farming ali Agrar Simulatorju, bi bil Guattro 
zdaj milijonar in se sončil na Karibih, medtem ko bi 
mu za drobiž delali Romuni. Tako pa si lahko eskapi- 
stično privošči posestvo, na katerem ga ne skrbijo ne- 
vihte, suše in poplave, neplačani računi ter kvarjenje 
naprav, kjer pridelek zraste v dnevu ali dveh, vedno 
ga prodaš po dobri ceni in po nekaj urah zaslužiš za 
lamborghinija. Traktor, da ne bo pomote. Za 20 ev- 
rov, po kolikor prodajajo FS 2013 (enako ceno naj bi 
imel Agrar), na spletu dobiš mnogo boljših iger - na 
polici v trgovini pa taka cena ob dražjih naslovih hitro 
pomeni impulziven nakup. Posebej pri narodu, ki mu 
je kmetovanje v krvi. Krompir bo letos debel. 


WOW: Mists of Pandaria CE 45,00 € Forza Horizon (x360) 60,00 € Trigger" Stereo Headset (x360) 44,00 € 
Football Manager 2013 36,00 € Just Dance 4 (wil) 45,00 € MadCatz MC2 volan(x360) 50,00 € 
The Sims 3: Seasons 27,00€ Zumba Fitness Core (wii) 45,00€ PS3 Dual Shock 3 Wireless Contr. 50,00 € 
Dishonored 35,00 € Fable The Journey (x360) 45,00 € LEGO NINJAGO: Turbo Shredder 29,00 € 
Need for Speed Most Wanted LE 45,00€ WWE 13 (ps3, x360) 54,00 € LEGO Harry Potter: Hagrid's Mut 49,00 € 
Gulld Wars 2 45,00 € Assassin's Creed Liberation (psv) 45,00€ LEGO Star Wars: T-6 Jedi Shuttle 63,00 € 


KONZOLE 


OSTALO 


Igre za: računalnik: igralne konzole: prenosne konzole - igralni pripomočki in ostale dobrote 


IGABIBA.SI 


» dostavlja brezplačno pri nakupih nad 30€ 

» naročila do 16:00 ure odpošlje še isti dan 

» tudi na Facebooku, kjer vsak teden nagradni kviz z eno, 
» Mi več igrami za nagrado 

e razumi me narobe, ampak strelno 
orožje je za pusije. Vsak lojz zna 
vzeti v roke pištolo, pomeriti ter 
sprožiti, in ravno ta neznosna lah- 
kost je spremenila potek svetovne zgodovi- 
ne. Nekje do 15. stoletja so bili vladarji od- 
visni od svojih vitezov. Imeli so jih za ulti- 
mativno zaščito, a vanje so morali vložiti 
nemalo soldov, jih uriti in pedenati. Zato so 
imeli vitezi zemljo, bogastvo in vpliv. Ko pa 
je prišel na bojno polje smodnik, se je rav- 
notežje spremenilo. Naenkrat je bilo eno- 
stavno dobiti močno vojsko: nabavil si flin- 
te in jih potisnil v roke prostakom, ki so bili 
po kratkem usposabljanju nared za luknja- 
nje oklepov. Kralji so zato brž pridobili na 
moči in se prelevili v samodržce. 
Chivalry: Medieval Warfare se bavi z ro- 
mantičnim obdobjem, ko so vitezi še nekaj 
veljali. V približno 13. stoletju se v izmišlje- 
ni deželi znajdeš v vojni med dobrimi mod- 
reži in slabimi rdečkarji, ki obračunavajo v 
večigralskih bitkah. Od samotarstva je vde- 
lan le interaktiven trening, ki ti razkaže pri- 
jeme, in ustvariš lahko partijo z nebrihtnimi 
boti. Pozornost je sceloma usmerjena na li- 
nijo, kjer učinkoviti iskalnik pokaže veliko 
gnečo na strežnikih. Ti so lahko domači, 
saj je lahko gostitelj vsakdo, ali namenski, 
če jih nekje zakupiš, kajti igra jih direktno 
ne podpira. lpak gre za cenejši indiejanski 
naslov, ki na Steamu stane 18 evrov. 


Od Arturja do 
Ivanhoeja 


Predvsem je izviren. Odvija se v nefantazij- 
ski srednjeveški dimenziji, kjer iz prve per- 
spektive mahaš s hladnimi orožji, od mečev 
prek sekir do buzdovanov, kar spomni na 
Mount 8 Blade. Za to lahko uporabiš enega 
od treh poklicev: vojaka, stražarja in viteza, 
ki se razlikujejo po krepelcih, zaščiti ter hit- 
rosti. Nažigaška je le četrta služba, strelec, a 
tudi on potrebuje čas, da napne lok ali sa- 
mostrel. 

Pravilo veli, da bolj kot si zaščiten, manj 
pregleda in moči imaš, in silnejše kot je 
orožje, težje je. Buzdovan je na videz manj 
nevaren od dvoročnega meča, saj te slednji 
z enim zadetkom prekolje na pol ali ti odro- 
bi glavo. Toda medtem ko nasprotnik z 
mečem udari enkrat, ti kroglo na palici za- 
vihtiš dvakrat. Če nimaš ščita, si bolj ran- 
ljiv, vendar lahko držiš železo z obema ro- 
kama in si tako bolj grozeč. 

Vse to šteje, saj je premikanje celo z naj- 
manj obremenjeno klaso počasno. Isto ve- 
lja za udrihanje, kjer vsak zamah terja čas 
in prostor. Besnega opletanja ni. Z dvoroč- 
no sekiro v naročju si opasen, toda če bi 
rad sovražnika zadel, mu moraš priti blizu. 
Kar ni ajnfoh, če ima v roki dolgo sabljo ali 
celo kopje, ki mu daje velik domet. 

Kura brez glave 


Uspeh je zato manj odvisen od akcijskih tri- 
kov kot od pametnega izbiranja bojev, tak- 
tične spretnosti in izkoriščanja prednosti 
poklicev. Ni ne najboljše službe, ne naj- 
boljše opreme, kajti nemalo je odvisno od 
situacije. Chivalry ni igra tipa eden na ene- 
ga, temveč se na prizoriščih drenja tja do 
64 ljudi. Nekateri jih skupijo od puščic in 
letečih rezil, večinoma pa se boji odvijejo 
na blizu in tu je obilo priložnosti, da gre kaj 
narobe. Bodisi se ti zamah odbije od skale, 
bodisi te nasadijo od zadaj, bodisi te v gužvi 
potolčejo lastni kameradi. 

Sodelovanje je bistveno, saj more že pri- 
bližno uigrana in raznolika skupina zmasa- 
krirati nedisciplinirano ruljo. Bolj kot v spo- 
dobnih načinih free for all, moštveni death- 
match in king of the hill pride to do izraza 
pri izpolnjevanju ciljev. Cilje imajo štiri od 
šestih kart, gre pa za srednjeveško navdih- 
njene zadolžitve, kjer mora ena ekipa poti- 
skati katapult do gradu, sežgati kmetijo ali 
pobiti člane vladarske družine, druga pa se 
to trudi preprečiti. Ko napadalci izpolnijo en 
delni kvest, igra skoči na naslednjega, do- 
kler jim ne uspe ali ne poide čas. Karte so 
tudi v tem modusu razdeljene na manjše 
dele, je pa na večini tako, da je nujno imeti 
vsaj dva ducata sodelujočih, sicer je akcije 
zaradi prevelikih razdalj premalo. 


Gar krvi 


Posebne globine v Chivalry ni. Na razpola- 
go je odbijanje napadov z desnim gumbom, 
kar zahteva dober tajming, vendar ni kom- 
pleksnih bojevalnih potez, direktnega nad- 
zora rezila z miško kot v Die by the Sword 
in naprednosti v slogu ježe konj ter skriva- 
nja po kotičkih. Takisto manjka zapleten 
razvoj lika - z udejstvovanjem odkleneš tis- 
tih par kosov opreme in to je to. Včasih te 
razjarijo neuravnoteženosti, slabo zaznava- 
nje udarcev in zamik, pri izpolnjevanju ci- 
ljev pa se znajo partije zavleči v pol ure, kar 
se križa s stremenjem k preprosti zabavi. 

A slednjo igra dostavi, saj je neposredna in 
hitro dojemljiva, pri čemer ni neumna. Fajn 
je za sprostitveno mlatenje po siromakih po 
napornem dnevu, da udje letijo vsepovprek 
in umirajoči ostudno grgrajo. Časa za puš- 
ke bo še dovolj. 


med tekom v bitko razmišlja, ali je 
Don Kihot ali Rihard Levjesrčni. Izkaže 
se, da je Baldrick. Epix gank! 


redko viden pristop v sta- 
romodna zabavnost v do- 
kaj razgibana v brez po- 
sebne globine x bitke s cilji trajajo pre- 
dolgo x nedodelanosti Torn Banner 


L— 


un 


trelice najbolj vžgejo (he he) v napredni zažigalni varia 


tcilj veleva zavzetje utrdbe, pa 


- Ex, 4 


a 


lahko uporabiš okoliške 


bno kot Lucifer, in to ne po 


o jine: je 
etal elemente Phanta- 
smagorije, Heavy Raina in eksorcizma, da 
bi zvaril pustolovski koktejl za noč čarovnic. 
Prvi srkljaj je intriganten, saj ni pogosto, da bi ti 
igra naklonila vlogo zlobca. Sploh ne šestletnika z 
nadnaravnimi močmi in slo po ubijanju. Igraš 
edinca premožne družine, ki biva v bahaški graš- 
čini. Oče kandidira na volitvah, mama frfra vse- 
povsod, rezultat pa je prezrt, sociopatski otrok, s 
katerim se nihče posebej ne ukvarja. Sliši se pod- 
obno filmu Znamenje (The Omen), in tudi je. Lu- 
cius je tako kot Damien pankrt Hudiča. Foter ni 
peklenšček s kopiti in rogovi, temveč nosi suk- 
njo, se sinu prikazuje na gorečem fotelju in ga 
uvaja v posel. Ker se peklenšček napaja iz pogu- 
bljenih duš, pobalina pošilja po morilskih oprav- 
kih. Začnejo se pri obiskovalcih in služinčadi ter 
se nadaljujejo pri družinskih članih. Tvoja naloga 
je, da kri teče v čimlepšem curku. 

Hudičevo seme 


Na dogajanje zreš iz tretje osebe, gibanje pa sledi 
kombinaciji tipk WASD in miši. Lucius med tekanjem 
po posestvu prejema namige, kdo je trenutno na mu- 
hi in katere grešne skrivnosti bi šlo pri tem izkoristiti. 
Taka sta recimo stričevo ljubimkanje s sobarico in 
požrešnost vodje strežbe. Izbira žrtev torej ni na- 
ključna, temveč moraš slediti predpripravljenemu za- 
poredju. Likvidacijski pohod se prične z zaklepom 
strežnice v zamrzovalno omaro in nadaljuje z zmlin- 
čenjem hišnika pod klavirjem. Vsaka smrt je lastno 
poglavje in Luciusu se pri tem v zvežčiču pojavljajo 
grobi zapiski. Na splošno vsak morilski projekt rešiš z 
nekaj nabranimi predmeti, ki jih uporabiš na pravih 
mestih. Ko skriješ vžigalice in odpreš plin na štedilni- 
ku, je recimo rezultat flambirana kadilčeva glava. 

A čeprav je igralna plat v splošnem preprosta, hitro 
dobi modrice. Kvadraturo hiše se naučiš sovražiti, 
kajti pripomočki se pojavljajo na nelogičnih mestih in 
so tako majčkeni, da je prečesavanje muka. Ker red- 
no nimaš ideje, kaj iščeš, je izkušnja podobno moreča 
kot v avanturah Agathe Christie. Še večja hiba od 
okornosti je neizkoriščenost. Čeprav Lucius lahko dvi- 
ga drobnarije, kot so igrače in knjige, ni prave interak- 
cije z okolico, ki bi omogočila raziskovanje in ust- 
varjalno iskanje rešitev po zgledu Heavy Raina. 
Naloge so zategadelj utesnjeno enosmerne, kar vča- 
sih nadvse boli, recimo tedaj, ko moraš pozimi zunaj 
politi vodo in pripraviti zaledenelo past. Čeprav bi gle- 
de na obilico steklenic, pip in veder to lahko opravil 
na ničkoliko načinov, je pravi le eden. Lucius mora v 
svoji sobi najti čutarico, vodo pa natočiti v bližnjem 
sekretu. Enako ne more uporabiti druge tekočine. 

LucIuS 


Pri igranju zlobca je zato le malo veselja, saj pri izved- 
bi lumparij nimaš nikakršne besede! Večino časa si 
podgana v labirintu, ki jo Lucifer občasno pohvali ter 
jo zdresira za nove trike. Denimo telepatsko premika- 
nje stvari in lučanje ognjenih krogel, da je zaključek 
primerno bombastičen. A roko na srce, vse to je nič- 
vredna in neosmišljena kozmetika. Mar bi foter mulca 
priučil laserskega vida, ki bi mu razkril vroče točke! 
Ali krvoslednega voha za vodilno potko, ki bi ga kot v 
Stackingu ali legovkah vodila do cilja, če mu že in- 
stantno teleportiranje ni dano. Tako pa je fante obso- 
jen na brušenje pet z večnim odpiranjem vrat, kjer se 
je treba stalno paziti odraslih. Če te slednji zalotijo pri 
nečednostih, je igre konec in v poglavje moraš zagristi 
od začetka. Da proti koncu dobiš sposobnost brisanja 
spomina in vsiljevanja volje, je slaba tolažba. 


Žretje muh 


Kljub visokim ambicijam je Lucius skropucalo, kjer je 
šibka zgodba sama sebi namen. Grafična in zvočna 
plat sta resda močni, prav tako so dobri posneti gla- 
sovi v vmesnih sekvencah. A kaj, ko so čutno pozla- 
to na silo navlekli čez kosti plehke groze, ki ji ne mo- 
rejo dati prave oblike. Igralnost je krhka in substance 
glede na tematiko zelo malo. Del krivde nosijo kli- 
šejski junaki, do katerih ne čutiš nikakršne simpatije. 


š — Označbe kažejo mesta za uporabo predmetov, kar je poglavitna dejavnost v igri. Nekaj je tiholazenja in lučanja zubljev, ven- 
dar je Lucius v splošnem nevzburljiva avantura. Skoda, kajti z več vizije bi lahko bil ena tistih, ki pomagajo razvijati žanr. 


Li 


Tudi razvoj likov je nikakršen, kar je glede na težnje k 
filmskosti nenavadno. Med drugim je jako nenara- 
vno, da je Lucius mutast kot vol in vso igro ne izusti 
niti besede. Bralni vpogled v njegove misli sicer imaš, 
vendar so te tako izven dometa šestletnika, da je vot- 
la ponarejenost prav groteskna. Dečkov obraz porce- 
lanaste lutke je sicer srhljiv, a preveč voščen in negi- 
ben, da bi presegel meje kiča. Tako kot ves špil. Po- 
dala bi se mu ocena 66, toda žal je ni vreden. 


Veter zavija in luno zakrije z oblaki. obrača 
križe na glavo in prižiga sveče za črno mašo. 


peklenska zloba čutna plat 
zapravljena 


nobene svobode 


mučna v vseh pogledih 


priložnost 

IGROVJE 


času, ko založniki razvijalcem obrnejo hrbet 
in zaloputnejo vrata, če k pogajalski mizi pri- 
stopijo z idejo za ambiciozen naslov brez več- 
igralstva, je prihodnost docela samotarskih 
iger ogrožena. Škoda, saj smo tedaj, ko nadarjeni 
igrotvorci vse vložijo v genezo puščavniških fantazij- 
skih svetov, radi deležni mojstrovin, ki se v anale za- 
pišejo z zlatimi črkami. Na primer klasik, kot sta Half- 
Life 2 in Bioshock, s katerima ima Dishonored nema- 
lo skupnega, čeprav mu med vzpenjanjem na njun 
hribček na več mestih zmanjka sape. —- 


a 
Obsedanje ljudi bi bila občutno bolj uporabna coprnija, če bi lahko zajaha- 
ne nesrečneže za raziskovanje okolišev pod krinko izkoriščali dlje časa. 


Mesto na otoku 


Element, kjer se primerjava z legendama podaja kar 
sama, je vzdušno prizorišče. Mesto Dunwall je namreč 
okoliš, ki ga ne pozabiš. Pod artistično taktirko Viktor- 
ja Antonova, ki je za Valve zasnoval nepozabni City 
17, je nemški studio Arkane v življenje priklical nav- 
dušujočo prestolnico dekadentne otoške monarhije. 
Malce neumestna, a ne odbijajoča risankasta podoba 
je v ostrem nasprotju s kronično mračnimi ulicami, ob 
katerih se glede na naravo soseske izmenjujejo pro- 
padajoče malomeščanske hiše in baroške čumnate 
premožnih posameznikov. Zamorjenost, ki prežema 
kraj ob vodi, je skorajda otipljiva. Dunwall, ki ga za 
vogalom čaka industrijska revolucija, je navdihnil vik- 
torijanski London. Na vsakem koraku pa je občuten 
vpliv steampunka, ki med drugim dopušča, da sobi- 
vata primitivna tehnologija in prepovedana magija. 

Starinska otoška metropola je vse prej kot sončna in 
jo za nameček pesti dosti tegob. Največji, strašanski 
podganji kugi, ki je zdesetkala prebivalstvo in del 
preživelih spremenila v nagnusne tavajoče prikazni, 
se uvodoma pridruži umor cesarice. Stvari se do- 
končno zapletejo, ko skorumpirani vladarski namest- 
nik in pretkani religiozni vodja za hudodelstvo ob- 
tožita nedolžnega Corva Attana (to si ti), cesa- 
ričinega pomočnika in ljubimca, zaradi česar je prisi- 
ljen bežati. Gordonsko nemi Corvo zavetišče poišče 

pri skupinici zagrenjenih nasprotnikov novega režima 
in se kmalu poda na maščevalsko-uporniški pohod. 
Vmes ga doleti tudi reševanje mladoletne Emily, 
hčerke preminule vladarice. 


Ašašinov dnevnik 


Dishonored je v osnovi prvoosebna akcijska tiholaz- 
nica s frpjskimi elementi, ki Corvu dopušča, da v me- 
jah mesta precej svobodno izbira, kako se bo prikra- 
del do cilja trenutne misije, kjer ga praviloma čaka 
soočenje s kakim hudobnežem. A če ste si Dunwall 
že jeli predstavljali kot brezmejen peskovnik v slogu 
čefurščin ali zgodovinskih prestolnic iz niza Assas- 
sin's Creed, boste spočetka malce presenečeni. Ob- 
morsko naselbino so Arkanovci namreč razdelili na 
devet manjših, med sabo pretežno nepovezanih oko- 
lišev, na obrobje katerih Corvo prispe z barkačo in 
začne senčni ples. 

V eni od takih odprav se znajdemo v mestnem okra- 
ju, ki ga zaznamuje bordel, v katerem nas pričakata 
sadistična brata dvojčka. V drugi je na sporedu smu- 
kanje po rezidenci verskega glavarja, kjer slednjega 
po želji ožigosamo kot heretika. V tretji je izziv ta, da 
se mimo trume stražarjev žganjarne prebijemo do vo- 
dje tihotapskih tolpašev. Kasneje obiščemo četrt, 
sredi katere se v luksuzni vili odvija maškerada, med- 
tem ko v drugi polovici igre napol izgubljeni tavamo 
po zapuščeni poplavljeni četrti. 

i J 4 Nasilnih prizorov s irlečim udovjem je v Dishonoredu na pretek. Brutalnost usmrtitev 
v se izdatno poveča, ko borbeno razpoloženi Corvo napolni nevidni merilnik adrenalina. Mi 


Sunek vetra je razen za polaganje in boleče butanje nasprotnikov ob ste- 
ne (druga stopnja) uporaben za odbijanje granat in drugih projektilov. 
v s 


Corva slugarski Samuel s čolnom po vsaki misiji od- 
pelje nazaj v odročno uporniško bazo - krčmo, kjer ga 
zavezniški liki seznanijo s cilji naslednje misije. Ob 
njej je iznajditeljeva delavnica, kjer je moč nadgraditi 
orožja (različni tipi streliva, hitrejše pokanje ...) ter ce- 
kine trošiti za žavbe, ki obnavljajo zdravje in mano. 
Lokacije mesta, ki so neločljivo povezane s posa- 
mičnimi misijami v zgodbi, smo prisiljeni obiskati v 
zaporedju, ki ga predvideva scenarij. Vendar to niti ni 
hujša zamera, saj se špil za temeljno premočrtnost in 
dokajšnjo prostorsko omejenost okolišev oddolži s pe- 
strostjo pristopov k ciljem. To pomeni, da je okolica 
dodobra prepletena s prehodi, nadhodi, tuneli, stran- 
potmi ter stavbami, v katere je moč iz več strani vsto- 
piti skozi nebroj vhodov. 

Na poti do ključnih barab se običajni soldateski - ta za 
red na ulicah Dunwalla skrbi s cestnimi blokadami in 
stražnimi stolpi v stilu Combinovcev iz Half-Lifa 2 - 
ognemo recimo tako, da se povzpnemo na strehe, 
kjer smo varni pred nezaželenimi pogledi. Ko se opo- 
gumimo, se lahko na ulici udeležimo igranje skrival- 
nic, kjer je izvajamo ponarodelo slalomiranje za hrbti 
paznikov. Vselej je opcija tvegano odkrito napadanje, 
pri čemer se Corvo poleg na ašašinsko rezilo, s kate- 
rim z neposredne bližine parira in odgovarja na zama- 
he sabljaških sovragov, zanaša na preostala krvniška 
pripomočka, pokalico in lokostrel. Oba sprejmeta po 
več vrst streliva, kakor tudi na različne granate in re- 
zalne pasti. Ter, jasno, magične sposobnosti. 


IGROVJE 


Sto in ena smrt 


O teh več v nadaljevanju, saj velja najprej izpostaviti, 
da Dishonored na področju tiholazniških osnov ne pri- 
naša kakih prelomnih novosti. S študiranjem spreha- 
jalnih navad stražarjev in gibanjem izven meje njiho- 
vih zornih kotov smo se na domala enak način zaba- 
vali v lanskem Deus Ex: Human Revolution in nešte- 
tih drugih šunjačinah. Corvo je v bistvu steampun- 
kovska različica Adama Jensna. Sovrage zna prese- 
netiti in pokončati z brutalnim naskokom iz višine, se 
jim približati s hrbtne strani in jim neslišno prerezati 
goltanec. Trupla po potrebi potegne do smetnjaka ali 
temnega kotička, če ga zapazijo, pa se brž umakne 
na varno razdaljo ter počaka, da preplah mine. Capi- 
ne lahko dalje z razdalje milostno onesposablja z 
uspavalnimi puščicami, dočim zna alarme, energijska 

polja in druge obrambne mehanizme naščuvati proti 
nasprotnikom. Moderna skrivalniška klasika, skratka, 
pretežno v dobrem smislu. 

Špilu pečat igralne samosvojosti dajejo predvsem 
magični talenti. Corvo sčasoma postane bogatejši za 
rentgenski pogled skozi stene, teleportiranje na krajše 
razdalje in sunek vetra, s katerim kanalje pahne v 
prepad ali jih začasno onesposobi. Priklicati more da- 
lje trop podgan, ki s capini opravi na nadvse krvav 
način, lačnih glodalcev, ki krasijo ulice mesta, pa se 
mora sicer paziti, saj se mimogrede lotijo tudi njega. 
Za kratek čas lahko dalje upočasni, no, čas, kulska 
pa je sploh moč, ki mu omogoči, da se za nekaj se- 
kund preseli v telesa človeških in živalskih bitij (miši, 
podgan, psov ...) ter nad njimi prevzame nadzor. 

Na nas je, da se odločimo, v katere čarobnosti bomo 
najprej vložili mistične rune, ki jih najdemo med česa- 
njem zapuščenih stavb in drugih kotičkov. Kot tudi 
koščene fragmente, ki izboljšajo to ali ono lastnost 
(hitrejše plezanje, urnejša obnova mane ...). Pri njiho- 
vem iskanju si pomagamo z govorečim srcem, na- 
gnusnim čudesom, ki nas, če ga vzamemo v dlan, 
usmeri proti enim in drugim magičnim artefaktom. 
Jurišniškim zombijskim prebivalcem, navadnim in te- 
leportirajočim se soldatom, pobesnelim psom ter 
ikonskim 'tall boyem', do zob oboroženim in zaščite- 
nim specialcem na mehaniziranih hoduljah, jo lahko s 
kreativnim kombiniranjem coprniških sposobnosti za- 
godemo na sto in en način. Na podgano lahko denimo 
namestimo eksplozivno past, upočasnimo tok časa, 
prevzamemo nadzor nad glodalcem, ga vodimo do 
skupine nič hudega slutečih sovragov in juhej, koline! 
Ali na primer počakamo, da s pištolo opremljeni var- 
nostnik proti nam izstreli kroglo, dogajanje ob pravem 
trenutku zabremzamo, prevzamemo vajeti ter nesreč- 
neža premaknemo na trajektorijo izstrelka, se vrnemo 
v svoje telo, odbremzamo čas in že imamo samomor, 
hehe. Nekaj podobnega smo v Bioshocku uganjali s 
plazmidami in če vemo, da so imeli pri drugem delu 
prste vmes Arkanovci, je ena plus ena hitro dve. 


Hoja po vtvici 

Zapeljiv svet, pristno alternativno viktorijansko vzduš- 
je, navdihnjen dizajn okolišev, igračkanje z magijami 
in solidne tiholazniške prvine so zaslužne za to, da 
uvodne urice v Dishonoredu minejo v znamenju bla- 
ženega izraza na ksihtu. Stranskih opravil ni na pre- 
tek, saj gre v primerjavi z izrazito peskovniškimi 
umotvori za občutno bolj osredotočeno izkušnjo. Ven- 
dar med postranskim vlamljanjem v sefe, izmikanjem 
portretov, iskanjem run, nabiranjem cekinov, občas- 


nimi snidenji s čudaškimi prebivalci, ki nam naprtijo 
krajše zadače, ter branjem sporočil in knjig, s katerimi 
so posejana zapuščena poslopja povodnega mesta, 
ne doživljamo napadov akutnega dolgčasa. 
Sčasoma si sicer zaželimo, da bi štorijalne misije 
predvidevale še kaj drugega kot malce ponavljajoče 
prebijanje mimo četic paznikov do pomembneža, ki 
se ga je treba znebiti. A ni panike, saj nam Dishono- 
red tudi, kar se tiče zadnjega dejanja odprav, torej 
umorov, običajno ponudi vsaj dva pristopa. V eni mi- 
siji lahko določeno osebo bodisi zastrupimo ali ones- 
vestimo in javno osramotimo. Spet v drugi okrutneža 
v savni do smrti opečemo z izpustom pare ali ga pre- 
senetimo tako, da 'zajahamo' ribo in po vodnem ka- 
nalu odplavamo v notranjost prostora za švicanje, 
kjer z grdinom opravimo kako drugače. Od tega, ka- 
ko nasilni oziroma usmiljeni (uspavanje žrtev) smo 
tekom avanture, je odvisen konec. Dishonored ima 
dva, idiličnega in turobnejšega. 

Vse lepo in prav, torej? Za tiste, ki jih bo vzdušni Dun- 
wall očaral do te mere, da bodo igri radodarno pogle- 
dali skozi prste, nemara res. Zahtevnejši igralci pa bo- 
do na svetlečemu oklepu sčasoma opazili razpoke. 
Mrgoli jih predvsem na področju umetne inteligence 
stražarjev, ki Covru ne znajo slediti skozi zaprta vrata 
ter ga kljub nezastrti vidni liniji občasno ne uspejo za- 
znati z razdalje pičlih nekaj metrov. Kaj šele, da bi se 
po okolici znali premikati po več kot eni tračnici! 
Problem je dalje neidealna uravnoteženost nekaterih 
coprniških sposobnosti. Na drugi razvojni stopnji tele- 
portiranja (blink) se lahko recimo iz neugodnih situa- 
cij na čisto preveč cenen način rešimo s hitrim pobe- 
gom na višji nivo od danega, medtem ko vsemogočni 
pogled skozi stene povsem onesmisli prvini kukanja 
izza vogalov in skozi ključavnice. 

Rezultanta naštetega, kamor spada vsaj še enostavno 
arkadno mečevanje, je ta, da moramo Dishonored, če 
si želimo kolikor-toliko spodobnega tiholazniškega iz- 
Corvovem maščevanju nadalje ni res nič posebnega, 
globokega ali presunljivega in za nameček vsebuje 
docela predvidljiv preobrat. Tiste, ki se boste po 
prvem skozihodu hoteli podati v novo preigravanje, 
nemara izrazito akcijsko namesto tiholazniško, pa bo 
močno razjezilo, da špil ne vsebuje načina new ga- 
me. To pomeni, da novo igranje vedno začnemo 
brez prisluženih magičnih karafek. Grrr! 

Našlo bi se še kaj, a pretiravati ne gre, saj je Dishono- 
red ne glede na to, da po igralni plati ni povsem dora- 
sel zapeljivemu stvarstvu, naslov, ki se bo pri marsi- 
kom potegoval za lovoriko igre leta. Dodelana dvojka, 
ki jo zagotovo dočakamo, bi to celo utegnila biti. 


azvoj serije NFS zadnje čase kolobari med res- 

nejšo vejo Shift in arkadnejšimi poglavji. Sled- 

nje razvija tudi angleški studio Criterion in v 

aktualni izdaji se poreklo še kako pozna. Most 
Wanted ima namreč vrsto prepoznavnosti iz venčka 
Burnout, celo do te mere, da nekateri špil označujejo 
kar za Burnout Paradise z licenčnimi avti. lgra dru- 
gače sledi istoimenski predhodnici iz leta 2005, kar 
pomeni veliko mesto ter posledično drvenje s 300 na 
uro po ulicah središča in skozi parke, po gradbiščih in 
suhi rečni strugi ter seveda po obvoznicah in okoliških 
avtocestah. 


"ua 4. 

Najjače? 

Dirkanje v novem poglavju ni napačno. Avtomobili se 
vedejo arkadno, a imajo hkrati nekaj teže, zato zavoji 
in pojemki niso hipni. Dodatno zbranost terja okoliš, 
ki večinoma ne dopušča goljufivega drsanja po nevid- 
nih stenah. Ceste kažejo zobe, kajti robov, zidkov, 
dreves, stebrov, skal, prometa in drugih ovir, ki avto 


Policaji so,neizklopljiv in ma 
rušenja Mancv na njihove'glave, jim je težje (in 
manj uživaško) pobegniti. A kazni, ko te dobijo, ni. 

pogosto ustavijo na boleč način, je vse polno. Nape- 
tost gonje višajo policaji, ki v needforspeedovski ma- 
niri jurišajo nad prekrškarje in nastavljajo zasede. Za 
nameček proge niso premočrtno ograjene, temveč je 
moč napak zaviti. Spočetka je vse to nekam moteče 
in nepošteno, vendar je povišana težavnost na mestu. 
Zaradi nje je precej višje zadovoljstvo, ko vratolomno 
odslalomiraš med nasproti vozečimi, zasledovalni 
modri dreki pa se zabijejo v podporni steber. 

Za trideseterico v dobršni meri superšportnih avtomo- 
bilov se tokrat ni treba pretegniti, saj so razmetani po 
mestu, kjer čakajo na pofočk. Na počivališču je lam- 
borghini gallardo, pred trgovino nissan GT-R, v skla- 
diščih audi R8 in tako naprej do astona martina V12, 
forda GT, ariela atom in korvete. Vsak ima lastne dir- 
ke, ki dajejo točke in odklepajo dodatke, kot so nitro, 
boljše gume in trdnejša školjka. Linearnega grozda ali 
celo ravne lestvice torej ni, prav tako ne obveznega 
zmagovanja. Nekatere neprivlačne modele lahko eno- 
stavno zanemarimo. Smoter enoigralskega dela je 
skozi dvoboje dobiti dvanajsterico najbolj hotnih štiri- 
kolesnikov z značkami pagani, bugatti, koenigsegg ... 


45 km 


Most Wanted je v prvi vrsti namenjen 
večigralstvu, kjer pride izziv še bolj 
do izraza. Pod večigralstvo mislim na 
družabni servis AutoLog, ki se v seri- 
ji pojavlja že v četrto. Igra za delova- 
nje sicer ne terja internetne poveza- 
ve, a če le-ta obstaja, je vseskozi na 
liniji in v oblačni profil beleži dosež- 
ke. Te nato sistem deli s prijatelji, 
jim pošilja izzive in sporoča, če je 
kdo izboljšal rekord. Med podatke ne 
sodijo le časi, marveč tudi skoki in 
hitrosti, kajti po mestu je posejanih 
veliko privlačnih skakalnic ter radar- 
jev. Višek je kajpak dirkanje v več, ki 
pod isto streho združi dobro speljane 
proge, urbanistično zajebanost in 
uživaško hitrost. 


Ne baš! 
e DAS: 


Kljub atraktivnemu igranju pa se 
kmalu pokažejo pomanjkljivosti. Ne- 
kaj detajlov je zgolj zoprnih, recimo 
dolgi nalagalni časi in posiljevanje z 
uvodnimi sekvencami pri vnovičnih 
štartih, karambolirne animacije, ki 
motijo tempo, in nepotrebna večki- 


Kljub tretjeosebnosti je vožnja dobra in adrenalinska. Ravno zato, 
ker je sredica dobra, še bolj motijo"vse pomanjkljivosti. 


Most Wanted 


lometrska vožnja do štarta vsake nove dirke, pa tudi 
neizklopljivi cateh-up in prenizek prvooseben pogled. 
A bolj začnejo motiti odsotnosti elementov, ki bi mo- 
rali biti v tovrstni igri samoumevni. Zvečine dirkamo 
le v osnovnem načinu, saj preteklih modusov tipa 
drag, drift in knockout enostavno ni, še manj pa ka- 
kršnihkoli novitet. Pričakoval sem vsaj kako dirka- 
lišče brez ovir, a ga Fairhaven ne premore. Ponavlja- 
nja dirk sicer ni toliko kot v Paradisu, a vseeno so ti 
minusi nezaslišani, zlasti v večigralstvu. 

Itak je spletno udejstvovanje razočarajoče skopo. So- 
liranje in družabništvo nista brezšivno povezana v 
smislu, da bi med prostim raziskovanjem srečevali 
žive nasprotnike, marveč je multiplayer postavka, do- 
segljiva skozi meni. Tam so vrste udejstvovanja cele 
štiri in ne segajo dlje od ekipnega drvenja kdo-bo-prvi 
in pobesnelega zaletavanja v navidezni areni. Ni va- 
riante policajstva, niti tekmovanja brez prometa, ka- 
moli naprednih opcij v smislu lastnih tras. AutoLog, ki 
ga hvalijo na vsa usta, ne premore javnih lestvic, mar- 
več lahko svoje rezultate primerjaš le s prijatelji. Kar 
je težava, kajti kljub možnosti povabila kontaktov s 
Fejsiča in konzolnih servisov to niso spletni Jezni tiči, 
ki bi jih nabijal vsakdo. Ker prek 
AutoLoga ne moreš spoznavati lju- 
di, si brez frendov oropan kakršne- 
gakoli merjenja rezultatov, četudi z 
neznanci. Ni se mi dopadlo niti, da 
se moraš celo v nepuščavništvu 
voziti na dirko in na licu mesta gle- 
dati v luft, dokler se vsi ne nabere- 
jo. Fino v prvih primerih, po dvaj- 
seti partiji pa začne najedati. Ho- 
čem vendarle pri priči dirkat. Može 
štart, cilj, brez cajkanov in družins- 
kih karavanov? Ne može. 


Premalo! 


Most Wanted ni slab, kot je bil to 
porazni streljaško-tekaški The Run. 
Okolica je presenetljivo podrobna 
in bolj pritiče kaki izvedenki Grand 
Theft Auta kot dirkačini, v kateri le pičiš mimo. Lepo 
je zmodelirana tudi pločevina, dasi so se opazni gra- 
fični preskoki zaradi konzol ustavili že pred leti. Pred- 
vsem pa je špil zvest naslovu, saj resnično leti. Steze 
so takisto dobro speljane in imajo mnogo krajšnic. A 
kaj, ko je vsebine za denar premalo. Divljenje nad plo- 
čevino je povsem izostalo, saj ni garaže ali podatkov, 
lastnosti in nadgrajevanja pa so predstavljene le s tek- 
stovnimi izbirniki in grdimi grafikoni. Prav tako so iz- 
vzeli dobrodošla rušenja objektov, ograj in odrov na 
organe pregona. Pa duhca ali razdeljenega ekrana tu- 
di niso dali. 

Kaj vidijo v Most Wantedu nekateri mediji, ki so mu 
dali najvišje ocene, mi ni jasno. Norenje oziroma trka- 
nje v več je privlačno, vendar - a kdaj ni bilo? Tako je 
od prve Toce do brezveznega NFS Worlda. EA, za 
božjo voljo, prodajajte tak špil za tridesetaka maks, ne 
za polno ceno. 


je po nekaj norih dirkah navdušen, na- 
to pa čedalje bolj zdolgočasen in razočaran. 


vožnja, hitrost, vzdušje v nezatežen 

napredovalni sistem v lepo mesto 

odločno premalo načinov in ele- 
mentov za polnocenovni izdelek x kratkovidno 
večigralstvo Criterion / EA 


november 2012 

Povprečna poraba goriva: 4,7 do 6,5 l/100 km. Emisije CO,: 124 do 153 g/km. Slika je simbolna. Vse nadaljnje informacije o specifični porabi goriva in 
specifičnih emisijah CO, iz novih osebnih vozil najdete v priročniku o varčni porabi goriva in emisijah CO,, ki ga lahko brezplačno pridobite pri 
pooblaščenem Opel partnerju in na spletni strani www.opel.si. Podane informacije so bile točne v času priprave na tisk. 

ot ljubitelj Portala sem bil zelo vesel, ko mi je 
v računalnik priletela tale reč, saj neustavljivo 
spomni na veliki hit neznanih študentov, ka- 
tere je svojčas opazil Gabe Newell. Tokrat v 
vlogi založnika ni Valve, marveč Sguare Enix, špil pa 
je razvila neodvisna skupina Airtight. V njej dela Kim 
Swift, ena prej omenjenih študentk in nekdanje krea- 
tivno ime za puzlami v Portalu. Guantum Conundrum 
je njen prvi samostojni projekt. Zveza je torej jasna - 
ali je radost umevna? 


Portal za otroke? 


Ozadna zgodba je iz hladnih, sterilnih, kovinskih la- 
boratorijev Aperture Science skočila v prijaznejše vo- 
de. Glavni junak je desetletnik, ki pride na počitnice k 
stricu, tipičnemu odtrganemu znanstveniku. Nakar 
presenečeno ugotovi, da je ta med enim od eksperi- 
mentov obtičal izven našega prostora in časa, še ved- 
no pa lahko s pobičem komunicira po ozvočenju, na- 
peljanem širom bajte. K sreči, kajti mulc, se pravi mi, 
je njegovo edino upanje na rešitev. 

Conundrum je tako kot Portal prvoosebna miselno- 
platformska igra, v kateri je fizika hkrati naš zaveznik 
in sovražnik. Ne luknjamo več tkanine prostora, mar- 
več preskakujemo med petimi pojavnimi oblikami 
istega prizorišča. To počnemo s kvantno rokavico, ki 
preklaplja med realnostjo in njenimi štirimi alternati- 
vami: peresno, jekleno, počasno in obrnjeno. 

Kot povedo imena, prva napravi vse predmete lahke, 
druga pa težke in neuničljive. Tretja upočasni tok ča- 
sa, dočim zadnja obrne gravitacijo. Najpomembneje 
je, da nosilec rokavice teh učinkov ne čuti, lahko pa 
spremembe okolja obrne v svoj prid. Je sef ali fotelj 


Profesorjevjubljenček Ike je v igri neko- 
Niste toraj dial vsaj kak namig. 


pretežak, da bi ga prijel in nesel? Vklopi peresnost! Je 
škatla prelahka, da bi pritisnila stikalo? V jeklenosti 
bo tehtala par ton. 

Da odpreš vrata naprej, je treba menjavati med di- 
menzijami, manipulirati predmete in paziti, da nas ne 
pobere smrt. Ta preži skoraj na vsaki stopnji, vendar 
nima hudih posledic, le od začetka sobe moraš. Po 
obsežnejših nivojih s kompleksnejšimi problemi so 
pametno razpostavljene nadzorne točke, tako da ni 
(pre)velikega živciranja. Posebej ker ob vsakem po- 
ginu izveš nekaj, česar ne boš v življenju nikdar dose- 
gel. Vsaj petsto takih dejstev je in nekatera so res za- 
bavna, recimo 'nikoli ne boš utajil davkov'. 


Učna leta izumitelja Polža 


Tako kot v Portalu, kjer nam je ukazovala GlaDOS, te 
po graščini vodi stričev glas. Čeprav gre staremu go- 
spodu mulc na živce, je dobrohoten in ne skopari s 
pohvalami. Na bolj zaguljenih mestih celo pove kak 
namig. Ti pridejo prav, saj kljub risankasti podobi in 
postopnemu uvajanju dimenzij težavnost stalno na- 
rašča. To se med drugim kaže po tem, da za vklop 
vsake dimenzije v rokavici potrebuješ ustrezno bateri- 
jo, v polnilniku pa je recimo prostor le za dve od štirih. 
Ko pravila odpovejo in obtičiš, ker naučeno ne deluje 
več, moraš pričeti razmišljati izven privzgojenih okvi- 
rov. Tipičen primer. Čez pregrado, ki uniči vsak neživ 
objekt, je treba prenesti fotelj. Pregrado izključiš tako, 
da prekineš žarek v sosednji sobi, kar storiš s karton- 
sko škatlo. Toda ta ne more stati v zraku! Upočasniš 
čas in tečeš po stol. Ker je ta pretežek, preklopiš v 
peresno dimenzijo - in škatla pade na tla. Hmm. Re- 
šitev? Najprej greš po stol, ki ga peresno vržeš proti 


ima kaj poved 


išče dimenzijo, napravljeno iz hambur- 
gerjev, ki bi jo rešil zgolj z zdravim apetitom. 


zanimive, raznolike uganke v pri- 
kupna podoba v poceni v fina za 


skupno (družinsko) udejstvovanje 


preveč nerodnega skakanja x nepravi konec 


Kirtight / Sguare Enix 


prepreki, nakar upočasniš dogajanje in letiš držat 
škatlo k žarku. Lepo, da se zdaj trepljaš po ramenu, 
toda naslednja uganka je spet druge sorte in zahteva 
nov pristop. 

Da je mera polna, ima vsaka puzla štiri dosežke za 
popoln rezultat. Časovno omejitev (ki je v prvo ne 
dosežeš niti pod razno), optimalno število menjav di- 
menzij, rešitev brez smrti in najdenje skritega pred- 
meta. Svojo sposobnost lahko primerjaš na spletni 
lestvici z ostalimi igralci na Steamu, Livu ali PSNju, 
saj je Conundrum v digitalni distribuciji izšel tako za 
PC kot za xbox 360 in PS3. 


Kje je torta? 

Okusna slaščica bi bila definitivno primerna nagrada 
za poba, ki se prebije skozi vse bolj zafrknjeno igro. 
Nekatere zagonetke prav parajo živce, saj istočasno 
zahtevajo natančno skakanje, časovno usklajene di- 
menzijske premike in lovljenje hitro letečih predme- 
tov. Ob tem mimogrede omahneš v globino ali te 
spražijo laserji. Ti prvoosebni ploščadni elementi, ki 
zahtevajo skoke na brzeče cilje, so žal dokaj nerodni. 
Manjša zamera leti tudi na konec, ki ne da torte in 
zgolj napravi teren za nadaljevanje ali DLC. 

Vseeno pa Guantum Conundrum z dobrimi petdeseti- 
mi stopnjami ponuja obilo igranja in zanimivega 
kravžljanja možganov, ki Portalovo zasnovo potisne 
drugam. S svojo barvitostjo in risankastim videzom 
takisto cilja na to, da bi se z reševanjem mogla uk- 
varjati celotna družina. Sodelovalnega načina, ki bi 
vse skupaj dodatno popestril, niso vdelali, a ostali se 
lahko pridružijo z dobrohotnimi nasveti. Če si malo 
bolj potrpežljive sorte, je špil vreden svojih 15 evrov. 


... obrnjeno težnost nakazuje zelena. Po- 
trebuješ dvigalo do stropa? Ni problema! 

ič nimam proti težkim igram. Nasprotno, praviloma grajam prelahke. Sem pa 


alergičen na nepravične in frustrirajoče. Tak je Hotline Miami, pikslasta neod- [I pUŠPEET, gi ee ) 

visnica švedskega multipraktika Dennisa Wedina ter njegovega glasbenega  EEEEAH bas, Me: 

kamerada.Jonatana Soderstroma. Kar je škoda, kajti enoigralski naslovčič, ki ME z srabj —E Em 
ga na Steamu kupiš za 9 evrov, je v dosti pogledih pogumen in edinstven. smi EEA. - 

Sneti dobi Brazgotinca med igrami — ampak to takega, ki je použil ves be- 
li prah, kar ga je našel v Miamiju. Crockett in Tubbs zgolj buljita. 


v temelju uživantsko delanje krutega masakra v psihedelič- 
BS na pikslasta neonska krvavost in odličen soundtrack v 

nelagodje budeča zgodba v ogromno smrti in rutinskega 
ponavljanja enega in istega zaradi igrinih kapric x 


OT TEENS . 
(zi NA Ko greš skozi špil drugič, si vajen nevšečnosti in okvirno veš, kaj se bo zgo- 
— — 5 dilo. A kljub temu je težko obdržati mirne živce. Prav tako prevečkrat delu- 

4 €. / Z Ar je cenena taktika skrivanja v sobi, kjer pustiš, da barabe pridejo do tebe. 

Pritisni R za razkosanje 


Hotlinu bi bil zelo rad bolj naklonjen, saj je avtor veliko plati zadel na glavico. 


Dehteči, žlahtni arzenal 


Si morilec, ki v nizu premočrtno nanizanih misij opravlja svoj posel iz pogleda od zgo- 
raj. Prizorišča niso mestne ulice ali narava, temveč izključno nadstropja stavb v Mia- 
miju koncem osemdesetih. Sistem je preprost: lik usmerjaš z WASD in ga z miško su- 
kaš v polnem krogu, nakar uporabljaš še levi in desni gumb ter preslednico. Če nimaš 
ničesar, lahko uporabiš pesti, ležeče sovrage pa pokončaš tako, da sedeš nanje in jim 
razsuješ črepinjo, pri čemer kri šprica vsenaokrog. To je vse, kar se tiče nadzora. 

Kaj storiš, je v marsičem odvisno od krepelca, ki ga poseduješ, saj jih ne moreš nositi 
več. Strojnice so precizne, a imajo ozek strelski stožec, šibrenice se odlikujejo po raz- 
trosu, oboje pa s šundrom prikličejo bližnje nepridiprave. Hladna orožja, kot so 
svinčene cevi, noži in palice za baseball, so tiha, vendar so učinkovita le od blizu. Ra- 
zen če jih vržeš, da tolovaja omamiš. 

Toda paziti je treba na okoliščine. So blizu debeluhi, ki so manj občutljivi na krogle kot 
navadni kriminalci, ali psi, ki ti urno iztrgajo grlo? Imaš za obračun na odprtem dovolj 
streliva? Se ne bi raje skril v kako sobo in s skakanjem na hodnik enega za drugim od- 
stranjeval stražarje na patrulji — razen če se boš s tem zafrknil? Je pametno vdreti v 
čumnato tako, da loputajoča vrata omamijo modela za njimi, nakar fukneš orožje nje- 
govemu prijateljčku v fris in potolčeš oba? Je dvocevka bebca, ki je med scanjem s 
hrbtom obrnjen proti durim, pametna izbira za naslednji korak? Je kje steklo, skozi 
katerega bi te lahko videli? 

Predvsem je važno, da najdeš efektiven vrstni red čiščenja prostorov in s tem znižaš 
tveganje za smrt. Ta namreč napoči v hipu, saj je dovolj en sam udarec ali krogla. Te- 
daj moraš s pritiskom na R v hipnem reštartu ponavljati ves štuk. 

MI Zu 

Poklon Garlosu Gastanedi 


Grobi masaker je sijajen. Tu ni dolgotrajnih strelskih ali pretepaških obračunov in 
olepševanja smrti, vse se zgodi v-hipu. Čeprav je grafika risankasto kvadratkasta, je 
vtis pristen, ko strel iz šotganke odnese ud in se tolovaj plazi po tleh, da bi ušel tvoji 
nožički v črevih. Zvočnih učinkov izven pokov cevi skoraj ni, vendar jih nadomesti 
elektronska glasba, ki pulzira in vibrira kot rave plesalci na kristalnem methu. 

Temu ustrezno dogajanje preveva psihedelična drogeraška vibracija, kot bi se duševni 
bolnik napokal pejotlov in fantaziral o klanju. Itak se zdi, da se vse dogaja v 'junakovi' 
glavi, saj se tipčku, ki na veliko pobija ruske mafijce, očitno fuzla. Medtem ko nekje za- 
daj teče normalna krimič zgodba, je daleč bolj izpostavljeno, kako trčenec v halucina- 
cijah debatira z odrezanimi živalskimi glavami. Le-te v obliki mask, od opice prek pete- 
lina do samoroga, dobivamo za uspešno opravljene naloge, nakar si eno nadenemo 
pred začetkom misije in s tem dobimo prednost, kot je daljši pogled ali boljša zaščita. 

Toda posral ga je pri ključnem elementu. Miami je po eni strani igra, ki zahte- 
va absolutno natančnost, po drugi pa ti je ne omogoča. Neštetokrat sem 
crknil, ker sem ob kliku pobral napačno orožje ali ga sploh nisem mogel... ker 
moji streli niso dosegli tarče ... ker se je iz gneče nerazločnih pikslov dvignil 
preživeli in me usekal ... ker je moj zamah s palico zgrešil cilj, ki me je takoj 
nato ubil ... ker se je špil odločil, da smer miške ne bo več ustrezala smeri po- 
gleda ... ker me je pihnil nekdo izven vidnega polja ... ali ker sem imel za reak- 
cijo 0,3 sekunde, kar je klasika v šefovskih obračunih, kjer te hoče zgaziti 
kombi ali te želijo pojesti vijolični panterji. Odvijanje je namreč skrajno hitro in 
igraš praktično na trzaj. 


IE ] Ro ooo ooo] b- MA, 
Pokol je ubijalski, toda avtor bi lahko narisal kak špljoc manj in se bolj po- IGac 
svetil tehnični plati. Alt-tab ne deluje, v meniju ni nadaljevanja kampanje ... 

Špil v svojih treh, štirih urah ni bil malokrat všečen, dodatno draž pa budi 
sprotno spreminjanje pogojev. Ob vsakem reštartu se spremenijo lokacije 
orožij, dočim iskanje najboljše poti označujejo črkovne ocene in eliminacije v 
neprekinjenih serijah, ki prinesejo največ točk. Prav tako nadstropja naj- 
večkrat trajajo borih nekaj minut. A ker cenim to, da si zamislim določeno 
taktiko in jo izvedem z danimi orodji, sem bil nad nedodelanostmi in hrošči 
vse prej kot navdušen. Če bi bil kolerik, bi nekaj storil monitorju, tako pa sem 
smeje večducatkrat pritiskal R in se čudil, kaj vse je Hotline Miami sposoben 
storiti, da bi moji načrti padli v vodo. 

KRITIČNO OKO STAREGA MAČKA 


Xcom je v splošnem luštno napravljena igra, ki te zmore za nekaj dni prav gro- 
zljivo okupirati. Kdo mi utegne zato poočitati, da sem bil pri oceni zadrgnjen. Naj 
mu postrežem še s pogledom veterana serije, ki je manj rožnat in bi s črnim 
žolčem skalil osrednje besedilo. 

Igralec izvirnikov bo v novem Xcomu pogrešal marsikaj. Zlasti prilagodljivost, 
kajti po novem si pri vsem tako omejen, da to že uničuje prepričljivost. V Ufu so 
si denimo lahko soldatje izmenjevali opremo, v Xcomu pa si mrzel, če je edini 
možak z medikitom obležal pod streli, ker so ostali preveč nesposobni, da bi prvo 
pomoč pobrali s tal. V svrhe popreproščenja je šel adijo tudi prijateljski ogenj, ki 
je bil poprej nevarnost, tu pa lahko svojega ustreliš samo ob napadu panike. 

Še huje je, da so praktično odrezali en cel segment boja, namreč izvidništvo. Tu 
je pač tako, da ko vidiš, si viden, ker je streljanje alienov v hrbet s snajperico 
očitno nečastno ali kajvemkaj. Zato so napadi presenečenja težko izvedljivi. Daleč |. 
najbolj pa so ga pokronali v strateškem delu. Ta je po novem v celoti skriptan in 
ti skrbno odmerja napade, da te ubožca ja ne bi preobremenil. Zato nad Zemljo 
vselej leti največ en NLP. Primerjaj to z izvirnikom, kjer se je V RESNICI lahko raz- 
divjala simulirana totalna vojna, kjer je tvojo bazo iskalo in napadalo po pet bojnih 
ladij hkrati! Heh, ne, v Xcomu ti baze sploh ne morejo napasti! Največjo osebno 
zamero pa sem pustil za konec: Xcom nima Ufopedije. Tako je — luštni slikovni 


leksikon, skozi katerega si dobil simpatičen vpogled v X-COMove svetove, je šel b, 
adijo. Nadomesti ga kilavo oblikovan pregled preteklih raziskovalnih dosežkov. V 
Pa Za nekoga, ki je izkusil ter oboževal odprtost starejših delov serije, je dogajanje v 
novem izvodu zato precej neprepričljivo in zlagano, igra pa nič več kot hitra hra- 
na. Izvirnik še kdaj preigram, tegale pa se bržda ne bom več pritaknil. 
Igra je netpovršju taka kot UFO, njena vzornica pred osemnajstimi leti. Na strateški ravni 
arec 2015. Nad Zemljo se zgrinja nekaj zloveščega. upravljamo z organizacijoza boj proti nezemljanom XCOM, medtem ako na takih taktičnih 
Množična izginotja ljudi med prebivalstvo sejejo strah Miti Srna nea in ka ja EN a a a Ma Na A IE 
in negotovost. Videnj neznanih letečih predmetov je ko objektov vreči v zrak. Tudičavtomobile, ki eksplodirajo/in poškodujejo skrivajoče se. 
ogromno in nekateri trdijo, da se nezemeljske nakaze Mas" ' Si, 
že sprehajajo med njimi. Posebej srhljiva so pričevanja o nena- V" a : "a na - ' 
vadnih bioloških 'nesrečah', ki naj bi izbrisale celotne zaselke. za 8 
Tedaj prizorišča nemudoma zaprejo posebne vladne enote v 
skafandrih. 
Šestnajst najbolj razvitih držav v luči vsesplošne panike sklene k 
pakt in ustanovi posebno enoto za boj proti novi, neznani nevar- s Ž z > 
nosti. Xcom ali Extraterrestrial Combat Agency združi najboljše — 9 - tai 
bojevnike, znanstvenike in inženirje, kar jih premore človeštvo. . 
Njihova naloga je ujeti neoprijemljivega sovražnika na delu, ga Ž Z 
preučiti in se mu učinkovito zoperstaviti. Na njihovem čelu si ti. : m 
ne sodi ) 
Xcom se vrača 
Tokrat brez pomišljaja v imenu, a vendarle. Dobrih petnajst let 
po X-COM: Apocalypsu spet stiskaš 'end turn' in si žvečiš nohte "A - ZN 
v napetem pričakovanju, kaj bo storil alienski cefizelj s plazem- KRE 4 vi s s s ue sih 
sko puško. Ozadju te slovite serije poteznic, ki jo imajo nekateri ue ZIP : spa o 


za najboljše, kar je doživel PC, so namenjeni anali v tem Joker- 
ju. Zato se tu scela posvetimo novincu. 

Zanj ti ni treba vedeti ničesar o poprejšnjih delih, saj štorijo za- 
čenja po svoje in ni neposredno vpet v obstoječi kanon. A po 
drugi plati gre vseeno za rimejk prvega Ufa, saj iz njega pobere 
veliko nezemeljskih stvorov in opreme. In, seveda, načelni te- v 
melj igranja, ki ga sestavljata dva modusa. Elitno organizacijo 

za boj proti malim zelenim upravljaš iz ene same podzemne ba- 

ze, ki se razprostira pred teboj kot mravljinčje gnezdo. Sobane v 

njej predstavljajo različne oddelke, kot so laboratoriji za razisko- 

vanje zaplenjene nezemeljske ropotije, hangar z lovci na NLPje 

in vojašnica s soldati, pa nadzorna soba z velikim krogelnim 

zemljevidom modrega planeta, na katerem motriš sovražne 

vpade. Tu je bistven gumb za previjanje časa, ki požene dogaja- 

nje v tek do naslednjega pomembnega pripetljaja, ko se prigode 

spet pavzirajo. Pogled iz baze je tako pravzaprav meni, koder 

odrejaš, kaj raziskovati, kako opremljati borce in katera izven- 

zemeljska frčala sestreliti. Ko ti uspe kakega sklatiti ali če so- 

vrag napade kraj na Zemlji, napoči drugi segment. Tedaj vojake 

natovoriš v leteči transport in jih pošlješ na krizno mesto vesolj- 

ce buljit v nagravžne frise v poteznem moštvenem načinu. Tod 

najprej ti ukažeš dejanja svojim vojačkom, nakar to storijo še 

mali zeleni. 


V izvirniku si bikzaklenjen na izometrični pogled, Xcom pa zorne kote precej razgiba. Po fall- 
outovsko te prekinjajo animacije gibanja in streljanja, medtem ko ponavadi namerjaš tako- 
le, izza soldatovega hrbta. Te reči lahko izklopiš, a žal ne animacij prihoda sovraga. 

IGROVJE 


Adijo, time units 


Novi Xcom je glede na vzornike dodobra po- 
enostavljen, zato se ti ni treba bati, če poteznic 
načeloma ne igraš. Časovne točke, ki so v 
prejšnjih delih pomenile surovino za gibanje in 
streljanje, sta nadomestili dve akciji na soldato- 
vo potezo. V enem koraku lahko s posameznim 
borcem napravimo dva premika oziroma pre- 
mik in nekaj drugega, na primer strel. S tem je 
ukazovanje bolj podobno ljudskim poteznim 
strategijam, kot je Panzer General, dogajanje 
pa mnogo bolj tekoče kot poprej. 

Na misijo lahko vzameš največ šest vojščakov, 
kar bo katerega od veteranov pahnilo v depre- 
sijo, saj si jih prej jemal dosti več. A treba je po- 
vedati, da so bojišča napravljena tako, da do- 
datno silo redko pogrešaš. Soldati takisto ni- 
majo več obširnega inventarja: trogajo lahko 
dve orožji, oklep in en kos posebne opreme, 
kot so ročne granate ali električni šoker za lo- 
vljenje živih primerkov tujskih civilizacij. Na 
borce tako ne moreš več navesiti vsega, kar se 
ti zahoče. Je pa po drugi strani odšlo ukvarja- 
nje s strelivom, saj med bojem zgolj menjaš na- 
bojnike. Te imajo liki očitno spravljene še v 
dolgih gatah, saj jih ne zmanjka. 


Glavo k tlom 


No, mnogo korenitejša sprememba glede na iz- 
virnik se tiče drgnjenja vojščakov ob okolico. 
Xcom namreč uvede zanimiv, čeprav spočetka 
neintuitiven sistem zaklonov. Vojaka lahko sti- 
sneš k nizkemu ali visokemu zavetju, ki mu nu- 
di delno zaščito pred izstrelki nasprotnikov. A 
če te sovražnik vidi, te še vedno lahko zadene, 
ne glede na to, kako visok je zid! Igra namreč 
tvoje čepenje za vogalom razume dinamično, 
kot da vseskozi pogleduješ izza njega. Zato se- 
veda kasiraš v glavo, kar prileti nasproti, in ne 
smeš biti presenečen, če bo videti, kot da je 
alien tvojega moža potrofil skozi deset ton 
vaškega spomenika. 

Ponazoritev je nemara blesava, a se tika ene 
glavnih hib igre - nezanesljivosti prikaza. Vse 
prevečkrat se zgodi, da izza vogala preprosto 
ne moreš ustreliti, četudi bi po vseh pravilih 
moral. V takih primerih ti ostane le, da stisneš 
ukaz 'overwatch', kjer vojaki med nasprotniko- 
vo potezo samodejno odprejo ogenj na prvega 
sovražnika, ki ga ugledajo. Se pravi, nič več 
refleksnega streljanja iz izvirnih X-Comov. Tu je 
vse del nabora ukazov, ki ždi ob spodnjem robu 
zaslona. Med drugim lahko počepneš in se tako 
še bolj zaščitiš. 


Cin na čin — veteran 
Spisek možnosti je odvisen od tega, katero od 
štirih vlog ima vojak. Jurišniki lahko vsakih 
nekaj potez streljajo po dvojnem premiku; vo- 
jaki s težkim orožjem edini nosijo bazuko; pod- 
porniki skačejo okoli z dimnimi bombami; ost- 
rostrelci pa pač počnejo tisto, kar znajo najbo- 
lje. Ni kuhanje golaža. 

Napredovanje bojevnikov z izkušnjami v spo- 
padih je osredotočeno na te štiri poklice. Če so 
na misiji postrelili dovolj nakaz in se z nje vrnili 
živi, jih čaka višji čin in odbiranje ene od (pona- 
vadi) dveh možnih posebnih sposobnosti. Taka 
je podpornikova, da lahko v overwatchu strelja 
dvakrat. Pristop je lušten in ponudi nekaj prila- 
godljivosti, saj moraš moštvo z drugačno konfi- 
guracijo tudi drugače upravljati. Sniperji deni- 
mo zasijejo na odprtih ozemljih. 

Veteranski vojaki so obenem natančnejši in se 
ne podelajo v hlače, ko zagledajo prvega mar- 
sovca. Ko skozi ducate bitk zrasejo iz rekrutov 
v hodeče tanke, jih je prav čudovito opazovati. 
Kasneje z raziskavami dobiš psionične borce, ki 
znajo alienom prišepetovati v misli. Zato so ve- 
terani dragoceni in jih ni dobro izgubljati. To pa 
se ti lahko kaj hitro pripeti, saj te Xcom niti na 
najlažjih nastavitvah ne ujčka. 


Valček z alieni 


Srečanje s tujci poteka drugače kot v izvirniku, 
kjer si ponavadi nenapovedano dobil izstrelek 
smrti nekje iz teme. Xcom je bolj holivudski. 
Vanzemaljci se zadržujejo v skupinah in ko na- 
letiš nanje, te avtomatsko opazijo. Nato v ob- 
vezni animaciji trikrat zarenčijo, te zabodeno 
pogledajo izpod čel in se razmečejo po oko- 
liških zaklonih. Le v zelo omejenih primerih, ki 
vključujejo rabo posebne opreme, jih je mo- 
goče presenetiti. Zato si praviloma soočen s si- 
tuacijo, ko so tvoji in njihovi že razpostavljeni 
za plotovi in si izmenjujejo žarkovna darilca. 
To poskrbi za imenitno filmsko dogajanje s ko- 
pico letečih curkov razbeljene energije, raket in 
bliskov, poudarjenih z akcijskimi koti kamere. 
Nasprotniki v okviru ene skupine znajo pona- 
vadi sodelovati in te skušajo obkoliti ali ti z 
granatami razsuti zavetje, saj je okolica v celo- 
ti porušljiva. Isto moraš doseči sam, pri čemer 
drugo deluje bolje od prvega. Poskusi bočnih 
manevrov namreč večinoma sprožijo prihod 
nove gruče sovražnikov. Ti so prej dvajset me- 
trov stran od bojev mirno pekli čevape in kljub 
vsej naprednosti še niso slišali za radio. To je 
seveda precej neprepričljivo. 


POKUŠINA BESTIARIJA IN OPREME 


Xcom sloni na raziskovanju neznanega, zato nisem šel v naštevanje nezemljanov in orožij. Vse- 


eno pa je tu za draž nekaj primerkov. 


Thin Man je na videz človeška postava, s katero pa nekaj ni v redu. V njej se skriva plazilska krea- 
tura, ki skače po strehah in pljuva strup. Znalcem dam namig, da gre za predelavo znanega so- 


vraga iz izvirnika. Onega, plazilskega. 


Skeleton Armor je primerek naprednejšega lahkega oklepa, ki ima batmanski kavelj, s katerim se 
vojak zavihti na strehe hiš. Jasno, da ga imajo ostrostrelci najbolj radi. 

S.H.I.V. ali Super Heawy Infantry Vehicle je robotsko vozilce, s katerim lahko zamenjaš soldata 
na bojišču. Prenese dosti škode in lahko živim borcem ponudi zaklon. Ne moreš ga razvijati z iz- 
kušnjami, a zato tudi njegova izguba ni tako zelo boleča. 

Alloy Cannon je napredna šibrovka, ki ki strelja kar supertrd material, iz katerega so zgrajeni ne- 
znani leteči predmeti. Dva strela, pa gredo spat tudi najbolje oklepljeni monstrumi. 

Baza je po novem le ena. Imaš pa lahko širom planeta pet 


<hangarjev za prestreznike; ki jih velja hitro napolniti. 


V večigralštvu je čas za potezo seveda omejen, zato,ne 


reš kaj dosti mencati. Sovražnega spiska borcev neyidiš, 9 ie, 
je pa moč slutiti iz seštevka pik. ten ze 


" 


> so; N. k: 
Tako je nave Pogled Ni V najpomemb- Ri — 
nejše sobane, toda ne v ysako- V zapor za aliene že ne. 


| su Max 


Na takem brezosebnem pildku'ti rezultate predstavijo žnan- -- 


stveniki. Taka je-celo nova Ufopedija. Ki to ni, grrr! 
a 


november 2012 


Novacigra odpravi Ufov zaščitni znak, naključno sestavljene karte. Vendar 
tukajšnja zbirka obsegarokrog.sedemdesetvozemelj, kar je"za,zdaj dovolj. 


Novi 'akcijski pogledi" izza hrbtov so kajpak pisani na gumbe joypadom in 
Xcom je moč na PCju lepo igrati z njimi. Res. Ne me tepst. — 
-—- a i 

— 


s — 
Polni ščit predstavlja visoki, polovični pa"nizki zaklon. Vijugašta,vlečka 
kaže, da/imam nad sovragom fpsionični nadzor. Granato stbo,daly žep. 


Pri te sorte igrah grafična podoba ni najpomembnejši element, vendar je 
Xcomova okolica luštna. Grafični pogon je kar Unreal Engine 3. 


p 

IGROVJE 


Za povrh igra s tem pade v nekam du- 
hamorno odstranjevanje posameznih 
skupin sitnob, kjer paziš, da ne boš zd- 
ramil drugih. Xcom skuša to omiliti ta- 
ko, da del tujcev skriptano teleportira v 
tvojo bližino, če se mu zazdi, da ti je 
dolgčas in nimaš že tako na grbi dovolj 
sectoidov. Tudi to ni baš pristno. A mi- 
slim si, da vsaj ob prvem preigravanju 
spričo gromkega pokanja večine ne bo 
motilo, ker bodo do vratu zapleteni v 
krvavi ples svojih mož tujskih gnusob. 


Za nohte zgrist 


Kljub povečani brutalnosti bojev je 
Xcom obdržal levji delež vzdušja, ki je 
proslavilo prve dele. Med frčanjem žar- 
kov in kruljenjem monstrumov so pre- 
dahi napetega pričakovanja, ki so zao- 
streni spričo golega dejstva, da lahko 
tvojega soldata že ena napaka spravi v 
zos in s tem v krsto. Zato napreduješ 
previdno in se vsako potezo živčno pre- 
sedaš. Podobno je v sterilno belem oko- 
lju baze, ki ob zlovešči muziki daje vtis 
vsesplošne urgentnosti in skrivnostno- 
sti. Tvoji borci z misij prinašajo neze- 
meljske naprave, nad katerimi se slinijo 
znanstveniki. Ti pa samo upaš, da bodo 
čimprej povedali, kaj to je in ali se da iz 
tega napraviti kaj, kar lahko vržeš ne- 
zemljanu v glavo in ga bo bolelo. 
Zategadelj je razveseljivo, da je Xcom 
kar zahtevna igra, kjer si lahko zaradi 
šlampastega upravljanja poražen. Ne le 
na bojnem polju, tudi v oporišču. Če se 
tam slabo odzivaš na tujske napade, 
države ena za drugo odidejo in ko jih iz- 
gubiš osem, je igre konec. Da položaj 
ne bi bil lahek, sovražnik napada več 
krajev hkrati. Ti pa moraš izbrati, kje se 
odzvati, ker imaš na voljo eno samo 
transportno letalo. 

Novcev vselej primanjkuje, zato si naj- 
bolj vesel sklatenih NLPjev, ker so za- 
kladnica tujske tehnologije, ki jo lahko 
prodaš na sivem trgu. Razen tega dobiš 
prihodke od držav članic, ki so pokrite s 
tvojimi sateliti, zato je njihova gradnja v 
bazi prva prioriteta. Vsota je sicer fik- 
sna, zato je sistem manj pristen kot v 
originalu. Vendarle pa doseže svoje - 
vseskozi imaš vsega premalo in trud, 
da bi optimiziral delovanje, te vztrajno 
vleče dalje in ti ne pusti spati niti, ko je 
zjutraj služba. 


Avengerja ni 


Če iščem zamere, moram predvsem k 
prestrezanju tujskih plovil. To je naprav- 
ljeno zelo čez palec, saj si bolj ali manj 
opazovalec. Uporabiš lahko tri začasne 
priboljške za lovce, ki se iztrošijo (?!) in 


jih moraš spet proizvesti v delavnicah. 
Ampak hujše je kratko razvojno drevo. 
Prvi UFO je poznal tri raziskana plovila, 
Apocalypse jih je imel celo množico, 
Xcom pa ima - enega. Resno. Kje hu- 
diča je Avenger?! Sicer lahko na frčala 
navešaš različna orožja, to pa je vse. 
Nobenih energijskih ščitov ali česa po- 
dobnega. Takisto razočara bera nezna- 
nih letečih predmetov, ki jih je celih pet 
in niso ravno navdušujočega videza. 
Malo bolje je z opremo soldatov. Nav- 
duši spisek oklepov, medtem ko so la- 
serske in plazemske krepalice povečini 
vzete iz izvirnika. Kakšna nova, ki bi 
vnesla svež bojni pristop, ne bi škodila. 
Tudi alieni so zvečine povzeti po Ufu, a 
so vsaj konkretno pomlajeni in so po- 
srečena zmes zveri iz B-filmov ter mo- 
dernejših kiborških idej. Prvo srečanje 
tako novih kot znanih sovražnikov ti 
vselej pošlje adrenalin po žilah. 


Poteznica za mase 
Če si zaželiš upravljati aliene, imaš to 
možnost v večigralskem modusu. Tam 
se pomerita dva igralca, ki lahko v svo- 
jem moštvu kombinirata človeške in ne 
prav človeške enote. Vdelano je samo- 
dejno iskanje nasprotnikov in igralcev 
je trenutno obilo. Toda vseeno se zdi, 
da so ta del igre bolj priklepali poleg, 
da bi pač imeli nekaj multiplayerskega. 
Ozemlja namreč znašajo celih pet kart 
in en sam način (boj do smrti), pa tudi 
z ravnotežjem enot imajo še težave. 
Glavni fokus Xcoma je zato brez pardo- 
na kampanja. Štiri težavnosti pozna in 
je na višjih čisto pasja, medtem ko je 
najbolj resnim namenjena opcija iron- 
man, kjer je vsaka smrt soldata dokonč- 
na! Pripoved spremljajo bolj ali manj 
posrečeni komentarji treh naših sprem- 
ljevalcev - vodje baze ter glavnih znan- 
stvenice in inženirja, ki nas za rokico 
vodijo skozi odstiranje tančice z neze- 
meljske nevarnosti. Kampanja je zate- 
gadelj mnogo bolj fokusirana kot prej. 
To je motiv, ki ga je pozorni bralec mo- 
gel zaznati skozi ves tekst. Xcom je no- 
vodobna igra za generacijo Call of Du- 
ty, ki bo uživala v okleščenem, osredo- 
točenem tempu. Tega ne gre takoj ob- 
sojati, saj je bila to cena, da smo sploh 
dobili novi Xcom, s katerim bodo lahko 
potezno strategijo igrali tudi tisti z mot- 
njami pozornosti (malo sem žleht, ja). 
Po drugi plati pa je igra občutno manj 
svobodna in bolj površinska, main- 
streamovska od predhodnikov. Simula- 
cijskost so izrinile igralne mehanike, 
zaradi katerih se zavedaš, da si le v igri. 
Še vedno se ti zgodi, da jo igraš do pe- 
tih zjutraj. A to pot ti je bolj žal. 


obišče stare znance, nezemeljske cefizlje sectoide. Še vedno ima- 
jo tako velike betice, da jih zlahka zadeneš z laserjem. 


super vzdušje 
napredovanje vojščakov 


skriptana igra 


hiter, enostaven, filmski boj 


hroščati zakloni 


zahtevnost 
švoh zračno obračunavanje x preveč 
Firaxis / Take-Two 


JO 


h, to pretirano domoljubje, h kateremu so zla- 
sti nagnjeni Američani. Nadvse smo ga že va- 
jeni, toliko njihovih patriotskih filmov smo vi- 
deli in špilov odigrali. Čezlužno Stars and Stri- 
pes, zastavo z zvezdami in črtami, ki vihra tako na 
Beli hiši kot pred navadnimi domovi, bi prepoznali v 
snu. Toda medijska sporočila, ki poveličujejo do- 
mačo grudo, so vse prevečkrat solzava in patetična. 
Enoigralski del nove prvoosebne streljanke Warfigh- 
ter ni izjema. Začne se sicer drugače od klasik, ko 
gredo jekleni možje sesuvat sovražnike demokracije. 
Stavi na osebno noto, saj dramsko obravnava enega 
od ameriških specialcev s kodnim imenom Preacher, 
ki ima zaradi poklica doma velike težave. Žena se je 
zasitila njegovih izletov v neznano in tudi s hčerko bi 
znal biti na dolgi rok kažin. A ko že misliš, da imaš 
pred sabo končno nekaj inteligentnega, pripoved za- 
vije v smer bruhanja v usta. Teroristi so že stotisočič 
podivjani hudobci, ki želijo uničiti zibelko demokraci- 
je, habala-habala Zverine, ki se lotijo nedolžnih ame- 
riških Ljudi. Natepli jih bodo Obamovi vojščaki, ki so 
tako skromni, da jim morajo cukrasti zaključni epitaf 
sestaviti njihove predane žene. 
Novi, vnovič sodobni, antiteroristični, nič več drugo- 
svetovnovojni Medal of Honor tako izpade deloma kot 
sladkobna, cenena propaganda in deloma kot komer- 
cialni izdelek, ki upa na tržni uspeh, če bo zabrenkal 
na čustvene strune. To je velika škoda, saj ima mno- 
go nastavkov, da bi presegel ta neumni kalup. Da si 
jih ne drzne, je posledica založnikove kapitalistične 
miselnosti in lažne realnosti, v kateri živijo premnogi 
Američani, misleč, da lahko situacijo kot v filmih po 
bushevsko razčlenijo na dobro in slabo, na sebe in 
one. Kljub vsemu goltanju cenene washingtonske 
propagande pa mislim, da smo pri nas položaj spos- 
obni dojemati bolj kompleksno. Zato menim, da bo 
odraslejšim Slovencem Warfighterjeva štorija kvečje- 
mu smešna. 


h je boljše, kot si misliš, 
Se,kako strelsko misijo. 

Citar ine Village 


Detend mhile swaiii 


Od Obame do Osame 


Je pa res, da se ta zasuk v neumnost pripeti bolj pro- 
ti koncu in da imamo kar nekaj časa priložnost 
spremljati fabulo, ki pristno slika človeške usode. Ko- 
mandosi, zlasti Preacher in njegov bradati snajperski 
kolega Stump, ki ga prevzamemo za popestritev, so 
prikazani kot osebe, ki trpijo, bratje v službi, možje in 
očetje namesto kot superjunaki. No ja, razen če 
odštejem upočasnjeno gibanje pri vdorih skozi vrata 
in samodejno zdravljenje, ko ti dajo izstrelki nekaj 
časa mir. To je ta ameriška vojska, ziher imajo tudi 
zdravilo proti prehladu. 
Danger Close pač niso delali simulacije, marveč ar- 
kadno nažigačino, ki ji je jasna razlika med realiz- 
mom in avtentičnostjo. Prve ni, druga je. Misije, ki te 
popeljejo od Dubaja in Somalije do Afganistana do 
uničenega prizorišča zimskih olimpijskih iger v Sara- 
jevu (brez Vučkal), so 'inspired by actual events', kar 
pomeni, da so se vse odprave v resnici zgodile. Ne 
tako hollywoodsko in bombastično, a vendar. Tudi 
zadnja, kjer greš nad tipčka, ki je Osama po vsem ra- 
zen bradi. S tem v spregi stopa nekam žalobni obču- 
tek pri igranju, ko vrhunski operativci Tier 1 v vojaš- 
kem žargonu hladnokrvno označujejo človeška bitja 
kot sguirters ali targets. 
Kar pa v bistvu so, saj posebnega odpora ne nudijo. 
Tako kot prvenec je Warfighter dokaj lahek špil, ki 
hoče predvsem zabavati in te ne obremenjuje preveč 
z umetno pametjo ali kompleksnimi pristopi. Pot na- 
prej je ozko omejena, misije so nanizane premočrtno 
in ko vidiš bradateža v turbanu, ga ubiješ. Itak ne bo 
pretirano poskakoval okoli ali se izdatno pametno 
skrival. Orožja sicer ritajo, zlasti pri ciljanju čez me- 
rek, ne moreš si jih oprtati cel kup in streliva ni na 
pretek. A rešujejo te kratki rafali in municijo lahko 
vedno dobiš od tovarišev, ki so praktično vedno s ta- 
bo. Ne samo ameriški, marveč tudi iz vrst drugih 
držav pakta NATO, ki med sabo 


Že po nekaj 
želen, še/ nei : 


| multiju fino nadrke 
lastnem vodu platoonu 


Zasedanje statičnih mitraljezov je v teh igrah stalnica in Warfighter 
niizjema. Nato pridejo še helikopterji, ki jih je naročil Mic 


hael Bay. 


s talihansko košato brado preganja buč- 
manske kučmarje po deželah, ki so jih vrli ame- 
riški politiki prepoznali za Barabistane. 


raznolike, zabavne, filmsko vznemir- 

ljive samotarske misije /< solidno, 

všečno večigralstvo z odličnimi prizo- 
rišči .< ukalupljenost in nezloščenost < sladkobno 
domoljubje < premalo zahtevna kampanja 


Danger Close / EA 


čvekajo po domače, recimo poljsko. Na nižjih dveh 
je priporočljiveje, da se skrivaš v zaklonu in pokaš 
čefare, ki kukajo iznad ograj, ter redke, včasih skrip- 
tane pogumneže, ki se odločijo za napad. Imaš pa 
več manevrskega prostora kot v Call of Duty, saj te 
ne ubije ena sama krogla. 


Sarajlije, majke mi 
Srečoma ni neskončnih valov, ki bi uletavali, dokler 
ne bi izpolnil pogojev, ali časovno omejenih branjenj, 
kot je tista kočljiva helikopterska situacija v enici. Po- 
udarek je na adrenalinu, ko okrog tebe razpadajo za- 
kloni, ti pa v bojiščni zmedi sredi frčečega kamenja, 
vpitja in plamenov iščeš žrtve ter se pomikaš naprej, 
naprej, zmerom naprej. Vmes ostrostreliš, naletiš na 
mitralješkega oklepljenca, ki deluje kot minišef, podi- 
raš duri, zasleduješ bežečega antikrista, rešetaš iz sa- 
modejno letečega helikopterja, se akcijsko skrivaš po 
čezoceanski ladji in dirkaš po mestu, kar Battlefieldov 
pogon Frostbite 2 zmore z levo roko. Občasno si nad 
dogodki pristno presenečen, kajti avtorji znajo držati 
elastiko napeto, in zadovoljen z drugačnimi prijemi. 
Ko recimo misliš, da boš moral kot vedno spucati za- 
jeto plovilo gusarske zalege, se izkaže, da bo zadoščal 
en sam precizen strel iz snajperice v pravem 


Ko vdreš skozi označ 


trenutku. Po osemnaj- 
stih urah čakanja. Upam, da so imeli s sabo kahle. 

V kampanji sem se imel pretežno fino. Misije so dobro 
zastavljene, dogajanje razgibano in nadaljevalne točke 
zvečine razporejene s posluhom. Ji pa poleg dokajšnje 
kratkosti, saj sem potreboval kvečjemu kakih sedem 
ur, in nekoliko premajhne težavnosti - količkaj bolj iz- 
kušenim močno priporočam igranje na hard, pa še te- 
daj Warfighter ni velik izziv - zamerim ozko usmerje- 
nost in nedodelanosti. Svobode ni nobene, ne glede 
poti naprej ne glede načina, kako boš pristopil k situa- 
ciji. Tu se moraš nujno skrivati tam obvezno pokati, 
ker je Warfighter tako rekel. Po igrah z emergent ga- 
meplayem, kot je Dishonored, in kupu podobnih stre- 
ljank me to ni docela zadovoljilo, čeprav sem v zame- 
no dobil kinematografski spektakel in vznemirjenje z 
zelo dobro grafiko ter izvrstnim zvokom. Hroščoidnih 
nepopiljenosti pa je bilo kar nekaj, od učinka bomb, ki 
se očitno izračunava glede na razdaljo in ne vmesne 
ovire, do pojavljanja sovragov iz lufta, zaradi česar ni- 
sem bil nikdar ziher, da se mi ne bo kak preklican mo- 
hamedanec prikradel za rit iz že očiščenega območja. 
Vendar pa nisem naletel na kritične, igro lomeče spo- 
drsljaje, ki so jih bili deležni nekateri novinarji v opiso- 
valski verziji in igri podelili nenavadno nizke ocene. 
Bržda je bila moja izkušnja boljša tudi zaradi poprav- 
ka, ki so ga dostavili že prvi dan. 

Takisto bi cenil skrivnosti, ki bi upravičile drugi skozi- 
hod, saj je tokrat umanjkal odklepabilni modus tier 1 
iz enice, kjer si skušal skozi že obdelane nivoje iti 
čimhitreje ... ne tako čudežno nesmrtne kolege, ki 
mirno prestanejo eksplozijo granate ... nagrade za 
headshote, ki jih špil beleži s sličicami prestreljenih 
lobanj ... in izobraževanje govorcev, kako praviti slo- 
vanska imena. Nevideno je, kako se ubožci lomijo, 
ko je treba izreči priimek Bosič - enkrat je Bosik, dru- 
gič Bočik. Po drugi strani sarajevski bradači med 
streljanjem v pristni bosanščini prijavljajo "Sranje, 
pucaju na nas!" in ti onegavijo materino vagino. Leva 
roka ni vedela, kaj dela desna. 


vd zi označena vrata (ostala sone i i 
trpini), v upočasnjenem dogajanju talaš str a anke 

jih odprejo soč 
ele'v betice. VES pesti 


Družabno kolinjenje 


Bistvenega preloma s Call of Dutyjem, ki je obema 
novodobnima Medal of Honorjema očiten zgled, sicer 
ni. Toda v samotarskem delu se bolj kot v prvencu 
čuti, da je Warfighter našel več samosvojosti. Še ne- 
koliko pogumneje k temu pristopi spletno večigralst- 
vo (na razdeljenem zaslonu manjka), ki ga tokrat ni- 
so razvili DICE, marveč Danger Close sami. Resda ni 
blazno inovativno, nima e-športnih naprednosti, ki jih 
napoveduje Black Ops 2, in ga kazi par hroščev. Po- 
seduje pa zanesljivo iskanje spopadov, teče gladko, 
predstavi statistike v internetnem brskalniku, vsebuje 
podpiranje lastne države v simulirani globalni vojni in 
je pod črto obsežno, solidno udejanjeno ter fejst za- 
bavno. 

Predvsem ne skuša več združiti CoD in Battlefielda, 
saj se sceloma znebi vozil in vpelje krovni sistem 
dvočlanskih ekipic, fire teamov. Po največ pet takih 
moštev tvori eno od dveh sprtih strani, ki se spopa- 
data v okviru dolgega seznama načinov. Fire team ni 
le kozmetičen, saj se člana medsebojno zdravita in 
oskrbujeta. Prav tako lahko mrtvi oživi ob prijateljč- 
ku, če ta ni v nevarnosti, dočim so njune točke skup- 
ne, od česar je odvisen položaj na končni lestvici in s 
tem nagrade. Teh je miljavžent, od trakcev za sodelo- 
vanje v bitkah do medalj, ki prinašajo dodatne točke. 
Z njimi napreduješ v činu in odklepaš novosti, zlasti 
nove kose orožij, s katerimi spreminjaš statistike v 
slogu dometa in tihosti. Poleg tega dobivaš dodatne 
državne specialce v okviru šestih služb - izvidnika, ju- 
rišnika, mitraljezca, minerja, ostrostrelca in specialca 
-, med katerimi ni zdravnika. Britanski SASovec je 
denimo ravno toliko drugače odet in opremljen kot 
poljski GROMovec ali nemški Verdammtnochmalo- 
vec (hec), da ga je zanimivo odkleniti ter igrati. 
Trenutno je videti, da sta največ pozornosti deležna 
osvajanje in branjenje ciljev (ena stran brani in druga 
napada, vloge se menja- 


nad daljinsko vodenim 


Helikopterjev ni toliko kot v Blops, a 
ko nameščene jeklenke, da jim ja z 


4 kupil. ; 


vajo) ter zavzemanje ključ- 
nih točk v slogu Battlefielda. Se pa nemalo ljudi pos- 
veča nameščanju in odstranjevanju bomb, moštve- 
nemu deathmatchu, kraji zastave ter osvajanju zapo- 
rednih pozicij. Običajno te povsod pokonča en sam 
dobro plasiran rafal, da ne omenjam granat ali po- 
sebnih napadov, ki jih po navodilih iz CoD dobivaš za 
serijske uboje, na primer vodeno raketo, možnarski 
udar ali priklic helikopterja, ki deluje kot viseča točka 
za oživljanje. Poleg napadalnih so vdelane obrambne 
veščine, kot sta dimna zavesa ter oklep, in sam se 
odločiš med ponujeno ofenzivno ter defenzivno. Za to 
ni treba vedno doseči kill streaka, marveč te igra na- 
gradi tudi za kako lepo potezo ali rešitev kamerada. 
Če si bolj nerodne sorte, te nagrade ne bodo dosti za- 
legle, saj jih s smrtjo izgubiš. Mojster pa bo z eno sa- 
mo vodeno raketo naredil pošten raztur. 
Vse to nudi kar dosti zanimivosti za igranje na dolgi 
rok. Najsvetlejša točka pa so prizorišča. So večja kot 
v prvencu, segajo od džungle do sarajevskega razsu- 
la in so polne tako ulic, hodnikov ter soban kot odpr- 
tih prostorov, kar daje odlično podlago moštveni ak- 
ciji. Ravno toliko kot mirna roka pri merjenju je ključ- 
no vedeti, kje so ozka grla in dobre pozicije za nad- 
zor. Že po nekaj partijah ti postane jasno, da ti bodo 
bruslijevski refleksi hasnili le v arkadnih situacijah in 
da boš moral za resničen točkovni uspeh zemljevide 
dodobra naštudirati, sicer boš serijsko kasiral šuse v 
glavo, kakor hitro boš pomolil nos iz spawn pointa. Ki 
ni zares varen! 
Vedno pa se moraš zanašati na kolege, saj je bore 
malo kotičkov za varno taborjenje. Itak tedaj, ko tvo- 
jo pozicijo razkrije killcam ali rentgenski pregled, 
fašeš granato oziroma te kdo od blizu sesecka z zna- 
čilnim tomahavkom. Tega so naredili tudi v resnici in 
ga prodajajo. Tako mimogrede, če ne veš, kaj bi dal 
pod jelko za novo leto. 
iane čefare pri vdorih odklepaš nova podi- 
EM, : o o nozi Bolj samo sebi namen. 

me izdaja, da bi znala imeti ta prvooseb- 
na streljanka nekaj opraviti z Batma- 
nom. A v njej ni ne njega, ne Jokerja! Je 
pa zato polno tistih, ki bi to radi bili. 
Zvezde so njuni posnemovalci ('impostors'), 
ki ne premorejo bogastva Bruca Wayna ali 
Jokerjeve karizme, imajo pa veliko srce ozi- 
roma so podobno premaknjeni. Predstav- 
ljajte si konvencijo, polno cosplayerjev v 
bolj ali manj patetičnih kostumih, le da ima- 
jo prave puške in se zares streljajo v obraze. 
Tu smo nekje. 
Naslov je sprva izšel za ceno poldrugega de- 
setaka, kar pa se ni obneslo in sedaj ga ima- 
mo na Steamu v zastonjski, free to play obli- 
ki. Ga je prehod prerodil? Čisto mogoče. 


Rafali s kotalk 


Razlog za optimizem je dejstvo, da imajo 
Nastopači samosvojo zafrkantsko dušo in 
so postavljeni na solidne strelske temelje. Ti 
so klasični, saj se igralci na liniji merijo v 
ekipnem deathmatchu in še nekaj sorodnih 
modusih. V vsakem spopadu si nasproti sto- 
jita dve moštvi s po šestimi ljudmi. Na eni 
strani Batsi z uhatimi kapucami, na drugi 
Jokerzi z mejkapom, ki bi osupnil celo duo 
Potočnik-Plošinjak. Oboji vključujejo než- 
nejši spol, torej šišmiške in Jokerine. 

Ko ti pred nosom zabinglja cev rešetalke, se 
najprej vse zdi kot pisana verzija Call of Du- 
tyja. Gibanje je podobno hitro, za zanesljivo 
zadevanje se moraš večinoma zazreti skozi 
merek in obvezno že v prvem boju naletiš 
na nekoga, ki te v delčku sekunde položi z 
dobro merjenim headshotom iz obrata. Tudi 
orožja so sprva iz tuzemskega arzenala, to- 
rej avtomatske puške, šibrovke, snajperice 
in podobno. S sabo lahko nosiš naenkrat po 
dve, za poleg pa imaš predmete za meta- 
nje, kot so ročne granate. 

Vendar to to ni najpomembnejši del zgodbe. 
Če se namesto takojšnjega udeleženja nali- 
nijskega boja sprehodiš do uvajalne stop- 
nje, ti v njej prijazno povedo, da imaš poleg 
krepalic na voljo pripomočke (gadgete). Ti 
močno vplivajo na gibanje po kartah, med- 
nje pa med drugim spadajo batmanska kri- 
la, plezalni kavelj, kotalke, superge z vzmet- 
mi in raketni nahrbtnik. 

Na njih sloni edini samotarski način: izzivi, 
kjer moraš v čim krajšem času prečkati za- 
preke. Toda razsvetljenje doživiš, ko ugoto- 
viš, da so okoli onegajčkov zgrajena tudi 

večigralska prizorišča. Polna so polic, ka- 
mor se zategneš s kavljem, izpuhov, ki po- 
ženejo krilate igralce v luft, in kotalkarskih 
skakalnic. 

To da bojem samosvojo naravo. Smrt veli- 
kokrat preži iznad glave, kajti iz leta je moč 
pikirati in sovragu zariti pest v golt. Prav ta- 
ko je moč hitro uiti iz navzkrižnega ognja in 
urno premerjati velike razdalje. 


Zakaj tako resni? 


Odpuljenost se nadaljuje, ko z igranjem od- 
kleneš več opreme. Namesto granat začneš 
lučati bumerange in šurikene, ki žrtvi štrlijo 
iz čela in ji ovirajo vidno polje. V roke pri- 
meš Freezovo zamrzovalno puško ali ka- 
non, ki strelja papige. Ne, Gotham City Im- 
postors se ne jemlje resno in ve, kaj so nje- 
gove močne plati. Simpatična šaljivost ga 
sceloma preveva, od uvodnega zaslona do 
sarkastičnih komentarjev likov ob pobojih 
in kartonaste škatle v obliki batmanske ka- 
puce, ki si jo lahko omisliš. Spričo F2P-mo- 
dela je moč odkleniti množico dodatkičev 
za orožja in like, tako skozi igro kot seveda 
s pravimi denarci. Neplačniška tlaka ni pre- 
več nadležna, medtem ko si je moč v pake- 
tu za 21 eur pridobiti večino opreme. 
Vendar so razlogi, da se igra v normalno 
plačljivi obliki ni prijela. Dasi so jo napravili 
pri veteranih Monolithu, je odziv nekaterih 
pušk mlahav. Tudi načinov bi lahko pripra- 
vili več. Razen deathmatcha sta tu le še ina- 
čica dominationa, kjer zasedaš in držiš toč- 
ke na karti, ter 'psychic warfare', kjer mo- 
raš suniti baterijo in jo vstaviti v napravo za 
pranje možganov, nakar se sovražnikom 
malo strga. Osem kart je raznolikih in prefi- 
njenih, a se ti začne kmalu tožiti po novih. 
Najbolj so ga polomili pri omrežni tehnični 
plati. Brskalnika po strežnikih enostavno ni, 
zato si obsojen na rabo samodejnega iskal- 
nika soigralcev. Le-ta je počasen in ustvarja 
grozno neuravnotežena moštva, kjer ena 
stran nemalokrat povozi drugo kot valjar. 
Igranje prevečkrat kazi čudno visok zamik 
in vsakih nekaj bojev se povezava prekine. 
Škoda, kajti Gotham City Impostors je ena 
od tistih zastonjskih iger, ki jih ne pozabiš 
že po nekaj dneh. Z robustnejšo tehnologijo 
in agresivnejšim dodajanjem vsebine bi lah- 
ko postala tekmec Team Fortressu 2. Tako 
pa se bojim, da se bo shladila kot srce Har- 
ley Guinn. Vseeno okvirno priporočam. 


va v; 
A d Ki 


ti 
dašti 


h 


? 


mp, 
MATE ieJI 
zak 


HA: 


EI 


R 


p— 


bv 


viali 


inu 


HELL YEAH! WRATH OF 
THE DEAD RABBIT 


dkar je zajec Ash fental očeta, vlada peklu. Uha- 

čevo hudobijo kazi le ljubezen do gumijastih 

račk. Drek zafrči po zraku, ko paparaci to na- 
klonjenost ovekovečijo in se fotka razširi po spletu. 
Cilj igre: pobiti sto hudikov, ki so prizor videli. 
Hell Yeah! je ploščadna igra v pogledu od strani z ve- 
liko streljanja, podobna starosti Jazz Jackrabbit. Od- 
vija se v nenavadnih labirintastih stopnjah, ki se 
spuščajo v podzemlje, pri čemer si moraš včasih pot 
naprej utreti s kancem razmišljanja. Srečuješ vse bolj 
čudaške risankaste nasprotnike, kot so roboti, pliško- 
ti in hipijevski demoni. Zanje ima morilski zajec širok 
arzenal orožja, od revolverja in uzija do laserja ter 
bljuvalnika ognja. Dogajanje nadalje pestri krožni žagi 
podoben enokoleselj, ki rabi tako za prevozno sred- 
stvo in utiranje poti skozi preprepeke, kot za priročno 
mesoreznico. Konec vsakega od sedmih poglavij pa 
obeleži večji šef, ki ga moraš najprvo tepsti, nato pa 
ga skozi preprosto miniigro dokončno fentaš. Sledi 
vzdušna animacija žalostnega konca pošasti. 
Orožja kupuješ in nadgrajuješ v štacunah, kjer najdeš 
tudi vizualne dodatke za zajca, recimo božičkovo ma- 


€ veliki panda robot proti zajcu v legendarni trenirki 
Brucea Leeja. Pri Arkedu jedo hecne gobe. 

sko ali preobleko za mumijo. Cekinov po stopnjah 
nabereš dovolj, lahko pa sposobnosti testiraš še v do- 
datnih misijah. Te od tebe zahtevajo recimo umor do- 
ločenega števila sovragov v omejenem času ali zga- 
njanje vragolij v luftu. 

Na žalost pa izdelek kljub zabavnosti ni odličen, saj se 
nivoji radi raztegnejo in hitro ugotoviš, kako te špil 
pošilja z enega na drugi konec iz brezzveznih razlogov. 
Vmes so za vsakim vogalom pasti, ki pomenijo in- 
stantno smrt. Shranjevalne točke pa so dostikrat po- 
stavljene neumno. Če navržem mestoma nenatančen 
nadzor, se uživanje prevečkrat sprevrže v bentenje. 
Igralci dobrih živcev, ki padate na črni humor, lahko 
arkado kupite na Steamu za 13 evrov. Melkijad 
Arkedo e 13 EUR 


THE SIMS 3: 
SUPERNATURAL 


ampirsko norijo so Simsi 3 že skušali izkoristiti v 
V: od prejšnjih razširitev, Late Night, kjer si s 

krvosesom grizljal vratove. Sedmi večji doda- 
tek, Supernatural, pa gre še veliko dlje in z volkodlaki 
ter coprnicami sosesko spremeni v zmes svetov So- 
mraka, True Blooda in Harryja Potterja. 
Osnova je nov kraj, Moonlight Falls, kjer je veliko 
prebivalcev en malček posebnih. Vampir, volkodlak, 
čarovnica in vila so osrednje nove vloge, ki jih lahko 
Simčkom pripojiš na štartu ali jih vanje spremeniš 
med igro, na primer z napoji. Ustvariš lahko tudi duh- 
ca in zombija, ki pa sta bolj dekoraciji. 
Novinci imajo polne malhe hecnosti in trikov. Volko- 
dlak zna iskati zakopane dragocenosti in rad v navalu 
surovosti popraska tetino dragoceno omaro. Dlake in 
čekane dobi na ukaz, medtem ko ob polni luni pride 
do spontane preobrazbe, kar je zabavno, če ima tak 
osebek nočno službo. Najbolj razdelani sta coprnica 
in vila, ker znata metati uroke. Prva je bolj potterjev- 
ske sorte; maha s paličico in spreminja ljudi v žabe ... 


Enostaven. Pameten. Lep. 
32 GB pomnilnika za vaše 


Android' 4.1 Jelly Bean 

Android Beam 


v 289" 


oziroma vsaj skuša, ker se ji ponavadi vse sfiži. Vila je 
leteči hipi in pozna avre za dobro razpoloženje ter tri- 
ke za hecanje mimoidočih. 

Kot nalašč za poleg sta novi poklic prerokovalca in 
spretnost varjenja napojev. Bralec usode je na papirju 
zanimiv, ker lahko izbereš med pravim prerokom ali 
prevarantom. Vendar gre za starošolsko službo, med 
katero si zaprt v hiši in Simčka žal ne vidiš. Bleh. Na- 
poji so zabavnejša in predvsem uporabnejša reč, saj 
zmore mojster pripraviti vse mogoče napitke, od take- 
ga za boljšo prebavo do onega, ki spremeni v zombija. 


€ čeprav skuša volkodlak izražati surovost, z njim v 
okolišu Moonlight Fallsa ne boš nikogar prestrašil. 
Jemljejo te kot nekoga, ki se predolgo ni obril. 


Supernatural se močno naslanja na simpatično izrisa- 
ne trenutke, kot je tisti, ko se volkodlaku med tulje- 
njem v luno zaleti in zakašlja. A ko preudariš podrob- 
neje, nobena od vlog ne da kake bistvene igralne no- 
vosti. Za dragocenostmi smo kopali že s psički v Pets, 
magijo se učiš na enak način kot katerokoli drugo 
spretnost ... Edina poživitev je občasni naval zombi- 
jev ob polni luni. Ta dodatek je zato primeren za tiste, 
ki radi vidijo nove animacije ali hočejo izpopolniti no- 
ve spretnosti. Ko upoštevaš, da EA te reči še vedno 
prodaja za 30 evrov, četudi nucaš original, se je treba 
zamisliti. Aggressor 

Electronic Arts e 30 EUR 

A STOLPNE GENERAL 


Dve leti sta minili, odkar smo si v Jokerju 205 ogledali žanr taktičnega 
razpostavljanja obrambnih stolpičev, tower defensa. Od tedaj se v njem 
niso pripetili tektonski premiki, se je pa nabralo luštnih naslovov, 
ki mestoma rinejo v nepredvidene smeri. Sneti se povzpne na razgledno 
ploščad, od koder veselo proži puščice v črno, zobato in mehko. 


misel zvrsti je danes enak kot leta 1990, 
ko se je z igro Rampart rodila iz običajnih 
strategij. Si v vlogi komandanta, ki po da- 
nem ozemlju premišljeno in učinkovito 
postavlja stolpiče. Ti samodejno obraču- 
navajo s sovražniki, ki se v valovih usipljejo iz vna- 
prej določenih štartnih točk in brezglavo napredujejo 
proti cilju, kamor jih ne sme prispeti preveč. Stolpi 
jih streljajo s kroglami in ostmi, kurijo jih, razjedajo 
s kislino, obmetavajo z granatami in elektrokutirajo, 
pa tudi upočasnjujejo, teleportirajo ter začarajo. 
Začetna konfiguracija utrdb skoraj nikdar ni najbolj 
učinkovita, saj jih kasneje nadgrajuješ, premeščaš in 
zamenjuješ z novimi. Capini se namreč praviloma 
krepijo in če prvi val pade relativno preprosto, dvajse- 
ti v okviru iste stopnje ne bo, ako ne posreduješ. Pri 
tem moraš paziti na denar, ki ga dobivaš v zameno za 
uničene napadalce, in modro izkoriščati prostor, ki ga 
začne hitro primanjkovati. 
Prijemi, ki jih TDji uporabljajo, so raznoliki, osnovna 
pa sta dva. V enih lahko stolpe postavljaš le na vna- 
prej določenih poljih in se pot, po kateri potujejo so- 
vragi, ne spreminja. V drugih pa gradiš koderkoli in s 


moštnik 2012 


tem sproti določaš, kako se bodo neprijatelji gibali. 
Tako jim blodnjaško daljšaš pot po bojišču, da kasi- 
rajo čimveč poškodb. V nekaterih igrah še sam po- 
šiljaš enote proti sovragu; takim pravijo 'tower wars'. 
Dostikrat le generalsko opazuješ dogajanje na kartah, 
velikih natanko en zaslon. A pridejo situacije, kjer 
moraš brez oklevanja vskočiti in preprečiti preboj ne- 
prijateljev oziroma anihilacijo obrambe. 

S takim nihanjem med rutino in vznemirjenjem TDji 
ohranjajo privlačnost ter na prenosnih napravah bi- 
stveno podaljšujejo izlete na beli prestol. Večigralstvo 
je bolj izjema kot pravilo, toda familija naj se zaveda, 
da bodo čepenja na čučavcu odtlej, ko bo pater fami- 
lias nabavil ultrabook ali ipad, trajala občutno dlje! 


VELIKO JIH PRIDE, 
MALO OSTANE 


Zlasti ko bo naletel na kvaliteten naslov iz žanra. To- 
da po drugi strani je šodra, kolikor hočeš, posebej na 
Androidu in iOSu vsled pripravne narave dotikabilnih 

ekrančkov ter nizkih strojnih zahtev. Med pripravo te- 
ga članka sem namestil, preizkusil in zbrisal kakih tri- 
deset tower defensov. Ni me impresioniral opevani 
Androidov Robo Defense, zdel se mi je slabši kot Field- 
runners ... telefonska Towers 'n' Trolls in Tower De- 
fense HD sta mi delovala kot zgolj v redu ... koncep- 
tualno obetavni Trenches 2, kjer s soldati v pogledu 
od strani zasedaš jarke na fronti med prvo svetovno, 
so se vlekli kot jara kača ... dočim bodo večigralski 
Tower Wars za PC potrebovali še veliko piljenja. Mnošt- 
vo iger na vseh sistemih je padlo v iste pasti: preveč 
enoličnih valov sovražnikov, počasen razvoj vsebine, 
neroden vmesnik in vizuelna povprečnost. Plus, jasno, 
posiljene mikrotransakcije, saj je drobižno plačevanje 
v tej zvrsti resnično nepotrebno. Naj računajo par 
evrov in dajo vse na razpolago, namesto da nas mol- 
zejo za ta ali oni stolpič. 

Pritožbe na stran, oglejmo si cvetober trenutne po- 
nudbe na različnih sistemih. Šli bomo od klasičnih 
proti vse bolj alternativnim, takim, ki v klasično bra- 
njenje s stolpi vpletajo druge zvrsti in v naslovu nima- 
jo nujno besede 'defense'. Morda je prav to pokazatelj 
kakovosti ... 


IGROVJE 


KINODOM RUSH 


Ironhide Games - iOS, brskalnik 

Klasična, a fletna in blazno igralna je tale stolparnica 
priljudno risankastega, svetlega videza. Umeščena je 
v srednjeveški svet vitezov, volkodlakov in narcisoid- 
nega sauronskega čarodeja, ki nad kraljestvo ljudi po- 
šilja zverinske minione - orke, gobline, pajke, volke, 
jetije. Na tebi je, da ga ustaviš, kar počneš tako, da v 
pogledu od zgoraj razpostavljaš trdnjave na vnaprej 
določene točke. Stolpi so lokostrelski, čarodejski, 
bombarderski in vojaški, od koder prihajajo defenzivni 
soldati. Na lastno pest posreduješ tako, da na ceste 
postavljaš pare kmečkih bojevnikov in sprožaš ognje- 
no nevihto. Oboje potrebuje čas, da se zopet napolni, 
a postopek lahko pohitriš s predčasnim klicanjem na- 
slednjega vala. S čimer seveda tvegaš preboj fronte! Z 
igranjem nabiraš denar in izkušnje, s katerimi nadgra- 
juješ vse elemente, od kmetičev do utrdb. 

V zasnovi izključno enoigralskega Kingdom Rusha ni 
nič inovativnega. Toda dvanajst scenarijev v zgodbo- 
vno slabotni kampanji s trojico težjih dodatnih je obli- 
kovanih izredno spretno. Hudirja preprosto nisem mo- 
gel nehati igrati in še po koncu sem se vračal po zg- 
rešene zvezdice! Vsaka stopnja je na voljo v dveh te- 
žavnostih, kjer nižja sploh ni lahka in je višja hudo pa- 
sja, vsaj če ne uporabljaš trgovine, ter v treh načinih - 
običajnem, omejenem, kjer imaš le nekatere obramb- 
ne opcije, in masovnem, kjer je val en sam orjaški. 


Odločitev, kaj zadegati na vnaprej določena bram- 
bovska mesta, je v tej igri resna. Včasih je idealen 
enakomeren miks streličarjev, coprnikov, topov in 
vitezov, drugič je treba biti bolj radikalen. 


Poti vijugajo in se cepijo, tako da je treba biti pri raz- 
postavljanju premišljen. Zlasti ko stolpe razviješ do te 
mere, da izbereš nadaljnjo pot. Bodo lokostrelci osta- 
li hitri ali bodo postali počasnejši mušketarski snaj- 
perji z odstotkovno možnostjo takojšnjega uboja? Naj 
se vitezi zdravijo kot templjarji ali naj se levijo v bar- 
bare, ki so boljši v napadu? Pristopov je mnogo in 
igra podpira kreativnost, čeprav na koncu vseeno 
iščeš idealno kombinacijo, ki so si jo zamislili avtorji. 
Sovragi prihajajo z več koncev, tako da moraš izko- 
riščati ozka grla, in so vstavljeni v spretno udejanjene 
valove. Ti menjavajo med masovnimi uletavanji šib- 
kih kanalj in večjimi, počasnejšimi kolosi, ki znajo 
proti koncu nenavadno dolge igre zamrzovati stolpe, 
da jih moraš tajati s tapkanjem. To nadalje popestri 
tempo, ki je že tako ali tako živahen, in poudari raz- 
boritost izteka špila. 

Ko vidiš, kako na zadnjem nivoju coprnik obešenjaš- 
ko brije norce tako iz tebe kot Gospodarja Prstanov, 
veš, da je Kingdom Rush delo ljudi, ki so pri izdelavi 
uživali. Ti pa boš pri igranju, najsi bo na Applovih na- 
pravah, kjer igra košta mizernih 0,79 evra, ali v brs- 
kalniku, usmerjenem na Kongregate oziroma Armor- 
games.com, kjer je doma manj dodelana inačica. 84 


JELLY DEFENSE 


Idreams - Android, iOS, mac 

Notranjost Jelly Defensa, ki stane 2,39 evra, je kla- 
sična. Po vnaprej določenih poteh proti dragocenim 
kristalom polzijo mežikavi alienčki, ki jih je treba po- 
onegaviti z znanimi vrstami stolpičev - mitralješkimi, 
topovskimi, omamnimi in podobnimi. Postavljaš jih 
na vnaprej določene kraje, tako da ni moč spreminja- 
ti poti napadalcev. Lastnosti radoživih napadalcev so 
jasno izražene z barvami, kjer modra manj vpliva na 
rdečo in obratno. To je treba krepko upoštevati pri 
razporejanju stolpov, saj gre celo ob hitrem posredo- 
vanju in pazljivem planiranju dostikrat na knap. Alie- 
nov je veliko in sčasoma postanejo dodobra gajstni. 


Farboviti jodlajoči alienčiči malček spomnijo na na- 
kazice iz Roca Loca in tudi sicer je slog barvit ter pri- 
srčen. Kar pa je varljivo, saj je vsebina zahtevna! 


Stolpe kakopak nadgrajuješ, tako med stopnjami kot 
na njih, in nelinearno izbiraš nivoje na karti tujskega 
planeta. Vmes dogajanje razgibavajo miniigrice, kot 
je lovljenje kovancev v pol minute in bombardiranje 
nepridipravov. Tudi kovančke, ki letijo iz grbavcev, si 
je treba prisvajati s tapkanjem, tako da je tempo ne- 
navadno živahen. 

Največja posebnost igre je pravljični svet v obliki gru- 
vi pratchettovske želve, kot si so ga zamislili poljski 
avtorji. Je risankast in očesu privlačen, saj barvita 
ozemlja dobesedno skačejo z zaslona. Vrhunec je iz- 
vrstna animacija simpatičnih stvorov, ki so istočasno 
prisrčni ter lumpasti. Posrečeni stil krona nalezljiva 
glasba uveljavljenega varšavskega artista. Je pa res, 
da igra nima izbire težavnosti, kar je velika škoda. Bi- 
la bi super za mlajše, a hitro pokaže zobe. 76 


GEODEFENSE SMARM 


Critical Thought - iOS, Windows Phone 


Bistvena je občutljivost posameznih vrst alienske 
favne. Rakete se denimo zdijo hudo močne, a jim 
nekatere žverce uidejo oziroma so nanje odporne. 

Tako kot Kingdom Rush in Jelly Defense tale igra za 
1,59 evra ni ne najnovejša, ne posebej izvirna. Je pa 
globoka in igralna. V neonsko kibernetski grafiki de- 
vamo stolpiče na šesterokotnike, vendar niti niso toli- 
ko važne utrdbe, ki so, če izvzamem podporne gene- 
ratorje, zelo uveljavljenih sort - mitraljezi, laserji in po- 
dobno. Bistvenejša so posebna polja, ki uletavajoče 
alienske gmizavčke, kot so pekmenčki, zvezdice in 
globule, zdravijo, hitrijo, ščitijo ter pospešujejo. Raz- 
porejena so v različne vzorce in ko svobodno izbiraš 
nivoje iz skupkov easy, medium in hard (dodatni so za 
drobiž na voljo kot DLC), opaziš, da so postavljena 
vedno bolj zvito 6 zlobno. Digitalnih napadalčkov je 
kakopak zmerom več, kot se zagre glede na ime. 
Valovi so nekoliko predolgi, zato se špil mestoma vle- 
če, in izvedba je rudimentarna, pri čemer ni posebne 
inačice za ipad. Tudi multija ni. A Geodefense Swarm 
je soliden, kjer šteje: pri stolpovni taktiki. 78 


FUELDRUNNERS 2 


Subatomic Studos - iOS (kmalu Android in bojda PC) 
Po polju teko, dokler ne umro! Košček slabe poezije je 
primeren za na nagrobnike tisočerih vojacljev, ki ka- 
nonfutrsko napadajo tvojo stran zaslona v izvrstnem 
nadaljevanju zelo dobrega izvirnika. Posebne original- 
nosti ni, zato je moč Fieldrunners 2 v drugih konkret- 
nostih. Orjaški količini vsebine za 2,39-evrsko igro, 
veliki razgibanosti, lepi podobi in posluhu razvijalcev 
za detajle, ki so manj sposobnim avtorjem španska 
vas. Ko razpostavljaš mnoge vrste stolpičev, od strel- 
skih, raketnih in teslarskih do zanimivejših, kot so la- 
serji in plazmerji, ki cvrejo vodoravne in navpične vr- 
ste ter se povezujejo, preprosto čutiš, kako močan je 
dizajn. Zlasti pohvalno je, kako igra menjava temeljna 
koncepta: arene, kjer gibanje nepridipravov spremi- 
njaš s postavljanjem stolpov, in prostore, kjer so njiho- 
ve poti določene vnaprej. S tem je dvoje v enem. 


Bizarre Bazaar (ne guglat v službi!!) je eden tistih 
nivojev, ki povzroča kronično vnetje lasišča zaradi 
dolgotrajnega puljenja. Mogočih taktik je veliko. 


Štiri vrste okolice v lepi, barviti grafiki, ki v inačici 
Fieldrunners 2 HD za ipad kar skoči z zaslona, tvorijo 
dolgo kampanjo z misijami več vrst, ki ne zapadejo v 
dolgčas. Zmaga na težavnosti casual da eno zvezdi- 
co, na tough dve in na heroic tri. Z njimi odklepaš no- 
drugega kot na prvih dveh. Valov na posamičnem pri- 
zorišču je na ducate in so mestoma enolični, a so na- 
rejeni bolje kot v enici. Nadte priletavajo pešaki, mo- 
torji, džipi, tanki, helikopterji in letala, pri čemer se je 
moč spotakniti ob to, da kakih blazno novih glede na 
izvirnik ni. Poleg kampanje ni večigralstva, so pa 
ločeni miselni izzivi, kjer moraš premisliti, kako boš 
sovražne sile z omejenimi sredstvi speljal čez most ali 
v smrtonosne pregrade. Ti orehi te pripravijo na uži- 
vantsko, težko kampanjo, ki ima vse, kar bi si želel od 
klasičnega TDja. Odlično stolparjenje! 88 

IGROVJE 


Z demoliranjem prihajajočih tekačev polniš meril- 
nik bombardiranja (cepelin zgoraj desno). A ta je 
res izhod v sili, ki ne more nadomestiti strategije. 


STRIKEFLEET OMEGA 


Hardbrained Schemes - Android, iOS 

S Strikefleet se premikam na eksperimentalna TDjev- 
ska področja, proti klasičnim strategijam. Znajdemo 
se v vesolju, koder v pogledu od zgoraj in krasno bar- 
viti grafiki poveljujemo Galactici podobni križarki. 
Nadlegujejo jo žlehtna tujska bitja, ki prihajajo v valo- 
vih, kot se za tower defense spodobi. Mi pa s tapka- 
njem pošiljamo patruljirat svoje ladje, ki se avtoma- 
tično spopadajo z grdini. Vse se odvija v realnem ča- 
su brez polj, zato lahko s prstom po mili volji rišemo 
izvidniško-bojevalne poti. Tako ščitimo križarko in 
njene rudarske ladjice, ki nam z asteroidov prinašajo 
sredstva. 


Globlje kot si v kampanji, hujše ladje nadte poši- 
ljajo tehnološko sposobni čekanarji. Če imajo ščit 
(desno), jih je treba uničiti z bombniki. 


Kmalu moramo biti pri tem spretni in daljnovidni, kaj- 
ti čekanarji navalijo kot mutci na telefon. Sprva jih je 
zgolj mnogo navadnih, nakar privlečejo večje kište, ki 
so občutljive le na ene vrste ogenj. Nanje s tapkanjem 
usmerjamo salve s topnjač. Te so le ena od vrst kri- 
žark, ki jih pridružimo glavnemu dreadnoughtu, saj 
imamo na razpolago take z lovci in bombniki, rudar- 
ske, ki pohitrijo produkcijo, in še kako. Sleherna zase- 
de enega od šestih mest okrog matične ladje, tako da 
je treba izbirati dobro in se vmes po potrebi odločati za 
zamenjave, kot je značilno za TD. Vsako misijo je moč 
igrati v običajni in preživetveni varianti s spletnimi le- 
stvicami (večigralstva drugače ni), plovila pa nadgra- 
jujemo med misijami v zameno za dragulje. 

Ti so velik kamen spotike v naslovu, ki je drugače ze- 
lo dober, saj je zaradi njih varljivo zastonj. Dragulje si- 
cer lahko dobimo z igranjem, ampak kot je značilno za 
model free to play, je ta nabirka počasna in odvisna 
od ponavljanja nivojev. Veliko hitreje gre, če mikro- 
transakcijsko plačamo, kar pa zahteva večji izdatek 
od par evrov. Sladko točko med izplenom in izdatkom 
je težko določiti, a rekel bi, da se suče blizu desetaka - 
ustrezno več, kolikor si štorast. Toliko igra kljub dolgi 
kampanji ni povsem vredna. 77 

ORCS MUST DIE 2 


Robot Entertainment - PC, xbox 360 

Nenavaden je bil že izvirnik, čigar recept povzame 
dvojka. Namesto stolpov v pravem pomenu besede 
razpostavljamo pasti, kot so šobe, iz katerih prši kisli- 
na, špice v tleh, zamrzovalna polja, vzmeti in podob- 
no. Tega ne počnemo iz pogleda od zgoraj, marveč od 
zadaj. Iz njega kot v normalnih tretjeosebnih akcijadah 
nadzorujemo junaka - žmohtno coprnico ali stasitega 
barbara. Prva je boljša z razdalje, drugi od blizu. 
'Stolpiči' kot v običajnih TDjih avtomatsko obračuna- 
vajo z orki, troli, gnoli, goblini in skalnimi kolosi, ki se 
v zaporednih valovih usipljejo iz portalov ter izza duri. 
Kleč je v tem, da jim pomagamo bodisi z lastnim 
orožjem, kot so razne čarobne palice, kladiva, meči in 
amuleti, bodisi z rabo okolice. Po tirih nad hodniki pe- 
ljejo vozički, ki jih je moč preobrniti in usuti žlindro na 
prihajajoče capine, na stropih so pripete skale, ki jih 
vržemo na nič hudega sluteče tečnobe ... Na taktiko 
to ne vpliva bistveno, je pa svežinski dodatek. Poleg 
normalnih stopenj se udejstvuješ v načinu endless z 
neskončnimi valovi sitnob. 


Tu na minikarti vidiš, da so se hkrati odprli trije 
portali. Kateremu se boš posvetil, je taktična odlo- 
čitev. Na srečo lahko tvoj lik hitro teče. 


Špil, ki ga na liniji kupiš za 15 evrov, je sproščujoče 
zabaven. Orki risankasto razpadajo na kosce mesa, 
da se tvoj lik hudomušno priduša "Mater, saj jih bo 
zmanjkalo!", dogajanje spretno prekinjajo premori, 
kjer se tvoje sile samodejno obnovijo, in prav dosti ni 
treba razmišljati, saj lahko vedno posreduješ na lastno 
pest. Vendar je tega malo preveč, če se udejstvuješ 
sam. Igra je namreč očitno narejena za sodelovanje 
dveh po internetu (lokalnega co-opa ni) in če samota- 
riš, moraš na kasnejših stopnjah divje tekati med por- 
tali. Tudi malo enolično postane vse skupaj, tako gle- 
de akcije kot taktike in okolice, česar ne morejo po- 
vsem odpraviti niti višje težavnosti in razvoj lika ter 
opreme v zameno za nabrane lobanje. To zavda riple- 
jebilitiju. Ne navduši niti zgodba, saj humornih enovr- 
stničnic z občasnimi stripovskimi prizori ne morem 
označiti za fabulo. A za lahkotno preživljanje dol- 
gočasnih dni, zlasti v dvoje, je Orcs Must Die 2 kul. 73 


IRON BRIGADE 


Double Fine - PC, xbox 360 

Schaferjev Iron Brigade (v Ameriki Trenched) je v os- 
novi sličen Orcs Must Die 2. Nadzorujemo velikega 
dvonožnega robota, ki ni hitech kot gundami, temveč 
staromodno tankovski. Smo namreč v združku ZF-pri- 
hodnosti in druge svetovne vojne, kjer se borimo proti 
aliensko-tehnološkim nakazam manipulativnega hit- 
lerjanca. Zgodbe je več, kot je za žanr običajno, a ka- 
ke posebne vrednosti nima, takisto ne močnega hu- 
morja. Ga Tim hrani za ono kickstartersko avanturo? 

V premočrtni kampanji, kjer misije izbiramo na letalo- 
nosilki pod vodstvom sarkastičnega generala, brani- 
mo cilje s postavljanjem stolpičev in streljanjem na 
lastno pest. Prizorišča so veliko enostavnejša kot v 
Ores Must Die 2, z manj labirintskega zapletanja, saj 
Brigada temelji na direktni akciji. Razpostavljanje 
stolpičev, ki rešetajo, bombardirajo, klatijo in onemo- 
gočajo valove sovražnikov, je sicer dokaj pomembno. 
A brez posredovanja tvojih orožij ni nič. Zato je važno, 
da roboteja opremljaš z vedno hujšimi krepeli, kot so 
težje strojnice in ostrostrelne puške. Pri tem sam izbi- 
raš, kam boš kaj dal, s čimer specializiraš hodca. V 
tem Iron Brigade spomni na legende iz dobe dinoza- 
vrov, kot sta Earthsiege in Mechwarrior. 


Že spočetka boš opazil, da so tvoji stolpi ne glede 
na nadgrajenost precej švohotni. Če ne boš posre- 
doval, bodo gravži takoj predrli obrambo. Taka 
živčna arkadnost bo šla šeprtljavim dodobra v nos. 


Ni pa opcij toliko, da bi prispevale veliko globine, in 
želja po strelskem dogajanju malo preveč spodreže 
stolpovno taktiko, da bi bila parurna kampanja ne- 
nehno zanimiva. Razpostavljanje in nadgrajevanje 
obrambnih naprav je dokaj samoumevno, nakar je 
vprašanje le, ali si dovolj ročen merjenja ter ravnanja 
z municijo, saj je polnjenje dolgo in vmes te znajo 
neonski zlobci pomalicati. 

Ne rečem, špil je s 15 evri na Steamu ali Xbox Live 
Arcade poceni, zabaven in ima sodelovalno večig- 
ralstvo. Le-to je zlasti dobrodošlo proti koncu kampa- 
nje, ko v solo dobro ščiješ olje. Bi se pa lahko bolj po- 
globil tako v nažiganje kot v stolpaštvo. 70 


OD TUIN TAM 


Do Ramparta te ne bom pošiljal, te bom pa, če 
si želiš dobrega klasičnega TDja, napotil na par 
drugih starejših naslovov. Na računalniku si 
omisli Element Tower Defense (E/td.com), 
Plants vs. Zombies ali Defense Grid: The Awa- 
kening (oba Steam), ki te istočasno dobro vpe- 
ljejo v žanr in ti dajo za grickat naprednejše 
taktike. Za začetnike je posebej priporočljiv ri- 
sankasti Plants vs. Zombies, ki pa mu kasneje 
žal zmanjka globine. Za prvo silo lahko greš tu- 
di na F/ashtowerdefence. com, kjer najdeš 
čuda tovrstnih brezplačnih igričk, ki tečejo v 
brskalniku. Ni slab niti Anomaly: Warzone 
Earth, čeprav se mu proti koncu dizajnersko 
sfuzla. Na playstationu 3 je še vedno najboljši 
Pixeljunk Monsters, ki mu baklo drži Savage 
Moon, medtem ko imaš na xboxu 360 tako 
Ores Must Die 2 in Iron Brigade kot Crystal De- 
fenders. Ta je takisto na PSPju (in s tem viti), 
kjer so še odlični Fieldrunners, DS pa ima ku- 
lerski Ninjatown. 

Če bi sličice ošvrknil na hitro, bi Kovača brez pomisleka razglasil za katero od uveljavljenih kitarščin. Razlika je, da na dnu zaslona vselej vidiš prosojen kitar- 
ski vrat s polji in prečkami, kar je zelo intuitivno in tudi začetniku omogoči, da poišče pravi ton. Bolj pa bi se lahko potrudili s sila zamudnimi meniji. 


itarski heroji, rokbendovci in grupi- 
ce, dospel je vaš zaključni izpit! 
Žanr muzikaličnih špilov, v katerih 
ritmično pritiskamo gumbe na igra- 
častih inštrumentkih v skladu z na- 
vodili na zaslonu, se je tekom let izpel. Toda zdaj je 
tu Rocksmith za PC, xbox 360 in PS3, s katerim je 
Ubisoft storil korak dlje in plastične pritikline zame- 
njal z resnično električno kitaro. Le naj te ne zavede 
oglaševanje, da je to izdelek za začetnike. V prvi 
vrsti je namenjen tistim, imajo že nekaj kilometrine. 


Ko zacvilijo strune 


Če si kdaj igral Guitar Hero, ti bo koncept udejstvova- 
nja hitro jasen, saj je prizor na zaslonu domala enak. 
Ko poženeš pesem, se začno proti tebi pomikati kva- 
dratki, in ko dosežejo črto, zabrenkaš ustrezen ton ali 
akord. Strune razločiš po barvah, polja pa so oštevil- 
čena. V bistvu gre za dinamično verzijo tablatur, pre- 
prostega načina zapisovanja glasbe, ki omogoča 
učenje tistim, ki ne poznajo not. 

V vsakem primeru je srčika postopno zaobvladanje 
kateregakoli od dobrih petdesetih vdelanih komadov 
raznih rockerskih skupin, med katerimi so The Ani- 
mals, Stonesi, Clapton, Cure, Muse, Nirvana, Pixies ... 
Na razočaranje metalcev je tršega žaganja komaj za 
vzorec in hudo pogrešam vsaj kakšno klasiko Metalli- 
ce. Dodatne pesmi je že moč kupiti v spletnih štacu- 
nah Steam, Xbox Live in Playstation Store. Tam boš 
našel tudi Megadeth in Judas priest. 


Učenje se prične z uglaševanjem in osnovami. Ko ti 
Kovač približno razloži, kako je treba prijeti trzalico, 
se znajdeš pred prvo vižo. Tu postane jasno - samo- 
stojni pripomoček za učenje kitare to ni. Napotkov za 
zelence je premalo in Rocksmith ni mentor, ki te bo 
pograjal, ker strune držiš pod napačnim kotom ter ro- 
ko premikaš v komolcu namesto v zapestju. To zna 
biti problem, saj se napak naučenega kasneje težko 
znebiš. Bolje je zato, če so ti osnove kitariziranja vna- 
prej za silo jasne. 

Še en kamen spotike za neuke je, da se težavnost pri- 
lagaja. Ko se končno naučiš tonov, Rocksmith samo- 
dejno skoči v višjo prestavo in jih v naslednjem skozi- 


REAL 
GUITAR KIT 

AUTHENTIC GUITAR GAMES 


hodu zamenja z akordi. Znalcu to deluje fino, začetnik 
pa bo hitremu tempu stežka sledil. Težavnost stalno 
narašča, dokler komada ne zamojstruješ v celoti. Te- 
daj nastopi pravi izziv: igranje brez vsakršnih navodil, 
le tvoji prsti, spremljava in poplesavajoča publika. 
Ter dvojne točke in občutek ponosa, ki je na povsem 
drugi ravni kot tisti v Guitar Heru. Ker pesmi preigra- 
vaš zares, so prisotni vsi prijemi: ritemsko žganje 
akordov, dušeni toni, soliranje s tappingom in zatego- 
vanjem strun ... Vsako novost spremlja kratek film- 
ček, a če imaš kitaro v rokah prvič, ti ne bodo zado- 
stovali. Pohvalno pa je, da lahko treniraš posamezne 
dele in jih upočasniš. 


INGLUBEG INSIDE 


V velikem paketu za stotaka in pol poleg igre dobiš kabel, trzalice in pašček. Zvezda je kitara Epiphone 
les paul junior, ki je za cenen inštrument presenetljivo fletna in se ne razglašuje. 

IGROVJE 


Napotkov v obliki filmčkov je sicer dovolj in niso 
napačni. A kljub vsemu ne nadomestijo zaresnega 
učitelja, ki bi opazil napake v tehniki. 


Freebird! 


Že spočetka se lahko lotiš karierne poti, ki te iz dnev- 
ne sobe prek Metelkove spravi do štadionov. Točk za 
napredovanje ni pretežko zbrati, vendar od hitenja 
odneseš bore malo. Tako se počasi učiš, za oddih pa 
imaš na voljo peščico miniiger, ki jih prav tako bren- 
kaš s kitaro. Fino je denimo streljanje rac, ki spomni 
na Space Invaders. Zadeti moraš pravi ton na pravi 
struni, ob čemer se zabavaš in piliš hitrostno šviganje 
po vratu. Na videz sicer prestopiš v domeno iger, a 
prstne spretnosti so vselej na preizkusu. Tu je še svo- 
bodni modus, ki Rocksmith pretvori v simulator oja- 
čevalnika in ponudi kup efektov. 


Priložena les paulka ima en sam magnet, kar zna 
iti v nos, če jo kaniš uporabljati za različne zvrsti. 


Žal je tehnologija majava. Bistvo je v namenskem 
USB-kablu, ki rabi kot avdiovmesnik za povezovanje 
kitare s konzolo ali računalnikom. Toda konzolo boš 
moral priključiti z analognimi zvočnimi kabli, kar je v 
času HDMlja prava nadloga. Na vseh sistemih je ne- 
nehno prisoten zvočni zamik, ki traja nekaj deset mi- 
lisekund. Ravno prav, da zna parati živce na hitrejših 
odsekih. 


Rocksmith je nišen izdelek, ki si ne zna prav izbrati 
občinstva. Njegova namembnost je v prvi vrsti didak- 
tična, toda zaradi nezmožnosti nastavljanja težavnosti 
in nezadostnih uvajalnih filmčkov za začetnika ni pri- 
meren. Tudi kot žurerski pripomoček razočara, saj je 
(lokalno) večigralstvo bolj za okras. Dobro se boš 
imel zlasti, če si Sivo pot že zaobvladal in iščeš pope- 
stritev pri širjenju repertoarja. Nabaviš lahko le soft- 
ver, ki ga v škatelni inačici za 70 evrov (PC) ali 80 
(PS3, X360) spremlja kabel, za računalniško edicijo 
na Steamu pa ga je treba dokupiti (30 EUR), oziroma 
Rocksmith skupaj z dostojnim začetniškim brenka- 
lom Epiphone les paul junior, kabli, trzalicami in ra- 
menskim paščkom ubodeš za okrog 150 evrov. Lah- 
ko pa priključiš katerokoli električno ali bas kitaro. 


moštnik 2012 


Prejmi vsakega 

15. v mesecu 

še toplega Jokerja 
v domač nabiralnik 
in prihrani 
20 odstotkov! 


2.35; TI 1ILIDI NE, DA SI ŠE VEDNO. Seye- 


kompilacija dveh odličnih 


h i delH ih 
vzdušna letalska arkada neje 


vojnozvezdnih legoidnih avtomobilsko divjanje lovšči 
arkadic Lego Star Wars Need for Speed: Blazing Angels las: aa bo eh 
Complete Saga ProStreet Years 14 


zbirateljska izdaja vzdušne 


vojnozvezdne sekljačine knjiga Hobit knjiga 
Star Wars: The Force 100 čudes sveta zgodovinska strategija 
Unleashed - Ultimate z vključenim barbarskim 
Sith Edition dodatkom Rome Total 
War Gold Edition 


noopiuM Havoc 


(ayman 2 | 


Naročilnico in 
vse podrobne 
informacije 
najdeš na 


www.joker.si. 


prisrčna ploščadarica 
Rayman 3 


rokavice 0X za vse vrste 
dotikabilnih zaslonov 


Tokrat bomo med novimi naročniki izžrebali tri srečneže, ki 
bodo prejeli negovalno kremo za obraz, ki jo podarja Nivea. 


Za nagrado prejmejo SiOLov paket. 

TESTISI 


Gigabyte aivia krypton 


Aivia je Gigabytova serija luksuznejše periferije za ig- 
re in krypton se izkaže za uravnoteženo, dostopno 
miš. Na prvi pogled spominja na roccate oziroma 
zravnanega kona. Gre za simetrično napravo, pri- 
merno tako za desničarje kot levičarje. Zaradi višine 
jo je laže pestovati v dlani kot potiskati zgolj s prsti, a 
je razmeroma majhna. Bočne gumbe ima zrcaljene: 
na obeh straneh imaš nad palcem dva klasična stran- 
ska knofa in enega odmaknjenega za menjavo profi- 
ov. Za obema glavnima uhljema je še dvosmerno sti- 
kalo za nastavljanje ločljivosti, medtem ko je koleš- 
ček običajne sorte in ne pozna klikanja vstran. Gizmo 
je povezan z USB-kablom s pletenim ovojem. 
Stranici sta gumirani in narebreni, medtem ko je hr- 
bet plastičen. Uhlja sta precej tiha, takisto kolešček. 
To napravi odvzame nekaj občutka robustnosti, ven- 
dar z zanesljivostjo pritiskov kljub temu nisem imel 
težav. Takisto je brezhiben laserski senzor, ta hip do- 
kaj razvpiti Avago ADNS-9800 s kar 8200 točkami 
na palec (dpi, dots per inch) ter nazivno natančnostjo 
pri pospeških do 30 g. Te meje pri igranju itak nihče 
ne potrebuje, zato bo ločljivost nastavil niže v štirih 
poljubno določljivih stopnjah od 200 dpi navzgor. 
Opcije v programski opremi so malček razmetane, a 
so hitro dostopne, ko se vmesnika navadiš. Zmore 
vse, kar od tovrstnih gonilnikov pričakujemo, se pra- 
vi izdelovanje makrov, ki jih moreš shraniti v vdelani 
pomnilnik, in spreminjanje glodalca v novoletno jelko 
z barvnimi ledicami. 

Krypton pa ima še posebno sposobnost. Njegov pod 
je moč zamenjati s priloženim, s čimer običajne tef- 
lonske drsnike nadomestiš s hitrejšimi keramičnimi. 
Tako dobiš dostop do desetih prekatov za uteži, ki jih 
prav toliko dobiš poleg: šest po 5,3 grama in štiri po 
1,8 grama. Keramične nožice močno zdrsavajo in so 
namenjene posebnim podlagam ter malce drugačni 
drži in nizkemu dpiju, zato bo večina ostala pri privze- 
tih. Je pa to opcija za tiste z drsalnico čez pol mize. 
Naprava stane 70 evrov, kar je za sodobno igralsko 
miš ravno prav in tam nekje kot konkurenca. Pohval- 
no, kajti Gigabyte bi lahko spričo kapric, kot so za- 
menljive nožice, računal več. Gre za simpatično in za- 
nesljivo zverco za večino iger, čeprav ni zares dobra v 
mmorpgjih. Še posebej naj mu pozornost namenijo 
levičarji, ki so si želeli kona, ki je le za desne roke. 


primerno za Njegove samosvoje drsnike. Ker pozna 
dva nabora, ima podlaga dve vrsti površine, na vsaki 
strani eno. Na prvi je material iz blaga, namenjen tef- 


NOUI GLOVALSAI IZZIUALLI 


Spisek proizvajalcev miši za igranje se vztrajno 
širi. Aggressor si ogleda Corsairjeve in Gigabyto- 
ve napravice, pa še enega razerja za dobro mero. 


red petimi leti si v iskanju igralskega mišona, 
s katerim ne boš polovice headshotov poslal 
mimo, obredel zelo omejeno količino znamk: 
Razer, Logitech in Microsoft. Nato so prišli 
Roccat, Steelseries in Mad Catz ter pošteno 
poživili področje. Zadnja leta pa semkaj pogle- 
duje skoraj vsakdo, ki ima kaj opraviti s hard- 


verom. Med njimi sta slovita tajvanska tvrdka ma- 
tičnih plošč in grafičnih kartic Gigabyte ter kalifornij- 
ski snovalci pomnilnika Corsair. Od prvih imamo pro- 
fi mišaka krypton ter 'civilna' force M9 in force M9 
ICE, Corsairjevi pa sta miši M60 in M90. Vmes je na 
zabavo vpadla Razerjeva taipanka, zato smo ji pusti- 
li, da še ona nakaže nekaj hudih plesnih trikov. 


Gigabyte force M9 in 
force M9 ICE 


Brezžični dvojčici force M9 (ICE) nista strogo name- 
njeni igralcem, vendar se z nastavljivo ločljivostjo 
2000 dpi in gumiranim videzom komolčita poleg. Ra- 
zlikujeta se po tipalih, saj ima force M9 optični senzor 
in ICE laserskega. Na žalost se zgodi, da merek bodi- 
si zaradi tipala ali motenj v brezžični povezavi pre- 
skoči oziroma zmrzuje. Pojav ni pogost, a ko se zgodi 
sredi partije, je zelo nadležen. 

Miši sta zelo visoki, namenjeni naslanjanju dlani in 
napravljeni za desničarje, z dvema gumboma na levi 
strani. Po bokih sta gumirani, kar da dober oprijem. 
Kljub dvema AA-baterijama nista pretežki. Manj nav- 
dušujoča so pritiskala, ki dajejo vtis, da so jih za bak- 
šiš napravili v Gorskem Karabahu. Na desni strani je 
ob tem še težko dosegljiv in s tem precej neuporaben 
gumb. Nekaj malega se odkupita z zglednim kolešč- 
kom. Gumbom lahko v gonilnikih nastaviš ukaze, 
vendar ne makrov, in ne moreš shranjevati profilov. 
S ceno 33 oziroma 40 evrov gre za večnamenski na- 
pravi, katerih glavna odlika je brezžičnost. Če hočete 
miš za igre, za tako ceno raje posezite po ožičenih 
onegajih. Med brezžičnimi sta konkurenčni, ampak 
samo zaradi cene. 


pošilja r res v tr EJ o ai logiko ne- 
kam težko razumem. A če ne drugega, dobiš za 33 
evrov v pakungi dve kvalitetni drsalnici, mehko in 
trdo, kar je primerno tudi za druge miške. 

Krypton mat ima debelo gumijasto obrobo proti 
zdrsavanju, ki je hkrati dobra in slaba plat. Zaradi nje 
zavzame na mizi več prostora, ki pri velikosti 425 x 
287 milimetrov postane precej dragocen. Prav tako 
se zaradi debelejše obrobe površina ob robovih mal- 
ce usloči, kar utegne motiti pedantnejše uporabnike 
in pa miši z manj kvalitetnimi senzorji. 


66 


Corsair vengeance M60 


Korzarji so s posrečenimi slušalkami HS1 pokazali, 
da s pritiklinami za špile mislijo resno. Miška M6O je 
še en primer izdelka, ki pride od nikoder in te s svojo 
nedolžnostjo omreži kot glas Saške Lendero. Z masiv- 
nim kovinskim podnožjem ter naluknjanim plastičnim 
ohišjem po videzu malce spomni na cyborga R.A.T. 
5. Vendar ni nizka in široka kot kiborg, marveč led- 
vičasto visoka in ožja, s čimer desničarju sede v dlan. 
Ker je razmeroma majhna, jo morejo večje šape upra- 
vljati s prsti. 

Izbor gumbov je običajen: za navadnim koleščkom 
sta dva za ločljivost in dva na levem boku. Pred njima 
je še ena reč, ki spomni na kiborge: tako imenovani 
snajperski gumb, ki ob pritisku zmanjša dpi na nasta- 
vljivo nižjo raven, s čimer natančneje vodiš merek. Ta 
rdeči knof je postavljen naprej, zato bodo tisti s kraj- 
šim palcem telovadili, da bi ga dosegli. 

Vse gumbe je moč reprogramirati, pri čemer ima 
vmesnik podobno obliko kot tisti za tipkovnice iz niza 
K. To pomeni neintuitivnost in potrebo po listanju na- 
vodil. Omeniti moram, da ima miš težave z menjavo 
profilov, ki po izhodu iz špila niso znali preskočiti na 
okenskega, če si igralskega vezal na zagon naslova. 
Takisto nima privzetega gumba za njihovo menjavo, 
zato je treba za to nameniti enega od ostalih. 

M60 navduši z enostavno in robustno rabo pri igranju. 
Gumbi so zanesljivi, laserski senzor Avago ADNS- 
9500 pa seže do 5700 dpi in me ni niti enkrat pustil 
na cedilu. Dobro zna zaznavati dvig miši od podlage, 
česar bodo veseli oni, ki sovražijo Philipsov twin-eye s 
premiki ob dvigovanju. Zaradi aluminijastega ogrodja 
je mišak prijetno masiven v roki, težo pa je moč na- 
stavljati še s tremi v podnožje privitimi petgramskimi 
utežmi. Žverco je užitek suvati okrog, dočim pleten 
ovoj na kablu poskrbi, da se ta ne lepi na mizo. 

Kdor prisega na manjše ledvičaste miši in bi imel rad 
zanesljivo napravo brez preobilice gumbov, se bo v 
M60 zaljubil. S ceno 75 evrov je tam nekje kot konku- 
renčne kone«, imperator in podobne. Le gonilnike bo 
moral Corsair še dodobra izpiliti. 

Corsair venyeance M90 


Ker M60 spričo okleščenega nabora gumbov ni za 
igralce mmorpgjev, tu namesto nje stopi v ospredje 
M90. Za razliko od sestrične ima bolj zadržano, da ne 
rečem Logitechovo obliko za desničarje. Res se hoče 
vsa crkljati v dlani, in to z razlogom - tako imaš opo- 
ro za pritiskanje kar devetih gumbov na levem boku. 
Ti niso postavljeni v mrežo ali šestkotnik kot pri na- 
gah, marveč v elipso okoli osrednjega mesta za poči- 
vanje palca. Konstruktorji so ob tem potegnili čudno 
potezo in gumba za nastavljanje dpija prestavili izza 
koleščka povsem na levo stran levega uhlja, kjer ni- 
sta najbolje dosegljiva. 

Po drugih plateh je M90 podobna M60, vključno z la- 
serskim tipalom, programsko opremo in občutkom 
pri gibanju. Čeprav je brez uteži, ima aluminijasto 
ogrodje. Toda v ključni postavki se od sorodnice raz- 
likuje - v kvaliteti drugotnih gumbov. Pojma nimam, 
kaj so v delavnicah kadili, toda vsi knofi so odločno 
pretrdi, kar sem testiral na več komadih. Niti enega 
nisem uspel pritisniti tako, da mi kurzorja ne bi vsaj 
malo premaknilo, kar je nesprejemljivo. Sploh če miš 
oglašuješ za igranje realnočasovnih strategij, kjer je 
do piksla natančno klikanje obveznost. 

Škoda, kajti M90 bi bila lahko priljudna miš in z 80 
evri tekmica mmorpgjskim glodalcem, ki sem jih po- 
pisal v julijski številki. A če ne bodo porihtali trdote 
stranskih gumbov, je ne morem priporočiti. 


Staro mestno jedro Kamnika 


decembra prvic prav 


mestece k 
pestro dogajanje z 


Obetajo se br 
predstave s ielav 
sejmi, sprevodi, ulične predst 

in tradicionalno drsališče 
čas veselja pa bo 8. decembra 
otvoril ARTish, ustvarjalni 
festival s prodajno razstavo 
avtorskih del. 

Razer taipan 


Razer je bil dolga leta edini med miškarskimi družba- 
mi z repertoarjem simetričnih miši. A svoje tovrstne 
linije v bistvu niso prenovili že od lachesisa. Brezžična 
mamba je pač razred zase tam pod značko 'za one z 
zlato žlico'. Do sedaj, kajti taipan je neposredni lache- 
sisov naslednik. To pomeni ožičeno miš z zrcalno 
obliko za levičarje in desničarje ter s po dvema stran- 
skima gumboma na obeh bokih, podobno kot pri lac- 
hesisu in copperheadu. Telo je znova dolgo in ozko, 
primarno namenjeno upravljanju s prsti. Taipan ta 
občutek še poudari, ker je nenavadno nizek in ga je 
težko udobno objeti z dlanjo. 

V drobovju se skrivata kar dva senzorja, laserski (spet 
Avago ADNS-9800) in optični, podobno kot pri im- 
peratorju 4G. To taipanu omogoča zanesljivo vožnjo 
po vseh mogočih podlagah in dobro zaznavanje dvi- 
gov od mize. Ločljivost gre do 8200 dpi, nastavljanje 
v korakih po 100 dpi imata čez gumbka za kolešč- 
kom. Parametre nadzoruje poznano Razerjevo pro- 
gramje z nazobčanim vmesnikom, ki bi bil lahko kot 
vselej malce večji, ampak okej. Zanimivo je, da so se 
inženirji odrekli pomnilniku za shranjevanje profilov v 
zameno za rabo Razerjevega oblakovnega servisa Sy- 
napse 2.0. Ta vse nastavitve spravlja v oblak, nakar 
na drugi internetno povezani lokaciji oddežujejo v na- 
pravo. Zaradi take rešitve je taijpan cenejši. 

Hitro vidiš, da je miš sceloma namenjena brezhibne- 
mu nadzoru v igrah, ki v glavnem uporabljajo oba uh- 
lja in kolešček. Gibanje po površini je gladko in zane- 
sljivo. Za glavna gumba so uporabili zelo kvalitetna 


Razerjeve miši se ponašajo z natančno nastavlji- 
vostjo gumbov in celo smeri vrtenja koleščka. 


stikala in pritiskanje njih ter koleščka je nekaj naj- 
lepšega, kar lahko doživi tekmovalni igralec. Ko- 
lešček daje dober povratni odziv in ga je lahko priti- 
skati, dasi nima hitrega scrollanja ali klikanja vstran 
kot pri Logitechu. Žal pa so šparali pri stranskih kno- 
fih, ki dajo precej bolj pogrošen vtis. 

Skladen s tem je zaključek. To je miš za ljudi, ki 
hočejo brezkompromisno natančnost pri enostav- 
nejših streljankah. Tu se res odreže z odliko in nosi 
primerno ceno 80 evrov. Kakor hitro pa potrebuješ 
stranske gumbe, se je bolje ozreti drugam. 


Raznolikost je fajn 


Z M90 ga je Corsair polomil, takisto se ne oziraj na 
cenejši Gigabytov niz, ki ga hočejo Tajvanci na silo 
zriniti med miši za igre. Toda M60 in krypton sta so- 
lidni napravi, ki se lahko mirne duše postavita ob bok 
imperatorju, R.A.T. 5, G500 in konu. Temeljna mo- 
drost pri teh napravah je, da moraš sam najti tisto, ki 
je primerna za tvojo dlan. Več različnih kot najdeš na 
policah, prej se boš dokopal do prave. Taipan pa je 
nekaj, kar smo od Razerja pričakovali: visoko prečiš- 
čena, ozko usmerjena podganica, ki briljira pri heads- 
hotih in bo napolnila mize na tekmovanjih, preden 
rečeš 'ultrakill'. Tisti, ki vedo, da jo nucajo, jo že ima- 
jo. Ostali so pa n0Obi. 


Več na www.kamnik-tourism.si 

edi oblikovalskim smernicam modela S3, 
radi velikosti bolj štirioglat-inmanj elegan- 
jo je v lepi -beli"in brezvezni temno sivi 
barvi. Naprava je z dimenzijami 15 x 8 centimetrov 
dosegla skrajno mejo telefonične uporabnosti. Od 
predhodnika je dvojka višja za pet milimetrov, 
medtem ko S3 meri 13,6 x 7 in stari iphone 11,5 x 
5,8. Omogoča nekaj prilagoditev za lažjo enoročno 
rabo, recimo številčnico, pomaknjeno ob rob, a še 
vedno ljubi lopataste dlani in dolge prste. 


amsungov note, mobilnik, ki je tabla, in tab- 

lica, ki je uporaben telefon, je bil kljub ridi- 

kulozni gromozanskosti in ponovni uvedbi 

že upokojenega pisala uspešnica. Deset 

milijonov prodanih komadov je terjalo na- 
slednika. Dvojka je s še večjim, 5,5-palčnim zaslo- 
nom ločljivosti 720 x 1280, težo 183 gramov, zajet- 
no 3100-miliampersko baterijo in izredno močjo dos- 
tojen potomec. Zene ga namreč 1,6 gigaherčni Sam- 
sungov štirijedrnik v spregi s kar dvema gigabajtoma 
delovnega pomnilnika in najnovejšim Googlovim sis- 
temom Android 4.1. Brzina in predvsem velikost ga 
naredita za aparat brez tekmeca in drugi veliki mobil- 
niki, kakršna sta HTC one X in galaxy S3, so ob njem 
smešno majhni. 


Dobra androidna naprava 


Pisanju o Androidu in omenjanju iOSa se bom tokrat 
ognil. Oba mobilniška sistema sta nam v žepe položila 
multipraktike, kakršnih se pred desetimi leti sploh ne 
bi domislili. Vsak štab ima svoje pomanjkljivosti in 
neumnosti, predvsem pa široke možnosti, ki jih preiz- 
kusijo le redki, kaj šele, da bi jih izkoristili. Dovolj je 
vedeti, da novi velikan vsebuje vse lastnosti, ki so ga- 
laxy S3 naredile za zmagovalen androidni fon. To po- 
meni pestre vmesniške in prilagoditvene možnosti; vr- 
sto malenkosti, kot so razpoznava obrazov na fotogra- 
fijah, sinhronizacija galerije s Facebookovimi albumi, 
50-gigabajtna oblačna shramba in predvajanje videa 
v plavajočem oknu; ter hardverske alineje, denimo 
opozorilno diodico, napreden NFC, shrambno razšir- 
ljivost in deljenje vsebin prek DNLA. Čisto vse postav- 
ke, s katerimi Samsung natlači telefone, sicer niso za 
dol past koristne. Toda višek opcij načeloma ne boli. 


MOBIDIK 


Velikost pregovorno odličnega organskodiodnega za- 
slona se seveda najbolj dokaže pri ogledovanju vsa- 
kršnih vsebin, naj gre za fotografije, spletne strani ali 
video. Note je docela primeren celo za ogled filma, 
česar se na iphonu že ne bi lotil. Na žalost pa površi- 
na ni dobro izkoriščena. Samsung je po eni plati svo- 
je okolje TouchWiz optimiziral z dodatnim stolpičem 
ikon in z možnostjo razdeljenega zaslona za dva pro- 
gramčka. Toda vsi grafični elementi v sistemu in apli- 
kacijah so negospodarno veliki, celo tipkovnica. 
Težava je, da se note predstavlja kot telefon in ne kot 
tablica, zato so priljubljeni programi, recimo Gmail, 
Maps, Facebook in Play, po nepotrebnem enaki kot 
na malih, 800-pikselnih displejih, le povečani. Smotr- 
nejše bi bile tablične izvedenke, ki bolje izrabljajo pro- 
stor. Posledica 'telefonskosti' je še, da nekateri nucni- 
ki sploh niso dosegljivi. Na pamet mi prideta Photo- 
shop Touch in Ideas, ki bi s peresom resnično zaživela. 
Jaka škoda. 


Peresno tričetrtarstvo 


Poleg 'televizorskega' displeja je prepoznaven del te- 
ga mobilnika pero. To je namenjeno bodisi upravlja- 
nju, bodisi pisanju, bodisi umetniškemu izražanju. Ob 
izvleku plastične paličice se po novem samodejno po- 
kaže površina za hitro zabeležko, ki se nato enako sa- 
modejno shrani, ko pisalo pospravimo. Bolj poglob- 
ljenemu peresovanju je namenjena beležnica S Note, 
kjer je mogoče združiti sličice z rokopisom in rokori- 
som. Nadalje lahko vedno s stiskom pisala zajamemo 
zaslon (screenshot), ga obrežemo, popišemo in po- 
sredujemo. Vdelane so tudi mnoge pisalne bližnjice, 
razpoznava pisave in novost glede na predhodnik, ta- 
ko imenovani lebdeči način. Če konico približamo ne- 


1) Note Il ima klasično androidno namizje, kamor 
se da zadegati cel kup informacij in vsebin oziroma 
vtičnikov. 2) Tako kot ifon 5 note uvaja blokirni mo- 
dus, pri katerem moremo filtrirati, kdo nas lahko 
doseže na dopustu ali ponoči. Obe prvi slikici sta 
hkrati dober pokazatelj slabega izkoristka prostora. 
Kljub najmanjšemu fontu je na 12 centimetrov viso- 
kemu zaslonu komaj kaj. 3) Tako je videti razdeli- 
tev namizja na dve aplikaciji. Ni za odmet, ni pa tu- 
di pogosto praktična. 4) Po izdelovanju tankerjev se 

katerim elementom, kot so album, koledar ali nabiral- 
nik, se bo pokazala predogledna vsebina. 

Žal pa ta peresna plat ni tako uporabna in intuitivna, 
kot jo promovirajo. Sama palčka je preveč drobna za 
dober občutek in njeni rabi kljub siceršnji brzini apa- 
rata zavdata občasno zatikanje in neodzivnost. Pisa- 
nje je zato nenaravno, prejkone brezoblično in ne pri- 
de v navado. Gumbek na pisalu, katerega stisk ob 
ustreznih potegih proži krajšnice, je prav tako okoren. 
Poleg tega je večina teh bližnjičnih in lebdečih for 
kratkomalo brezveznih, saj se ne izkažejo. 

Softver, dasi z nekaj iskricami, je takisto nedodelan. 
Že pri prvem modelu sem denimo pričakoval, da bom 
zajeto fotografijo v istem koraku risalno obogatil. A to 
vnovič ni mogoče, ker sta pregledovalnik slik in Pho- 
to Editor generična ter ne šmirglata peresa. Za tak po- 
seg imam dve možnosti: pri ogledovanju fotke lahko 
zajamem screenshot, ki se mi nato odpre v omeje- 
nem risalniku, ali pa posnetek prilepim na prazno 
stran v zvežčiču S Note, katerega logika, preglednost 
in vmesnik takisto niso najboljši. 

Čeprav bo kdo porekel, da cepim dlake in da je pisa- 
lo zgolj dodana vrednost, si ne morem kaj, da ne bi 
zabavljal nad na tričetrt dodelanim hardverom in soft- 
verom. Res je, da bodo risarsko nadarjeni stilus po- 
zdravili in z njim za zabavo ustvarili zanimive slikice. 
Nasploh bo peresnega dodatka vesel vsakdo, ki da 
na grafično izražanje in rad svoje bližnje razveseljuje s 
slikovnimi sporočili. Ko pogruntaš vse pisalne (nez)- 
možnosti, pač postopaš v skladu z njimi, dasi greš 
mnogokrat preklinjaje okoli riti v žep. A nekreativen 
uporabnik od pisalnega dela ne bo imel prav veliko. 
Note tudi v drugo zagotovo ne bo nadomestil analo- 
gnega rokovnika in nakupovalnih listkov, paličica pa 
se ne izkaže niti kot standardni vmesnik. 


je Samsung podal še v digitalni knjigarski posel. 
Poleti je odpikal bukvarno Kobo in v nekaterih dr- 
žavah odprl lastni Readers Hub 2. Slovenske tr- 
govine seveda ni, zato je kranjski uporabnik ome- 
jen na dva ducata zastonj francoskih knjig. To ni 
edini primer naše manjvrednosti. Samsungova šta- 
cuna za aplikacije nam prav tako nudi le brezplačne 
cenenke. Enako velja za Googlovo prodajalno fil- 
mov, revij in glasbe ter za navigacijo. Apple nam 
po drugi plati omogoča vse našteto. 

1) Novi note ima tipalo, ki zazna izvlek peresa, za- 
to tedaj avtomatično odpre prazen listek za hiter 
vpis. Pod njim je okno plavajočega videa. Sam- 
sung predvaja vse, tudi MKVje 1080. 2) Program- 
ček S Note sicer pozna pet čopičev in upošteva par 
stopenj pritiska, vendar ni namensko risarsko oro- 
dje. Njegovo platno je zmerom pokončna stran, na 
katero dodajamo objekte, kot so fotke, zemljevidi 
in nekaj priloženih clipartov, nakar kolaž obogati- 
mo z ročnimi risbami in napisi. 3) Mogoča je celo 
prepoznava matematičnih formul in rokopisa, če- 
sar ne bo izrabilo veliko uporabnikov. Stvaritev se- 


Za hruste z velikimi žepi 


Dodatna zamera leti na manko namenskih progra- 
mov, čeprav je Samsung že za prvi note priredil nate- 
čaj za aplikacije. Kam so šle, ne vem, zakaj Store ima 
v razdelku nucnikov za pen en cel programček za 
podpisovanje dokumentov. Ni več niti špilčka Crayon 
Physics, niti slikarnice Zen Touch. Obojega kao 'ni 
mogoče namestiti v državi vaše naprave', kot veli trž- 
nica. Adobovih Idej, ki bi bile res dobrodošle, kot 
rekši, na telefonu ni. Ostaneta vrsta slabih pobarvank 
in Autodeskov SketchBook. Ironično, da je za ipad, 
kjer je treba pen dokupiti, več boljših programov, ki 
podpirajo peresenje. 

Zmogljivosti in res sijajen ekran vzbudijo skomine pri 
marsikom. Vendar note II ni za vsakogar. Ubadanje z 
njim na kavču je super, ampak na koncu je to še ved- 
no mobilni telefon, le da je dvakrat večji od večine 
modelov. Lastništvo je zato pogojeno z rabo torbe, a 
ženske odpadejo. Za terenske funkcije je namreč 
zaželena velika roka, sicer je upravljanje nerodno in 
stabilnost na nižku. Mali človek in note ne gresta sku- 
paj. Optimalen lastnik je zato gorostas, ki ljubi veliko 
sliko, hodi okoli s pedrtošlom in ima za nameček ust- 
varjalno žilico. Polna cena plošče je 660 evričev. 


Za deco je pero kot nalašč, tako po velikosti kot po 
namembnosti. Škoda, da je dobrih programčkov in 
risarskih špilov komaj kaj. 


moštnik 2012 

veda lahko izvozimo v JPG ali celo PDF, a vedno le 
vso stran, četudi je na njej le en majhen element. 
Mogoče je še posneti animirano risanje in ga pos- 
lati na drugi note. 4) Med vnaprej pripravljenimi 
šablonami je čuda visokoletečih multimedijskih 
primerov rabe, recimo za miselne vzorce, infografi- 
ke, matematične izpeljave, kuharske recepte in po- 
tovalne dnevnike. Toda močno dvomim, da se ko- 
murkoli resnično ljubi dolgotrajno in mučno izdelo- 
vati take projekte. Skice in rokorisbice že, pa še to 
le za priložnostni hec, kajti resno produkcijo se bo 
ilustrator šel raje z Wacomovo risarsko ploščo. 

Sodobna naprava 
že za 1 EUR 


V Telekomovem centru sem si iz ponudbe 
svetovnih naprav izbral tablični računalnik 
Samsung Galaxy TAB 2 10.1 za 1 EUR, 
brez dodatnih obrokov. S paketom Internet 
neomejeno za samo 29 EUR mesečne naro- 
čnine lahko sedaj brezskrbno brskam po 
internetu. Pa še za darilo sem prejel promo- 
cijsko kartico za ogled 130 tekem UEFA 
Lige prvakov na svoji tablici prek SiOL TVIN-a. 


Cenejši pogovori v tujini 

V tujini uporabljam storitev Komunikator. 
Poiščem brezžično omrežje WLAN in kličem 
po enakih cenah kot doma, Tudi klice 
sprejemam brezplačno. Prijatelja sem s tem 
tako navdušil, da je šel takoj v Telekomov 
center in si vključil Komunikator. Jaz ga 
uporabljam na svojem mobitelu, on pa na 
prenosniku. Zakaj ne bi prihranili, če lahko? 


Na internet tudi v tujini 

Navadil sem se, da dnevne novice in e-pošto 
spremljam prek svojega mobitela. Preden 
grem v tujino, si za 30 EUR dokupim podat- 
kovni paket Tujina Internet M, s katerim 
dobim 30 MB prenosa podatkov za brez- 
skrbno brskanje po spletu. 


m.MOBITEL.SI 

Ali veste, da je brskanje po mobilni različici 
spletnega mesta Mobitel m.mobitel.si za 
uporabnike storitev Mobitel brezplačno? 
Prilagojena je za mobitele z zaslonom na 
dotik, zato lahko z nekaj kliki hitro preverim 
novosti in ugodnosti storitev Mobitel. 


Podatke imam na varnem 

Vse podatke, ki jih imam na svojem 
mobitelu, sem varno in brezplačno shranil z 
računalnikom prek storitve M:Rokovnik. 
Tako ne morem več izgubiti pomembnih 
telefonskih številk, ki jih imam v imeniku, 
tudi če izgubim mobitel ali zamenjam z 
novim. Pošljem MROKOVNIK na 1919 ali 
grem na splet https://moj.telekom.si 


Za več informacij o storitvah Mobitel obiščite 
Tetekomov center, www.mobitel.si ali poklične 
brezplačni številki 041 700 700 


za Mobitelove uporabnike) 
ali OBO BOOO 


m 


Ker črne si plošče vsakdo želi, 
v sijoče ekrane LordFebo strmi. 
Žuljavih prstov in rdečih oči 


komu katera modro veli. 


mili se mi kupovalec tabličnega 
računala. Že doslej je bila izbira 
zaradi dveh sistemov in mnogih 
inačic težka, zdaj pa prihajajo še 
modeli z Windows 8. Na žalost 
ni bilo v času pisanja na voljo še nobenega od sled- 
njih, zato predstavljam znani okolji v štirih novih po- 
dobah. Pri tem se ne morem ogniti ponovnemu nani- 
zanju nekaj jedrnatih krovnih misli o področju. 
Android odlikuje velikokrat omenjena odprtost oziro- 
ma široke možnosti znotraj sistema. Te segajo od 
urejanja namizij s sto in enim hitrim prikazovalnikom 
prek izmenjave vsebin med aplikacijami do tega, da 
napravo priklopiš na računalnik in nanjo brez omeje- 
valnega vmesnega programja posnameš filme, muzi- 
ko in fotografije. Nasproti mu stoji iOS, ki je po eni 
plati bolj zaprt in omejen, a pod črto dodelan in gla- 
dek ter balzam za prste in oko. Ne ubada se z vpra- 
šanjem, kako naložiti piratski film, marveč predpo- 
stavi, da ga bo uporabnik kupil na Itunes. 
Ker je hardver na Googlovem bregu zelo raznolik in 
sega od stoevrskih bednih ploščic dalje, je lahko iz- 
kušnja s tako napravo tudi zelo slaba. Predvsem pa 
so različno opremljene. Ene prinašajo le temeljni soft- 
ver, dočim Samsungove in Sonyjeve kipijo od mož- 


Tabla je sicer mobilna naprava, a čedalje bolj po- 
staja domač pripomoček za vse člane gospodinj- 
stva. Je igrača za najmlajše, spletna deska, revija, 
sekretni prijatelj in multimedijski vmesnik. 


dimenzije 
teža 
zaslon 


čip 

pomnilnik 
shramba 
razširitev 
mobidičnost 
GPS 

kameri 
sistem 
osnovna cena 

nosti povezovanja z drugimi gospodinjskimi naprava- 
mi. A resnici na ljubo je celo najboljša štirijedrna an- 
droidna tabla v splošnem slabši okoliš od ta velikega 
ipada. Težava je v švoh ponudbi velikim zaslonom 
primernih vsebin. Medtem ko je za ipad prirejenih nad 
dvesto tisoč aplikacij, da ne omenjam splošne pod- 
pore, servisov, tipkovnic in zvočnikov, je na Androidu 
količina softvera desetkrat nižja, hardvera pa zane- 
marljiva. Lokalni minus je še žalostno dejstvo, da v 
Applovi trgovini Slovenci lahko kupujemo muziko in 
filme, medtem ko nam druga stran to popolnoma 
odreka. 

Dodatna hiba androidne razdrobljenosti je nepopolna 
medsebojna združljivost celo znotraj aktualne genera- 
cije. Nvidia denimo dejavno skrbi za razvoj orenk špi- 
lov za čipovje tegra, toda večina teh na drugih proce- 
sorjih ne deluje. Ni čudno, da ima Apple 60-odsotni 
delež na področju tabel, pri čemer je domala vsak 
lastnik ipada zadovoljen z nakupom, česar za drugi 
tabor zagotovo ne morem trditi. Google je zato prejš- 
nji mesec apeliral na vse razvijalce, naj se vendarle 
bolj potrudijo za 'najhitreje rastočo platformo'. 


Samsung galaxy note 10.1 


Samsungova nova, s peresom opremljena tablica je s 
hišnim štirijedrnikom in dvema gigabajtoma delovne- 
ga pomnilnika ena najbolj zmogljivih na trgu. Škoda 
potemtakem, da je njen zaslon le 1280 x 800, kar je 
štirikrat manj od ipadove razločljivosti. Po njem škrab- 
ljajoči stilus deluje na isti način kot na notu 2. Ko ga 
izvlečeš, se pojavi beležka oziroma zbirnik programov 
zanj. Z držanjem gumba se greš hitre poteze, recimo 
poteg gor odpre meni, dvotrk po steklu zajame scre- 
enshot zaslona in ga odpre v kracalnem programu ... 
Je tudi občutljiv na pritisk, zato so potegi s čopičem v 
(redkih) programih, ki to podpirajo, bolj naravni. S te- 
lefonom pa si tabla hkrati deli vse nepopolnosti, torej 
vmesniške nerodnosti in omejitve, ki sem jih popisal 
na prejšnji strani, ter ne dovolj kakovostno paličico. 

Za splošno upravljanje perešček ni boljši od prsta in 
za nameček utegne koga trenje po steklu celo skomi- 
nati. Bil bi v redu za kakšno označevanje, ako bi bile 

Samsung note 10.1 pride s 3G-modulom ali brez in 
z razširitvijo za SD-shrambo. Tehta 600 gramov in 
vključuje dve kameri. Samsung je izdelal celo tip- 
kovnico in ovitek, vendar je dobavljivost pri nas 
vprašljiva. Na zaslonu je primer razdeljenega za- 
slona in videa, ki igra v vrhnjem sloju. 


aplikacije boljše, dočim se najbolj seveda izkaže pri 
risarskem ustvarjanju. Razlog je seveda veliko, 25- 
centimetrsko platno, ki pride že v vsenamenski skicir- 
ki S Note bolj do izraza kot na telefonu, še bolj pa pri- 
de prav v Adobovih nucnikih, popisanih v Jokerju 
226, in v Sketchbooku Pro. Pohvalno, da je Photo- 
shop Touch, ki drugače stane 9 evrov, nameščen pri- 
vzeto. Vseeno pa velja, da note 10.1 ne more biti re- 
sno ilustratorsko orodje, kvečjemu uporabna igrača 
za bodisi osebne, bodisi družabne hece. 


Priloženi Photoshop Touch, zabavna tahlična foto 
delavnica, pozna vse temeljne elemente, od slojev 
in prosojnosti prek mnogih učinkov in teksta do za- 
megljenih prehodov in drugih montažnih orodij. 
Program s pisalom res zaživi, saj omogoča gladko 
označevanje in izrezovanje. Storiti se da presenet- 
ljivo veliko, vendar se v Photoshopu Touch ne boš 
nikdar lotil profesionalnega projekta. Terenska za- 
bava, torej. Drugi program je čečkalnik Ideas, oro- 
dje za prostoročno risanje ali skiciranje. Ker so kra- 
carije vektorske, so primerne za nadaljnjo uporabo, 
recimo v lllustratorju, moč pa jih je izvoziti v PDF. 

Naša sobna ilustratorka se je z notom 10.1 dobro 
zabavala in ustvarila odlične podobe. Toda v profe- 
sionalnem delu se ne more meriti z Wacomovo ri- 
salno ploščo. Mimogrede, tudi za druge table je 
mogoče dokupiti pisala za dvajset evrov, ki so brez 
večstopenjskega pritiska. Za ipad pa je ravnokar 
prišel modrozobi stilus pogo connect (80 EUR), ki 
je občutljiv na pritisk. Ironično je, da je za appla 
več prostorisalnih programov kot za samsunga. 


Plošča prinaša še nekaj Samsungovih bonbončkov, 
recimo razdeljen zaslon, predvajanje videa v oknu, 
nadgrajeno povezovanje prek DLNA s Samsungovimi 
aparati, dve leti 50 GB prostora na Dropboxu in boljši 
koledar ter aplikacijo za univerzalni daljinski upra- 
vljalnik, saj ima vdelan IR-oddajnik. A kljub vsem tem 
malenkostim in gigahercem ponovim zgoraj napisa- 
no: v rokovanju, opravilnosti in podpori proti Applu 
izgubi. Sploh bo razočaran igralec, saj ob že tako bed- 
ni ponudbi dobrih špilov na notu veliko kakovost- 
nejših kratkomalo ne teče. Na primer Rayman, Nova 
3, Wild Blood, Horn, Modern Combat 3 ... Na žalost 
mnenje ostane tudi ob pogledu na ceno. Vstopni mo- 
del s 16 GB in brez 3G velja 490 evrov, torej borega 
desetaka manj od precej bolj hotnega ipada četrte ge- 
neracije. Note 10.1 zato priporočam le tistemu, ki je 
risarsko ožiljen, ima Samsungov televizor in kani na 
njem goniti sandokanske filme. 


Sony xperia tablet S 


Nova Sonyjeva tablica ima slično nesimetrično obliko 
kot predhodnik, le da se je znebila plastičnosti. S šti- 
rijedrno tegro 3 je pridobila na hitrosti, zato je po 
strojni plati zadovoljiv izdelek. Žal pa je pri nas hendi- 
kepirana, saj dosti servisov v naši deželi zmajev in le- 
senih žlic ni na voljo, na primer štacuni Music in Video 
Unlimited, knjigarna Reader ter TV-spored. 

Kljub temu tabla prinaša precej dobrot. Izstopa uni- 
verzalni daljinski upravljalnik prek IR-vrat, ki ne le, da 


Sonyjeva tabla je na eni strani odebeljena, da daje 
občutek držanja prepognjene revije. Zraven so na- 
basali veliko softvera, od trafike Zinio prek lastne- 
ga družabnega zbirnika do obdelovalnika filmčkov. 
Večina ga je kajpakda prosto na voljo na marketu. 
Dodana vrednost je stalnih 50 giga omare v oblaku. 


moštnik 2012 

ima prednastavljene profile za milijon naprav vseh 
proizvajalcev, zna celo izvajati zaporedja ukazov. Na- 
dalje xperia edina ponuja več uporabniških računov, 
da mulac ne more šariti po porničih ali kupovati na 
marketu. Všečna malenkost, ki je doslej na Androidu 
še nisem videl, so takisto nekatere aplikacije, ki se 
odprejo v oknu, ki je vselej na vrhu, recimo daljinec, 
internetna stran ali kalkulator. 

Sony veliko stavi na dnevnosobni ekosistem. V osno- 
vi to pomeni tako posredovanje in prejemanje slike 
ter zvoka, dasiravno privzeti programček ni v redu in 
se splača namestiti Vplayer. Bolj edinstvena funkcija 
je uporaba televizorja kot osnovnega zaslona. To de- 
luje le s Sonyjevimi modeli, ki podpirajo wi-fi direct, 
je pa to dober fičr za deskanje po spletu, kajti televi- 
zijski brskalniki smrdijo. Tabla se zna povezati tudi z 
brezžičnimi kamerami. ln kot pri Samsungu Sonyjeva 
naveza predvaja TV-program na malem zaslončku, 
kar je koristno, če te prime na latrino med fuzbalom. 
Kdor si lasti novejšo Sonyjevo opremo, bo vse te pri- 
tikline močno čislal. V ta namen Sony prodaja celo 
dnevnosobno namizno stojalo. Cena 430 evrov za 16- 
gigabajtno, a razširljivo xperio brez 3Gja ni pretirana. 
Da je vodoodporna in posledično primerna za kuhinj- 
sko rabo, je le dodaten bonus. 


Google nexus 7 


Nexus pomeni Googlovo lastno serijo hardvera, kate- 
rega prednost je v tem, da je vselej prvi deležen sis- 
temskih posodobitev. Slaba plat pa je odsotnost vseh 
dodatnih funkcionalnosti in vmesniških elementov, s 
katerimi izdelke ozaljšajo drugi proizvajalci. Nexus 7 
torej pride z najfrišnejšim sistemom Jelly Bean, ven- 
dar ga spremljajo le Googlovi programi. Za vse ostale 
pritikline, najsi gre za multimedijsko povezovanje s 
televizorjem ali sinhonizacijo slik s Facebooka, se 
mora uporabnik sam znajti z nucniki iz štacune. Ima 
pa naložen Earth, ki ga drugod nisem zasledil. 


Nexus 7 je super igrača za otroke. Je poceni, maj- 
hen, zmogljiv in baterija drži presenetljivo dolgo. 
Lahko je več dni pozabljen, pa bo še vedno deloval. 
V dobro mu štejem tudi, da ima vtič micro-USB, za- 
to ga lahko z elektriko in podatki polniš kjerkoli. 


Poanti tablice, ki jo poganja štirijedrna tegra, si lasti 
GPS, sije skozi 1280-vrstični displej in sprejme 32 gi- 
gabajtov, sta urna opravilnost in prileganje v dlan za 
nizko ceno 270 evrov. A pri tem se je moral računal- 
niček odreči pomnilniški razširljivosti, fotoaparatu in 
povezovanju z mobilnim omrežjem. Vseeno je to sve- 
tovan nakup za tistega, ki išče poceni gospodinjsko 
tablico, mnogo bolj priporočljiv od brezimnih cenenk. 

Ipad mini 

Ipad je odličen izdelek, toda ne vsemogočen. Nekate- 
rim je prevelik, drugim predrag. Zato dobro živi trg 
manjših in cenejših modelov, kot so tab 2, nexus 7 in 
kindle fire HD. Applov vstop v ta segment se imenuje 
ipad mini - všečna in tanka ploščica nezgrešljive obli- 
ke. Od omenjenih tekmecev se loči na prvi pogled in 
otip. Poleg tega, da je lažja in skoraj tretjino tanjša, je 
manj pokončne oblike in ima ožji okvir. Prav tako je 
minijev zaslon za slab palec večji. Meri 12 x 16 centi- 
metrov (torej je 4:3), nexusov pa, če odštejem Androi- 
dovo stalno prisotno pasico z gumbi, le 9,5 x 14. 

Po funkcionalnosti je mini identičen velikemu bratu. 
Ima enake gumbe in sistemske funkcije, od večprst- 
nih potez do Sirija. Spredaj je HD-oko za videočvek, 
zadaj 5-megapikselna kamera, notri opcijski LTE-mo- 
dul, spodaj novi konektor lightning. Tudi aplikacije de- 
lujejo vse. Drugače mini v temeljnih številkah spomi- 
nja na ipad 2, kajti poganja ga ista čipovna rešitev A5. 
Geekbench novincu nameri rezultat 750, medtem ko 
novi ipad 4 s srčiko A6X pokaže 1750. Vendar v 
praksi razlika v urnosti ni opazna. Sistemsko šibanje 
je pregovorno gladko in enako velja za igre. 

Razlog, da je špilovje enako tekoče, je le četrtina pik- 
slov velike table, torej 1024 x 768. To je razočaranje, 
saj imajo pol manjši mobilniki in konkurenčne tablice 
podrobnejšo mrežo pik. Prav tako lastnost ne gre v 
kup z Applovo doktrino ultragostih prikazovalnikov 
retina. V praksi se to pozna denimo v tem, da v po- 
končni drži vidiš 200 pik manj spletne strani kot na 7- 
colskih ekrančkih, ki imajo 1280 vrstic. 

Klavrna postavka toliko bolj zbode v oko, ko vidiš ce- 
ne. Te se glede na shrambo in povezovanje z mobil- 
nim omrežjem pričnejo pri 330 in končajo pri 660 
evrih. 32-giga wi-fi varianta je od nexusa dražja za 
160 evrov, pri čemer nima niti GPSa, kajti satelitski 
sprejemnik je v ipadih le v kombiniaciji z (nekaterim 
nepotrebno) mobidično komponento. 

Mini torej ni ipad za siromake. Kupil ga bo tisti, ki bi 
rad imel tablični računalnik vedno pri sebi, a so mu 9- 
in 10-inčni modeli preveliki in pretežki. Recimo žen- 
ske, saj lepo paše v roko in v manjšo torbico. Razen 
redkih opravil, recimo branja Dela, je izkušnja z njim 
nadmočna, tehnične cifre gor ali dol. 


Nana 
Mini je kakovosten izdelek, tanjšiod čne telefo- 


nov. Nexus 7 je tri milimetre"debelejši?Apple tudi 
zanj prodaja smartcover, pokrovko "kitjelahko sto- 
jalo. 40 EUR in veliko različnih barv! 


NHL 13 


olj kot se bliža nova generacija konzol, bolj se 
serija NHL v pričakovanju svežega pogona 
posveča piljenju detajlov. Glede tega škatlica 
kriči o 'največjih inovacijah v vseh šestih le- 
tih', a na to lahko rečem le, da imajo kravatarji čuden 
slovar. Pogon je dodelan, vendar fizika ni tako pre- 
lomna kot tista, ki jo je uvedel NHL 11. 
To rekoč, je treba pohvaliti kompleksnost in neprista- 
janje na arkadnost. Čeprav o revoluciji ni govora, 
imajo hokejisti še več teže, še počasneje se obračajo, 
ko začno resno drsati, in pravomoški trki še bolj trejo 
jajca, ko žrtev odleti po tleh in izpusti palico ali se po- 
drobneje spozna z ogrado. Sistem je tak, da poudarja 
tisto, kar se dogaja pri pravem drsanju: več hitrosti 
pomeni manj nadzora in obratno. Statistike so bolj 
poudarjene, kar se dobro vklaplja v sistem, ki po- 
udarja inercijo. Nasprotnike pa je moč bolj zmotiti z 
golo prisotnostjo ob njih, ne da bi jih med oviranjem 
skušal podreti ali jim s palico vzeti pak. 
Umetna pamet je opazno nadgrajena, tako nasprot- 
niška kot zavezniška in sodniška, zato je igranje proti 
računalniku odlično, medtem ko vratarji na obeh 
straneh branijo bolj življenjsko. Še važneje je ustvar- 
jati lepe priložnosti, naj gre za odprtost v prostoru ali 
za onetimer pred golom. Brez pozicijskega igranja si 


Tokyo J 


bližnji prihodnosti človeštvo izumre in japon- 
sko prestolnico prevzame narava, predelu 
Shibuya pa zavladajo živali. V vlogi rastlino- 
jedca ali plenilca se v tretjeosebnem pogledu 
znajdeš na ulici, kjer skušaš ne biti pojeden ter ne 
umreti od gladi. Zanimiva ideja! 

Igranje je nelinearen združek akcijskega skakanja in 
lahkotnega igranja domišljijskih vlog. V začetni po- 
nudbi beštij sta srna in pritlikavi špic, a spisek razširiš 
na okoli petdeset vrst, od piščanca do mamuta pri 
vegetarijancih in od hijene do velociraptorja na strani 
predatorjev. Na razpolago sta dva načina, preživet- 
veni in štorijalni. Uspešnost v prvem odklepa poglav- 
ja v osrednjem nizu, kjer nadzoruješ vedno drugo, a 
določeno žival, s katero moraš opraviti nalogo. Tako 
se moraš na primer kot hijena neopazno vtihotapiti v 


Če se zate ogreje obupana samica, fašeš bolhe. 
Teh se rešiš s kopanjem, babe pa se ne moreš zne- 
biti, zato si nagrajen še z rahitičnimi potomci. 

Grafika glede na 12 ni revolucionarno napredovala, je pa dosti manjših popravkov, kot so prepričljivejša 
telesa in vidne malenkosti. Komur se dvigne na prave drsalke in vezalke, se bo v NHL 13 dobro počutil. 


mrzel! Tempo je zelo sličen pravemu in opazno je ga- 
ranje v obrambi, saj se napadalci hitro prebijejo mi- 
mo, posebej če tvoje moštvo nima hrustov in se nisi 
navadil uporabljati močnejšega pokechecka. Na 
splošno je igra zahtevnejša - žal tudi zato, ker zna 
računalnik na najvišjih nivojih madioničarsko pre- 
strezati tvoje podaje, kar hitro postane tečno. 

Načinov udejstvovanja ne manjka. Naj gre za direk- 
torsko kariero, ki jo je sedaj moč igrati v nalinijski 
inačici, kjer se za športnike pehaš s spletnim občest- 
vom, sestavljanje ultimativnega moštva iz kart kot v 
Fifi 13, napredovanje z lastnim profesionalcem, igra- 
nje v vlogi legende (med njimi tudi ženske!) ali rangi- 
rane in nerangirane spletne tekme, ki podpirajo do 
dvanajst hkratnih sodelujočih. Najbolj so mi padle v 
oči zanimive situacije iz lanskih tekem, ki jih dodajajo 
sproti in od tebe običajno zahtevajo, da predrugačiš 
tisto, kar se je v resnici zgodilo. Lahko New Jersey 
Devils v koscu alternativne zgodovine preprečijo, da 
bi se Los Angeles Kings na Anžetovih krilih rokovali s 


levji brlog ali kot levinja braniti 
mladiče. Sosledje dogodkov v sti- 
lu J. J. Abramsa naposled razkri- 
je, kaj se je zgodilo z ljudmi in če- 
mu se okoli potikajo dinozavri. 
Večinoma si v survivalu, kjer imaš 
eno življenje in spisek opravil, ki 
jih med borbo za obstanek opra- 
vljaš za frpjsko nadgraditev rodu. 
Več kot igraš z eno vrsto, boljša 
postaja. Naloge so omejene na de- 
set let, v katerih moraš zaužiti določeno količino kalo- 
rij, doseči mestni predel, vmes premikastiti kakšno 
žival in se razmnožiti. S tem si podaljšuješ življenjsko 
dobo. Ko živalca dozori in označi teritorij, mora najti 
družico, po možnosti tako, ki bo dala čimbolj sposob- 
ne potomce. Lahko imaš tudi trop, ki deluje kot do- 
datna življenja in pomaga pri lovu. Za energijo in rast 
je treba pleniti ali smukati grmičevje. Živali se pri tem 
igrajo dovolj raznoliko, pri čemer ima vsaka preživet- 
vene možnosti, celo kura. Zobati zajebanci niso nujno 
na boljšem. Krokodil je sicer močan, a je po drugi pla- 
ti vedno sestradan in se težko skrije. 

Vsa bitjeca se znajo tepsti in poleg udarca s šapo ali 
glavo obvladajo usmrtitev iz zasede. To ne sledi ravno 
zakonom narave, saj lahko kuža šunjarsko upleni leva 
ali piščanec premikasti zajca. Toda v okviru igre delu- 
je uravnoteženo. Hkrati se moraš taistih naskokov pa- 
ziti, ker te v trenutku ugonobijo. Špil ti to nakaže in te- 
daj se moraš s hitrim sunkom gobice: izmakniti. Za 


voljivo kot srna preživeti več deset let ali kot maček 


Stanetom? Vnašali naj bi tudi momente iz letošnje se- 
zone, če oziroma ko bo lockout razrešen. 
Je pa levji delež modusov že viden, tako da za svojih 
50 evrov ne išči prelomnosti, in izboljšave v okviru 
posamičnih načinov so pretežno medle. Ultimate team 
je malo preveč nagnjen k podaljševanju pogodb z ig- 
ralci, za kar potrebuješ navidezne novce (te služiš po- 
vsod, seveda pa bi EA rad, da jih masovno kupiš s 
tapravimi soldi). Spletnemu direktorstvu, ki podpira 
nič manj kot 750 ljudi naenkrat, pa manjka nastavi- 
tev, od filtrov za iskanje do dolžine sezone. Takisto se 
ne nadejaj lige EBEL in slovenske reprezentance. Če- 
prav drži, da je ob težavah, v katere je naš hokej za- 
šel, njuna prisotnost v tako veliki igralski franšizi nič 
manj kot utopija. 

Rock, kovinostrugarska čeljust, izbiti 

1 pesem zobje — hokejist Sneti se je vrnil! 


PS3 /xhox 360 Electronic Arts xbox 360 Electronic Arts 


Čeprav je videti, da bo volk prigrizek, se lahko izvleče s spretnim izmi- 
kanjem naskokom. Sledi njegov protinapad. Ni verodostojno, a deluje. 


premikastiti trikrat večjo zverino. Lahko naskakuješ 
tudi spletno lestvico, kjer kraljujejo Japonci, ali se v 
sodelovalnem načinu za dva na istem kavču zavihtiš 
na vrh prehranjevalne verige. Igranje je zastavljeno ta- 
ko, da se zaradi številnih smrti naučiš prepletati tiho- 
lazenje in rambovske vpade. Hitro ga dojameš, a 
težko osvojiš - tako, kot bi v igrah moralo biti. 

Po grafični in zvočni plati je Tokyo Jungle videti kot 
naslov za playstation 2. Prav tako moti pretirana od- 
visnost od sreče pri razporeditvi flore in favne ter na- 
log in vremena. Nadalje bi lahko bil boljši radar, ki 
prikazuje ravs in kavs. Kljub temu pa je gre za fin, iz- 
viren, zasvojljiv in zabaven izdelek, ki v Playstation 
Storu stane le 13 evrov. Celo groba podoba in tehno 
štanc šarm, ki pritiče norim Japoncem, sedeta v ne- 
navadni, pohvalno izvirni koncept. 

Raveer does it like they do it on the 
Discovery Channel. 


playstation 3 

Pred tekmo gledaš zdaj že utečene prizore s parketa 
življenjski. Med njo pa se navdušuješ nad odličnima komentatorjema. 


- 4 SPORTS 
ke —-— 


AL 
BRYANT 
DURANT 


ma: V modusu MyPlayer opaziš dosti 


izboljšav(ic), od pogovorov s tre- 
merna nerjem do opaznejših statistik, zlasti tistih, ki se tičejo atletskosti. 

Ulični basket Blacktop ti omogoča, da na linijo popelješ lastnega 
košarkaša, tako proti naključnim ljudem kot prijateljem v čakalnici. 


KONZOLEC 


NBA 


e shoots, he SCOOORES! Končno 
normalen šut z razdalje, ne da bi mo- 
ral bezati drsnike! Končno brez go- 
mazeče prerije hroščev ob splovitvi! 
Končno zares tekoča, s spoštovanjem ob- 
ravnavana elektronska košarka!!! 
Okej, mogoče ne končno, saj je serija NBA 
2K dolgometražna in je dostavila že dosti 
odličnih delov. Žal pa sem pod vtisom lan- 
ske izdaje, ki jo je na PCju iznakazila žužel- 
čnjad in v večigralski obliki kljub zaplatam 
ni zaživela. Na PS3 in xboxu 360 je bilo ma- 
lo bolje in patchi zanju so prišli prej. A tudi 
konzolni inačici sta bili daleč od idealnih. 
Zato je tolikanj bolj razveseljivo, da je 2K13 
tisto, kar bi morala biti dvanajstica. Prelom- 
nosti ni, saj gre za zdaj že konkretno star po- 
gon. Tudi modusi so varni, brez presene- 
čenj, kakršen je bil Jordanov izziv v 2K11. 
In cena je bolj konkretna, za PS3 in X360 
šestdeset evrov in za PC petintrideset. A za 
to dobiš speglan, moderen izdelek brez več- 
jih pomanjkljivosti in moljev. 


Gimme a Y, 
an E, an S! 


Takoj opaziš, kako gladka in 

dodelana je postala ta virtual- 

na košarka. V motorju so resda stare hecno- 
sti, na primer okornosti tedaj, ko bi rad hitro 
premaknil žogo; nerodnost košarkašev, ko 
izgubijo okroglo usnje; in še zmerom ne po- 
vsem dodelan stik med telesi. To je itak 
sveti gral košarkaških iger, kajti basket je 
kontakten šport in simulirati številne detajle, 
ko se en prešvican korpus drgne ob druge- 
ga, je težko. Kot kaže 2K13, je izven dome- 
ta te generacije košarkaščin. 

A po drugi strani je ta plat izvedena najbolje 
doslej in je glede na realnost že kar na nivo- 
ju. Nevidni 'zidovi' okrog igralcev so prete- 
klost in zelo so pomembni pozicija, teža, 
inercija ter statistike. V obrambi lahko nas- 
protnika kriješ zgolj s prisotnostjo ob njem 
in rahlim usmerjanjem. To je posebej vidno 
v raketi, kjer moraš zvito predvidevati, kam 
se bo napadalec usmeril. V napadu pa se 
trudiš izkoriščati svoje prednosti - masiv- 
nost, hitrost, spretnost preigravanja. Velike 
prednosti so sedaj izražene v obliki petdese- 
tih značilnih sposobnosti. Nekateri postane- 
jo v zadnji četrtini močnejši, drugi uživajo v 
kucanju prek branilcev, tretji se odlikujejo 
pri postavljanju blokad. 

Dribling je sceloma pripet na desno analo- 
gno gobico, dočim mečeš z gumbi ali s tai- 
sto paličico, če ob njej tiščiš L2. Niz potez je 
dolg, saj lahko žogo tapkaš med nogami, se 
z njo sučeš in še marsikaj. Je pa treba biti za 
pravilno izvedbo precizen, saj že malce dru- 
gačen ukaz z desno gobico botruje nečemu 
tretjemu. Nemara je potez celo preveč. To 
hkrati pomeni, da polne globine ne boš iz- 

kusil brez joypada. Na srečo je zdaj mogoče 
obilneje prekinjati animacije, ko se začnejo, 
na primer polaganja ali prekladanja okro- 
glega usnja. A ne vseh, tako da še vedno 
prihaja do situacij, ko se tvoj košarkar loti 
nečesa in ga ne moreš prepričati, naj neha. 


Džej Zi in da house! 

Pač zapuščina, ki je vidna tudi na obilnem 
seznamu modusov. Igraš lahko posamične 
tekme, končnico ali sezono, sestaviš ekipo, 
vzameš obstoječega NBA -zvezdnika ali ust- 
variš novega, s katerim greš na draft, greš v 
spodoben tabor za urjenje, poženeš direk- 
torsko-igralski Association, ki je mogoč ta- 
ko samotarsko kot nalinijsko, se greš ulični 
basket (Blacktop - 1v1 do 5v5, do 21 točk) 
ali pod okrilje vzameš številne klasične po- 
stave. Med njimi sta obe najbolj slavni olim- 
pijski ekipi, Dream Team iz 1992 z Jorda- 
nom, Birdom, Magic Johnsonom in Bark- 
leyjem ter aktualno z Durantom, Bryantom, 


Snetiju se počuti, kot bi zadel trojko s 
sredine igrišča: NBA 2K je razhroščen! 


PS3 / X360 / PC /wii 2K Sports 


Jamesom in ostalimi. Povsod nabiraš cekin, 
s katerim si kupuješ fensi superge in kape. 
Predvsem pa z njim razvijaš navideznega 
športnika, ki mu lahko pripišeš tudi značilne 
sposobnosti. Njegove lastnosti se morejo 
zdaj shranjevati v oblakovni strežnik. 

Okus sicer kvari posiljevanje z 'moštvom! 
silebritijev tipa Justin Bieber, ki imajo ratin- 
ge 97, ter z repanjem producenta Jay Zja, ki 
se pojavlja v vsakem tretjem kadru. A oboje 
odpustiš, ko vidiš, da nalinijstvo dejansko 
deluje, naj gre za rangirane (tudi blacktop!) 
in nerangirane tekme do pet na pet z mož- 
nostjo direktnega povezovanja s prijatelji. 
Gladkost je dobra in grafika se na spletu 
opazneje ne poslabša, le pripraviti se moraš 
na poplavo Heatov in Lakersov. 

Nasploh se neugodnosti dodobra raztopijo v 
morju kakovosti: brutalnih zabijanjih, dvo- 
ranskem vzdušju, izvrstnem komentarju, su- 
periornih posnetkih akcij in kompleksnosti 
dogajanja. Tempo popolno odseva NBA, da 
se igrati tako obrambo kot napad, pika na i 
pa so mnogoteri detajli. Od tega, kako zna 
igralec v protinapadu elegantno med obra- 
tom nazaj sprejeti žogo, ne da bi se ustavljal, 
do drobnih koscev animacij, ki omogočajo 
svilnato gladkost akcij. Enako hvalim pamet 
tako nasprotnikov kot sotrpinov, ki gredo 
brez taktičnega zapovedovanja pod koš, po- 
stavljajo bloke in tako dalje. 

Špil res ne uvaja velikih novosti, ne v igra- 
nju, ne v načinih, kjer bi sedlo kako tekmo- 
vanje v trojkah. A če je bog v podrobnostih, 
je 2K13 Odin. Eem, Jordan. 

lex Hutchinson, kreativni vodja Assassin's 
Creeda 3, je vtise o izdelavi že sedaj odlično 
prodajanega novega dela morilske franšize 
strnil tako: "Smo med zadnjimi dinozavri. To 
je orjaška prvorazredna igra, na kateri delajo velika 
moštva in več studiev naenkrat. Takih je vse manj. 
Na voljo smo imeli skoraj tri leta, pogon in oprema, 
na katerem teče, sta bila stabilna, potencialnih kup- 
cev pa mrgoli. Veliko teh dejavnikov se bo v prihod- 
nje spremenilo, po naši izbiri ali po nujnosti." 
Je njegov pesimizem na mestu? Glede na hlastanje 
založnikov po modelu free 2 play in tisoče telefonskih 
špilčkov se zdi, da je. A sam mislim, da je biti plat 
zvona preuranjeno, tako kot je bilo pretirano hvalje- 
nje igric na socialnih omrežjih. Občinstvo za 'dino- 
zavre' bo vedno obstajalo. Treba pa mu je ponuditi 
kakovosten, navdihujoč, po možnosti izviren izdelek. 
Je močno pričakovani Assassin's Creed 3 tak? Zakaj 
bi zanj odštel polno ceno in vanj vložil najmanj kakih 
petnajst ur, raje dvakrat več? 

fv boju istočasno vihtiš dve enoročni orožji (hladno in strelsko), sovrat 
neprekinjeno in si jemlješ človeške ščite. Vendar ni tako dober kot Batmanov. 

Zaradi glavnega lika in zgodbe? Pogojno. Če si bil v 
prvencu ašašin Altair Ibn-La'Ahad na Bližnjem vzhodu 
12. stoletja in v nadaljevanju Ezio Auditore v rene- 
sančni Italiji, tokrat postaneš pol indijanec, pol belec 
Connor Kenway za časa nastanka Združenih držav 
Amerike med 1753 in 1783. Connor z izvirnim rdeče- 
kožnim imenom Ratonhnhak£:ton je mogočen vojš- 
čak, sposoben lastnoročno poklati cel vod britanskih 
soldatov, skakati po strehah in se kot opica vzpenjati 
na zvonike. Toda po prijetni družbi dobrovoljca Ezia, 
ki so mu šle babe in pijača po glavi celo na stara leta 
v Revelations, je zateženost boleča. Stalno namrgode- 
ni Connor na ramenih nosi vso težo sveta, naj gre za 
oblikovanje ZDA, ščitenje tamkajšnjih velmož, trganje 
templjarskih spletk ali odnos z očetom, ki se je po pri- 
hodu v Novi svet iz Anglije spečal z Irokezinjo čvrstih 
potez in še čvrstejših još ..., ee, jezika. No, on ga j 
vsaj namočil, Connor nima niti ene pokahontas, niti 
nič dobrega ne poje ali popije, le čemerno kolje. 
Spremljevalni liki niso nič boljši in cel namorjen je tu- 
di Desmond, s katerim v sedanjosti legamo v Animus, 
po pustem templju razporejamo energijske kocke in 
se ponje odpravljamo na kratke misijice po svetu. 


Vsa ta resnobnost je upravičena le delno. Zgodba roj- 
stvo Amerike primerja z rešitvijo sveta pred katastro- 
fično sončno nevihto, nastopa proti suženjstvu, ceni 
mešanje krvi in ne trdi, da so Templjarji slabi, ašašini 
pa dobri. Raje ima odraslo relativnost in pogled na si- 
tuacijo z obeh strani, na kar sta dvojka in zlasti Brot- 
herhood do neke mere pozabila. Ko žrtev predstavi 
svoj pogled na zadevo, ki je praviloma docela verje- 
ten, se zna Connor zmesti. Seveda pa ne postane 
Templjar, čeprav bi bil to hud zasuk, in kot prava do- 
bričina deluje na strani upornikov proti Britaniji. Po- 
maga jim pri metanju čaja v bostonski zaliv, se udeleži 
velikih bitk Bunker Hill, Monmouth in Yorktown, se 
brati z Benjaminom Franklinom ter rešuje Georga 
Washingtona. Čeprav ne more izbirati strani, kot se je 
šušljalo pred izidom, in ne spreminja zgodovine, jo ta- 
ko kot Altair in Ezio sooblikuje. Povsod je zraven in v 


kot so se. Morda je zato tako bled kot lik - da pozor- 
nost ni na njem, marveč na dogodkih in sporočilih. 

Toda fabula na veliko mestih šepa. Začne se s pre- 
dolgo ekspozicijo, ko več ur igramo kot Connorjev 
oče in nato še kot mladi indijanec, potem se okrepi, 
na koncu pa se izgubi v lastnih napletanjih ter se iz- 
teče komaj zadostno. Seveda nedorečeno, da bodo 
lahko delali nadaljevanja (bojda ne več z Desmon- 
dom). Vmes smo deležni kupa nelogičnih, za lase 
privlečenih situacij, ki žalijo razum. Alarm zazvoni že, 
ko junak dobi belsko ime zato, ker je 'temnejši in po- 
doben Špancu' - alo, naziv Connor izvira iz Irske! Ta- 
kisto opaziš, da manjkajo vrstice govora, da liki v 
animacijah ne odpirajo ust in podobno. 


Potemtakem AC3 ne gre ubosti zaradi popiljenosti in 
globine? Nak. Manko govora je le napoved zaloge 
hroščev, ki vplivajo na igranje, od padanja v nevidne 
luknje prek nedelujočih sprožilnikov misij do kamere, 
ki se v boju rada postavlja tako, da vidiš en drek. To 
je očitno cena, ki jo je treba plačati za tako obsežen 
špil, ki stavi na količino opravil v odprtem svetu, a je 
po srcu klasičen Assassin's Creed s starimi težavami. 
Ker je ob tiščanju gumba za tek na razpolago toliko 
različnih dejanj, ki jih špil glede na okoliščine izbere 
sam, Connor ob najmanjšem dotiku neželenega ob- 


mmimnmi — — . —-— 
Konja prikličeš z žvižgom in je nepogrešljiv za prečkanje večjih razdalj. Je pa 
živaljna neravnih tleh grozljivo okorna in se zna kam nepopravljivo zatakniti. 


jekta hitro stori, česar nočeš, recimo se povzpne na 
steno, skoči ali se spusti. Običajno to ni problem, zla- 
sti če si potrpežljiv in / ali navajen pogona. A igra to- 
krat vsebuje dosti misij, kjer moraš loviti bežeče. Te 
so ob nerodnem padanju po tleh in zaletavanju v mi- 
moidoče na ulicah odličen razlog, da znoriš. 
Stavljenje na širino pa ima še eno posledico: manko 
globine. Pravega skrivanja, kjer te ne smejo opaziti in 
imaš v ta namen dosti orodij, je bore malo, saj si, tako 
kot proti koncu enice, vnovič bolj rambo kot morilec. 
Še počepniti ne moreš na lastno pest, kaj šele, da bi 
se svaljkal po sencah in izbiral lastno pot skozi kom- 
pleksnejše situacije, čemur se je serija v preteklosti že 
približala. Čeprav se Connor v grmovju samodejno 
skloni, žrtvam se zna neslišno približati od zadaj, one- 
sposablja jih s strupenimi ostmi ter jih z visokega davi 
s kitajsko kolebnico, je tiholazenje ukalupljeno, pohi- 
treno, enostavno ter zaradi manka orodij in gibov do- 
stikrat neuspešno. Špil ti kratkomalo ne dovoli, da bi 
se s špijonstvom podrobneje ukvarjal. 


ni: 


Dobro, pač greš v boj. V njem ne opaziš le filmsko 
animiranih ubijanj in rabe mnogih orožij, od toma- 
havka prek meča do nožičke v rokavu in flinte, mar- 
več večjo številčnost sovražnikov, ki te znajo namla- 
titi, če ne obvladaš prestrezanj napadov po zgledu 
Arkham Asyluma. Za zmage sem se moral potruditi 
bolj kot običajno. A borba temelji le na dveh gumbih 
in nadte ne pošlje zadosti močnejših kanalj, ki ne bi 
podlegle cenenim trikom, kot je dimna bomba. Tem- 
pljarski vodje, ki jih v zgodbovni preji kot vedno iščeš 
in zapored ubijaš, niso orenk šefi. Prav tako nista kul 
totalna linearnost osrednjega kvesta in posiljevanje s 
tutoriali po več urah igranja. "Press O to counter, " mi 
pravi špil v štiristoti bitki. Česa ne poveš. 


Jasno naj bo tudi, da trojke ne bi igral zaradi arhitek- 
ture, torej podobe metropol. Ta je bila velik adut dvoj- 
ke in Brotherhooda, kjer si obiskal čudovite Benetke 
in krasni Rim. Assassin 3 se odvija v dveh rjavih, tur- 
obnih mestih, New Yorku in Bostonu, ki sta polni lese- 
nih bajt, obešenega perila in konjskih fig. Menjavanje 
dneva in noči, številne vzpetine ter od požara leta 
1776 poškodovani del Velikega jabolka ne pomagajo. 
Oboje je le senca umetniškega italijanskega veličastja. 

Simboli na minikarti in v 3D-sliki jasno 


DRUŽNO ZABADANJE 


Spletnost (na enem zaslonu multija ni, niti tekmoval- 
nega, niti sodelovalnega) v AC3 se podreja smerni- 
cam serije. Izbereš zgodovinskim okoliščinam ustre- 
zen izmišljen lik, od vojaka do cerkvenega velmoža, in 
se s še do sedmimi drugimi ljudmi spustiš v manjše 
arene. Te so lahko bolj opustele ali polne ljudi na 
mestnih cestah. Poanta je v tem, da ostaneš skrit, če 
te preganjajo, oziroma da se karseda malo opažen 


kažejo bližnje misije. Pri trgovcu se 


Ratonhnhake:ton ima dostop do treh vrst hladnih orožij, od lahkih do težkih. 
Prva, kotje skriti nož, so hitra, a šibka, dočim sekira udarja zlagoma in boleče. 

približaš žrtvi in jo zaštihaš. V obeh primerih ne tekaš 
okoli in streljaš, temveč se premikaš zložno, stojiš v 
sencah in v vrvežu ter se trudiš ujeti idealen trenutek 
za posredovanje. 

Poleg umevnih piljenj, kot so novi liki in veščine (med 
njimi velja izpostaviti strupeno pištolo in začasno ne- 
vidnost, ko si pri miru), sta največji novosti modusa 
domination in wolfpack. Prvi, varianta manhunta, so- 
delujoče razdeli v moštvi, ki se trudita vzpostaviti in 
obdržati nadzor nad tremi področji, kar doda novo 


Beli stožec na gladini označuje področje učink 
zo edina municija, saj lahko bljuvaš tudi krogle na verigah, ki trgajo jadra. 


S OTE-sekvenco bom medota hitro ukrotil, drugače me zna raztrgati. Kožuhi so 
toliko vrednejši, kolikor manj so načeti. Najboljši je skriti nož, najslabši strel. 

a stranskih topov. Ni pa žele- 


. Prisluškovalne misije so zehalno lahke. Znebiš se tipov na poti dotarč, nakar 
skrit čemiš v grmovju, kot bi te srat: Igra te preveč omejuje in drži za roko! 

plast taktike. Wolfpack pa je izvedenka priljubljene 
horde iz Gears of War, kajpak na bolj miren, ašašinski 
način, ki adrenalin sproža počasi in premišljeno. Do 
štirje igralci se družno trudijo najti in usmrtiti vse 
umetne nasprotnike, pri čemer jih priganja ura. Če jim 
uspe, se preselijo na naslednji 'val'. 

V primerjavi s prejšnjimi deli v večigralstvu ni bistve- 
nih novosti, glede na streljanke pa deluje zaspano. 
Toda s krepitvijo likov, tutorialom in podporo klanom 
ima dosti potenciala. Le priložnost mu je treba dati. 

Da ne omenjam manka čustvene povezave. Slove- 
nec, ki je zijal ob pogledu na Sikstinsko kapelo, bo ob 
hiši, kjer so se zbirali bostonski revolucionarji, le ze- 
hal. Tudi na splošno je tematika ameriške vojne za 
neodvisnost odmaknjena. Washington in Franklin sta 
zaprašeni faci z bankovcev in knjig, kaj več za nas 
ne. Ostali so nam neznani in ne morejo nadomestiti 
Machiavellija, sluzastih papežev in Da Vincija. Še ala- 
mutskih ašašinov iz Masyafa ne. 


Bi igro potemtakem kupil zaradi širine in vzdušja? O, 
to pa. Širnost je osrednja odlika Assassina 3, s katero 
v dobršni meri poplača naštete minuse in poskrbi za 
pristen občutek avanture. Mesti sta bledi, a ko stečeš 
ali na konjskem hrbtu odjezdiš v kilometre pisane, ra- 
zgibane narave, te ima, da bi z gorskega vršaca zavri- 
skal "Vinetou, končno sem tu!!!" Tam se vzpenjaš po 
drevju, gladko skačeš med priročno nameščenimi ve- 


Med potikanjem po divjini naletiš na odrede: 


šaš ob tabornem ognju. Včasih moraš 


Pa to še sploh ni vse, ah, kje. Po mestih ubijaš na po- 
godbo, igraš namizne igre, osvobajaš mestne prede- 
le, raziskuješ katakombe, rekrutiraš zelene ašašine, 
proizvajaš ter prodajaš izdelke in še in še. Večina teh 
zadolžitev je povsem finih in jih ni nobena muka 
opravljati, sprejmeš pa jih lahko kadarkoli, tudi po 
koncu zgodbe. Na karti stalno vznikajo odprave, med 
katerimi so presenečenjca v slogu iskanja krakena, 
velike noge in letečega krožnika. Najdeš pa tudi dari- 
la za starega kapitana, ki blebeta zraven tvoje ladje. 
Ja, zdaj imaš ladjo. Ki je zakon. 


Ladjarstvo seka. Kmalu po selitvi v Connorjevo kožo 
dobiš na razpolago čisto pravo barkačo z jadri, posad- 
ko in topovi. Po njej se ne boš sprehajal in iskal žarišč 
skorbuta ter sifilisa, saj je poudarek na bitkah. Ko na 
karti izbereš misijo, se preseliš v v okvir dokaj majhne 
morske zaplate (svobodno odjadrati v sončni zahod 


ča 


Ne bo se, strateške pod rj iz UN ni več, ta TLITI je normalen. Hi- 


dogo 


jami in kot v Red Dead Redemption loviš živali, od zaj- 
ca in bobra do volka ter medveda, ki jim jemlješ kože 
za prodajo. Le da tu uporabljaš tudi bodalo, s katerim 
frajersko ubijaš z višine med skokom. Če te večja zve- 
rina zaloti na tleh, se je znebiš s hitro sekvenco GTE, 
njene morebitne pajdaše pa odžene grom iz muškete. 
Nadalje planinariš po takih pečinah, da bi Tomaža Hu- 
marja stisnilo v prsih (te končno dajo nekoliko plezal- 
nega izzival), nastavljaš pasti manjšemu plenu, ovo- 
havaš govno, da izveš lokacijo divjadi, gaziš do kolen 
v snegu, stiskaš oči v megli in dežju, plavaš v rekah, 
odkrivaš templjarske trdnjave, ki jih moraš očistiti na- 
sprotnikov, in vasi, grajene v skladu z zgodovinskimi 
dejstvi ... Ni sicer odprte savane, po kateri bi postav- 
ljal vigvame in lovil bizone, a hribovske rovte na seve- 
rozahodu ZDA to uspešno nadomestijo. 

ih drugače izveš v obširni vdelani 'pediji. 
pp ča 


ne moreš), kjer krmariš med čermi in streljaš na so- 
vražna plovila. Ta so dveh vrst - manjša, ki so občut- 
ljiva na tvoje obračalne kanone, in večja, ki jih je tre- 
ba zasuti s kroglami iz topov ob strani. Voditi ladje ni 
problem, saj je manj Bounty in bolj Millennium Falcon 
- šofiraš jo arkadno in neposredno, za pogon pa odre- 
jaš dvig in spust jader ter paziš, da ne siliš v veter. A ta 
preprostost botruje filmskemu vznemirjenju, ko topovi 
udarijo kot sto macol in se lojalistična fregata razleti v 
ognjenih trskah. Škoda, da je vrst neprijateljskih čol- 
nov tako malo in da se ne moreš izkrcati na vsakega, 
marveč le na tiste, za katere igra to predvideva. A na- 
žigaš tudi po kopenskih trdnjavah in občutek je fanta- 
stičen že v mirnem morju, kaj šele, ko se nakuha vi- 
har. Tedaj te valovi dvigajo in spuščajo kot orehovo 
lupino, nebo parajo strele, mornarji kričijo, les škripa, 


Igra je zelo filmska - ne. a boju skr 
nja. Verzija za PS3 ima drugače se aim uro enoigralske vsebine. 


izstrelki pa namesto v cilj udarjajo v spenjeno vodo, 
saj je treba upoštevati valovanje. Ker moraš predvide- 
vati hitrost in čas leta krogel, salve hitro zgrešijo. Če 
zgrešiš, si ranljiv in počepanje za manjše poškodbe ne 
zaleže kaj dosti. Ladijske bitke so resda daleč od real- 
izma, vendar tako žmohtnih v igrah še ni bilo. 

Povrhu moreš ladjo nadgrajevati z nabranim cekinom 
in se z njo odpravljati na ločene naloge v slogu pirat- 
skih romanov, ki nadomeščajo ločene skakalne izzive 
iz Brotherhooda ter Revelations. Te se le začno s ple- 
zanjem, nakar sledijo skrivanje, bojevanje ali zasledo- 
vanje med tekom. Zopet velja izpostaviti občutek pu- 
stolovstva, ko se recimo trudiš najti vse dele gusars- 
kega zemljevida ali ko med begom iz rušeče se trdnja- 
ve nagarbaš eskadron rdečih sukenj, nakar se rešiš z 
vratolomnim skokom skozi požar. Res kul. Žal pa je 
brez pravega smisla odstotek nadzorovanja trgovskih 
poti, ki jih rešuješ tiranije britanske krone. 


talce oddahneš ob animacijah kla- 


icno. 
a z Ri 


Mestoma se Assassinu 3 vidi, da so avtorji odgriznili 
prevelik zalogaj. Bolje bi bilo, če bi malo zožali epsko 
širino in s pridobljenim časom poskrbeli za več globi- 
ne ter popiljenosti. Zlasti nenavdušujoča so bleda 
mesta, okorno skrivanje, tečna hroščavost in Con- 
norjeva lojzasta osebnost, dočim je edina revolucija 
ameriška v zgodbi. Je pa občutek pustolovstva na 
divji meji izvrsten, sploh če si pristaš stripov tipa Veli- 
ki Blek, vloga morskega volka vznemirljiva in vsebi- 
ne toliko kot mesa pod haljo tolstoritne skvo. Če boš 
pošlatal, te bo po prstih, a hujšega ne bo. 

Sneti si oblikuje irokezo, skadi pipo 
miru in gre v vigvam lizat sol z bobra. 

laznih sprememb v Tag Tournamentu 2 ne 
pričakuj, kajti Tekkenova zagreta skupnost jih 
ni dopustila. Preveč je zaljubljena v zdaj že 
osemnajst let staro mlatilnico. Namco pa ni 
neumen, da bi se šel v teh negotovih časih zamerit fa- 
natičnim odjemalcem. Zatorej smo dobili tisto, kar 
smo vedeli, da bomo: nadalje prefinjeno inačico dol- 
gometražne serije 3D-pretepačin. A kljub manku ino- 
vacij in zasičenosti tržne niše se mi špil dopade. Zelo. 


Ikonski LP RP LK RK 


Lahko bi bil sicer staroprdčevski zajebanec in bi se 
obesil na dejstvo, da je način borbe močno povzet iz 
Tekkena 6. Zmajeval bi z glavo nad tem, da smo zas- 
novo dveh likov na eni strani videli že v davnem Tagu 1. 
Jadikoval bi, da ni niti enega povsem novega borca. 
In izpostavil bi, da je način borbe nekoliko manj tekoč 
kot v Virtua Fighter 5 Final Showdownu (Joker 229, 
90). Liki so okornejši in pozornost bolj usmerjena na 
kaznovanje napak in žongliranja, kar pri znalcih bo- 
truje trzajočemu prestopanju za iskanje pozicije in na- 
to dolgometražnemu udrihanju po žrtvi. 

Vse te opazke so na mestu in jih upoštevam pri oceni. 
Tudi to, da špil prihaja v zasičeno tržno nišo. A na teh- 
tnici se znajde še marsikaj in pod črto je Tag 2 pro- 
storska borilna igra, ki je še kako vredna pozornosti. 
Prav neverjetno je, kako poživitveno soborec vpliva 


na suvanje iz Tekkena 6, ki liku podari zvečano moč, 
ko mu življenjska energija zadosti usahne. Že v prvem 
Tagu je bilo čakanje kamerada, ki si ga poklical s pri- 
tiskom na gumb, tiha grožnja in podlaga za številne 
situacije. Bodisi naključne, ko je nekdo stisnil menja- 
vo ravno tedaj, ko si ti napadel, zaradi česar si zgrešil 
in bil prepuščen na milost in nemilost trenju jajc. Bo- 
disi premišljene, ko je bilo to del zlobnega načrta. 
Sedaj je zaradi dodelanega sistema menjavanja in 
žongliranja partnerstvo še bolj vznemirljivo. Zlasti ko 
ugotoviš, da določene naveze omogočajo finosti, kot 
so boleči skupni prijemi, ko eden iz para nasprotniku 
lomi trtico, drugi pa mu po mehkih delih pleše kaza- 
čok. Denimo sovjetskoidni robotski Jack-6. Tako kot 
njegovi tovariši je znan od prej, vendar je mišičnjak le 
delček orjaškega rostra skoraj šestdesetih likov. Ti 
prakticirajo vse mogoče domišljijske izvlečke borilnih 
veščin, od karateja in kungfuja do ninjutsuja ter klofu- 
taškega sistema Buda Spencerja. Nabor obsega tako 
ikonske normalneže Kazuyo, Heihachija, Jina (člani 
družine Mishima so zdaj top shit kot Bob v T6), Nino, 
Paula, Hwoaranga in Lawja kot beštijalce a la hudi- 
čevski Devil Jin in demonski True Ogre, pa nabrite 
kenguruje ter razjarjene pande. Iz oči švigajo laserji in 
iz zobatih gobcev plameni, ledrasta krila frfotajo, like 
pa je moč obleči v čipke, jim v roke potisniti ribe in 
jim na betice zadegati čokoladne torte, ki jih špljocajo 
v sovragov fris. Ne, Tekken se ni nikdar jemal resno. 


Prinesi prazno skledo 


Je pa resen njegov borilni sistem. Čeprav mi Tekke- 
nova v osnove vdelana statičnost ne sede toliko kot 
dinamičnejši Virtua Fighter 5 FS, ki je hkrati opazno 
cenejši, spoštujem njegovo kirurško preciznost, ki 
nadkrili denimo Soul Calibur V. V Tagu 2 ni knofodrš- 
ke trtemrte, kajti znalec, ki je naštudiral gibe in znan- 
stvene podatke o sličicah, 'frame data', bo praktično 
vedno sesul tistega, ki nima pojma ali se še lovi. Za 
kup situacij se natanko ve, kaj je primerno storiti, in 
če siliš z glavo skozi zid, jih boš fasal. Grafično spek- 
takularno, z veliko bliskanja, vendar (izven demonov 
in angelov) brez pretirano fantazijskih potez, kot so 
Street Fighterjeve ognjene krogle. Gre za mirno, sa- 
mozavestno, zloščeno, visoko kompetitivno igro, ki 
nagrajuje prstno spretnost in taktično razmišljanje ter 
v likih skriva toliko pristopov, da peče glava. 

Še dobro, da imajo začetniki na voljo širok uvajalni 
modus, ki je deloma prost in deloma voden, v njem 
pa nadzoruješ in nadgrajuješ posebnega robotka. In 
namesto da bi avtorji izgubljali čas z butastimi posku- 
si hodi-v-desno mlatenja a la T6, so se končno posve- 
tili modusom, ki štejejo. Tako kot pri ostalem ni med 
njimi ničesar prelomnega, a kar je, je trdno kot skala. 
V enoigralstvu, ki zajema arkadno čiščenje zapored- 
nih nivojev s klasično goljufivo šefico na kraju in 
preživetveno upiranje z beleženjem rekordov, te preiz- 
kuša spodobna umetna pamet; kavčni multiplayer 
nudi ure zabave v tipskem načinu VS z vnaprej odkle- 
njenimi fajterji; medtem ko se lahko po internetu lotiš 
nerangiranih ali rangiranih tekem, turnirjev in ogleda 
posnetkov. Povezovanje je nekam počasno, spletna 
koda pa je dobra in odvijanje gladko. Z udejstvova- 
njem služiš denar za oblačila in orožarsko opremo, 
vnaprej lahko določiš svoje ekipe in v brskalniku do- 
stopaš do podrobnih podatkov o prestanih bitkah v 
okviru novega servisa World Tekken Federation. Ne- 
srečni akronim ne pomeni zaničnosti! 

Pri tem se ne sekiraj, če boš padel globoko v serijo 
porazov. Razmišljaj, treniraj in sledilo bo izboljšanje. 
Tak je Tekken: ti moraš priti k njemu, ne on k tebi. 


ima nasproti zblaznelega ogra 
in vštric playboyevsko zajčico. 

aleč smo prišli. Od sage o verskih fanatikih iz 
vesolja Covenantih do pripovedi o možu pod 
oklepom Master Chiefu in njegovi spremljeval- 
ki Cortani. Od enega samega orjaškega prsta- 
na izven naše galaksije do odkritja starodavne civili- 
zacije Prednikov, Forerunnerjev, ki seveda ni prijazna. 
Od intimne strelske akcije v 26. stoletju do gromozan- 
skih vsemirskih ladij, ki visijo na nebesnem svodu kot 
nepremična božja kladiva. 
Da, Halo je zrastel. To nadaljuje tudi sedaj, ko je iz rok 
izvirnih razvijalcev Bungie prešel k 343 Industries, 
zbirki izkušencev in halovskih navdušencev, ki jih je 
Microsoft zbobnal in jim dal strašanski proračun, da bi 
svojo zastanovošno franšizo ohranil pri življenju. To 
mu je uspelo, saj je izdelek daleč od slabega. Kljub te- 
mu pa nas ne potegne tako daleč, kot bi lahko. 


Zgodba prvenca nove halovske trilogije Reclaimer se 
otvori 2557., štiri leta po koncu Hala 3. Supervojak 
Master Chief skupaj z umetno inteligenco v podobi 
navidezne mladenke Cortane plava v vesolju na krovu 
razbite križarke. Vse je hladno in mirno ... nakar naba- 


ter Chief znajde v naslednjem kočljivem položaju. 
Bungiejeva štorija ni bila neznansko izvirna, med dru- 
gim se je opirala na zamisli pisca Larryja Nivena. Ven- 
dar je nudila več prispodob in hrane za možgane. Za 
to zdaj ni dosti časa. Je treba jadikovati. In streljati! 


Trditi, da je akcija pretežno enaka kot prej, za veliko 
iger pomeni nekaj slabega. Za Halo ne, saj po dina- 
mičnosti in vznemirljivosti prvoosebnih strelskih obra- 
čunov sodi na prestol žanra. Ni poveličevan film, mar- 
več igra za prave igralce, a gamer's game. V hodniš- 
kih obračunih pride do izraza napredna pamet, ki 
umetne nasprotnike vodi raznoliko in prefrigano - 
znajo se skrivati za objekti in se izmikati, te iskati, me- 
tati granate, samomorilsko napadati ... Koridorji pa 
dostikrat peljejo v velika odprta bojišča, kjer sam iz- 
bereš, kje boš posredoval, in svobodno zasedaš vozi- 
la, kot so džip, tank in leteča karjola. Veliko je odvisno 
tudi od orožij, ki so kajpak izmišljena, a se krepko ra- 
zlikujejo po dometu in učinku. Zato v Halih krožiš, se 

skrivaš, taktiziraš, paziš na strelivo in genialno imple- 
mentirani obnovljivi ščit, izbiraš najbolj efektivna kre- 
pelca, iščeš nove prijeme ter občasno puščaš, da se 
pridaniči ene in druge sprte strani stepejo med sabo. 
Koder imaš tovariše, niso nesmrtni, niti jih ne moreš 
oživljati s čudežnimi injekcijami. 

Vse to je prisotno v Halu 4, zaradi česar je igranje vno- 
vič za stopničko pred levjim deležem konkurenčnih 
šuterjev. Zunanjost je spektakularna, z izvrstnimi svet- 
lobnimi učinki in svetlikajočimi se delci v zraku. Me- 
stoma ne moreš verjeti, da jo riše šest let star sistem. 
Ko se srečaš s Covenanti v znani zasedbi, od hecnih 
gruntov prek elitov do hunterjev (manjkajo pa bruti), 
je žur enako hud. Problem je v tem, da je mešanica v 
nekaterih pogledih manj ugodna. Odprtih bojišč ni to- 
liko, saj je igra mahnjena na ozko odmerjene poti, iz 
rešetanja pa je izteklo nekoliko adrenalina. 

Pol igre namreč mine ob odstranjevanju novih anta- 
gonistov, Prometejcev, in ti niso navdušujoči. So le 
treh vrst, kar je premalo: štirinožci, vitezi in leteče 
sonde. Prvi so hitri, številčni in zelo napadalni, malce 
v slogu Floodov, ki jih tokrat ni; vitezi so opremljeni z 
različnimi orožji, od bazuk do snajperk; sonde pa 
oživljajo padle viteze ter postavljajo ščite. Kul prijem, 
toda težava je v vitezih. Veliko jih je, imajo svoje trike 
in so nevarni, a v končni fazi so počasni ter statični in 
se kljub sposobnosti teleportiranja prevečkrat pustijo 
odstreliti od daleč. Takisto so nova alienska orožja le 
izvlečki predhodnih in zemeljskih. Čemu potrebujemo 
pet inačic snajperice in tri strojnice? Needler da vso 
novo ropotijo v koš. Velja pa pohvaliti sekundarne 
sposobnosti, kot so ščit, raketni ruzak in pomagalna 
sonda. Te pridejo prav tudi v večigralstvu. 


] NI " m Dan nd 
s Spopadov z enim do tremi prometejskimi vitezi, ki jim pomagajo krhke frče- 
8 če sonde, je glede na razgibanost njilcka umetne pameti enostavno preveč. 

V multiju se znova spopadejo rdeči in modri, na dinamiko pa najbolj vplivajo 
loadouti in tek. Malce so spremenili obnašanje tipskih orožij, kot je strojnica. 

šeta na skrivnostni planet Prednikov. Ajej. Treba ga je 
raziskati in čeprav so enakih misli stari sovražniki Co- 
venanti, se ti ne izkažejo za največjo grožnjo. 
Povedati več bi pomenilo streti še tista zgodbovna 
zrna, kolikor jih je. V Halu 4 se ne pripeti veliko, saj je 
levji delež pozornosti namenjen odnosu med Chiefom 
in Cortano. Oba sta zgovorna in mnogo bolj človeška 
kot njega dni, zlasti ona, ki ji vsled starosti grozi raz- 
pad. Morda je tudi zato tako čustvena, da v njeni rahlo 
preoblikovani tipski izjavi "Don't make a girl a promi- 
se you can't keep" ni več niti kanca hudomušnosti. 

V redu in prav, toda interakcija med junakom in juna- 
kinjo je postala solzava, ostala fabula pa klišejska ve- 
soljska opereta. Saj po svoje je zanimiva, posebej raz- 
kritje, kaj je v ozadju pojma 'Reclaimer'. A pove malo, 
se ne trudi, da bi ugajala neseznanjencu z univerzu- 
mom, obiluje z nejasnostmi (ključne dele zgodbe je 
treba iskati v skritih terminalih?!), rada ima za lase 
privlečene situacije in deus ex machina preskoke ter 
je, odštevši redke dele, navadna tračnica, da se Mas- 

SPARTAN OPS IN OSTALO SODELOVANJE 


Kampanjo je moč igrati sam ali 
sodelovalno: podpira dva na raz- 
deljenem zaslonu v okviru enega 
xboxa in štiri po spletu, vendar le 
prijatelje s spiska, saj ni naključ- 
nega povezovanja. Tak matehma- 
king pozna drugi kooperativni mo- 
dus, spartan ops, ki nadomesti 
stari firefight (družno odstranje- 
vanje zaporednih valov sovragov). 
Na splitscreenu za dva ali po netu 
za do štiri lahko sodeluješ v pake- 
tih misij, ki te postavijo v vlogo 
mladih špartancev na krovu kri- 
žarke Infinity šest mesecev po tis- 
tem, ko Chief konča odpravo na 
skrivnostni planet. Prvi, priloženi 
paket te na njem zadolži za od- 


stranjevanje Covenantov in Pro- 
metejcev v prilagojenih inačicah 
nalog iz kampanje, ki trajajo nekje 
četrt ure. Za uspešnost dobivaš 
izkušnje, s katerimi odklepaš dele 
oklepov in orožja za multiplayer. 
XP služiš tudi v drugih modusih, 
od kampanje do večigralstva. 

Spartan ops je simpatična po- 
gruntavščina, zlasti ker namera- 
vajo avtorji nove pakete misij s 
spremljevalnimi filmčki dostavlja- 
ti deset tednov. Zanimivo bo sp- 
remljati njen razvoj in prva 'sezo- 
na' petdesetih misij naj bi bila do- 
cela brezplačna. So pa trije hakelj- 
ci. Prvi je ta, da kaki dve od petih 
začetnih nalog na višjih težavnos- 


vodile, 
gorah 


tih sila pretiravata z valovi sovraž- 
nikov na enih in istih mestih. 
Upam, da bo kakovost ostalih na 
nivoju. Drugi je, da je smrt posta- 
la arbitrarna, saj enostavno oživiš 
na nadzorni točki, zato ni več ta- 
kega vznemirjenja kot v firefightu. 
Tretji pa je, da spartan ops za vsa- 
kršno igranje, tudi v solo, ne zah- 
tevajo le povezave z netom, mar- 
več plačljivo zlato članstvo v Xbox 
Livu. Z zastonjskim srebrnim se 
zanje obrišeš pod nosom. Zraven 
Hala 4 sicer dobiš kodo za dva 
tedna zlatega Liva. A nato moraš, 
če hočeš s spartan ops nadaljeva- 
ti, odšteti cekin za naročnino. Ta 
stane okrog 10 evrov na mesec ali 
med 30 do 50 na leto, odvisno od 
mesta nakupa. 


november 2012 


> x a m s 4 ( | 
»| Mai J o ji — Mi 
8 VA —- MU, k Ba zdj pe 
z. PO em 
[ neg? 4 ' Y V 4 
1 i 4 1 | "m | m 


Cortana je manj Chiefova ljubica kot mati. S prsmi, ki so že dojile. Osebe so živ- V kampanji Chief dogajanje opazuje iz čelade po zgledu Metroid Prima, v mul- 
ljenjske, z ekspresivnimi obrazi in govorom. Skoda za ceneno sentimentalnost. tiplayerju pa kacige ni. Tu me hoče floodovec okužiti, da postanem kot on. 

Grafično je Halo 4 izvrsten, me je pa malo razočaral zvok. Ne toliko učinki, ki 
so solidni, kot sveža glasba, ki ji manjka stare udarnosti in meniške sanjavosti. 


Po bojišču kot vedno pobiraš druga orožja, kar je tokrat še večja nujnost, saj 


streliva dostikrat primanjkuje. Čemu potemtakem nekatera izginejo?! Cec, 343! 
—IN xm— sm 

duje po Star Wars. S takimi očitnimi popkulturnimi vplivi nekoliko pretiravajo. 


TEKMOVALNI MULTI 


... se kliče war games in je naj- 
boljši del Hala 4. Podpira do šest- 
najst ljudi po internetu ali lokalni 
mreži. V jedru gre za klasičen ha- 
lovski žur, ki mi je osebno bolj 
povšeči od vseh drugih nepuš- 
čavniških strelskih izkušenj, naj 
bo to Battlefield, Call of Duty ali 
Gears of War. Je zelo 'arkaden', 
se pravi hiter in neposreden, ter 
sila pregiben, saj hitro menjavaš 
med peš in vozili in majhnimi ter 
prostranimi kartami in različnimi 
vlogami. Odvisno od tega, kaj 
imaš oprtano. 

Ravno slednje je največja spre- 
memba. Prej so igralci runde za- 
čenjali pod enakimi pogoji, zdaj 
pa je Halo vključil sistem iz Call of 
Dutyjev. Z nabiranjem izkušenj 
namreč odklepaš orožja, opremo 
in sposobnosti, od hitrejšega ob- 
navljanja ščitov in polnjenja kre- 
pelc do leteče sonde in rentgen- 

va 


skega vida iz kampanje. Vse to je 
razporejeno v nabore, 'loadoute', 
med katerimi hitro menjavaš kar 
med smrtmi. Nagrade prejemaš 
stalno, tako da te igra neprenehno 
vleče vase, obenem pa vse skupaj 
izgleda uravnoteženo, saj zaenkrat 
ni nekih polbožjih konfiguracij. 
Prav tako med igranjem dobivaš 
nagrade za zaporedne uboje (kill- 
streake). Majhna, a važna spre- 
memba so oznake, kjer so druga 
orožja, zaradi česar nivojev ni tre- 
ba tako intimno poznati, pomem- 
ben dodatek pa je tek, ki ti lahko 
pomaga ali odmaga, saj njegova 
prekinitev traja. Nekaterim tradi- 
cionalistom, novosti niso povšeči. 
Sam menim, da še povečajo za- 
nimivost, da pa je čar Halovega 
multija istočasno ostal neokrnjen. 
Za to skrbijo tudi izvrstna prizo- 
rišča, vsa razen enega narejena 
nanovo, tradicionalno odlično po- 
vezovanje in lep nabor devetih 
načinov. Med njimi najdeš tako 


Tudi v večigralstvu pride prav ravno pravšnja pomoč pri merjenju. Imajo pa tanki 
wraithi v kampanji in spartan ops grdega hrošča, da te ne opazijo s polrazdalje. 

Se spomniš Reacha? 


Štirica je žrtev uspeha prednic. Rešetanje je še zme- 
rom za stopnjo nad običajnim v 3D-pucačinah, toda 
napredka je malo. Deseturna kampanja, ki je na pred- 
zadnji težavnosti heroic zaradi skopuško odmerjenih 
množičnih obračunov s Covenanti prelahka in je treba 
iti na legendary, po možnosti s prilagoditvami v obliki 
tradicionalnih lobanj, bo za Hala vajene v redu. A brž- 
da nič več kot to. Preveč rada ima okorne prometej- 
ske viteze in preveč te sili v enolična čiščenja kanalj z 
razdalje v vozilih, da bi presegla svoje zglede. Obenem 
je linearna, s čimer zavrže delni peskovnik iz ODSTja, 
in se najraje odvija v pustih, hladnih kovinskih grobni- 
cah, ki se z ravnimi svetlečimi linijami zgledujejo po 
Tronu. Džungla iz promocijskih videov in puščava sta 
: : zgolj lepa izleta. Misije pa so v mnogočem izvlečki že 
preizkusi! jh h S č h 
SR paše udejstvovanje na videnih, recimo let s pelicanom, ki kopira New Ke- 
xandrio iz Reacha. Ko Master Chief sede še v vesolj- 


vdelanih kartah, lahko še vedno ; NE E 
naložiš urejevalnik Forge, ki omo- skega lovca, postane jasno, kaj je Halo 4. Ljubezensko 


goča editiranje kart in preizkuša- pismo Bungieju in fanom, spisano z novo pisavo. 


nje izdelkov drugih ljudi. Oziroma 


moštveni deathmatch (tudi v hard- 
core varianti brez radarja in z 
manj granatami), king of the hill 
in ujemi zastavo kot bolj nena- 
vadne izvedenke. Flood je nekda- 
nji infection, kjer igraš okuževalca 
vojakov ali vojaka, ki se brani pred 
okužbo ... regicide je novost, ki 
razpiše tiralico na glavo najus- 
pešnejšega igralca ... dominion 
pa je izvrstno zavzemanje baz, ki 
jih z držanjem utrjuješ in jim po- 
stavljaš obrambne stolpiče. Meni 
najbolj všečen modus ostaja odd- 
ball, kjer se dve moštvi trudita 
čimdlje držati kovinsko žogo. Sle- 
di popolna norišnica. Obvezno 


"Press X to detach plasma cannon?" 
Fuck yeah! Sneti kanon!! 

se zlekneš in v razdelku Theater 
gledaš filmčke, kako si mesaril in 
bil mesarjen. 


PA. ] o " 


Nataša in Boris pričakujeta 
naraščaj. Zato se je Boris odločil, 
da se mora posloviti od svojega 
športnega avtomobila. Novega 
družinskega enoprostorca je 
poiskal v Samovi trgovini na 
prenovljeni bolha.com. Na veliko 
veselje Borisove žene Nataše je 
Borisov športni konjiček na 
prenovljeni bolha.com odkril 
pravkar upokojeni Janez. Z Jane- 
zovim nakupom se je sčasoma 
sprijaznila tudi njegova žena 
Majda, saj jo mož z avtom sedaj 
večkrat odpelje na morje. 


Na prenovljeni 
hitrejši in boljši 
bolha.com 


www.bolha.com 


Boris, Samo in Janez so del milijona 
Slovencev, ki vsak mesec odkrivajo nove 
priložnosti po 480.000 oglasih v 4.000 
kategorijah na prenovljeni bolha.com. 
Zgrabite svojo priložnost in poiščite ali 
prodajte na bolha.com. '. 6), 
pool utse«:. bolha.com 
POROK UNRENE EN VE VE VN re Sie »893010,99.%., — mali oglasi, velike priložnosti 
« nova bolha.com deluje hitreje ter ii: 
zanesljiveje 
< iskalnik najde še bolj relavantne zadetke 
< številni novi filtri na seznamu oglasov 
« večje fotografije v malih oglasih 
» gumb Prijavi oglas za neprimerne 
vsebine 


| nxilov Bard's Tale je eden največjih naslovov mo- 


ličini podatkov kot po dolžini in kompleksnosti. 
Telefonično tablična inačica je namreč enaka tisti, ki 
smo jo na računalnikih igrali pred osmimi leti. 


Vodenje z navideznim križcem in knofti je na fonu 
nerodno. Ce hočeš imeti kaj od Barda, ga igraj na tab- 
lici, še raje poišči računalniško različico. 


V glavni vlogi nastopa neimenovani pevec, ki se bolj 
kot na bridko jeklo zanaša na oster jezik in prgišče 
coprnij, ki mu lahko zagotovijo poln želodec in toplo 
posteljo. Proti svoji volji se znajde na junaškem kve- 
stu, v katerem bo očitno rešil svet. Ironija početja mu 
ne ostane tuja, zato glavni čar niso spopadi, marveč 
zabeljeni, mestoma seksistični komentarji ter norče- 
vanje iz žanrskih stereotipov, ki vmes ni zastaralo. V 
zgodbo in dialoge so vložili veliko truda, žal pa nadzor 
ni idealen. Barda iz ptičje perspektive premikaš z na- 
videzno gobico in dvema gumboma. Določene ukaze 
izvedeš s šlatanjem po zaslonu, a se to dostikrat izka- 
že za premalo natančno, sploh na manjših zaslonih. V 
prvem trenutku je treba namreč izvesti tako blokado 
kot zamah z orožjem. Naprednih napadalnih kombi- 
nacij ali izmikov pa igra ne pozna. 

Nasprotniki so tipski, a izvirno prirejeni, naj gre za 
okostnjaka z brado ali volka, v čigar želodcu najdeš 
rdeče ogrinjalo. K sreči največ tepeža opravijo prikli- 
cani podložniki, ki segajo od šibke podgane do mo- 
gočnih vitezov in coprnic. Šestnajst jih je, priklicne 
melodije zanje pa dobivaš postopoma, tako kot nova 
orožja, recimo dvoročni meč ali lok. To pride prav v 
kasnejših poglavjih, ko je humorja vse manj in tepeža 
vse več. Dodaten bonus so trije konci, od katerih ene- 
ga dobiš, če odkloniš zadnji spopad. 

Bard je trdokožna, obsežna pravoverna frpika, ki je ne 
moreš vzeti v roke za pet minut in je odložiti. Ob ob- 
časnem preigravanju zgolj izgubiš rdečo nit, zato ni 
docela primerna za prenosno platformo. A po drugi 
strani stane slabih pet evrov (včasih v akciji pol 
manj), za kar dobiš orenk igro, ki sta ji priložena še iz- 
virnik in nadaljevanje iz osemdesetih. 68 Guattro 
Inxile e Android / iOS 


SATISOH svinos st. 
NERLIH and hits For 
8 polnts of danage. 


You still face 4 
Conjurors. 


LM your stalwart 
ose to 


Zvečine tekstovni vmesnik in koračno premikanje 
bosta v izvirno bardovo odpravo pritegnila le največje 
nostalgike. Res dvomim, da bo to kdo resno igral. 


moštnik 2012 


tiče, ni pisana na kožo zgolj ljubiteljem Lucaso- 

vih filmov. V katapultiranju novousposobljene 
perjadi po klasičnih in vesoljskih nivojih bo namreč 
instantno užival tudi nečastilec Star Wars, saj ima igra 
nezgrešljiv masovni privlak, ki je iz blagovne znamke 
naredil veleuspešnico. Res pa je, da bodo humorne in 
parodične elemente razumeli le poznavalci. 


mne 


| EH Vojne zvezd, ki preveva nove Jezne 


s Ž 
> [odi 
— he uli dim Me... 


Sovražnik tokrat strelja nazaj, a škodo naredi le 
sebi, saj ga lahko prekucneš, da užiga po svojih. 


Špil se naslanja na izvirno trilogijo in štarta na Tattoo- 
inu ter se nadaljuje na Zvezdi smrti in Yodinem plane- 
tu, sčasoma pa bodo dospele zastonjske dodatne epi- 
zode, recimo snežni Hoth. V zaenkrat osemdesetih le- 
velih ptičji jedi iz padavana napreduje v mojstra, s 
tem pa pridobiva moči in odpira stopnje s priljubljeni- 
ma robotoma R2-D2jem in C-3POjem. 

Jedro špilanja ostaja enako, saj novih opcij v smislu 
vplivanja na vrstni red izstrelkov ni. Seveda pa je Ro- 
vio predstavil svežo pernato soldatesko, ki se to pot 
bori proti stormtrooperskim prašičem. Rdeči ptič 
Skywalker z žaromečem v letu razseka vse okrog se- 
be, njegov učitelj Obi-Wan s silo premakne tudi trdne 
zgradbe, simpatični Chewbacca drobi okolico, med- 
tem ko njegov kolega Han Solo z laserji strelja v ban- 
do prašičjega Lorda Vaderja. 


Vesoljske stopnje upoštevajo orbite, na sliki pa je 
Hanova ladja, ki pride na pomoč, če je oreh pretrd. 


Pisano druženje z uporniki v daljni galaksiji potegne 
najboljše iz obeh blagovnih znamk. Novitete, denimo 
svinjski laserji, ki ob prekucu streljajo lastne vrste, so 
domiselne. Je pa Rovio vključil neprivlačne mikro- 
transakcije. Kupovati je moč rušilne prelete Tisočlet- 
nega sokola, ustreznice orla iz Fejsičeve verzije, ven- 
dar ta goljufivi element ni nujen, saj izzivi niso pre- 
težki. Bolj vznejevolji igranje Path of the Jedi, ko po 
prvi stopnji izveš, da moraš za preostanek doplačati 
dva dolarja. Tak poslovni model je prejkone odvraten. 
No, na Androidu je jamranje odveč, kajti špil je zas- 
tonj, dočim na ifonu stane slab dolar in nekaj več za 
ipad. Obstaja še izdaja za PC za petaka. 80 Rahela 
Rovio e Android / iOS / WP / PC / mac 


fonih in tablicah niso omejene na klone od zadaj 

gledanega Temple Runa, kakršen je solidni Pit- 
fall, marveč so se zajedle v klasične skakačine iz st- 
ranskega risa. Prijem je smiseln, saj je nadzor z navi- 
deznim joystickom dostikrat siten. Bolje je, da junak 
drvi sam, ti pa skrbiš za skoke in pobiranje. To filozo- 
fijo je posvojil dotični izvleček nadmočnega Rayman 
Origins za PC, PS3 in xbox 360 (Joker 221, 91), ki se 
postavi s slično barvito podobo in izvrstno animacijo 
ter prilagojenostjo prenosni platformi. 


B loščadne arkade s samostojnim tekom na tele- 


Zaznava ukazov najbolj šepa pri letenju oziroma, 
bolje rečeno, lebdenju. Reči je najbolje predvidevati. 


Kakor v Origins Rayman šiba z leve na desno po štiri- 
desetih nivojih, ki trajajo minutko ali dve in niso brez- 
končni kakor v Temple Runu. Nadzor je preprost - z 
dotiki in držanji ikon skačeš, letiš in tepeš, odvisno od 
tega, katere spretnosti ima brezuda žwau Rayman v 
shrambi. Stopnje so namreč razdeljene na štiri skupi- 
ne - skači, leti, šibaj po zidovih in udarjaj. Začno se 
enostavno in enostransko, nakar prijeme združujejo. 
Če hočeš zgolj priti do konca, Jungle Run ne predsta- 
vlja velikega izziva. Švical pa boš, če bi rad pobral 
vse cortkane svetlikavke Lume in še izpadle zobe, s 
katerimi pri nakazi odkleneš težke izzive. Kompletira- 
nje namreč zahteva naštudiranje prizorišč in reflekse, 
kajti zaslon se ob značilni žurerski glasbi pomika hi- 
tro, pot pa se zna divje viti. Kajpak je posejana z ne- 
varnostmi, od prepadov in trnastih lovk do simpa- 
tičnih pridaničev, ter s pomagali, kot so gejzirji in ro- 
ke za nihanje. Vse je vzeto iz sobne inačice. 

Ker igra terja dosti preciznosti, moti občasno nezane- 
sljivo beleženje ukazov. Manko fizičnih knofov pač 
naredi svoje. Toda ker so prizorišča grižljajčkasta, to 
ne najeda preveč. Takisto ne pričakuj vseh ozadij in 
početja iz Origins, saj ni šefov, letenja in plavanja. 
Vseeno pa je to dodelan skakalni izdelek za 2,39 evra 
z lepo tekočimi nivoji, ki te kljub občasnemu frustrira- 
nju vleče nazaj v še en džungelski tek. 83 Sneti 
Ubisoft e iOS / Android 


Če se bom odgnal v pravem trenutku in brez napak 
doziral moč za skok, bom pobral vse Lumčke in bil na 
koncu ponosen na njihovo pokazano kolekcijo. 


NAMIZNIK 


Bojna kocka je izkopana! Navi sproži policijski pregon zaradi pobegle kure, 
ki nese zlata jajca. Pomagata ji Darth Vader in neki kosmatonogi polovnjak. 


egove namiznice uspevajo že četrto leto in so 

tudi v naših trgovinah zavzele mesto, ki jim 

pritiče: med škatlami z družabnimi igrami in 

ne izgubljene med ostalimi kompleti kock. Li- 

nija se sicer umirja in letošnji nabor novink je 
skromnejši kot lanski. Ob tem se Lego namesto ma- 
lih veselk z naključnimi temami bolj nagiba k li- 
cenčnicam in s tem višjim cenam. Ne glede na to pa 
smo se z njimi tudi letos imeli fino. Gradnja igralnih 
plošč, mikrofigurice, posrečena gumijasta kocka in 
pravila, ki jih lahko pregrajuješ tako kot vse ostalo, 
delajo te špile vedno znova zanimive. 


Manjše škatle so ustaljeno namenjene mlajšim. 
Kot pri drugih namiznicah sta na embalaži navede- 
na priporočena starost in število igralcev. 


Kurji tat 

Med malimi kompletki za desetaka je letos največ 
osipa, hkrati pa tu ni večjih presenečenj. Tako kot 
Shave a Sheep je novi Kokoriko kmečka igrica za 
mlajše, le da se dogaja med perjadjo. Igralci mečejo 
kocko in svoj kurnik polnijo s putkami različnih barv. 
Te nesejo jajca, ki jih pobiraš s kupčka. Smisel je, da 
si jih prigrabiš čimveč, ob čemer riti dodatno od- 
vežeta petelin in futranje s črvi. Zabavno je zlasti sled- 
nje, saj je treba ob črvjem metu naglo zagrabiti gla- 
dek krogec sredi mize, ki predstavlja kolobarnika. Če 
ti uspe, tvoje koke v zahvalo nesejo kot zmešane. Zla- 
sti zaradi tega je Kokoriko veliko zabavnejši od ovčje 
žlahte, kar gre predvsem na rovaš dinamike. 


Perutnina je oglata, a vseeno prikupna. Posebej 
zažiga deževnik. Ena od različic igre predvidi celo 
dvodelnega črva z glavo in zadkom! 


Tri evre več stane Mini Taurus, pri katerem že ime ci- 
ka na pomanjšano inačico Minotavra izpred treh let. 
Svojega junaclja vodiš do konca labirinta, ob čemer 
kocka pove število polj premika. Nasprotnike oviraš s 
prestavljanjem zidov in tako, da nadnje ščuvaš biko- 
glavca, ki jih speha nazaj na začetek. A medtem ko 
smo bili lani zadovoljni s podobno skrčenim Ramses 
Return, minotavrček pusti slabši vtis. Prizorišče je 
majhno, kocke nespektakularne in svežine v igralnem 
delu praktično nič. Estetika špiliča je resda pristneje 
grška, a kdor je igral velikega rogatca, se bo z junior- 
jem dolgočasil. 


Mali format je gotovo bolj priročen, a zdaj ima 
vsak igralec namesto treh le po enega Tezejčka. 
Minotaver ostaja beštiozen. 


Tudi novinci naj raje pogledajo za čim naprednejšim, 
recimo odličnim City Alarmom. Ta pregon ravbarjev 
in žandarjev je predviden za igranje v paru. Miličniki 
tekajo po mestnih ulicah za kriminalci, ki se ustavljajo 
ob zgradbah in jih skušajo oropati. Vlamljanje ni nujno 
uspešno, saj lahko met kocke sproži alarm in prikliče 
kifeljce s helikopterjem! Dodaten čar je v prevažanju z 
metrojem ob pomoči namenskih polj. Tatovi zmagajo, 
če si pridobijo deset kupčkov denarja, kriminalisti pa, 
če vse lumpe strpajo za rešetke. Špil je lušten zaradi 
pisanosti in drobnih poslopij. Zmikavtske roke se sp- 
ravijo nad banko, pošto, picerijo in celo tihotapski 
svetilnik. Obenem je to ena od iger, ki jo zlahka ustva- 
riš doma iz lastne zbirke kock. Alarm se namreč na- 
paja iz najbolj klasične od Legovih tematik. Za dvajse- 
taka pa je to tudi drugače zelo fin nakup, sploh za 
družine z dvema otrokoma zgodnje šolske starosti. 


City Alarm po videzu spomni na SimCity ali Mono- 
poli, čeprav je igranje manj ekonomsko. Za premi- 
ke ne mečeš kocke, temveč obračaš bloke. 

Herojske katakombe 


Izkušeno oko kmalu ugotovi, da City Alarm povzema 
osnove Heroice. Ta lani splovljena serija predoči DGD- 
jevski svet, kjer se figurice junačkov podajo v temni- 
ce tepst pošasti, kupovat orožja in počet slične fanta- 
zijskosti. Poseben čar jim da možnost sklapljanja z 
drugimi špili iz serije, da dobiš polno mizo domišljije. 


Heroica vzbuja mešane občutke. Videzu ni česa 
očitati, a med igro odkriješ številne neuravno- 
teženosti, ki zahtevajo precej prilagajanja. 


Novost so dvajsetevrske katakombe llrion, kjer trojica 
rešuje ujetega kralja. Čarodeja poznamo od lani, 
dočim sta modrec in princ nova. Druščina med razi- 
skovanjem kleti odpira krste z zlatniki, se cufa z zom- 
biji in preganja netopirje. Hitrost premikov in uspeš- 
nost v bojih sta odvisna od metov kocke in sistem 
igranja je enak kot prej. Žal pa namiznico pestijo stare 
tegobe: preozki prehodi, lezenje v kači, draginja naku- 
pov v banki, redko izkoriščanje junaških veščin in 
mnoge nedorečenosti. Vključen je recimo velikanski 
netopir, od katerega v igralnem smislu ni prav dosti. 
Zaradi tega se omizje kaj hitro loti prikrojevanja pravil, 
kar zna v ognju uiti izpod nadzora. Sploh hvaležni mo- 
tivi za izmišljanje so kockovite podrobnosti, čeprav 
spet niso vključili niti ene ženske figure! Opravičila za 
to nemarnost ni, saj bi v ječo namesto kralja zlahka 
posadili princeso. Tako pa Heroica ostaja enospolna 
utrdba, kar slabi privlačnost pri dekliški publiki. 


Pat in mat 


Po Harryju Potterju se licenčnost kockavih iger krepi. 
Letošnja pridobitev je Star Wars: Battle of Hoth. Te- 
matsko je postavljen v klasično obdobje filma Imperij 
vrača udarec. Tu se imperialne sile potikajo po snež- 
nem planetu Hoth, iščoč skrivno postojanko uporni- 

ter Dwalin. Zato pa se v Vojni zvezd gnete kar 32 mini stričkov! Najboljši je astmatik, čeprav na buči ni- 
ma čeladke. Ponavljajoč nabor ostalih kock omogoča spreminjanje oblike igralnih plošč. 


kov. Šahovski Hoth je namenjen dvema igralcema. 
Eden prevzame nadzor nad četo Dartha Vaderja, dru- 
gi nad Lukom Skywalkerjem s kompanijo. V grobem 
je treba strička svojega odreda spraviti do sovražne 
postojanke na nasprotnem koncu igralnega prizo- 
rišča. To sestoji iz sistema polj po zgledu šahovnice. 
Na kraljevsko igro spomnijo tudi enote, ki se delijo po 
tipu in razdalji napada. Poznavalci Vojne zvezd bodo 
navdušeni nad podrobno izdelanimi modelčki, med 
katerimi sta samohodki AT-AT, snežni spider in stroj- 
nice, ki kljub drobčkanosti verno sledijo filmskim 
predlogam. Šahisti bodo v vojnozvezdnih preoblekah 
prepoznali ustreznice trdnjav, tekačev in kmetov. 
Posebnost je v tem, da ob napadu mečeš kocko za 
določitev uspeha. Ob zadetku iz napadene enote od- 
straniš eno od figuric in ko slednjih zmanjka, enota 
crkne. Sreča ima pomembno vlogo, čeprav je šahov- 
ska miselnost prav tako nujna. Razumeti je treba po- 
jem otvoritve, tempa, nadzora igralne plošče in me- 
njave figur. Izsiliš lahko celo pozicije pata in mata, za- 
to je všečno, kako spretno se mehanike klasične igre 
sukajo okrog privlačne preobleke. 

Kompleksnost sicer ni na ravni Lunar Commanda, 
vendar Bitka za Hoth sodi med Legove naprednejše 
igre. Tem bolj je gibka in uživantska, čim pogumneje 
prilagajaš pravila v slogu obnavljanja padlih enot ali 
prikrite postavitve, ki se zgleduje po potapljanju lad- 
jic. 35 evrov ni malo, vendar špil ponudi dovolj detaj- 
lov in igralne naprednosti, da je cena smiselna. 


Kosmati podplati 


Legovi izleti v licence se s tem ne končujejo. Komple- 
ti na temo Gospodarja Prstanov so že na policah in 
ker konec leta prihaja prvi od filmov po povesti Hobit, 
se decembra obetajo polovnjaške kocke in z njimi 
namizna igra The Hobbit: An Unexpected Journey. Ta 
upošteva zlasti spominske sposobnosti. Igralna ploš- 
ča je razdeljena na šestnajst hobitskih domovanj, iz 
katerih morajo do štirje igralci izbezati pobegle škra- 
te. To počnejo tako, da se ob metanju kocke pomika- 
jo po plošči in z baklo svetijo v dupline. Njihove stre- 
he so dvižne in skrivajo ploščice s podobicami brada- 
čev, hrane ali run. Bistveno je, da si tako kot pri Ram- 
zesovih avanturah zapomniš lego posameznih dobrin. 
Paroma jih je namreč treba pobasati, pri čemer zma- 
ga tisti, ki rekrutira največ škratov. Bilbo žal nima la- 
stne mikrofigurice in nastopa le v vlogi risbice na 
plošči, zato pa so pridali s klobučkom ozaljšanega 
Gandalfa. Tudi vozovnica za preganjanje okrog Hriba 
bo veljala licenčnih 35 evrov. 

GREGORJEVA 
Nov oBLACIVA 


Februarja smo pisali o po- 

sebnem Legovem projektu 

Life of George, ki kocke 

spaja s pametnimi telefoni. 

Nalaga ti namreč graditelj- 

ske izzive, ki jih z jabolkom ali androidom 
poslikaš ter glede na uspešnost zbiraš točke. 
App zastonj potegneš s spleta, nabor kock pa je 
naprodaj v obliki fizične škatle. Prenovljena vse- 
bina ostaja enaka, vendar so ji ozaljšali podobo 
in jo pocenili na 27 evrov. Na police fizičnih trgo- 
vih se še ni prebila, a je v Legovi spletni štacuni 
ne tržijo več kot ločeno kurioziteto, temveč sku- 
paj z ostalimi namiznicami. Poleg kozmetike ne 
počiva niti elektronska plat, saj so osnovno igro 
osvežili in ji dodali nove izzive. 

Obenem so izdali nadaljevanje. Imenuje se Build 
your Brain in je načrtovano v obliki kviza z vrte- 
njem kolesa sreče. Tudi tu prejemaš izzivčke z 
grajenjem skulptur, le da ne slediš slepo navodi- 
lom, temveč je treba bolj napeti možgane. Dobiš 
recimo zaporedje, ki ga je treba logično dopolni- 
ti. Spet drugič slika zahtevanega izgine in jo do- 
končaš po spominu, s prostorsko predstavo iz- 
gruntaš notranji del votle skulpture ali iz koscev 
sestavljaš tangramske silhuete. Tako kot pri prejš- 
nji igri je zaznava rahlo šepava, vmesnik pa os- 
kubljen in do začetnikov neprijazen. Razlage na- 
log so skope in časovne omejitve brutalne. A ko 
se zavihtiš v sedlo, je špil v splošnem naprednej- 
ši in zabavnejši od prvenca. Fino je, da ima več- 
igralstvo, pri katerem do štirje graditelji izmenja- 
je zlagajo in fotkajo. 

Anonimneži, hektivizem, izdaje zaupnih dokumen- 
tov. Eni o kibernetskih vojnah govorijo, drugi jih že 


bojujejo, tretji dokumentirajo. 


k erjetno ni bralca Jokerja, ki bi ne bi slišal 
š za gibanje Anonymous. Za razliko od kla- 
Ši iki ; : zone 
 sičnih interesnih skupin, političnih strank 
č in drugih organizacij z dobro definirano 
W: strukturo je Anonimneži ne poznajo. Gre za 
amorfno tvorbo naključnih osebkov z interneta, ki jih 
nek dražljaj morda spodbode v gibanje, ali pa tudi 
ne. Novi dokumentarec We Are Legion ne skuša kri- 
tizirati ali opravičevati ravnanja spletnih množic, ki 
jih združuje navidezna anonimnost, temveč v prvi 
vrsti kaže, česa so sposobne. Zlasti pa skuša poka- 
zati, kaj jih do akcije pripravi. 


MI 


po»; 


Ne dregaj spečega zmaja 
Težko je govoriti o tem, da so Anonymous zaresna 
organizacija. V resnici gre za zbir posameznikov z 
vseh vetrov, ki pripadajo različnim spletnim skupno- 
stim, od 4chana in Reddita do Farka ter, hja, lahko 
tudi, izbe gnojišča na mn3njalniku. Kritičen človek bi 
rekel, da so ta spletišča prave elektronske kloake, 
kjer se v obilju pretaka le drek. A obenem so to pro- 
stori, kjer se spočenja večina idej. Tam počasi raste- 
jo, zorijo in v veliki večini odmrejo, preden so deležne 


Brianu Knappenbergerju ne moremo očitati poseb- 
ne pristranskosti. Bil je aktiven udeleženec prote- 
stov, a je film napravil s potrebno distanco. 


pa ocenjuje. 


pozornosti ostalih medijev. Redči jih kruta selekcija, 
ki pa jih istočasno prenavlja, remiksa in mutira, do- 
kler določene ne postanejo viralne. Na tak način se 
denimo rodijo uspešni memi. Podobnost z nastankom 
in razvojem živalskih vrst ni naključna. 

Tako kot v podjetjih poznajo možgansko viharjenje 
(brainstorming), se v tozvrstnih skupnostih rojevajo 
vremenske fronte na globalnem nivoju, s tisoči udele- 
žencev. Nekakšna kolektivna zavest, torej, ki jo še 
bolj podžiga kratkoživost idej. 4Chan recimo nima ar- 
hiva: vse, kar dobiš, je deset strani tem, kjer nezani- 
mive v četrt ure izginejo. Zamisli si morajo svoj pro- 
stor pod soncem dejansko izboriti. 


Ko je Christoper 'moot' Poole udejanjil 4chan, je 
štel petnajst let. Sramežljivega mladeniča so Ano- 
nimneži spremenili v osebnost leta revije Time. 


Večina obiskovalcev tovrstnih spletnih mest je mne- 
nja, da lahko kolektivna zavest uspešno izdeluje nove 
vsebine le, če je povsem nezavrta, čeprav redno pre- 
stopa meje dobrega okusa. Zanimivo, da se z njimi 
strinjajo resni znanstveniki, od psihologov do beha- 
vioristov. Ti gredo še korak dlje in ji pripisujejo po- 
vsem osebnostne značilnosti. Hoče se zabavati, rada 
ima mačke in vedno išče priložnost, da jo komu zago- 
de. Kljub neresnosti pa ima določene moralne norme, 
ki se ne pokoravajo nujno splošno sprejetim družbe- 
nim standardom, temveč bolj lastnemu čutu, kaj je 
prav in kaj ni. Najmanj mara, če ji kdo hoče kratiti 
pravice ali se znašati nad njo. Takrat bo udarila nazaj 
in ne bo razmišljala o posledicah. Oh, kako človeško. 

Od nedolžnega trolanja 
do afriške pomladi 


Scenarist in režiser Brian Knappenberger zgodbo o 
Anonimnežih predstavi skozi niz vinjet, ki vzpostavijo 
idejo 'končnega šefa interneta' brez obraza. Maska 
Guya Fawkesa se je uveljavila šele kasneje, s priho- 
dom filma V for Vendetta, ki v zaključni sceni idejo, za 
katero stojijo tisoči obrazov, skrije za obarvan kos 


v plastike. Simbol je postala, ko so tisoči po vsem sve- 


tu odšli na ceste protestirat proti scientološki cerkvi. 
To pa so pospremili s hekerskimi napadi na njihove 
spletne strani in zajebantskimi telefonskimi klici. 
Skratka, prvovrstna državljanska nepokorščina. 
Razlog za nerede je bil interni posnetek Toma Cruisa, 
ki je blebetal scinetološke neumnosti, in se pojavil na 
YouTubu. Scientologi so zahtevali takojšen umik, raja 
pa ga je množično nalagala. Sledile so grožnje s tož- 
bami, kar je bila kaplja čez rob. Končni rezultat: 
scientologijo, ki je bila nekdaj v medijih tabu tema, se 
dandanes obravnava kot vse druge kulte. A brez žrtev 
ni šlo. Režiser je uspel najti par organizatorjev, ki so 
zaradi napadov DDoS kasirali konkretne zaporne 
kazni in upali o tem spregovoriti pred kamero. Vsi so 
povedali, da niti v sanjah niso pričakovali, da se bo 
njihovemu klicu odzvalo toliko ljudi - in se načuditi 
moči množice. 


Ljudje so sicer vedeli, da je Tom Cruise sciento- 
log. A vse do spletne objave videa niso vedeli, 
kakšna ridikulozna religija je to. 


Na podoben način so obdelani ostali večji projekti 
Anonimnežev, vključno s hekerskimi akcijami skupi- 
ne Lulzsec, ki je pobrala Sonyjevo bazo uporabnikov 
PSN, ter zaupnimi dokumenti podjetja HBGary, enega 
vladnih svetovalcev pri aferi Wikileaks. Režiser do- 
godkov ne olepšuje; še več, sami odkriti in zakriti 
anonimneži prostodušno priznavajo, da marsikdaj ni- 
so delovali v najboljšem interesu javnosti. Vendar to 
itak ni njegov namen. Skozi kratke dialoge in časov- 
no nepovezane dogodke raje zgradi sliko dogajanja, s 
katero nam pomaga razumeti, ZAKAJ so se stvari 
zgodile. Posredno namiguje, da so spremembe v se- 
vernoafriških državah na čelu z Egiptom zgodile po 
zaslugi anonimnežev. Ne zlobne hekerske skupine, 
kot jih je prikazoval Fox News, ampak mladih, nezna- 
nih, z internetom oboroženih posameznikov, ki so 
zbrali dovolj kritične mase, da so prebudili narod. Kar 
pa je bilo še pomembneje, dogajanje v lastni domovi- 
ni so kljub vladnim blokadam prek alternativnih virov 
posredovali v svet, ker so menili, da ima pravico ve- 
deti. In danes ne vodijo države, ker jih to ne zanima. 
Želijo le živeti v boljšem svetu, kjer bodo v miru gle- 
dali smešne mačke. Njihova imena ne bodo zapisana 
nikjer - ker so Anonimni. 

Legije v kinih zagotovo ne bo. Sta pa izšla DVD in blu- 
ray ter digitalna različica, ki jo lahko kupite na Weare- 
legionthedocumentary.com. 

SLIKOSUK 


SKYFALL 


šečnost Skyfalla bo v marsičem odvisna od te- 
V: kaj od Bonda pričakuješ. V grobem rečeno: 

bolj kot si pristaš tistih filmov, ko je najboljši 
agent njenega visočanstva radovoljno vihtel odbite 
pripravice, od ure z laserjem prek raketnega nahrbtni- 
ka do nevidnega avta, manj boš od triindvajsetega 
uradnega filma v seriji odšel zadovoljen. Lepo odpeti 
Adelin komad gor ali dol. Zato ti svetujem, da ne pri- 
čakuj, raje sprejemaj. Tako se ti bosta laže razodeli 
odličnost in nežno prepletanje številnih plasti. 
Skyfall je še bolj kot Casino Royale - in bistveno bolj 
kot bournovski Kvantum sočutja - retro bondijada, ki 
se ne zavihti le v šestdeseta na platnu, ko je raztural 
Dr. No, marveč v petdeseta na straneh Flemingovih 
knjig. Daniel Craig je tak 007, kot si ga je zamislil iz- 
virni pisatelj: urejen, šarmanten, hladnokrven, odlo- 
čen, atletski, spreten v tepežu in strelježu, toda krut, 
ko je treba, in zanašajoč se nase. Je dec na mestu in 
s tem edino pravo upanje za britansko tajno službo 
MI6, ki jo napade enigmatični negativec Raoul Silva. 
Oskarjevec Javier Bardem mu z mešanico klišejev, 
žlehtnobe in vedno manj prikrite norosti vdihne za 
bondijade neznačilno količino osebnosti. Silva je in ni 
karikatura, kar je za žanr perfektna kombinacija. Pa 
vendar ne zasenči niti Bonda, ki je pod režisersko tak- 
tirko Sama Mendesa prvič doslej na platnu zares člo- 
veški, niti njegove šefice M (Judi Dench), ki je vsaj 
toliko v središču tragične pripovedi kot James. Poka- 
že se tako svetla kot temna plat njene materinskosti - 
M je kratica za Mother -, s katero ustvarja agente, ki 
jim je več kot poveljnica. 


O Craig se staremu vicu o tem, kako se Bondu lasje 
v pregonih z vozili nikdar ne razmršijo, ogne s tem, 
da je kratko postrižen. Pravi je za vlogo, ni kaj. 


Humorja in lahkotnosti je enako malo kot gedžetov in 
bab, ki so tokrat krepko odrinjene na stran. Pod žaro- 
meti je mati, ne ljubica! Dejansko se film občasno 
sprevrže v preveč 'navadno' kriminalko, kjer bi lahko 
glavno vlogo imel kak drug, manj epski vohljač. A ost 
zgodbe je resna in življenjska. Mendes in scenaristi se 
resda ne ognejo pregonom, streljanjem in pretepom, 
pa tudi nelogičnostim in smešnostim, ki jih bondijade 
gojijo od nekdaj. Toda med akcijske prizore vmešajo 
obilico prispodobnega obravnavanja Jamesovega li- 
ka. S tem nadaljujejo trilogijski razvoj Bonda kot ose- 
be, ki se je v Casinu Royale začel s seciranjem njego- 
ve kurbirske narave. 007 se tokrat namreč ne prilaga- 
ja novemu svetu, polnemu tehnologije, temveč se ki- 
bernetskim manipulacijam, bombnemu terorizmu in 
privatnim mogotcem zoperstavi z rokami, možgani, 
waltherjem PPK ter radijskim sprejemnikom. Malo 
skače po svetu, kar botruje ubijalsko posnetima pre- 
gonu po istanbulskih strehah in senčnemu boju v 
Šanghaju, nakar se ustali v Britaniji, koder šofira 
ikonski aston martin DB5, kolovrati po londonski 

podzemni in sopiha med citatom viktorijanskega pes- 
nika Alfreda, lorda Tennysona, ki opeva domoljubje. 
Ne po naključju in ne na ogabno solzavi ameriški na- 
čin, marveč na angleškega, ki je hkrati evropski. "Čas 
in usoda nas šibita, toda naša volja je močna, da se 
trudimo, iščemo, najdemo in se ne vdamo." Skyfall 
skozi Jamesov lik prizna, da je Britanija izgubila vo- 
dilni položaj v svetu, kar so Bondi nenehno krčevito 
zanikali. Obenem pa upa, da se bo z močjo volje dvi- 
gnila iz ruševin, kot se je po drugi svetovni vojni. Ru- 
le, Bond. Rule, Britannia. Sneti 

Nebo je začelo padati na dan mrtvih in še ni docela 
udarilo ob tla. 


THE RAID: REDEMPTION 


ruce Lee je v Game of Death plezal proti vrhu 
E: templja, Dredd se trudi doseči najvišji štuk dve- 

stonadstropne stolpnice, v tem indonezijskem 
hard-boiled akcijskem biserčku pa je pod žarometom 
enota policijskih specialcev, ki hoče iz sive sociali- 
stične stolpnice izbezati mestnega kralja kriminalcev. 
Med njimi je obetaven mlad rekrut (naturščik Ilko 
Uwais), za katerega se seveda izkaže, da je mofo. A 
na plano pridejo tudi skrivnosti, ki enoto krepko sta- 
nejo. Ceno plačajo v krvi in telesnih delih. 
The Raid ni film za občutljive. Zgodba, ki obiluje s 
preobrati in žalobnostjo, a bi je moralo biti nekoliko 
več, ne slika junakov, marveč ubožce, ki so utrujeni, 
prestrašeni in ga najebejo. Eni pod kroglami, ki jih ta- 
ko kapsi kot lunatični malopridneži trosijo kot konfe- 
te. Manj srečni pod noži in mačetami, ki jih vihtijo ta- 
ko dobri kot slabi fantje, ter na delih okolice, kot so 
kovinske omare, razbita vrata, luknje v tleh, stopnišča 
in okna. Tisti z največjo smolo pa podležejo udarcem. 
Borilne scene v Raidu so opasne, saj ne marajo za ba- 
letno hollywoodsko estetiko, marveč se opirajo na 
domačo, indonezijsko borilno veščino pencak silat in 
so surove, kolikor se da. Tako kot Kitajci v filmih vsi 
znajo kungfu, tu iz domala slehernega stanovanja nad 
može postave prileti drogeraš, ki brca kot za stavo, da 
bi se prikupil gospodarju. Naš mladenič gre z udi in 
včasih nožičkami skoznje kot nož skozi maslo, da se 
lomijo kosti in pokajo lobanje. Najbolj proper so 
obračuni s šefi, zlasti z naspidiranim bolhačem zverin- 
skega pogleda, ki ne neha in ne neha opletati s ko- 
molci, dokler mu ne posvetijo z neonko. 
Redemption na trenutke pretirava s škrlatom in dol- 
gometražnimi fajti, s čimer škoduje poskusom, da bi 
dogajanje prikazal kot normalno. A njegov čar se 
skriva v neobrzdani, naravni srditosti, ki spomni na 
tajski Ong Bak. Nič špag in afnanj, le krogle in krožne 
v glave praktično od začetka do konca. Sneti 
Raid bo v naših kinih morebiti le kot sladokusna izje- 
ma, zato ga je treba najti na domačem ploščkovju ali 
njegovih skorbutnih izvlečkih. 


O v Džakarti se ne zapletaj v pretep. Ne glede na to, 
koliko boš mališane tepel, vedno se bodo postavili 
nazaj na noge. Edina rešitev je, da najdeš žarnico. 

BATMAN: THE DARK 
KNIGHT RETURNS PART 1 


alo občudovanja, malo pomilovanja. Oboje 
M občutim, ko gledam filme o Batmanu. Prvo za- 

to, ker je tip brcoriten vigilant, ki s kul gedžeti 
in nindža spretnostmi deli pravico tam, kjer je sistem 
odpovedal. Jasno, da bi bil rad kot on - kakega prida- 
niča bi strpal v čuzo in vsaj enemu slovenskemu poli- 
tiku odmeril z istim vatlom, s kakršnim on meri nam. 
Drugo pa zato, ker se bogataš Bruce Wayne ne more 
znebiti demonov iz preteklosti. Tako kot popularnega 
morilca Dexterja ga ima v pesti stiska iz otroštva, ko 
so mu pred očmi ubili starša. Zaradi tega 'temnega 
potnika' - in onega padca v luknjo - je Batman. 
Dolgometražna risanka The Dark Knight Returns o 
tem ne dopušča dvomov. Ne le, da je travma izobli- 
kovala Bruceovo osebnost, marveč je ločena, napa- 
dalna entiteta, pravi alter ego, ki hlepi po udejanjenju. 
Zdaj 55-letni možak jo je uspel krotiti, odkar je odložil 
masko. Toda ko Gotham preplavi kriminal na čelu s 
povsem noro tolpo Mutantov, ki za zabavo ubijajo ce- 
lo otroke, se Netopir ne pusti več brzdati. Na vrsti je 
izdatna doza zalezovanja zlikovcev in lomljenja njiho- 
vih kosti ob pomoči nove Robin. 


€ Gotham je distopična mešanica futurizma in osem- 
desetih let, z lopovi, ki nosijo čudaške vizirje in ople- 
tajo z noži. Ninjutsu pride zelo prav. 


Akcija je v tem filmu pošteno odmerjena in dobro 
predstavljena, saj ne štedi z udarnimi trenutki, ko ba- 
tarangi predirajo tolovajsko meso, se rušijo stavbe in 
se Šišriš golorok spopade z ostrozobim vodjo Mutan- 
tov. Predstavitev je risankasta, nekje med stripom in 
animejem, s predimenzioniranimi liki ogromnih mišic 
in čeljusti, vendar na to kar pozabiš. Tudi zavoljo 
poštenega glasovnega talenta z Robocopom Petrom 
Wellerjem kot Batmanom na čelu. 

Vendar je tisto, kar res vleče, zgodba in karakterizaci- 
ja likov. Mislil sem, da imam Batmana po Nolanu za- 
dosti, a The Dark Knight Returns ponudi še en pogled 
nanj. Ne le tistega, da gre za globoko prizadetega člo- 
veka, marveč scenarij vsebuje radikalne ideje. Ko 
Batman obračunava z Mutanti in Harveyjem 'Two-Fa- 
ce' Dentom, skozi stranske like, med njimi komisarja 
Gordona, na veliko relativizira njegov lik. Netopirko 
že ob rojstvu leta 1939 ni imel ravno čistih rok, tu pa 
mu naprtijo vse mogoče, od krivde za nasilje v Gotha- 
mu do tega, da si s svojo črno osebnostjo sam ustvar- 
ja sovražnike. 

Ker risanka dokaj zvesto sledi istoimenskemu kultne- 
mu stripu Franka Millerja iz 1986, vidimo, kako je to- 
vrstno razmišljanje sčasoma pripeljalo do večplastne- 
ga Batmana Christopherja Nolana. Komur je slednji 
dogajal, mu Vrnitev močno svetujem. Škoda le, da se 
po uri in četrt konča nedoločno, kajti zaključni drugi 
del bodo udejanjili šele zgodaj naslednje leto. Smeti 
Vrnitev temnega viteza je na voljo zgolj na ploščku. 


Veronica Roth: 
RAZCEPLJENI 


rend distopične mladinske literatu- 
T: ki se je po izidu Iger lakote raz- 

širil po angleško govorečih deže- 
lah, je na polno prispel tudi k nam. Po 
trilogiji Suzanne Collins smo lahko v 
slovenščini prebrali tridelno serijo Hrup 
in kaos Patricka Nessa, zdaj pa se jima 
pridružuje 24-letna ameriška pisateljica 
Veronica Roth s knjigo Razcepljeni (Di- 
vergent), prvim delom istoimenske, boj- 
da prav tako tridelne serije. 


VRHUNSKIJBOSTAPOKALIPTIČNI ROMAN 


VERONICA ROTH 


RAZGEPLJENI 


Smo v prihodnosti, v mestu, ki se je ne- 
koč klicalo Chicago. Tod preživeli po 
vojni vzpostavijo nov sistem delitve, ki 
temelji na človeških lastnostih. Nauk 
veli, da je osebnost krivec za nagnjeno- 
sti k zlu. Ustanovijo pet ločin, ki naj bi 
preprečevale prihodnje spore, ob do- 
polnjenem šestnajstem letu pa mora 
vsakdo opraviti test, ki razkrije njegove 
nagnjenosti in ga umesti v eno od njih. 
Najstnici Tris test razgrne, da v sebi zd- 
ružuje lastnosti več ločin (je Razceplje- 
na), kar je v tej družbi nevarno. Resnico 
ji uspe zatajiti, a njeno življenje se čez 
noč vseeno spremeni. Urjenje za vstop 
v izbrano ločino je nepričakovano te- 
žavno in smrtno nevarno, zaplete se v 
tajno romanco, iskanje odgovora, zakaj 
so Razcepljeni preganjani, pa jo pahne 
v srž skrivnosti v ozadju navidez popol- 
nega družbenega sistema. 

Knjiga dokaj neprikrito črpa iz vzornice 
- podobni sta si že naslovnici. Toda s 
pobiranjem elementov od drugod (raz- 
porejanje v ločine spominja na šolske 
domove v Harryju Potterju, urjenje na 
Ender's Game) in vključitvijo lastnih 
idej pisateljici uspe ustvariti dovolj sa- 
mosvojo mešanico. Skupna ocena je 
težja. Zaradi tekočega jezika, hitre pri- 
povedi, aktivne junakinje in uravnoteže- 
nosti sestavin, od adrenalinske akcije in 
razkrivanja skrivnosti do ljubezenskih 
zapletov, je roman tipičen bralni block- 
buster, ki ga na mah preberejo tudi tisti, 
ki se knjig dotaknejo poredko. Po drugi 

ČRKOŽER 


strani pa kritičnega zmoti več stvari. Pre- 
hod junakinje iz pasivnega v odločno 
dekle je hiter in nerealen, močno emo- 
cionalni prizori Tris ne razvijajo tako do- 
bro, kot Collinsova gradi svojo Katniss, 
zgodba pa poredko ponudi snov za po- 
globljeno razpravo o resnejših temah. 
Slednje denimo vrhunsko uspe Nessu. A 
z vidika kratkočasnega in razburljivega 
branja Razcepljeni opravičijo priljublje- 
nost, zlasti ob ceni 10 evrov. Flegma 


Stefano Benni: 
HELIANT 


antazijska bukva nekako ne najde 
F:: v literarni kanon, kar je včasih 

neverjetno. Mnogo del tega žanra 
zna kvalitetno popljuvati družbo, ji po- 
staviti ogledalo in se aktualno umestiti v 
vsa obdobja. Če bi bila literarna srenja 
širše ozirajoča, bi med njihovimi avtorji 
gotovo prepoznala Italijana Stefana Be- 
nnija. Spretno namreč tvori zgodbe z be- 
sednimi igrami, stili in besednimi novo- 
tami. Pisatelj, ki je doma priljubljen in 
prevajan v kar šestintrideset jezikov, ni 
le romanopisec, ampak ima v svežnju 
kratke zgodbe, poezijo in dramska bese- 
dila. V slovenščini premoremo poleg 
fantazije Heliant še prevod romana Mar- 
jetka Sladkosnedka, zbirko Gospod Nič- 
la in druge zgodbe v antologiji italijan- 
ske kratke proze Papir in meso. 
V sveže poslovenjenem fantazijskem 
romanu Heliant pisec ustvari satirični 
svet, v katerem je televizija središče ob- 
stoja, kjer moralna načela skorajda ne 
obstajajo ali pa le v izprijeni podobi, sla- 
bih ljudi še v peklu nočejo, višek umet- 
nosti pa je moda. Civilizacija je v propa- 
du, svet gre v maloro, pred bralcem pa 
se slika cinična in ironična paralelna 
realnost. Knjiga je kritika družbe, boj 
posameznika s sabo in z okolico. Os- 
rednji lik je na smrt bolni deček Heliant, 
čigar prijatelji se odpravijo na potovanje 
po sedmih svetovih, da bi našli zdravilo 
in s tem odrešili za svet. Bolni protago- 
nist z nadnaravnimi sposobnostmi lah- 


STEFANO BENNI 


heliant 


» 


ko slednjega namreč reši pred brez- 
nom. Na potovanju, ki včasih spomni 
na Dantejevo pot skozi pekel, vice in 
nebesa, se popotniki srečajo s prepre- 
kami, vendar jim pogumno kljubujejo 
po načelu "Če hočeš kam priti, je vča- 
sih treba pogoltniti malo dreka." 

Bržda bi nas lahko čtivo s poudarjeno 
negativnimi vzporednicami naše real- 
nosti potrlo. Vendar se tu pokaže moj- 
strstvo pisateljevanja našega zahodne- 
ga soseda, saj dogodki namišljenega 
sveta bralca mnogokrat požgečkajo po 
možganih in izzovejo nasmeh, včasih 
celo režanje. Humor omili resnost tema- 
tike in nas sproščeno pelje skozi zgod- 
bo. Rahela 


JK Rowling: 
NADOMESTNE 
VOLITVE 


o Svetinjah smrti je najbolj razvpi- 
P. pisateljica sveta pribila, da ima 

zaenkrat dovolj mladinske fantazi- 
je. Besedo je držala in naslednjih pet let 
pilila svoje prvo delo za odrasle, The 
Casual Vacancy. Zanimivo je, da se ji je 
tako kot Harry Potter tudi ta ideja poro- 
dila med vožnjo. Zdaj je namesto smrd- 
ljivega kupeja sedela v prvem razredu 
letala, a spomini na temne dni samo- 
hranilstva in družinskih zdrah je niso za- 
pustili. Njena nova knjiga črpa prav od 
tam. 
Čeprav se je šušljalo, da bo šlo za kri- 
minalko, so Nadomestne volitve vse 
prej kot to. Pravzaprav je težko zaobjeti, 
kaj vse so, ne da bi se publika nejever- 
no namrdnila. Vsekakor to ni Potter za 
odrasle in še manj plažno čtivo, saj ter- 
ja potrpežljivega bralca s širino. Gre za 
trpek, suho humoren socialni realizem 
brez ščepca fantazijskih elementov. 
Rezime se ne sliši spektakularno. V za- 
selku Pagford se zaradi možganske kr- 
vavitve zgrudi zaslužni krajan Barry 
Fairbrother. Smrt ni oder za christiejev- 
sko preiskavo, kdo je kriv. Je bolj zače- 
tek konca, da v apokaliptični katarzi na 
dan bruhne vse, kar je bilo v skupnosti 
gnilega. Ker je imel pokojnik sedež v lo- 
kalni politiki, se namreč vname boj za 
nasledstvo. Ob tem poleg perja iz omar 
letijo okostnjaki in šrapneli latentne mr- 
žnje. Ko se strasti osvobodijo, je razkroj 
družbe neizbežen. Pri tem je bistveno, 
da svet v knjigi ni namalan s črno in be- 
lo. Tu ni gryfondomovcev in spolzga- 
dovcev, kajti namesto poenostavljanja 
se je Rowlingova lotila poglobljenega 
psihološkega portretiranja. Pagfordov 
mikrokozmos je tako zakoten in samo- 
uničevalen, da bi zlahka ždel pod Alpa- 
mi, posebej v luči sedanjih razmer. 
JK neusmiljeno orje po spoznanju, da 
ima vsakdo skrivnosti, za katere je bo- 
lje, da ostanejo zaklenjene. A čeprav so 
navidez varno spravljene, bolijo in raz- 


žirajo tako lastnika kot bližnje, dokler 
ne bušnejo na plan kot godlja iz za- 
mašenega stranišča. Prav vsak lik, ki se 
jih na petsto straneh zvrsti na desetine, 
je na nek način pokvarjen. Enodimen- 
zionalni gotovo niso, a svetle izjeme in 
luči na koncu predora med njimi ni. 
Bradavičarska prikupnost je minila, 
kajti Rowlingini junaki čez noč odraste- 
jo v zamaščene megalomane, obsesiv- 
ne kompulzivneže, deklice, ki se režejo, 
sociopate, odvisnike in frustrirane so- 
cialne delavke. 

Zavoženost najbolj pretresljivo odzvanja 
v najstnici Krystal. To dekle z družbene- 
ga roba prejme največ pisateljičinih 
simpatij in sočutja, čeprav ni svetnica. 
Njene poteze boš najbrž povezal s ka- 
kim problematičnim sošolcem iz os- 
novke. Krystal pa je le ena v mozaiku in 
prav presunljivo je, kako ves ta zveri- 
njak sploh uspe sobivati. Oziroma je 
uspel, dokler ni vanj zasekala Barryjeva 
smrt. 


J.K. ROWLING 


nadomesti 


Psihološkim dominam se Jo tako po- 
sveti, da zgodba ne sledi pravemu dram- 
skemu trikotniku. Namesto tega se od- 
vija zložneje, z učinkom metuljevih kril. 
Povsod so natroseni drobni dihi krivde 
in zloslutni indici, kaj nas vse še čaka. 
Ob tem so intimne zgodbe posamezni- 
kov izpostavljene po zgledu Georga 
Martina, saj se vsako poglavje osredo- 
toči na enega izmed likov. Zato je buk- 
vo prijetno brati po koščkih. 

Pravi odklop pa to ni, saj je dogajanje 
preveč podobno resničnosti. Zlasti tež- 
ko je odvrniti oči od naturalističnega 
vrtanja po manj dostojanstvenih vidikih 
življenja, potlačenih misli in polrojenih 
občutjih. Strašljivo je, kako globoko se 
Rowla dotakne tako groteske svojih ju- 
nakov kot bralca. A obenem se ravno 
zaradi tega ne moreš odlepiti od knjige. 
Začne se počasi, ko s težavo povezuješ 
imena in ugotavljaš, kdo je kdo in kakš- 
no vlogo ima v pletenini. Toda ko imaš 
mrežje zgrajeno, je knjiga ena sama be- 
sna vleka, nekaj manj spretnih zgod- 
bovnih zasukov gor ali dol. Temu pri- 
merno je doživela dober sprejem in so 
jo ekspresno prevedli v slovenščino. Na 
policah bo koncem novembra. Navi 

JOKERPLOV 


DVD, Toca in animeji 


se nostalgično spominja pentiumovsko-voodoojev- 
ske jeseni 1997, ko je superšportnike iz tedaj aktualnega Need 
for Speeda 2 zamenjal za renault laguno. 


ikam na najbolj uspešni dirkalnik tiste- 
časnega prvenstva turnih avtomobilov, ki 
ga je še kar verno, predvsem pa sila za- 
bavno simulirala prva resna dirkačina hiše 
Codemasters, TOCA Touring Car Cham- 
pionship. Ta špil je bil razlog za mnogo vlačenj 
mašin na kup, kakor smo se v dobi pred internetom 
šli večigralstvo. Grand Prix 2 lokalne mreže ni podpi- 
ral, pa tudi sicer je zahteval preveč garanja za 
naključne nedeljske voznike, dočim sta bila aktualna 
Need for Speed 2 in Motoracer le kratkoročno za- 
bavna. Z mejno vožnjo v Toci, ko si bil zdaj v vodst- 
vu, nakar zaradi napačnega zavoja globoko v travi, 
se ni moglo primerjati nič dotlejšnjega. 
Multiplayer je bil tistebodi res še butična in ozko pre- 
izkušana postavka, a JCT se ga je redno loteval in o 
tem svetoval. Tudi v tistem novembrskem Jokerju, 
kjer smo poročali o svoji izkušnji v masovni mesariji 
pešcev v Carmageddonu, o neverjetno vzdušnem 
Atomic Bombermanu v šest, o križanju žaromečev v 
Jedi Knightu, o hitrovojni akciji v Dark Reignu (kot bi 
bilo včeraj, se spomnim, da sprva nisem znal narediti 
tanka, nakar so mi vso pešadijo sfaširali Snetijevi 


TOCA Touring Car Championship (89) v vsej svoji glo- 
riji. Igra je bila mnogo bolj verodostojana od NFSja, 
saj so se avti obnašali bolj skladno z zemeljsko fizi- 
ko, in okoli prog ni bilo ograj. A obenem je bila bolj 
priljudna in hitro osvojljiva od Grand Prixa 2. Grafika 
je bila enkratna, prav tako umetna pamet in vzdušje. 
Čemu ji nismo dali višje ocene, nimam pojma. Aja, 
vzvratnih ogledal ni bilo. 


Beli človek, ki zna skočit, ni nihče drug kot Marko Mi- 
lič. Dasi ga v NBA Live 98 (92) ni bil vključen v prvo 
peterico Philadelphie 76ers, je vseeno obstajal in je 
bilo moč z njim tapkati. 


moštnik 1997 


shredderji - premikajoče se cirkularke) in o izdatno 
vznemirljivih bitkah v X-Wing vs. TIE Figherju. 

Za pridobitev takih izkušenj oziroma preizkus plati 
igre, ki je dandanes elementaren, si tedi v prvi vrsti 
potreboval velik plac z dovolj štroma, nakar si se mo- 
ral uskladiti s vsaj tremi tovariši in jebeno trogati na- 
okoli težke katodne monitorje. In to je bil komaj 
začetek. Nucal si še mrežne kartice, terminatorje in 
kable, nakar si se drkal z nastavitvami in po dveh 
urah so reči morda celo pričele delovati. 

Poleg mnogih opisov smo pred petnajstimi leti nani- 
zali še veliko zanimivih prispevkov. Prvič smo pred- 
stavili tokijske risanke, stripe in tentaklaste porniče, 
iz česar je kasneje izšla japanka. V črkožeru smo 
predstavili Williama Gibsona in v slikosuku Event Ho- 
rizon. V članku o emulatorjih smo razkrili, kako na 
PCju igrati Skool Daze in Zeldo. In nenazadnje smo se 
prvikrat soočili z novim medijem, DVDjem, kateremu 
smo odtlej posvečali kar precej pozornosti. 

Poleg dolaj nanizanih iger velja omeniti še tele za- 
pomnljive naslove: dinozavrskega lovca Turoka (80) 
... raznovrstno vojnozvezdno arkado Shadows of the 
Empire (76) ... simulacijo morilskega psihopata Loo- 


Tedaj je bila zvrst igranja domišljijskih vlog na hudi 
preizkušnji, saj so bili dobri naslovi redki. Na Lands of 
Lore 2 (69) smo čakali več let, pri čemer so ga vmes 
vsaj petkrat predstavili. Na kraju je bila pustolovščina 
Lutherja, ki se je nenadzorovano spreminjal v veliko 
pošast in malega gmizavca, mlačna. Predvsem je bil 
špil preveč popreproščen, da bi zadovoljil ljubitelje. 
Prvi del je bil namreč štarošolska zadeva z druščino. 


Kyle Katarn, junak iz Dark Forces, je ves čas v sebi 
nosil Silo. Ta je prišla do izraza v nadaljevanju, Jedi 
Knightu (91), pri čemer je bilo na igralcu, da se odloči 
za stran. Kot temni vitez je bil precej zajeban! 


87 


Jedi,-Knight 
BAYive 98 

Resident Evil 
.  Gettysburg 


TOCA Tovring Car 
bws of the Empire 


se Cannon (81) ... Resident Evil (78) za PC ... heli- 
koptersko arkado Nuclear Strike (85) ... morjeplovno 
arkadico Overboard (89) ... dodatek za Rdeči Alarm 
The Aftermath (76) ... Sid Meierjev Gettysburg (84), 
eno od pogostih strategij iz časa ameriške državljan- 
ske vojne ... bedno računalniško predelavo Daytone 
USA (38) ... in božično izdajo Hugota, najbolj proda- 
jane igre tistega obdobja. Tedi Hugo, danes Farming 
Simulator. Vedno čudaško. 


Ultima Online ni bila razvpit projekt zgolj zaradi zaled- 
ne skupnosti in presežnikov, s katerimi jo je najavljal 
stvarnik Richard Garriott, marveč predvsem zato, ker 
je šlo za prvo resno masovno igro. Na žalost pa je bila 
prva izkušnja s 'končno' igro razočaranje, saj se je ko- 
da izkazala za nedodelano, za nameček pa podvigu ni- 
so bile kos niti povezave in strežniki. Vem, da sem 
preveč časa delal suho robo in streljal zajce. 


Ko so eni vlačili vkup računalnike za mrežno večig- 
ralstvo, so bili drugi zadovoljni s karnažo mehkih ma- 
lih čevapčičkov v Worms 2 (91). Nadzor nad njimi smo 
prevzemali zaporedoma, zato je bil dovolj en sam PC. 

Domiselni geselj, ki izhaja iz kražkine slike 
napiši v glasovnico, ki je na naši rumeni 
spletni strani joker.si. 


Dobitniki Hitmanov iz oktobrskega kviznika so: 
Janez Kopitar iz Kamnika, Blaž Novak iz Murske Sobote 
in Rok Loboda iz Kranja. 


izžrebana reševalca kražke, ki dobita lepi igrici: 
Svit Ocepek iz Borovnice (Transformers) in Zan Jau- 
ševec iz Velike Nedelje (Angry Birds za xbox 360). 

Me D> naindvajseto stoletje ni bilo prijazno do naj- 
starejše obrti. Že res, da so do leta 2015 us- 
pešno razvili cepivo proti virusu HIV, ki je več 
kot tri desetletja visel nad prodajo ljubezni 
kot Damoklejev meč. In da so rigorozni hi- 

gienski standardi v razvitem svetu bolj kot ne odpravili 
ostale spolno prenosljive klasike. Klamidija, gonoreja in 
sifilis so ropotali le še med neuko pohotno mladežjo ter 
lahkoživimi delavci v nizko plačanih službah. A tudi ti 
niso presegli začasne neprijetnosti. 

Potem pa se je začelo. ASR. PMPD. Korozijski sindrom. 
Bolezni, ki so se pojavile dobesedno od nikoder. Pov- 
zročitelji, z izjemo priona, ki je bil odgovoren za prion- 
sko maternično perforativno degradacijo, so bili po- 
vsem neznani. Kot bi na ta svet prišli od nekod drugod. 
Ne le, da ni bilo primernih zdravljenj, znanstveniki sploh 
niso vedeli, kako se z nadlogami spoprijeti. 
Fundamentalisti so nove kuge seveda pograbili z vese- 
ljem in bili plat zvona, kako nas bo izprijenost uničila. 
Bolezni so bile božja kazen - a ob tem niso imeli odgo- 
vora, zakaj, dasiravno v mnogo manjšem odstotku, pri- 
zadenejo bogaboječe in svojim partnerjem zveste ose- 
be. Ni važno, so grmeli, zagotovo so storili nekaj greš- 
nega in zdaj plačujejo za odklon od Boga! No, tudi brez 
glasov verskih skrajnežev sta pornoindustrija in prosti- 
tucija doživela usodni udarec. Izkazalo se je, da je spol- 
nost med dvema osebama nekakšen katalizator in si 
imel pri vsakem seksu trideset odstotkov možnosti, da 
zboliš ti ali tvoj partner. Konec je bilo spolnih radosti, ki 
bi vključevale neposreden kontakt med partnerjema. 
Oploditve so zvečine potekale le še in vitro. Populacija 
je norela, ker je bila prikrajšana za fizične stike, in četu- 
di so se na trgu pojavile premnoge virtualne rešitve, so 
bile slab nadomestek. Dokler se ni človeška iznajdljivost 
znova izkazala. 

Roboti! Trda kovina, prevlečena z mehko, svilnato, sko- 
rajda naravno silikonsko kožo. Izmenljiva spolovila. Kaj 
spolovila, vsak del telesa si lahko zamenjal po mili volji! 
Ustvaril idealnega avatarja, ki je verno preslikaval tvoje 
premikanje, božajoče prste in zmagoslavne sunke. Pro- 
daja ljubezni je znova vzcvetela. Tako kot filmska indu- 
strija, in še kaj drugega. 

Seveda je prihajalo tudi do nerodnih zapletov. Robotom 
so se praznile baterije, dostikrat je kak servomotor za- 
grabil preveč ali premalo, pa nesreče so se dogajale. 
Zlasti pri tistih, ki so opravili veliko delovnih ur ali so za- 
menjali veliko pilotov. Vsaki možgani se namreč odziva- 
jo malo drugače in nevralni vmesnik, ki je bral tvoje gi- 
be ter občutke, se včasih ni pravilno skalibriral. A po 
nekaj letih uporabe so proizvajalci znali zaobiti porodne 
težave in vdelati varnostne mehanizme. Posebej ko je 
prvi ljubosumni mož skušal z avatarjem zadaviti ženo in 
zvaliti krivdo na proizvajalca. Do leta 2057 so bili tovr- 
stni incidenti preteklost. Blokade v robotih so pornogra- 
fijo in kurbarijo odpeljale v povsem nove, sadizma polne 
višave, ki jih je bilo prej moč videti le v japonskih stripih 
in policijskih kartotekah. 

Nekako takrat so se pojavili prvi avtonomni roboti, ki 
pilota niso potrebovali. Izjemno visoka cena jih je sprva 
napravila za igračke bogatega sloja, vendar se niso mo- 
gli primerjati z vodenim telesom. Zato so hitro pristali v 
cenenih bordelih, kjer so lahko postregli po trideset in 
več strank na dan ter se tako izplačali v nekaj mesecih. 
Boljše hiše so trmasto vztrajale pri pilotkah in to 

oglaševale kot dodano vrednost. Kmalu so le- 
te pridobile status pravih zvezd in naju- 
spešnejše so hodile na turneje po vsem svetu, 
okoli njih pa so mediji zganjali pomp. 

Nobena ni bila tako zaželena, čaščena in skriv- 
nostna kot Little Miss. Medtem ko so se druge 
starlete razkazovale v soju žarometov, je prava 
podobe male gospodične javnosti ostala skrita. 
Povsod, kamor so jo povabili, se je prikazal le 
avatar. In kakšen! Drobno telo, atletsko čvrsto, 
a ne grčavo, zaobljeno na pravih mestih in z 
oprsjem, ki bi ga vsak opisal kot "pravzaprav 
premajhno, a če bi bilo večje, bi bilo preveli- 
ko." Kratki črni lasje so ji obrobljali skorajda 
trikoten obraz, iz katerega so sijale vijolične 
oči. Nekateri zgodovinarji so jo primerjali z ve- 
liko filmsko divo iz prejšnjega stoletja Liz Tay- 
lor, spet drugi so modrovali o navdihu iz mang. 
Stranke so se zanjo dobesedno teple, saj se 
nihče, ki je prišel v njeno družbo, vrnil le po- 
tešen. 'Izpit' je bil izraz, ki so ga uporabljali 
srečni izbranci, kajti ni ga bilo, ki mu ne bi po 
seansi z Miss klecala kolena. S svojimi sposob- 
nostmi bi lahko bila cipa najvišjega sloja in za 
vsak odnos računala milijone. Pa ni. Stranke je 
iz množice izbirala sama. Plačali so običajno 
tarifo in in nikakor, ampak res nikakor je nisi 
mogel podkupiti. Kot je rada rekla: "Lahko me 
kupijo, a sama izbiram, komu se bom proda- 
la." To je njeno slavo le še povečalo. 

Potem pa je prišlo do prvega incidenta. Sreč- 
než, ki je menil, da na najboljši mogoč način 
proslavlja rojstni dan, je iz njenega separej 
prišel ves bled in se pred čakajočo množico 
zgrudil. Vsi so bili vajeni, da Little Miss izčrpa 
človeka, a nikoli dotlej ga ni bilo treba odpelja- 
ti v bolnišnico. Uradna zdravniška izjava je bila 
huda slabokrvnost, kar je duhove precej pomi- 
rilo. Možakar si je bil za nezgodo očitno kriv 
sam. Vendar ni nihče posvečal pozornosti te- 
mu, da se je okus čedne hotnice za moške te- 
daj docela spremenil. 

Če je dotlej izbirala povsem nediskriminatorno, 
so zdaj vse bolj na račun prihajali krepki, rde- 
čelični dedci, ki so se ukvarjali s konkretnim fi- 
zičnim delom. A tudi ti so se od nje vračali vse 
bolj bledi, negotovega koraka in begavih oči. 
To je trajalo več mesecev, dokler neki bloger ni 
postal pozoren na čudni vzorec in jo imenoval 
'požiralka moških'. Njeni pristaši so ga na sple- 
tu raztrgali na vsemogoče načine, glasno iz- 
ražali svojo podporo in se ji ponujali kot oku- 
sen obrok ... Ter bili tolikanj bolj presenečeni, 
ko je njihove ponudbe pričela brez izjeme spre- 
jemati. Njen način delovanja se je znova doce- 
la spremenil. Nekoč si je jemala pet, največ 
osem strank na dan, zdaj jih je obdelala tudi po 
trideset. Pol ure, gospodič, a najboljše pol ure v 
tvojem življenju! Ni ga bilo junaka, ki bi ji ne 
verjel. Čisto vsak je znal povedat, da ga tako 
zjebala ni še absolutno nobena. Kot bi mu ob 
orgazmu izsesala teden dni življenja. 

Tako se je je uradno prijel izraz vampirka. Ven- 
dar to njenemu poslu ni škodovalo, ravno na- 


sprotno. Biti z vampirko je postal pravi statusni simbol. 
Možje so ponosno nosili majice, da so preživeli vampirski 
orgazem, in marsikateri je tedne po dogodku kazal odtise 
zob na vratu v potrditev, da pravega dedca ne ustavi nič. 
Nakar se eden od njih iz budoarja ni vrnil ... 

Inšpektor Baley je zamišljeno gledal v trupli na postelji. 
Nakar se je v mislih hitro popravil, da je truplo le eno. 
Moško telo je bilo nenaravno bledo in tehnik je malo prej 
omenil, da je videti, kot bi mu manjkala vsaj polovica 
krvi. Poleg njega je ležalo robotkino telo, katerega od- 
lomljena glava se je zakotalila v oddaljeni kot. Dežurni 
forenzični kibernetik je slačil silikonsko kožo, a naenkrat 
odskočil in zaklel. 

"Baterija?" je zanimalo inšpektorja. 

"Kislina! Baterija je očitno fuč!" 

Goli kovinski skelet na hrbtu ni imel značilnega leska, 
marveč je bil videti oksidiran, malodane zarjavel. Kiber- 
netik je vso površino potresel s pufrom in začel odstra- 
njevati ploščo, pod katero je bilo skrito robotovo drobov- 
je. Ušla mu je nova kletvica. 

"Kaj za vraga ..." 

Baley je pristopil. Ni mogel verjeti, kaj je videl v notranjo- 
sti. 

"Kako je mogoče, da je ta robot sploh deloval? Saj v 
njem ni niti ene komponente, ki bi ne bila popolnoma 
razžrta! Najdi mi serijsko številko, izslediti moramo pilot- 
ko!" 

"Kakšno pilotko, za vraga, tole je samostojni model!" 
"Kaja?" 

Forenzik je še naprej brskal po notranjosti. Nakar je zak- 
lel še tretjič, tokrat tako mastno, da se je inšpektor na- 
kremžil. 

"Popravek. Shekan samostojni model." pomahal je s ko- 
som razpadajoče tiskane plošče. "Nekdo je vanj nasilno 
vložil pilotski modul. Ampak zvezal ga je ... ne vem, na 
kaj. Če ne bi vedel, da to ni mogoče, bi rekel, da na ne- 
vralni vmesnik! In kako za vraga je prišla noter ta razpa- 
dajoča zdrizovina?" 

Baleya je spreletel neprijeten občutek. 

"Serijsko, človek! Daj mi serijsko!" 

Iskanje po bazi je dalo ime: Amanda Martin. In naslov. 
Čez nekaj ur je inšpektor z nalogom v roki stal pred vrati 
in trkal. Brez odgovora. 

"Vlomite," je zaukazal. 

Majhno stanovanje je prekrival prah. V spalnici je na po- 
stelji ležalo povsem posušeno truplo z odrezanim vrhom 
lobanje. Natančno. Kirurško. 

Pričakovano. 

"Kako dolgo?" je vprašal patologa. 

"Najmanj leto dni," je odvrnil le-ta. "Ampak ..." 

" Ja?" 

"Temu ne bi rekel umor. Ta ženska je že umirala. PMPD. 
Zadnji stadij." 

Zdaj je zaklel Baley. Njegova slutnja je bila pravilna. 
Ampak kako lahko k roki pravice privedeš nekoga, ki je 
mrtev leto dni? 

"Prekleta vampirka," je navrgel in odkorakal iz stanova- 
nja. 

S paketom | za na mesec. 


Omogočite si eleganten dostop do svetovnega spleta. 
Z naprednim prenosnikom, mobilno dostopno točko in paketom 
Internet neomejeno za samo 29 EUR" mesečne naročnine. 
idi. Izkoristite posebno promocijsko kartico za ogled 130 razburljivih 
— tekem UEFA Lige prvakov prek SiOL TVIN-a"" na vaši novi napravi. 

